
Alexandru BANTOŞ 
Eminescu și Basarabia 


AB. — editor şi publicist, 
redactor-şef al revistei 
„Limba Română”, directorul 
Casei Limbii Române 
„Nichita Stănescu”. 


Iată o temă care ar fi trebuit să incite interesul nos- 
tru după prăbuşirea imperiului sovietic. Or, ilus- 
trul înaintaș, ca nimeni altul până la el si ca foarte 
puţini după ogoirea lui forțată si enigmatică (,...şi 
mai potoliti-l pe Eminescu”), a adunat argumente, 
valabile si astăzi prin veridicitatea si consistenţa 
lor, în apărarea adevărului despre românitatea 
şi romanitatea acestei provincii desprinse acum 
două sute de ani cu forta și prin fraudă din trupul 
Moldovei. „Cu sabia n-a fost luată însă nici Buco- 
vina de austrieci, nici Basarabia de ruși, ci prin fra- 
udă”, precizează Eminescu într-un articol publicat 
pe 1 martie 1878 în , Timpul" De altfel, cele două 
provincii românești cu o soartă asemănătoare — 
Bucovina e anexată la 1775, iar Basarabia la 1812 — 
şi care erau deopotrivă aproape sufletului poetului 
vor constitui preocuparea lui esenţială într-un șir 
de texte publicistice interzise în perioada postbe- 
lică. Cei ce le aveau în posesie sau încercau să le 
pună clandestin în circulație erau pasibili de pe- 
deapsa cu închisoarea. Scrierile poetului (excepţie, 
desigur, făcând textele în care putea fi dedusă ide- 
ea luptei de clasă — Împărat și proletar, Viaţa s.a.) 
erau administrate în doze bine drámuite, așa încât 
să sugereze exclusiv imaginea unui artist romantic, 
visător, departe de problemele existenţiale. Era o 
soluţie, căci opera politică, purtând însemnele de- 
molatoare a tot ce-i fals, minciună, parvenire, co- 
ruptie („sistematica lăudare a mediocritátilor de 
către camaraderii"), lipsă de probitate si justete în 
societate, în relaţiile dintre oameni și dintre state, 
deranjează cumplit pe cei de la cârmă. Acţiunea ei 
de igienizare nu încetează încă, pentru că năravu- 
rile, din păcate, nu dispar odată cu expirarea unor 

epoci. Peste ani si decenii, Eminescu continuá sà fie necrutátor cu cei care, 
dând prioritate intereselor mercantile, de clan si de partid, în pofida cauzei 
nationale, susțin, tacit și cu nepásare olimpiană, ambițiile străinilor. Or, pu- 
ternicii momentului, de la Est sau de la Vest, îmbrăcând masca de salvatori ai 
popoarelor, au vrut și vor de fapt să schimbe cursul istoriei prin acapararea de 
noi teritorii aflate în calea lacomelor lor „pohte”. „Soarta neamului e pe mâna 
unor stâlpi de cafenele si sub conducerea unor frunti sibarite. Neagra străină- 
tate isi întinde ghearele asupra unei părți din tara noastră”, constata poetul la 
reanexarea în 1878 a Sudului Basarabiei. Ocuparea teritoriului dintre Nistru, 
Prut şi Dunăre, consideră judicios Eminescu, „are pentru Rusia mai mult de- 
cât importanţa unei simple cuceriri: prin aceasta rușii câștigă pozitiuni, care 
dominează țările românești si Dunărea, câştigă Hotinul, de unde domineazá 
intrările despre miazá-noapte ale Carpaţilor, câștigă în sfârșit o înrâurire mai 
directă asupra poporului român” Involuntar, cititorul se poate întreba: Care 
să fie azi rolul Transnistriei, acest cap de pod al Rusiei contemporane situat pe 
Nistru? Răspunsul vine indirect de la Eminescu. Examinând soarta unor po- 
poare puternice odinioară, dar care au căzut si s-au „sfărâmat sub pasul” arma- 
telor țariste în mișcarea lor către Nistru, poetul cu vocaţie si discernământ de 
politician și istoric scrutează profetic viitorul funest al acestei margini de neam 
şi ţară. Autorul providentialei Doina („De la Nistru pân la Tisa / Tot românul 
plânsu-mi-s-a..”) radiografiază cu exactitate surprinzătoare natura „eliberato- 
rilor”: „Aci însă, la Nistru, ei se opresc. Dar nu se opresc decât spre a se pregăti 
pentru înaintare. 


Documentele istorice, relatând fapte netăgăduite, ne dovedesc că rușii sunt 
o putere mistuitoare, mistuitoare nu numai prin puterea brațului, ci si prin 
urmările demoralizatoare ale înrâuririi lor. 


Polonia nu a fost nimicită prin puterea brațului; Crimeea, înainte de a fi fost 
cucerită, a fost eliberată. 


Ca orice putere mare, rușii, acolo unde văd că vor întâmpina rezistență mare, 
se opresc si lucrează cu o răbdare seculară spre a surpa încet, încet, temeliile 
puterilor ce li se pun împotrivă. Puterea lor în țările ocupate e blândă, dar 
plină de o dulceaţă demoralizatoare; si tot astfel, în țările cucerite, la început 
sunt plini de îngrijire pentru binele cuceritilor, încetul cu încetul însă ei se 
înăspresc până ajung de cer, nu averea, ci sufletul cuceritilor. 


Urmările ocupatiunilor rusești în țările românești le sunt tuturora cunoscute; 
viciurile sociale ce românii au contractat de la binevoitorii lor nici până astăzi 
nu sunt cu desăvârșire stârpite. 

Ei nu sunt poporul plin de îndărătnică mândrie, ce provoacă pe alte popoare 
la luptă dreaptă si întăritoare; sunt poporul, ce-și dă mereu silinta să desarme- 
ze pe celelalte popoare, pentru ca mai apoi să și le supună. 

Pentru aceea ocuparea pe cât se poate de îndelungată a ţărilor străine este 
unul dintre semnele deosebitoare ale politicei rusești; e peste putință ca o 
ţară să fie timp mai îndelungat ocupată de ostiri străine si mai ales de ostiri ce 
au în purtarea lor dulceata omorátoare, fără ca în populaţia țării să nu scadă 
energia vitală, fără ca ocupaţia să nu devie o deprindere și încetul cu încetul o 
trebuintá din ce în ce tot mai viu simțită”. 


Pledoariile eminesciene sunt rechizitorii autentice, copleșitoare prin curajul 
lor de a aborda cele mai diverse si complicate probleme, prin mesajul lor de 
o limpezime excepțională: „...Sunt două sute de ani de când Rusia înaintează 
mereu spre miază-zi, luptele ei orientale sunt o întreagă istorie și acela care 
nu cunoaşte această istorie, ori care o cunoaște si nu tine seamă de ea, nu este 
un bărbat politic si nu are dreptul de a lua parte hotărâtoare la viaţa politică”. 
Indiferent de tinta ochită de către incisivul polemist, discursul eminescian are 
drept axă adevărul, care, evident, trebuie rostit, conștientizat, asumat: „Cel 
mai mare păcat al oamenilor, afirmă poetul, e frica, spaima de-a privi în față 
ş-a recunoaşte adevărul. El e crud, acest adevăr, dar numai el foloseşte” E un 
principiu de viață urmat neabătut de către Eminescu, desi asta l-a costat viața, 
pentru că are convingerea că, în pofida tuturor obstacolelor, vizibile sau invi- 
zibile, prezente sau viitoare, „Va veni ziua în care cartea faptelor petrecute va 
sta deschisă si se va citi atât de lămurit, încât toată doctrina paralogismelor nu 
va fi în stare să-i întunece înţelesul”. 


O preocupare constantă a jurnalistului de la ,Timpul" sunt politicienii 
şi tranzacţiile lor păgubitoare pentru societate, deoarece sunt bazate pe 
corupție, speculă, vânare de averi fără muncă - „Sistemul lor de guvern si ma- 
niera lor de-a vedea sunt crimă contra țării”. Remediul cel mai potrivit contra 
tuturor relelor si perfect necesar asanării fireşti a stării de lucruri este munca, 
principiu ce trebuie aplicat, subliniază autorul, cu toată rigoarea, cu tot exclu- 
sivismul: „Munca, acest corelat mecanic al adevărului; adevărul, acest corelat 
intelectual al muncii. Dar muncă, nu nimicuri, nu mânare de musti la apă; si 
adevăr, nu fraze lustruite și negustorie de vorbe”. Și, în altă parte, coborând 
parcă din ziua de azi în cea de ieri, Eminescu, egal pentru poate timpurile, 
zice: „Greşalele în politică sunt crime; căci în urma lor suferă milioane de 
oameni nevinovaţi, se-mpiedicá dezvoltarea unei ţări întregi si se-mpiedică, 
pentru zeci de ani înainte, viitorul ei”, iar „secretul vieţii lungi a unui stat, apre- 
ciază poetul, este păstrarea ierarhiei meritului'. 


Au trecut mai bine de două decenii de la ieşirea noastră de sub cnutul cen- 
zurii partinice, dar Eminescu este încă puțin cunoscut. Şi în România, si în 
Republica Moldova. Scrierile sale, în temei cele cu pronunțată tentă politică, 
nu mai sunt ascunse sub zece lacáte, ca până la '89, dar, desi văd lumina tipa- 
rului, în antologii sau disparat, nu sunt însoţite de comentarii adecvate, mulți 

dintre cei care se apleacá asupra mostenirii publicistului evitá sá se pronunte 
trangant asupra unor texte de o actualitate rávágitoare, e adevărat, deranjantá 
şi astăzi. S-ar putea întocmi un nomenclator al textelor care, puse pe tapet, 
ar genera suficiente animozitáti, întrucât acestea vizează probleme ce per- 
sistă peste timp. Cu atât mai necesare se dovedesc a fi pentru înţelegerea și 
conştientizarea multiplelor aspecte ale istoriei noastre cercetările interdisci- 
plinare (istorie, diplomaţie, geopolitică, filozofie, literatură, lingvistică etc.) 
pe care le reclamă scrierile lui Eminescu referitoare la Principatele Române, 
în general, si vizând destinul ingrat al părții răsăritene a vechii Moldove, in 
special. Reprobabilă si chiar condamnabilá este atitudinea mai mult festivistă 
față de Eminescu, dar si față de alti scriitori clasici si moderni, manifestată in 
perioada postcomunistă. Depunerile de flori la bustul lui Eminescu, politi- 
zate excesiv de către guvernanti, întrunirile, seratele, festivalurile omagiale, 
organizate „din obligație” si incompetent, erodează sentimentul sacru pe care 
ar trebui să-l nutrim faţă de creaţia eminesciană. Aceste „acţiuni culturale" 
nu sunt în măsură să înlocuiască studiul serios, temeinic, asiduu, constant și 
aplicat al moștenirii eminesciene, domeniu de care sunt responsabile toate 
instituţiile de profil — de la catedrele de literatură la A.Ș.M. Or, aproape tot 
ce s-a tipărit la noi în ultimii ani constituie o tirajare mecanică a textelor in- 
cluse în ediţii consacrate, volumele de la Chișinău având inedite doar numele 
„îngrijitorilor” locali. La Huși, de exemplu (remarcăm cu respect acest fapt: 
graţie domnului profesor Theodor Codreanu, un perseverent, compentent și 
sagace eminescolog!), se scrie mai mult și mai profund despre Eminescu de- 
cât in Republica Moldova. După '89 tema eminesciană este evitată si de către 
tinerii cercetători de la Chișinău, pentru că „specialiștii în materie” nu reușesc 
să suscite interesul noilor generații pentru orizonturile încă puţin explorate 
ale gânditorului, filozofului, politicianului, istoricului Eminescu. 


Cezar Ivănescu, unul dintre importantii poeti pe care i-a dat Moldova, vor- 
bind acum două decenii despre viziunile profetice ale lui Eminescu și des- 
pre calitatea acestuia de simbol al românismului, remarca: „Opera literară a 
lui Eminescu este apoi singura care a putut să realizeze o unitate spirituală a 
românilor, popor amenințat veșnic de «blestemul tracic» al dezbinării. Par- 
titura liturgică, sublimă, opera eminesciană în totalitate ne măsoară creşterea 
sau decadenta: románismul are un program politic, social si spiritual conţinut 
în Opera eminesciană. Acum si în veacul veacului nu avem altceva de făcut 
decât să împlinim acest program, dacă ne simţim în stare... Cei care refuză azi 
modelul eminescian, refuză în fapt legitimitatea românismului si a românilor 
în istorie”. 


Să dăm Cezarului ce-i al Cezarului. 

Fát-Frumos din lacrimá: 
arta portretizárii (I) 


Eminescu face portrete văzute cu lupa, 
descriind fata ca pe o frunzá cu toate fibrele ei, 
ca pe un cristal fin. 

G. Cálinescu 


Ín septembrie 1870, cánd Eminescu, aflat la Viena, 
îi trimitea lui Iacob Negruzzi epistola premergătoare 
publicării basmului Făt-Frumos din lacrimă în „Con- 
|M. = lect. univ. dr, vorbiri literare”, poetul îi mărturisea editorului, între 
Catedra de limba română altele, neliniștea pe seama căreia punea ,neputinta 

şi lingvistică generală, ^ de a corege esențial pe Făt-Frumos”: „intr-un pustiu 


,  Facultateade d CE, să fiu și nu mi-aș pute regăsi liniştea”. 
Universitatea „Al. |. Cuza”, laşi. 


Domenii de competenţă:  Resemnarea cu care Eminescu îi lasă lui Negruzzi 
stilistica limbii române libertatea de a interveni în textul trimis spre pu- 
actuale, lingvistică generală,  blicare” este pusă de Perpessicius pe seama cli- 
poetica imaginarului. matului neprielnic în care s-ar fi realizat debutul 
Membru în colectivul de în proză al poetului’. Cert este că scrisoarea din 
redacţie al vo umelor Studii — 16/4 septembre 870" dá mărturie indirectă si 
Eon idis (2004- fragmentară despre un aspect important care 
I ) SIAMA OMANA particularizează creaţia Făt-Frumos din lacrimă 
azi (lucrările Conferinţei — 4 M Ç : 
4... ^. între celelalte producţii literare tesute în perioada 
Naţionale de Filologie . OT . S 
; aa sn augu. vieneză. Nici manuscrisele, nici corespondenţa — 
„Limba română azi", ediţia tează P up N 1 Ç 

M NES noteazá Perpessicius — nu conservá urm ro- 
a X-a, laşi — Chişinău G-6 RO i v. E. cius — nu conse n u i pro 
noiembrie 2006).  ceselor de rafinare care au precedat publicarea 
basmului. Același tăcut mister pare să învăluie 
şi sursa folclorică din care a luat ființă juvaierul 
(N. Iorga) „în proză, cu care Eminescu debutează 
în același an, si tot atâta de strălucitor, cum o făcu- 

se, cu puţine luni în urmă, si in poezie"*. 


Prototipul popular se regăsește, susține Perpessicius, 
într-o poveste ardelenească‘, dar caietele lui Emi- 
nescu nu conţin evidente care să ateste dacă po- 

etul insusi va fi cules povestea din gura poporenilor, asa cum a procedat in 
cazul altor creatii folclorice, ori il va fi auzit pentru intáia oará in mediul efer- 
vescent al studenţilor români aflaţi la Viena‘. 


În ciuda încrederii pe care o are Perpessicius în existența unui model arde- 
lenesc, izvorul folcloric al basmului eminescian rămâne, cel puţin, la fel de 
enigmatic ca și tăcerea manuscriselor, dacă e să dăm crezare scepticismului 
lui Eugen Simion: „Făt-Frumos din lacrimă se îndepărtează, prin descriptiile 
si simbolurile poetice, de modelul popular. Recent, în cadrul unei monografii 
dialectale, a fost semnalată povestea Sfăt-Frumos crescut dîn lacrimă, în care 
întâlnim, cu mici excepții, elementele basmului eminescian. Nu există însă 
suficiente dovezi pentru a putea spune, cu certitudine, că este vorba de un 
prototip al basmului cult sau numai de o simplă preluare și difuzare a mode- 
lului eminescian. Mai sigur e cá avem de-a face cu un proces de folclorizare””. 


Indiferent de întâlnirea — directă sau indirectă — pe care Eminescu a avut-o 
cu sursa de inspirație, contactul între o posibilă matrice populară si spiritul 
înalt original al artistului a imprimat textului un destin aparte în conștiința 
posterităţii, editorii oscilând în a încadra textul Făt-Frumos din lacrimă fie 
între bucăţile de literatură populară, fie în galeria creaţiilor de proză literară. 
Ilustrativá pentru această contradictorie stare de fapt este ediția Perpessicius, 
în care basmul figurează în vol. VI (M. Eminescu, Opere, Literatura populară), 
nu în vol. VII (M. Eminescu, Opere, Proză literară), aşa cum, mai degrabă, 
s-ar fi cuvenit. Mai mult, Petru Cretia, coordonatorul volumului al șaptelea 
de Opere, a dat seamă, cu onestitate și regret, despre „eroarea” de a fi exclus 
„una dintre cele mai frumoase proze literare ale lui Eminescu'? din seria 
producţiilor originale de proză ale poetului si a pus această decizie pe seama 
respectului față de voinţa iniţiatorului seriei critice, Perpessicius. 


Pe de altă parte, chiar comentariile lui Perpessicius cu privire la Făt-Frumos din 
lacrimă sunt sugestive pentru a sublinia perplexitatea criticului în fata misterului 
creaţiei cu care Eminescu a debutat în proza literară. Dacă în studiul Eminescu si 
folclorul Perpessicius aduce justificarea că numai Eminescu putea să creeze un 
asemenea altoi „în tulpina de supradistilate seve ale creației populare”, într-o 
altă cercetare, Proza literară a lui Eminescu'?, criticul avansează ideea că basmul, 
ca primă afirmare a poetului „în planul prozei literare”, atestă „o măiestrie artis- 
tică egală celei din Venere si Madonă”, fiind, s-ar deduce, mai puţin prelucrarea 
cvasifidelă a unui tipar folcloric. Pentru a rămâne totuși credincios judecății cá 
textul tine, deopotrivă, de sfera literaturii populare si de cea a originalității in- 
dividuale, Perpessicius argumentează că Eminescu „foloseşte toate elementele 
supranaturale ale basmului popular”, dar „în aceeași măsură adaugă si elemen- 
te ale unei mitologii personale”, astfel încât din împletirea de „elemente strict 
folclorice şi de metafore personale” rezultă „un aliaj deosebit al cărui timbru 
sporeşte atmosfera de mister supranatural al basmului”. Natura „aliajului” e atât 


WXI€IIOKVISGSƏIIGTGTLGIAANIIA 


de misterioasă si de deosebită, încât criticul nu se sfieste să caracterizeze, pe ur- 
mele lui L. Șăineanu, „frumuseţile lirice din Făt-Frumos din lacrimă” ca împliniri 
ale unui „adevărat «poem în prozá» "!!. 


Opera făurită, după cum încearcă să demonstreze Perpessicius, din elemente 
folclorice şi originale a generat, nu o dată, controverse critice. Dacă Mihail 
Dragomirescu arată, cu un ton poate prea sever, că basmul cuprinde „elemen- 
te prea streine de geniul poporului nostru si pe care Eminescu le datorește 
influenţei romantismului german asupra marii sale imaginatiuni"?, G. Călinescu 
consideră că miezul operei „e adânc românesc”, în ciuda basoreliefului gotic 
valorificat de scriitor. Același Călinescu subliniază continuitatea de adâncime 
între poezia şi proza lui Eminescu, judecată statornic fixată în exegeza operei 
eminesciene. „Prozele lui sunt de fapt poeme”, sintetizează Călinescu, insotind 
această observaţie cu explicaţia că în arta literară a lui Eminescu, dimpreună cu 
cea a romanticilor germani, naraţiunea în proză se cuvine a fi înțeleasă ca „dez- 
voltare de fenomene onirice si de stări de contemplaţie”". 


Teza lirismului narativ, ai cărei germeni îi găsim, de altfel, încă din apusul 
vieţii lui Eminescu (I. Nădejde, 1886, L. Sáineanu, 189175), a fost susținută 
şi de Eugen Simion, care vede în proza „fundamental lirică” a lui Eminescu 
expresia înălțimii estetice a unui spirit profund creator: „La Eminescu, 
corespondentele nu sunt — când există cu adevărat — decât puncte de plecare, 


cuprinse si topite de o fantezie artistică originală”. 


Tot în direcţia afirmării caracterului poetic al prozei lui Eminescu se înscrie 
şi interpretarea Ioanei Em. Petrescu, care insistă asupra dimensiunii onirice 
a lumii de poveste: „Făt-Frumos e prinţul care cunoaște două nașteri divine 
(prima, din lacrima Fecioarei, a doua, din porunca Domnului, care remeta- 
morfozează izvorul în ființă umană). Lumile prin care trece ca să se împlineas- 
că încercările rituale din poveste sunt departe de a avea caracterul neutru al 
spaţiului din basmele populare. La Eminescu, lumile de basm poartă caracte- 
risticile spaţiului oniric, vidul din vis, nesfârșitele întinderi ale mării sau ale 
pustiei, străbătute în cavalcadele spaimei"". 


Conjugat cu dificultatea de a identifica zestrea folclorică care l-a inspirat pe 
Eminescu, lirismul narativ potenteazá individualitatea acestei opere. Departe 
de a fi măiestrită prelucrarea unui tipar epic popular, Făt-Frumos din lacrimă 
se distinge, comentează Eugen Simion, prin stilizare de factură romantică si 
prin spiritualizare a fantasticului *. 


Mai importantă decât chestiunea fidelității scriitorului față de anumite modele si 
influenţe ni se pare unitatea de viziune care domină proza. Peisagist si portretist de 
excepţie, Eminescu proiectează bucăţile de proză cu fineţea simțului sáu mitolo- 
gic” si sublimeazá modelele care-l inspiră spre a le acorda conform sensibilităţii și 
fanteziei sale. Rezultatul acestor prefaceri de mare efect artistic este un ansamblu 

ale cárui piese se unesc expresiv aidoma fibrelor care intregesc un organism. Nu 
întâmplător, G. Călinescu scrie că „basmul Făt-Frumos din lacrimă e plin de som- 
nuri”, nuvelele abundă în adormiri, iar poezia lui Eminescu este, în genere, făcută 
„somnoroasă'*. Cutare peisaj din Făt-Frumos..., notează si Eugen Simion”!, sea- 
mănă izbitor cu unele pasaje descriptive din Cezara şi Sărmanul Dionis. Alte voci 
critice văd în opera cu care Eminescu a debutat în proză germenii unui eşafodaj 
fantastic recurent în creațiile de mai apoi”. Astfel de consideraţii pun în lumină 
contopirea între idee si imagine, între proiecția din planul gândirii si resursele 
limbajului. Imaginea întrupează ideea cu o forță egală celei cu care ideea se lasă 
cuprinsă în vesmántul imaginii, cuvântul. Se poate chiar aprecia, urmând intuiţia 
lui Mihail Dragomirescu, că sevele fantasticului eminescian izvorăsc, în basmul 
Făt-Frumos din lacrimă, din îngemănarea ideii cu imaginea: „Precum Creangă, în 
basmele sale, a pus în cel mai mare relief elementul realist, Eminescu, în această 
poveste, a făcut același lucru cu elementul idealist. Nicăieri în literatura noastră nu 
găsim imagini fantastice, imagini ce parcă fac parte dintr-o lume extraordinară si 
neexistentă, cu o viață mai strălucită si mai puternică decât în această poveste'%. 


La o privire mai atentă, se observă că arhitectura imagistică a basmului este ge- 
nerată de felul complex în care Eminescu înţelege să valorifice ideea de timp. 
Timpul este, în Făt-Frumos din lacrimă, element tutelar și sursă a realizărilor 
imagistice nucleare. Unitatea de viziune pe care ideea de timp o asigură poate fi 
urmărită atât în planul formei (desfășurare epică, portret, peisaj), cât și în cel al 
substanţei textului (țesătura semantică a figurilor). Trăsătura inconfundabilă a 
timpului eminescian este curgerea, când mai iute, când mai înceată, iar această 
proprietate trebuie pusă în relaţie cu primordialitatea acvaticului. Timpul este 
apa din care se nasc si în care ființează toate cele ale poveștii. Lumile înaltului și 
lumile adâncurilor se organizează si se împletesc în urzeala mereu mișcătoare 
a timpului. Răsfrângerea reciprocă a cosmosului de deasupra în cosmosul de 
dedesubt generează în text polaritatea imagistică fundamentală, diurn — noc- 
turn. Prin mijlocirea acestei opoziții esenţiale se dezvoltă simbolistica fertilă a 
contrariilor: zi si noapte, împlinire si neimplinire, așteptare si căutare, viață si 
moarte. Nu e vorba de maniheism imagistic, de scindare între pozitiv şi negativ, 
ci de contrarii îngemănate, tensionate estetic. Fiecare entitate imagistică se um- 
ple prin contrariul ei, imbogátindu-se si desăvârșindu-se, căci fiecare complex 
simbolic are, în basm, două füintári, diurná si nocturnă. 


Fiinţa, între diurn si nocturn. Excepţională ca realizare, arta portretizării 
reflectă fineţea tulburătoare si forța germinativă a proceselor de simboliza- 
re prin care iau chip si ființă personajele memorabile ale basmului. La Emi- 
nescu, ca niciunde în alte basme româneşti, fiinţa este plămădită din urzeala 
timpului: zi si noapte, lumină și întuneric, celest si pământesc, stihial si magic. 


Incipitul impune modelul imagistic dominant și oglindește „stilul liber, poe- 
tic, voluptatea de a medita”: „In vremea veche, pe când oamenii, cum sunt 

ei azi, nu erau decât în germenii viitorului, pe când Dumnezeu călca încă cu 
picioarele sale sfinte pietroasele pustii ale pământului, — în vremea veche trăia 
un împărat întunecat şi gânditor ca miază-noaptea şi avea o împărăteasă tânără 
si zâmbitoare ca miezul luminos al zilei”? (subl. — I.M.). 


Geometria fără cusur a oglindirii antitetice joacă un rol esenţial in sugera- 
rea contrariilor care se ingemáneazá. Îl vedem pe împăratul desprins parcă 
din miezul întunecat si adânc al nopţii, privim la împărăteasa feciorelnică si 
surâzătoare ca lumina zilei si înțelegem că asemenea ființe sunt întrupări ale 
timpului în orizontul căruia viețuiesc si așteaptă să se împlinească. 


Împăratul si împărăteasa sunt ființe cardinale, asemenea nordului si sudului. 
A afirma însă că împăratul aparţine exclusiv regimului nocturn, iar împărătea- 
sa celui diurn, ar fi o eroare de interpretare. Fiecare din cele două personaje se 
intregeste prin reflectarea, deopotrivă, în propriul contrar si în ființa celuilalt. 


Împăratul cel singur si trist, îmbătrânit si neimblánzit, lipsit de zâmbet şi moc- 
nind de ură este o ființă care trăiește, precum titanicul Cronos, într-un amurg 
dominat de conştiinţa propriei extinctii („Se simţea slab, se simțea murind si 
n-avea cui să lese moștenirea urii lui”20). Nașterea moștenitorului este, pentru 
„leul” însingurat și răzvrătit, evenimentul cosmic mult aşteptat, pe care impá- 
ratul îl trăiește dimpreună cu întreaga împărăție: „Împăratul surâse, soarele 
surâse și el în înfocata lui împărăție, chiar stătu pe loc, încât trei zile na fost 
noapte, ci numai senin si veselie””. Surâsul solar, semn al împlinirii, al întregi- 
rii, este semnul limpede și senin al alunecării fiinţei împăratului din condiția 
nocturnă în cea diurnă. Curgerea lumii se opreşte, ziua tine si loc de noapte, 
iar împăratul surâde în miezul luminos al zilei. 


Împărăteasa cea tânără și zâmbitoare, născută parcă din miezul zilei, ne este 
înfățișată, în clipele de suferință, ca un înger marmoreic al durerii: „Împără- 
teasa sa, rămasă singură, plângea cu lacrimi de văduvie singurătatea ei. Părul 
ei cel galben ca aurul cel mai frumos cădea pe sânii ei albi si rotunzi, — și din 
ochii ei albaștri si mari curgeau siroaie de mărgăritare apoase pe o faţă mai 
albă ca argintul crinului. Lungi cearcăne vinete se trăgeau împrejurul ochilor, 
și vine albastre se trăgeau pe fata ei albă ca o marmură vie". 


Ceea ce pare a tine de diurn se răsfrânge dramatic în nocturn. Chipul ei angelic, 
desprins din strălucire şi din senin („părul ei cel galben ca aurul cel mai frumos”, 
„ochii ei albaştri şi mari"), impietreste şi se întunecă sub povara singurătăţii şi a 
tristetii. Întunecarea face ca esența cosmică a ființei ca un miez de zi să pălească, 
să devină opacă. Sugestia de cristalizare („curgeau șiroaie de mărgăritare apoase 
pe o faţă mai albă ca argintul crinului") şi de marmoreic („vine albastre se trăgeau 
pe faţa ei albă ca o marmură vie”) este atât de intensă, încât cumulul de epitete și 
comparații dezvoltă, pe fondul pendulării dinspre diurn spre nocturn, o fantas- 
tică statuie înlăcrimată a feminitátii maternale neîmplinite. 

Întunecată si gânditoare, ființa altădată ca o miazăzi tânjeşte, ca si împăratul, 
după împlinire. Lacrima sacră pe care o ascunde în adâncul sufletului este 
minunea care vestește întoarcerea la condiția primă, de sorginte diurnă. 


În fiinţa prințului născut din lacrima sacră şi izvorátoare de viaţă a „Maicii dureri- 
lor” sunt dintru început zidite pecetile luminii și ale întunericului. Feciorul „alb ca 
spuma laptelui, cu părul bálai ca razele lunii” urmează a-și căuta menirea în strá- 
lucirea neguroasá a timpului său. Împlinirea sa este, de la naștere, condiționată de 
descifrarea ritmurilor diurnului si nocturnului. Intuim că eroul moștenește de la 
tată nostalgia rece a solarului si de la mamă aurorele sfásietoare ale întunericului. 
Lumile care urmează ai se înfățișa voinicului sunt, până la un moment, lumi hiper- 
boreene, în care reflectările luminoase ale noptaticului însoțesc prințul în încercă- 
rile prin care va trece. Făt-Frumos este, fără îndoială, o ființă lucifericá. Voinicul 
crescut „într-o lună cât alţii într-un an” este dăruit cu voinţă de putere, simbolizată 
de buzduganul făurit pentru a sparge bolta cerului și cu harul cântecului cuceritor, 
ascuns în fluierele de doine si de hore prinse-n brâul verde al păstorului împărat. 
Conotatiile baladesti sunt fără echivoc. Între liricul erou al „Mioriţei”, pătruns de 
reveria muzicală a propriei disparitii si de lumina alegorică în care se topeşte noap- 
tea trecerii sale în neființă, si personajul eminescian deosebirile nu sunt de nivel, 
ci de atitudine metafizică și de ton expresiv. Făt-Frumos nu este un visător cuprins 
de dor de moarte, ci un civilizator neînfricat, un erou senin, purtat în lume de 
dorul voiniciei. Buzduganul său spintecá „nourii”, iar cântecul de fluier subjugă si 
insufleteste energiile tălăzuitoare ale lumii. În zbor otelit de buzdugan, chemarea 
cântecului încremenește, în plin avânt, mișcarea elementelor. Paradoxul mișcării 
în nemiscare aproape că scapă cititorului grăbit, atât de máiestrite sunt acordurile 
poetului. Eminescu problematizează aici, ca și în alte bucăţi de proză toarse din 
aceeaşi fină fibră estetică, o poetică modernă a relativităţii. Este lumea un vis fără 
margini al sufletului nostru sau o închidere impovárátoare a ființei? Răspunsurile 
le aflăm in siajul romantic de lumini si umbre al rázvrátitilor din proza eminescia- 
nà (Toma Nour, Dionis-Dan). În Făt-Frumos din lacrimă, universul se lasă cucerit 
de puterea cântecului păstoresc”, ca şi cum viaţa ar izvori din armoniile fluierului. 
În fapt, nouă, cititorilor, ni se dezvăluie lumea așa cum unduieste ea în sufletul fe- 
ciorului de împărat zămislit din lacrima Maicii Domnului. Uimirea naturii la auzul 
cântecului care tulbură ritmurile fireşti ale elementelor se traduce, imagistic, prin 
nemiscare (,Státeau toate uimite pe când trecea păstorașul împărat, doinind și 
horind”; „Toate stăteau în loc, numai Făt-Frumos mergea mereu"?). Prin cântec, 
dorul din inima voinicului pătrunde în ființa lumii si îi restaurează muzicalitatea 
primordială. 


Intrarea în palatul împăratului care-i devine frate de cruce este, de asemenea, co- 
notată luminiscent şi muzical („boierii ce sedeau la masă în haine aurite, pe scaune 
de catifea roșie, erau frumoși ca zilele tinereții si voiosi ca horele”!), iar întâlnirea 
cu aleasa inimii este o feerie dominată de culori aprinse si de „cântec nesfârșit”. 


EET PT ROIMIAINIA 


În portretul Ilenei nocturnul si diurnul se contrapun. În lumina lunii, fecioara 
pare „muiată într-un aer de aur”. Părul ei „de aur” si „ochii albaștri ca undele la- 
cului” amintesc suav de împărăteasa mamá, iar neprihănirea albă a vegmántului 
ce pare „un nor de raze si umbre” intensifică impresia de diafan. Mireasa inimii 
lui Făt-Frumos este o zână care-și așteaptă ursitul mult visat. Dacă nocturnul 
potenteazá ipostaza aurorală a Ilenei”, diurnul îi luminează trezirea somnolentá 
în orizontul umanului“. Transgresia de la nocturn la diurn este, pentru zâna 
strălucitoare a nopții, ca o plutire prin moarte. Pentru a-și împlini menirea, ea, 
înger luminos al nopții, ursitoare a destinului lui Făt-Frumos, trece prin poarta 
dintre lumi a somnului și isi acceptă umanitatea aducătoare de tristețe si lacrimi. 


Pentru Ioana Em. Petrescu, irizările de vis ale feminitátii angelice reflectă, la 
Eminescu, reprezentarea femeii ca „principiu component al armoniei cosmi- 
ce"? „Dacă portretul de tânăr demon este aproape obligatoriu pentru eroii 
eminescieni, eroinele sale au o statornică înfățișare angelică, marcată, în plus, 
de o cvasiimobilitate care le dă o înfățișare de tablou sau de statuie. Albul 
marmorean al chipului - si mai strălucitor în lumina de aur moale a părului 
blond -, albastrul celest al ochilor, mâinile delicate, subțiri si reci, mișcările 
foarte lente, foarte puţine, dând impresia de hipnotică lunecare prin spatii, — 
toate aceste trăsături tind să transforme imaginea (sau, cu termenul uşor ar- 
haic, voit şi frumos ambiguu al lui Eminescu, «icoana») femeii în imaginea 
unui înger de marmoră, înfățișare de statuie aproape vie, având însă, adesea, 
consistenţa înșelătoare a umbrei, plutind somnambulic în ritmul unei me- 
lodii numai de ea auzită si purtând, ca un semn al vieţii, un surâs «tainic», 


«blând» sau «dureros» pe buze”. 


Iradiind o ,luminiscentá rece" femeia-inger comportă „totodată vizibi- 
le conotaţii thanatice”*, ceea ce face ca proiectarea imaginii ei pe funda- 
lul cosmic al contrastului nocturn - diurn să se îmbogăţească prin suita de 
corespondențe astral — uman, vital — mortuar, etern — efemer. În strălucirea 
caldă a răsăritului, umbra de argint a fetei din grădina luminată se stinge spre 
a lăsa să se aprindă viaţa zilei în chipul frumos al fecioarei palide, zâmbitoare 
şi somnoroase pe care o dezmiardă Făt-Frumos. 


Clipa de alint, dorinţa de împlinire, se scăldă în soare, iar elementele cadrului 
sunt tipic eminesciene („Cerul limpede — o mare, soarele — o față de foc”). 
Dimensiunea onirică a clipei în care cele două destine par că se contopesc în 
undele line ale cântecului și somnului este aproape insesizabilă. Dragostea 
tesutá în razele nopții nu este altceva decât un vis diurn. Dacă pentru Făt-Frumos 
idila pare a fi promisiunea limpede a unei împliniri, pentru Ileana clipa de 
farmec deplin dar trecător este prevestitoare de așteptare, lacrimi si singură- 
tate (,- Nu uita, Făt-Frumos, că pe cât vei fi tu departe, eu oi tot plânge”). 
Mireasa are, s-ar părea, prestiinta închiderii în moarte şi în om a voinicului, 
luceafăr mândru, neslăbit încă de înfruntarea cu stihiile. 


EMINESCIANA 


Mai mult decát in portretizarea impáratului si a impárátesei, unitatea de ima- 
gine a cuplului Fát-Frumos - Ileana se impune prin aspiratia de a recupera, 
prin iubire, condiţia originară, paradisiacá, a ființei. Povestea nostalgică de 
iubire dintre titanul” cel mândru si zâna pogorâtă din aurore are proporțiile 
unei legende. Relaţia diurn — nocturn este, în crearea acestui cuplu originar, 
mult mai complexă, pentru că implică pendularea între cosmic și uman, între 
izvoarele stelare ale fiinţei şi curgerea lor înspre pământesc. 


„Eminescu trăiește în general sub lună”, notează G. Călinescu”. Nimic mai 
adevărat dacă luăm aminte la portretizarea unui alt cuplu, secundar, impá- 
ratul-frate de cruce si fata Genarului. Descrierea fiecăruia din cele două per- 
sonaje reliefează forta de semnificare a imaginarului nocturn. Împăratul „cu 
fruntea-ntr-un cerc de aur, bătut cu diamante, si cu hainele strălucite, era fru- 
mos ca luna unei nopți de vară”*! (subl. — I.M.). Noaptea si visul se intretes în 
adâncimea metaforică a detaliilor din mărturisirea pe care tânărul împărat i-o 
face lui Făt-Frumos: „Iubesc o fată frumoasă, cu ochii gânditori, dulce ca visele 
mării — fata Genarului””. 


Reflexul shakespearian al visului unei nopţi de vară se intrezáreste în chipul 
fetei Genarului, asa cum îl vede mândrul voinic pornit să o răpească: „dintr-o 
fereastră deschisă se zárea, printre oale de flori, un cap de fată, oaches si visător, 
ca o noapte de vară”* (subl. — I.M.). Mai mult decât ființă în carne si oase, fata 
Genarului este o ispită. „Orice încercare de a o răpi a fost deșartă. Încearcă-te 
tu!” îi spune împăratul lui Făt-Frumos. Provocarea inteteste dorul voiniciei 
în eroul care a răpus stihiile întunericului pentru a-și găsi ursita. În cumpăna 
conştiinţei prințului cu frică numai de Dumnezeu, eroicul pare mai ispititor 
decât eroticul („Ar fi stat Făt-Frumos locului, dar scumpă-i era frátia de cruce, 
ca oricărui voinic, mai scumpă decât zilele, mai scumpă decât mireasa" ^^). 


Note | 


! M. Eminescu, Opere, XVI, p. 35. 

? „De aceea, vá rog, mai cititi-l dv. si stergeti ce veţi crede cá nu se potriveşte, cá nici eu nu 
mai ştiu ce se potriveşte si ce nu”, ibidem, p. 35. 

3 Pentru detalii, a se vedea M. Eminescu, Opere, VI, p. 612-618. 

* Ibidem, p. 612. 

5 „Că Făt-Frumos din lacrimă, scris la Viena, într-o vreme când folclorul era una din pre- 
ocupárile de cápetenie ale poetului, n-ar fi stráin de un oarecare prototip popular, nu era 
greu de presupus. Totuşi documentele lipseau. O monografie recentă a lui Teofil Teaha 
(Graiul din Valea Crișului Negru, Editura Academiei R.P.R., 1961, p. 187-190), umple, 
din fericire, lacuna, publicând între textele dialectale şi povestea Sfăt frumos crescut di la- 
crimă, în care se găsesc aproape toate elementele brute ale basmului eminescian. Textul e 
cules din Şteiu, aşezare bihoreană, cunoscută de la Miron Pompiliu, si indicatia deschide 
noi perspective. El constituie o admirabilă piesă de laborator pentru exegetul care va ur- 
mări puterea de transfigurare a poetului” (M. Eminescu, Opere, VI, p. 615). 

$ A se vedea Cronologia lui D. Vatamaniuc din M. Eminescu Opere, XVI; p. XIV, mai exact 
menţiunea „nov. 1,15. Apare în „Convorbiri literare” Făt-Frumos din lacrimă cu specifica- 
rea: Poveste. Se întemeiază probabil pe relatarea unor studenţi români din Viena”. 

7 Eugen Simion, Proza lui Eminescu, EPL, Bucureşti, 1964, p. 186. 

° Testamentul unui eminescolog, Editura Humanitas, București, 1998, p. 28, dar si Petru 
Cretia, Lămuriri pentru volumul de față, în M. Eminescu, Opere, VII, p. 43: „Mai trebuie fă- 
cută precizarea că, în ciuda apartenenţei sale de drept la proza literară, si anume la partea 
ei cea mai împlinită, Făt-Frumos din lacrimă nu se tipăreşte în acest volum. Ela fost inclus 
de Perpessicius în Opere, VI (p. 317-328) printre basmele în proză şi n-ar fi fost reluat de 
el in Opere, VII. Obligatia de a considera ediţia ca un întreg sistematic și deci de a respec- 
ta hotărârea lui Perpessicius este cu atât mai mare, cu cât, în studiul introductiv la acest 
volum, Perpessicius, vorbind pe larg despre Făt-Frumos din lacrimă, se arată pe deplin 
convins de așezarea lui pe treapta cea mai înaltă a prozei artistice eminesciene și totuși a 
socotit potrivit, din diferite motive, să-l integreze volumului de Literatură populară, din 
1963, unde i se dau si referintele bibliografice (p. 701-703)". Viziunea lui Petru Cretia 
asupra configuratiei unei ediţii critice a operei eminesciene este prezentată schematic în 
nota asupra ediţiei publicată în M. Eminescu, Opere, VIII. 

? M. Eminescu, Opere, VI, p. 10. 

? M. Eminescu, Opere, VII, p. 20-39. 

1 M.Eminescu, Opere, VI, p. 622. 

? Mihail Dragomirescu, Proza epicá a lui Mihai Eminescu in Eminescu, Editura Junimea, 
Iași, 1976, p. 140. 

? G. Călinescu, Opera lui Mihai Eminescu, vol. I, EPL, Bucureşti, 1969, p. 249. 

14 G. Călinescu, Opera lui Mihai Eminescu, vol. II, Editura Minerva, București, 1970, 
p.444. 

I$ M. Eminescu, Opere, VI, p. 612-615. De referintele bibliografice menţionate s-a slujit 
Perpessicius pentru a semnala „înalta poezie care a învăluit basmul”. 

16 Eugen Simion, op. cit., p. 8-9. 

17 Joana Em. Petrescu, Mihai Eminescu — poet tragic, Editura Junimea, lași, 1994, p. 105. 
'5 Eugen Simion, op. cit., p. 194. 

? G. Călinescu, Opera lui Mihai Eminescu, vol. II, Editura Minerva, Bucureşti, 1970, 
p. 406. 

? Ibidem, p. 181-182. 

21 Eugen Simion, op. cit., p. 187. 

2 „Fapt mai puţin evidenţiat si examinat, basmul Făt-Frumos din lacrimă contine în chip 
exemplar marile nuclee iradiante proprii revelatoarei specificitáti fantastice din întreaga 
proză eminesciană”, Nicolae Ciobanu, Eminescu. Structurile fantasticului narativ, Editura 
Junimea, Iași, 1984, p. 14. 

? Mihail Dragomirescu, lucr. cit., p. 141. 

” Eugen Simion, op. cit., p. 187. 

? M. Eminescu, Opere, VI, p. 317. 

% Ibidem, p. 317. 

2 Ibidem, p. 317. 

25 Ibidem, p. 317. 

% „Pe drum horea si doinea, iar buzduganul și-l arunca sà spintece nourii, de cădea depar- 
te tot cale de-o zi. Váile si muntii se uimeau auzindu-i cántecele, apele-si ridicau valurile 
mai sus ca să-l asculte, izvoarele igi turburau adâncul, ca să-şi azvârle afară undele lor, 
pentru ca fiecare din unde să-l audă, fiecare din ele să poată cânta ca dânsul când vor şopti 
văilor şi florilor”, ibidem, p. 318. 

? Ibidem, p. 318. 

31 Ibidem, p. 318. 

32 „Prin acel întuneric des si nepátruns, Făt-Frumos vedea albind o umbră de argint, cu păr 
de aur despletit, rătăcind, cu mâinile ridicate si palidă. El se apropiá de ea şi-o cuprinse 
cu braţele lui. Ea căzu ca moartă de groază pe pieptul lui, si mâinile ei reci s-ascunserá n 
sânul lui. Ca să se trezească, el îi sărută ochii. Norii se rupeau bucăţi pe cer — luna roşie ca 
focul se ivea prin spărturile lor risipite; — iar pe sânul lui, Făt-Frumos vedea cum înfloreau 
două stele albastre, limpezi, si uimite — ochii miresei lui" (subl. — I.M.), ibidem, p. 320. 

33 „Soarele esind din răsărit privea la ei cu drag. Hainele ei umede de ploaie se lipise de 
membrele dulci si rotunde, fata ei de-o paloare umedă ca ceara cea albă, mâinile mici si unite 
pe piept, părul despletit şi răsfirat pe fân, ochii mari, închişi şi adánciti în frunte, astfel ea era 
frumoasă, dar părea moartă” (subl. — I.M.), ibidem, p. 320. 

>! Ioana Em. Petrescu, op. cit., p. 129. 

35 Ibidem, p. 130. 

?6 Ibidem, p. 134. 

> M. Eminescu, Opere, VI, p. 321. 

38 Ibidem, p. 321. 

> Pentru detalii privind condiţia de titan a eroului, a se vedea Eugen Simion, Proza lui 
Eminescu, EPL, Bucureşti, 1964, p. 194-195. 

? G. Călinescu, Opera lui Eminescu, Editura Minerva, București, 1970, p. 179. 

^' M. Eminescu, Opere, VI, p. 318. 

? Ibidem, p. 319. 

9 Ibidem, p. 321. 

^ Ibidem, p. 321. 

Theodor CODREANU 


De la mistica rațiunii 
la mistica nebuniei 


Th.C. — prof. dr, critic si 
istoric literar, prozator si 
eseist, Husi. Autor al mai 
multor volume, dintre 

care Dubla sacrificare a lui 
Eminescu (a cunoscut trei 
ediţii), Complexul Bacovia, 
(2003), Basarabia sau drama 
sfâşierii (2003), Duminica 
mare a lui Grigore Vieru 
(2004), Transmodernismul 
(2005), A doua schimbare la 
față (2008), Istoria „canonică“ 
a literaturii române (2009), 
Eminescu in captivitatea 
,nebuniei" (2011), În oglinzile 
lui Victor Teleucă (2012). 
Laureat al mai multor 
premii acordate de Uniunile 
Scriitorilor din România şi 
din Republica Moldova. 


Mistica nebuniei este, simultan, mistică a ratiu- 
nii. Despre acest cadru cartezian al bolii, prelun- 
git până în secolul al XX-lea, vorbeşte si Fritjof 
Capra: „În cultura noastră, criteriile folosite pen- 
tru a defini sănătatea mentală — simţul identității, 
imaginea, recunoașterea timpului și a spaţiului, 
percepția mediului si așa mai departe — impun ca 
percepțiile și viziunile persoanei să fie compatibi- 
le cu cadrul cartezian-newtonian. Viziunea carte- 
ziană asupra lumii nu este doar principalul cadru 
de referință, ci este privită ca singura descriere 
exactă a realităţii. Această atitudine restrictivă 
este reflectată în tendinţa profesioniştilor din do- 
meniul sănătăţii mentale de a folosi sisteme de di- 
agnosticare relativ rigide”. Dacă analizăm fiecare 
dintre aceste criterii, putem dovedi că percepțiile 
şi viziunile lui Eminescu s-au abătut clar de la ele. 
Să luăm doar criteriul spaţiului și timpului carte- 
ziano-newtonian: în vreme ce contemporanii lui 
gândeau în cel mult trei dimensiuni, Eminescu 
percepea, preeinsteinian, cvadridimensional spa- 
tio-timpul, ba chiar multidimensional, ca în teo- 
ria M, a supercorzilor. Mai mult de atât: el avea 
capacitatea uimitoare de a auzi și privi, simultan, 
timpul si spaţiul (S-ai s-auzi cum iarba creşte), iar 


Rubrica Forum din acest număr al revistei noastre găz- 
duieste câteva opinii pe marginea studiului monografic 
Eminescu în captivitatea „nebuniei” (ediţie definitivă) de 
Theodor Codreanu, publicat de Editura Universul la 
finele anului 2011. Lansarea volumului, un eveniment 
de înaltă ţinută culturală, a avut loc la Biblioteca muni- 
cipală „B.-P. Hasdeu” din Chişinău. 

in Egipetul dovedea cá aude voci venind din urmá cu mii de ani! Sá ne amintim 
cá lectura nuvelei Sărmanul Dionis, la Junimea, a stârnit stupoare, declarată 
fiind o aberaţie şi dovadă de nebunie, privitor la viziunea spaţio-temporală. 
Arbitrariul unui asemenea cadru rigid a fost dovedit si de un experiment ame- 
rican în urma căruia opt voluntari au ajuns pacienţi în diverse institute de boli 
mintale numai pe baza faptului că au declarat că aud voci, precum Eminescu. 
Ei au fost etichetati, ireversibil, ca fiind schizofrenici, „în pofida comporta- 
mentului lor ulterior normal”. Ironia face că pacienţii din acele sanatorii au 
recunoscut cá pseudopacientii erau oameni normali, pe când medicii de aco- 
lo, nu! Faptul este o dramatică urmare a spiritului schizoid al scientismului 
european: „a fi limitat doar la modul cartezian de percepţie este, de asemenea, 
o nebunie; este nebunia culturii noastre dominante”*. Dacă le refuzăm celor 
care l-au internat pe Eminescu alte interese decât cele legate de sănătatea ime- 
diată a poetului, trebuie să admitem că sufereau ei înșiși de o anume doză de 
„nebunie a excesului de raționalitate”. Devine explicabil de ce Eminescu a fost 
internat doar pe baza unui bilet emis de soţia lui Slavici, profană în materie 
de psihiatrie, de vreme ce cei opt pseudopacienti invocati de Capra au fost 
internați doar pe baza propriei declaraţii că aud... voci! 


De ce să ne mirăm că rationalistul cu logică de fier Titu Maiorescu a transmu- 
tat secolul al XVII-lea în a doua jumătate a celui de-al XIX-lea, iar Şuţu a per- 
petuat metoda arabă de tratare cu mercur a unui sifilis mitic-imaginar depistat 
la Eminescu, în vreme ce scria că poetul n-a suferit de sifilis şi în vreme ce în 
Occident se renuntase la tratamentul cu mercur, ca având efecte dezastruoa- 
se. Nu e de învățătură cá, la Ober Dóbling, scăpat de mercur, Eminescu și-a 
revenit? Dar aceasta este chiar o evoluţie inversă decât stabilesc specialiștii! 
Autorii tratatului Vademecum în psihiatrie, coordonat de Constantin Gorgos, 
spun, textual, că sifilisul cerebral, netratat, evolu- p uem 
ează rapid către faza tertiará, in care se instalează | s N... 
paralizia generală progresivă, pe când, tratat, duce | D ` 
la remisiuni și vindecare*. Cu Eminescu, tocmai fs. 
întreruperea nefastului tratament cu mercur a SUN M 
fost benefică! Dovadă a erorii de diagnostic şi de | esM 
tratament. 


Ín Evul Mediu, bolnavul psihic incá mai gásea os- 
pitalitate in mănăstiri; de la sfârşitul secolului al 
XVIII-lea, el este aruncat in ospicii: , Acum, el se 
va detașa pe fondul unei probleme de «poliție» 
referitoare la ordinea indivizilor în cetate”. Or, cu 
poliția a fost dus Eminescu la Caritatea, nerespec- 

tându-se nicio iotă din legislația vremii, cum a dovedit Călin L. Cernăianu. 
Iarăşi suprapunere „palimpsestică” de veacuri pe malurile Dâmboviței, spre 
a satisface ritualul precrestin. Înlocuirea caritátii creştine cu cea laică a dus 
la o „medicină îndreptată în același timp împotriva maladiei și împotriva să- 
nătății”, iată un paradox sesizat de Foucault: „E aici o idee importantă pentru 
a înțelege anumite terapeutici aplicate, prin decalaj, nebuniei, de-a lungul 
secolului al XIX-lea”. Este chiar „decalajul” observat în cazul Eminescu: s-a 
crezut că, prin frictiuni gi injecții cu mercur, se vindeca maladia, dar tratamen- 
tul s-a fácut „împotriva sănătății” pacientului. Asa au fost tratați sifiliticii timp 
de 150 de ani, văzuți ca ,smintiti" „în spațiul aceleiași incinte; si le vor lăsa 
pentru mult timp un anume stigmat care va trăda, pentru conștiința moder- 
nà, o înrudire obscură care le va rezerva aceeași soartă si îi va plasa în același 
sistem de pedepse”. Foucault vorbeşte de faimoasele Petites-Maisons de pe rue 
de Sèvres, destinate nebunilor si venericilor, desi între cele două maladii sunt 
diferente capitale. Astfel, asupra venericului se lipeste stigmatul nebuniei. Nu 
era, din acest punct de vedere, si Caritatea lui Sutu o Petite Maison? Printre 
victimele celebre ale confuziei programate s-au numărat Sade si Nietzsche, 
observă Foucault. Cazuri aparent similare cu al lui Eminescu, dacă s-ar dove- 
di că poetul a fost sifilitic. Dar n-a fost! Fritjof Capra insistă îndelung asupra 
modelului biomedical aplicat, fără discernământ, la boli mintale, metodă care 
tinteste să le trateze medicamentos, controlând „simptomele dereglării, dar 
nu le si vindecă”: „Adevărata terapie ar consta în facilitarea vindecării prin 
asigurarea unei atmosfere adecvate din punct de vedere emoțional pentru pa- 
cient. În loc să fie suprimat, procesul care constituie un simptom ar putea să 
se intensifice în asemenea atmosferă, iar continuarea autoexplorării ar duce 
la trăirea lui deplină si la înțelegerea conștientă, desávársind astfel procesul 
de vindecare"*. Modelul exclusiv biomedical, observa Thomas S. Szasz?, duce 
boala mintală în sfera mitului. De fapt, precizez, a mistificárii, fiindcă in gân- 
direa mitică lucrurile se petreceau cu totul altfel. Samanul era un terapeut de 
o cu totul altă factură, superior psihiatrilor moderni. Spitalele, nu doar cele 
de boli psihice, au devenit factori de stres, încât primii care se îmbolnăvesc 
sunt chiar medicii înșiși. La ei rata de alcoolism, consum de droguri, fumat, 
sinucideri etc. e mai ridicată. Studiile arată cá, în spitale, cel puţin unul din 
cinci pacienţi se îmbolnăvește de o maladie iatrogenicá (originată de me- 
dici)!!. Trebuie luat serios în atenţie dacă n-a fost şi cazul lui Eminescu, pe 
fondul unui simptom de oboseală excesivă — márturisitá de poet —, asociată 
cu şocul devastator al internării forțate din ziua de 28 iunie 1883, produse de 
evenimentul suprimării Societăţii Carpaţii, eveniment facilitat şi de trădarea 
liderilor ei ardeleni care jucau carte dublă, precum G. Ocășanu, preşedintele 
societăţii, dovedit, azi, ca agent secret austro-ungar. Specialiştii arată că, bună- 

oară, ceea ce se numește psihoză maniaco-depresivă (diagnosticul prim admis 
şi de Maiorescu, în cazul Eminescu) poate fi declanșat pe fondul unei oboseli 
extreme coroborate cu o psihotraumă, la care se adaugă factori socioculturali, 
ca „pierderea rolului şi statutului social"? tulburarea „modului de a fi in lume” 
(Ludwig Binswanger), toate acestea trăite de Eminescu în nefasta vară a lui 
1883. 


Nebunia e tot ce scapă definiţiilor din codul penal. De aici posibilele abuzuri 
asupra indivizilor sub pretextul nebuniei: „A închide pe cineva spunând des- 
pre el cá este «furios», şi fără a preciza dacă e bolnav sau criminal — iată una 
din puterile pe care rațiunea clasică și le-a acordat sieși, în experiența pe care a 
trăit-o în raport cu neratiunea"'. Este calea „regală” pe care a strábátut-o „ra- 
tiunea clasică” maiorescianá în raport cu ,neratiunea" ziaristului Eminescu. 
Slavici a dedus că Eminescu era nebun deoarece vorbea cu glas tare când era 
singur, Maiorescu — fiindcă poetul a spus că va reînvia arta antică, alţii — fiind- 
că l-au surprins apărând cu ton ridicat o teorie economică etc. Dar „pălăria” 
imbatabilă a rațiunii a fost internarea poetului. 


„Internarea — arată Foucault — ascunde neratiunea și trădează rușinea pe care 
o suscitá; dar desemnează explicit nebunia; o arată cu degetul."^ De la prima 
internare încolo, Eminescu nu mai poate ieși de sub pălăria neratiunii, care 
devine spectacol public, plătit cu bani prin chete. În epoca clasică, ospiciile 
deveniseră scene de teatru pe care vizitatorii le plăteau cu bani spre a se distra. 
Eminescu înțelege întreaga grozăvie a chetelor publice, pe care le respinge cu 
indignare în repetate rânduri, ceea ce un nebun veritabil nu face. C. Mille, 
în zelul său de a augmenta nebunia ziaristului Eminescu, îl descria, în spiri- 
tul „umanismului” secularizat, ca fiind coborât, iremediabil, din zona înaltă a 
spiritului în stadiul de jalnică animalitate. „Un fel de imagine a animalitátii — 
zice iarăşi Foucault — obsedează ospiciile. Nebunia își împrumută chipul de la 
masca bestiei”? Ospiciul se transformă in menajerie, în cuşti cu fiare in lan- 
turi si cămăși de forță. Omul își pierde transparența lumii-ca-lumen (cum ar 
spune Părintele Stăniloae) şi e tratat ca animal, lăsat în frig şi înfometat. Ase- 
menea impresii răzbat din scrisoarea lui Eminescu adresată lui Chibici. Nebu- 
nul, devenit locuitor al unui Bestiar abstract, e crucificat ca Iisus, Mântuitorul 
însuși fiind tratat ca pe un nebun primejdios. Cu Dostoievski si Nietzsche, 
continuă Foucault, Hristos regăseşte „gloria nebuniei sale, pentru ca scanda- 
lul să aibă din nou putere de manifestare, pentru ca neratiunea să nu mai fie 
doar ruşinea publică a raţiunii”'$. Corelarea „crucificării” lui Eminescu cu a 
Mântuitorului (la aceeași vârstă de 33 de ani!) n-a scăpat scenariului mitic 
creat în jurul poetului. Zice Foucault: „Cristos n-a vrut doar să fie înconjurat 
de lunatici, a vrut ca el însuși să treacă în ochii tuturor drept dement, parcur- 

gând astfel, în incarnarea sa, toate mizeriile decăderii umane: nebunia devine 
astfel forma ultimă, ultimul grad al lui Dumnezeu întrupat, înaintea împlinirii 
şi eliberării Crucii”. Şi: „Venind în această lume, Cristos acceptă să reia toate 
semnele condiției umane și înseși stigmatele naturii decăzute; de la mizerie la 
moarte, el a urmat un întreg drum de suferință care era si drumul patimilor, al 
înţelepciunii uitate și al nebuniei. Şi pentru că a fost una dintre formele Păti- 
mirii — forma ultimă, într-un fel, înaintea morţii — nebunia trebuie să devină la 
cei care suferă de ea acum obiect de respect si de compasiune”. 


Oare nu vorbesc, aproape toti (chiar şi adversarii personali), despre Eminescu, 
atribuindu-i nebunia, cu ,respect" si „compasiune”? Nu răzbate asta, impre- 
sionant, în scrisoarea lui Maiorescu, din care se degajă grijă prietenească si 
solicitudine compasionalá pentru ,nebun"? Nu s-a indignat public Grigore 
Ventura atunci când Macedonski a încălcat consemnul mitic al „respectului” 
publicând infama epigramă? N. Georgescu a observat, cu finețe, că, in realita- 
te, Ventura s-a alarmat că mitul nebuniei lui Eminescu intră în uitare publică 
şi s-a grăbit să-l resuscite zgomotos. Şi iată ce adaugă Foucault: „Psihiatria 
pozitivă a secolului al XIX-lea, precum si psihiatria noastră, deși au renunțat 
la practici, desi au lăsat deoparte cunoștințele secolului al XVIII-lea, au mos- 
tenit în secret toate acele raporturi pe care cultura clasică în ansamblul ei le 
ilustrase cu neratiunea; le-au modificat; le-au deplasat; au crezut că vorbesc 
doar despre nebunie în obiectivitatea sa psihologică; în ciuda lor, aveau de-a 
face cu o nebunie stăpânită încă de etica neratiunii si de scandalul animalită- 
tii". Ceea ce s-a întâmplat, cu asupra de măsură, cu Eminescu, desi medici ca 
Şuţu si logicieni ca Maiorescu trăiau în plin pozitivism si rationalism modern. 
Problema grea a culturii românești e că Eminescu a știut toate acestea. A știut 
că este supus unei ,inchizitii" draconice din partea prietenilor și binefácáto- 
rilor. Thomas S. Szasz vorbeşte chiar de o Inchizitie a mentalitátii carteziene 
asupra nebuniei, mai rea decât pușcăria, punând în paralel cele două instituții 
care duc la moartea civilă a indivizilor". Această situaţie este descrisă cu o 
exactitate de chirurg de către Eminescu însuși în scrisoarea către Chibici din 
12/24 ianuarie 1884: „Neavând nimic de lucru, închis alături c-un alt individ, 
hrănit rău precum se obicinuieste în spitale și lăsat în prada celor mai omo- 
râtoare griji în privirea viitorului, mi-e frică chiar de-a-mi plânge soartea căci 
şi aceasta ar fi interpretat ca un semn de nebunie”. Fie și numai acest teribil 
pasaj pentru a dovedi cá ,nebunul" Eminescu era mai sănătos la minte decât 
toti cei care i-au vrut binele si l-au compátimit, fie în viaţă, fie în posteritate! 


Raționalismul ultimelor trei secole a făcut mare caz de „drepturile omului”, dar 
nicăieri ca în institutele psihiatrice aceste drepturi n-au fost atât de încălcate. 
R. D. Laing aducea dure acuzaţii acestor instituţii că îi privează pe pacienți de 

cele mai elementare drepturi umane. Persoana ,este degradatá de la statutul 
existențial si legal deplin de agent uman si persoană responsabilă, la al cuiva 
care nu mai este în posesia propriei definiţii a sinelui, incapabil să-și păstreze 
bunurile, exclus de la discretia întâlnirilor si a faptelor sale. Trupul nu îi mai 
aparţine si locul pe care-l ocupă nu mai este alegerea lui. După ce a fost supus 
unei ceremonii degradante, cunoscută sub numele de examen psihiatric, este 
privat de libertăţile sale civile, fiind încarcerat într-o instituţie totalitară numită 
spital de «boli mintale». Aici este invalidat ca ființă umană de o manieră mai 
completă şi mai radicală ca oriunde altundeva în societatea noastră”. Este evi- 
dentă aici echivalarea „sanatoriului” cu puscária, încât calificarea lui D. Vatama- 
niuc a „internării” poetului cu o arestare este pe deplin justificată chiar si numai 
din acest punct de vedere. Așa că protestele celor care au încercat să-l „descalifi- 
ce” pe Dimitrie Vatamaniuc în calitatea lui de eminescolog de primă mărime se 
dovedesc fragile ieşiri partizane si ideologice. Iar circumstanțele, în ce priveşte 
„internarea” lui Eminescu, sunt cu atât mai grave, cu cât el nici măcar n-a fost su- 
pus degradantei examinări psihiatrice, fiind de-a dreptul băgat în cămașa de forță 
doar pe baza unui denunt al soţiei lui Slavici. Scrisoarea către Chibici-Revnea- 
nu, din care am citat, arată infernul existenţial în care a fost aruncat Eminescu, 
în ceea ce R. D. Laing numește insecuritate ontologică”. El, care a ridicat gândul 
ontologic românesc pe cele mai înalte culmi europene, cu vrednicie a sta alături 
de un Heidegger, cum a demonstrat, între alții, Svetlana Paleologu-Matta, in 
Eminescu si abisul ontologic (1988). 


Sunt insi care laudă toate frustrările la care a fost supus Eminescu încă de 
la prima internare si de la întoarcerea din Italia. Astfel, cum ar spune Laing, 
Eminescu n-a mai fost considerat îndrituit să-și păstreze propriile bunuri, rec- 
te lada cu manuscrise, deși el a cerut-o, în repetate rânduri, de la Maiorescu. 
Apoi, trupul nu i-a mai aparţinut si nici împlinirea dorinței exprese de a se 
stabili în București, la întoarcere. Privarea de libertăţile civile, într-o „institu- 
tie totalitară”, sub directa oblăduire a vigilentei de , Argus", cum i se va adresa 
poetul „binefăcătorului”, de la fereastra trenului care-l ducea spre Viena, trata- 
mentul cu mercur și cu tranchilizante etc., toate vor contribui la distrugerea, 
pas cu pas, a celei mai luminate minţi pe care a dat-o neamul românesc. 


Note | ! Fritjof Capra, Momentul adevárului, trad. din engle- 
ză de Niculitá Damaschin, Editura Tehnică, Bucureşti, 
2004, p. 483. 
? „O repetiţie de sfere paralele pe o lungime de spaţiu 
reprezintă ochiului o spirală pururi de(s)crescândă. Noi 
avem deci în ochii noştri toate dimensiunile la cari putem 
ajunge, dar depărtarea preface în aparenţă: / repetiţie 

de cuburi = piramidš / repetitie de sfere in Kegel / adicá 
într-o mărime pururi descrescândă ale cărei linii longitu- 
dinale convergează într-un singur punct” (M. Eminescu, 
Fragmentarium, p. 499). 

? Fritjof Capra, op. cit., p. 484. 

* Ibidem. 

* Constantin Gorgos, coord., Vademecum în psihiatrie, 
Editura Medicală, Bucureşti, 1985, p. 294. 

° Michel Foucault, Istoria nebuniei în epoca clasică, Editu- 
ra Humanitas, Bucureşti, 2005, p. 65. 

7 Ibidem, p. 88. 

* Fritjof Capra, op. cit., p. 159-160. 

? 'Ihomas S. Szasz, The Mith of Mintal Illness. Fondations 
of a Theory of Personal Conduct, Revised Edition, Copy- 
right 1974, Harper & Row, Publishers, New York, p. VII- 
XII, 262-265 etc. 

10 Fritjof Capra, op. cit., p. 163. 

11 Ibidem, p. 167. 

? Constantin Gorgos, coord., op. cit., p. 467. 

15 Michel Foucault, op. cit., p. 111. 

14 Ibidem, p. 144. 

15 Ibidem, p. 146. 

'6 Ibidem, p. 152. 

17 Ibidem, p. 153. 

18 Ibidem, p. 157. 

?? Thomas S. Szasz, The Manufactures of Madness. A Com- 
parative Study of the Inquisition and the Mintal Health 
Movement, Harper & Row, Publishers, New Yoark, 1970, 
p. 3-136, 290-292. 

? M. Eminescu, Opere, XVI, Corespondentá. Documentar, 
Editura Academiei, 1989, p. 198. 

2 Apud Fritjof Capra, Înțelepciune aparte, ed. cit., p. 97-98. 
? R.D. Laing, The Divided Self. An Existential Study in Sa- 
nity and Madness, Pinguin Books Ltd, Harmondsworth, 
Middlesex, England, 1959, reprinted 1987, p. 39-64. 

Tragedia lui Eminescu 
vázutá de Theodor Codreanu 


Theodor Codreanu propune in volumul ce face 
obiectul atentiei de fatá o privire nepártinitoare 
asupra „celor din urmă șase ani ai lui Eminescu”, 
asa cum precizează însuși autorul în prefața cărții 
Eminescu în captivitatea ,nebuniei^, vizând „psiho- 
logia referenţialului”. Cu alte cuvinte, avem de a 
face cu o încercare de descifrare a „nebuniei lui 
Eminescu”, activitatea sa de ziarist fiind asociată 
cu mizeria şi vulgaritatea bolii de care suferea. 
Tocmai de aceea Theodor Codreanu consideră că 
anii sacrificiului marelui poet dezvăluie în esență 
„tragismul destinului eminescian”. Așa se explică 
de ce întâmplările petrecute la 20 iunie 1883, dată 
reper în existența mentală și, în general, a destinu- 
lui lui Eminescu, dar si ulterior, au fost raportate 
exclusiv la suferința sa. Nu întâmplător Theodor 
Codreanu dezice consideratiile despre Eminescu 
susținute de Ilina Gregori, de pildă, care propune 
a se recunoaşte în genialul poet „un mare bolnav”, 
teză din care se subintelege unde se vrea a se ajun- 
ge: la absolutizarea nefericirii. 


|.B. — scriitor şi publicist, 
Suceava. 


Trebuie înțeles că există o criză a diferenței din- 
tre realitate și fantezie pe care o trăiește Emi- 
nescu si care are în centru eterna reîntoarcere 
spre faptul real. 


Timp de şase ani Eminescu a plutit pe o corabie 
nefastă, afirmă comentatorul, pentru că interna- 
rea sa în oficiul dr. Alexandru Sutu și tratamen- 
tul cu mercur aplicat de acesta nu-i puteau decât 
dăuna. Altfel spus, se poate accepta preconizarea 
unei „morți intelectuale” a poetului (expresie ce 
nu ne aparţine), ceea ce înseamnă că opinia pu- 

blică, potrivit adnotării date de autorul volumului Asasinarea lui Eminescu, a 
fost intoxicată cu imaginea unui Eminescu devenit caz periculos din punct de 
vedere social. 


Nu trebuie să mire deloc constatarea lui Theodor Codreanu, potrivit căreia 
„încă de prin 1880” Eminescu observă, deci simte, că are în preajmă „amici 
reci” si duşmănoși, ceea ce explică refuzul său principial de a-i accepta. Așa se 
poate deduce de ce îmbolnăvirea poetului a determinat chiar ieșirea sa „din 
viaţa publică”. 


Întrucât Titu Maiorescu trebuie considerat principalul diriguitor al internă- 
rii lui Eminescu în sanatorul lui Sutu, ar fi „o naivitate” să se creadă că el nu 
ştia ce tratament avea să i se aplice poetului. Conform opiniei lui Ion Nica 
însă, unul dintre comentatorii suferințelor lui Eminescu (Eminescu. Structura 
somato-psihicá), poetul n-ar fi suferit nici de epilepsie psihică, nici de schizo- 
frenie etc., „ci de o psihoză maniaco-depresivă, cu aspect mixt, pe fond de sur- 
DA A ptt B V. B B 
menaj” îndelungat si în condiții determinate de o fatală intoxicatie cu mercur. 


A nu se pierde din vedere următoarea teză a lui Theodor Codreanu: „Acum 
nu mai încape îndoială: acela care i-a grăbit moartea lui Eminescu (psihică si 
fizică) a fost doctorul Şuţu, medicul ales de Titu Maiorescu pentru a-l vinde- 
» . v ` B ` H . "m - 

ca pe poet”. Trebuie adăugată și părerea potrivit căreia dr. Şuţu n-ar fi cunos- 
cut efectele intoxicației cu mercur, ceea ce, în definitiv, nu reprezintă o scuză. 
(Vezi si Conjuratia anti-Eminescu de Călin L. Cernăianu, unde se fac destule 
referiri pe care Th. Codreanu nu le neglijează.) 


Şi totuşi, rămâne mereu o întrebare esenţială: de ce a înnebunit Eminescu? 
Răspunsurile devin, într-adevăr, diverse si controversate, precum cele referi- 
toare la condiţiile precare de existență în timpul bolii contractate sau, poate, 
moștenite, la excesele de cafea, alcool sau tutun, punctate de către autor. De 
altfel, Maiorescu vehiculează oficial că maladia poetului ar fi fost „o boală ere- 
ditară” în familia acestuia. 


Este de reținut, în acest caz, intervenţia salutară a lui A. D. Xenopol, care s-a 
îndoit de acuzaţiile ce i se aduceau lui Eminescu. De altfel, gânduri protectoa- 
re pentru poet au avut, la vremea lor, A. C. Cuza, Tudor Vianu și G. Călinescu, 
primul dintre aceștia susținând că poetul nici n-a fost nebun. 


Nu e de trecut cu vederea nici chiar opoziţia atitudinilor dintre Eminescu și 
Maiorescu, protejatul muzelor fiind, în definitiv, „modelul în absolut” de ra- 
portare al ființei românești. Așa cum nu poate fi uitată, de asemenea, Emilia 
Humpel, apropiata liderului Junimii, care a crezut în suferința lui Eminescu, 
cerându-i lui Maiorescu să-l ocrotească, numai că, din nefericire, aceasta n-a 
fost luată în seamă. 

Trebuie adáugate si influentele politice ale vremii, Eminescu fiind in perma- 
nentá urmárit de informatorii Casei de Austria. Sugestivá devine in acest sens 
atitudinea lui Eminescu la manifestarea de la Iași cu ocazia inaugurării statuii 
lui Ştefan cel Mare, când acesta va da glas răscolitoarei sale Doine, piesă re- 
velatoare pentru verticalitatea autorului și care reflecta, în parte, viziunea sa 
despre edificarea Europei. 


Din consemnárile lui Theodor Codreanu rezultă clar că poetul acuză, în perioa- 
da premergătoare crizei sale, epuizarea nervoasă pricinuită de tensiunea năval- 
nică a evenimentelor si de activitatea acaparatoare din redacţia de la „Timpul, 
altfel nici nu s-ar explica retragerea sa la Băile Mitrosews (după cum se ştie) 
pentru a-şi potoli starea nervoasă. Si aici e de reținut precizarea lui Th. Codrea- 
nu, si anume că Eminescu „avea conştiinţa sechestrării sale ilegale”. 


Oricum, pâra soţiei lui Slavici, adresată lui Maiorescu, a condus la privarea de 
libertate a poetului. Ceea ce a urmat se stie. De altfel, nu-i deloc surprinzător 
faptul că Matei Eminescu a intervenit decis să-și salveze fratele, ceea ce confir- 
mă opinia cercetătorilor, între care Dimitrie Vatamaniuc, acesta considerând 
că în asemenea condiţii poetul suportă condiţia de „deţinut politic”. 


Aşadar, revenirea lui Maiorescu la sentimente mai bune si încercarea sa de a-l 
reîntâlni pe Eminescu după călătoria acestuia la Viena pun în evidenţă altera- 
rea relaţiilor dintre cei doi. „Maiorescu l-a evitat ostentativ”, notează Theodor 
Codreanu. De altfel, criticul grăbeşte expedierea poetului spre Iași, de unde si 
asigurarea clară că în felul acesta Eminescu va fi nevoit să accepte manevrarea 
sa „până la moarte”. 


Este si concluzia lui Theodor Codreanu care consideră că „Nimic, însă, nu pare 
să se compare cu tragedia celor șase ani de agonie eminesciană. Pentru că în 
esență avem de-a face cu o tragedie, știut fiind faptul că Eminescu, cu personali- 
tatea sa incomparabilă, genială dar nefericită, „a eșuat ca om și gânditor politic, 
în slujba neamului său’ 


Date fiind toate aceste amănunte, relevante, pe care le-am amintit şi asupra că- 
rora Theodor Codreanu și-a îndreptat efortul, prea cunoscute, comentatorul 
n-a intenţionat decât să pună în lumină, prin demonstraţia sa, zona de excep- 
tie a biografiei eminesciene. Tocmai de aceea Theodor Codreanu a reușit o 
construcție remarcabilă. 


Ne permitem a retine, în concluzie, aceste consideraţii ale lui A. C. Cuza, un 
mare admirator al poetului: „Eminescu a fost un om pe deplin sănătos”, zice 
Domnia Sa, dar „un sfânt dezbrăcat de orice interes egoist” si deopotrivă „un 
geniu, din cele ce se nasc la câteva secole unul”. 


Prin urmare, adevărul nici nu poate fi altul. 

Alexandru Ovidiu VINTILA 


Theodor Codreanu. 
Eminescu ín captivitatea ,nebuniei" 


A.OV. - drd. Universitatea 
,Stefan cel Mare" din 
Suceava, poet si publicist. 
embru al Uniunii 
Scriitorilor din România, 
filiala laşi; membru în 
Comitetul de conducere 
al Societăţii Scriitorilor 
Bucovineni, redactor a 
revistei „Bucovina literară” 
Cărţi recente: Demersul 
dialogic. Semne ale unei 
experienţe a înțelegerii (2011), 
Viaţa preschimbată, poeme 
(2011). În pregătire — o carte 
intitulată: Traian Brăileanu. 
Întruchipările raţiunii (Fapte, 
idei, teritorii ale realității din 
interbelicul bucovinean). 


Poate că exasperat să asiste la spectacolul oferit 
de confruntarea de idei, care tindea să devină per- 
petuă, cu privire la momentul 28 iunie 1883, pre- 
cum și la ultimii ani din viaţa celui care a fost nu- 
mit de Noica „omul deplin al culturii românești” 
şi hotărât să facă lumină într-o astfel de problema- 
tică, dominată de impulsuri inflamate, Theodor 
Codreanu ne invită, odată cu publicarea tomului 
Eminescu în captivitatea ,nebuniei" (Editura Uni- 
versul, Chişinău, 2011), la o analiză lucidă, remar- 
cabil documentată, trangantá, cu evidente merite 
în ceea ce privește expresia si tensiunea provenite 
din esafodajul dictiunii ideii, ceea ce atinge, în 
mod indiscutabil, prerogativele unei cărți de refe- 
rintá, paradigmaticá, pentru înţelegerea celui mai 
discutat, cred, episod din istoria literaturii autoh- 
tone, o adevărată pată oarbă în biografia marelui 
poet. 


Demersul lui Theodor Codreanu, unul dintre cei 
mai autentici istorici şi critici literari ai contem- 
poraneitátii, nu se bazează pe negarea contribuții- 
lor anterioare, ci, abordând metodologia dublului 
referential, se orientează către un traiect al com- 
plementaritátii. Autorul nu contestă referentialul 
maladiei lui Eminescu, dar nici pe cel opus, susti- 
nut de acei investigatori biografici consideraţi că 
ar fi alunecat pe căi greșite, cum ar fi teoria con- 
spiraţiei. 


În preambulul volumului de față, autorul ne 
avertizează că: „Nu trebuie să se confunde du- 

blul referential (care simultaneizeazá complexele de cultură şi complexele de 
profunzime) cu dubla măsură, simptom al unui spirit dedublat”. Şi asta, o 
dată, pentru cá, pásind pe urmele unei erori de acest gen, înțelegerea de- 
mersului lui Theodor Codreanu ar fi obturatá, dar si pentru că Eminescu 
nu a fost un spirit dedublat, ci o conștiință unitară, profundă, un geniu care 
ineluctabil, după cum ne arată autorul cărții, a găsit „calea luminării”. „Pe de 
altă parte, afirmă criticul literar în opul său, deosebit de grăitor e faptul că 
Eminescu respinge nihilismul modernilor, ceea ce atestă că filozofia sa ulti- 
mă nu este cinică, ci kynică. Peter Sloterdijk vede în această distincție ruptu- 
ra esenţială dintre cinismul modern si kynism, ultimul nerupând niciodată 
legătură cu adevărul.” De făcut, în acest context, următoarea remarcă: filo- 
zoful german, considerat un demn urmaș al lui Heidegger, numește kynism 
rezistenţa la convențiile sociale nenaturale si chiar antinaturale, aşa-numita 
atitudine de jos. În timp ce prin cinism înţelege o represiune, acea atitudine 
de sus, potentată. Oricum, cert e că „se observă un contrast uluitor între 
adâncimea tragediei lumești a poetului si o inseninare lăuntrică, rămasă o 
enigmă pentru toti", subliniază Theodor Codreanu, acesta fiind de părere 
că Mihai Eminescu, în ultimii ani scurşi din propria viață, „va semăna din 
ce în ce mai mult cu Diogene, câinele, filozofia sa dobândind elementarita- 
tea grosieră a celui care a ales să trăiască într-un butoi. Bineînţeles că acest 
comportament de Diogene va întări convingerea publică asupra nebuniei 
sale, zurbagiul fiind întors de fiecare dată la balamuc”. Ceea ce intensifică 
drama poetului care s-a ridicat împotriva sofisticii epocii sale şi care a avut 
drept tel scoaterea-din-ascundere a adevărului (alétheia), după cum se expri- 
má Heidegger, dar nu prin intermediul metodologiei instaurate de Socrate, 
cea a ,mositului", ci brutal, cáineste, întocmai ca acel Diogene Câinele, su- 
pranume de unde derivă numele kynism. „Violenţa verbală — fapticá - a pil- 
delor lui Diogene era una beneficá, iar nu maleficá (aga cum cred cei vizati), 
ea urmărind un scop terapeutic, moral, filozofic si politic”, explică autorul 
cărţii în dezbatere. 


Aşadar, avem în cartea profesorului Codreanu o scriitură sintetică, în sens he- 
gelian, promptă, pertinentă, edificatoare, un studiu de istorie și critică literară, 
dar şi de ontologie, inconturnabil. 


Nimeni până la Theodor Codreanu nu a formulat, în această problematică 
generată de ultimii ani din viaţa lui Eminescu, interval temporal de maximă 
trezvie, după cum demonstrează autorul cărții în mod aparent paradoxal, un 
răspuns mai echilibrat, în spiritul unei filozofii a deschiderii exemplare. Din 
acest unghi, putem afirma fără rezerve cá Theodor Codreanu a reușit să dece- 
leze, în ceea ce înseamnă hermeneutica sa, acea cale de mijloc în perfect acord 

cu „desăvârșita capodoperă de spiritualitate creștină” a lui Eminescu, esentia- 
lizată în versuri precum: „Atâta foc, atâta aur / Şi-atâtea lucruri sfinte / Peste 
întunericul vieţii / Ai revărsat, părinte!” 


Volumul în discuţie, după cum tine să ne informeze autorul, se află la a şaptea 
ediţie, însumându-le si pe cele două care au circulat pirateresc. De asemenea, 
cartea ar fi trebuit să poarte mai multe titluri: Dubla sacrificare a lui Eminescu, 
De ce a fost sacrificat Eminescu, Mitul Eminescu, Eminescu — martor al adeváru- 
lui, Eminescu și mistica nebuniei. La toate acestea, lecturând paginile opului de 
față, vom găsi răspunsuri pertinente în consonantá cu valenţele scriitorului de 
fin şi ingenios interpret al literaturii şi istoriei ei. 


În fine, este un truism să mai aducem la cunoștința publicului că, așa cum 
menţionează Theodor Codreanu, volumul „se vrea, deci, sinteza finală a unei 
dezbateri publice de peste cincisprezece ani, chiar dacă, în timp, vor mai apă- 
rea dovezi noi şi, în consecinţă, alte lucrări”. 


Una peste alta, cartea cunoscutului exeget intitulată Eminescu în captivitatea 
,nebuniei", apărută anul trecut, în condiţii grafice excelente, la Editura Univer- 
sul din Chișinău, ilustrează stilul personal, stenic, viu, exprimarea francă, fără 
ocolisuri, arta de a construi teritorii variate de analiză, pe mai multe niveluri 
de realitate, ale unui eminescolog de substanţă, „un scriitor complet”, care și-a 
conjugat toate eforturile să ne scoată din beznă și să ne plaseze în lumina în- 
telegerii, surprinzând „semnificaţia ultimă a sacrificiului eminescian primit nu 
pentru sine, ci pentru neamul său, ca si pentru umanitate”. 


FORUM E 


Adrian Dinu RACHIERU 


Theodor Codreanu 
sau logica detectivisticá 


Ivit recent, sub sigla Editurii Universul (Chișinău, 
tiraj: 1.000 exemplare!), volumul dlui Theodor 
Codreanu Eminescu în captivitatea ,nebuniei" se 
vrea, aflăm, o ediție definitivă. Sub alte titluri, cu 
fireşti completări și corectii, ajungând, astfel, la a 
şaptea ediție, opusul în discuţie cercetează (detec- 
tivistic, aş spune) „anii blestemati", cum zice au- 
ADR. - prof.univ.dr, decan torul, propunând un sir de revizuiri, developând 
al Facultăţii de Jurnalistică, tragismul unui destin exemplar si denuntànd 
Universitatea Tibiscus”,  acribios mistificárile de care a avut parte, în tim- 
Timişoara. Dintre volumele pul vieţii si apoi în posteritate, acel „om dintr-o 
publicate (peste 20): Flitism bucată” (cum l-a văzut Caragiale). Neîncovoiatul 
şi Postmodernism, Editura Eminescu reprezintă, neîndoios, geniul ca nebunie 
Junimea, laşi, 1999; Bătălia "m ; " -— 
A „superioară”, ieşire din normă („cercul strâmt”); 
pentru Basarabia, Editura . TEN 
A À : sau, cu vorbele lui A. C. Cuza, ,normal, in inte- 
ugusta, 2000; Alternativa lesul vul 1 w. : Dus N 
Marino, Editura Junimea, lesul vulgar, (el) nu era” Motiv temeinic, așadar, 
laşi, 2002; Legea conservării de a propune, metodologic vorbind, un dublu refe- 
scaunului (roman, vol. |, ll), — rential, fără a manevra exclusivist doar referentialul 
Editura Eubeea, Timişoara, nebuniei. Or, „spargerea referentialului unilateral” 
2002, 2004; Globalizare şi (vol. cit., p. 73) presupune a conjuga perspecti- 
cultură media, Editura Insti- — vele (patologică şi ideologică), luând in calcul 
f tutul European, asl 2003; conjunctura geopolitică si implicarea masonică. 
Nichita — un idol fals?, Editura — « M m 
| pays Intelegem de ce, citit in rama epocii, incomodul 
Princeps Edit, lasi, 2006; : h š ] u bui ihi 
Eminescu după Eminescu, gazetar, astica cu toata umea, He mia ani 1- 
Editura Timpul, laşi; Poeti din lat, „uitat”, purtând stigmatul nebuniei. Evident, 
Basarabia (antologie critică), publicistica l-a epuizat, procurându-i adversitáti 
Editura Academiei Române,  ireconciliabile; după cum predispoziția eredita- 
Bucureşti, şi Editura Ştiinţa, rà părea a-l fi condamnat unui „drum prescris” (re- 
Chişinău, 2010. cunoştea poetul, într-o epistolă din 3 mai 1880), 
asumându-și soarta „bolnavului exemplar”. În- 
dreptátit, Theodor Codreanu insistă acum asupra 

referentialului secund si scoate la luminá date suplimentare, confruntá varian- 
te care se contrazic, încercând a face ordine într-un „haos de informații” (vol. 


cit., p. 266). 


Observam cu un alt prilej cá lectura textuală, în firea lucrurilor, se cuvine în- 
tregită prin lectura contextuală, încercând a descifra, în cazul lui Eminescu, 
epoca sa, cea care i-a hrănit îmbelșugat opera ziaristică. O frază pe care o 
aşternea (imprudent?) Dimitrie Vatamaniuc, prefatánd investigaţiile lui 
Călin L. Cernăianu, anume că Eminescu ar fi fost „deținut politic”, a trezit 
numeroase reacții şi suspiciuni, activând însă frontul celor interesaţi a cerceta 
„viaţa politică” a marelui gazetar, chemat irezistibil de sirenele jurnalismului. 
„Absorbit” de programul eminescian, N. Georgescu anunţa, încă în 1994, acea 
„altă viziune”, impunând în eminescologie un nou curent, ilustrat de câteva 
prestigioase nume, așa-zișii „cercetători indisciplinaţi'. Printre ei, desigur, in 
primul rând, Theodor Codreanu si N. Georgescu, apoi Călin L. Cernáianu 
deschizând o anchetă juridică de ecou, L. Filipciuc, Constantin Barbu, cu im- 
pozantul corpus de documente Codul invers, negreșit, Ov. Vuia, indreptándu-ne 
Spre adevăratul Eminescu (2 vol.), cu toţii acreditând, în pofida unor puncte 
de vedere în conflict, teoria conspirației. Mai mult, între ei s-au iscat si ciudate 
polemici, o „războire inutilă”, constata Theodor Codreanu; dar demersurile 
lor, de elan detectivistic, vădesc — convergent și indubitabil — „schimbarea 
paradigmei in biografia eminesciană”. Dincolo de frictiunile (inerente, am 
zice) din interiorul „curentului”, noii exegeti, apăsând pe senzațional, dar che- 
mând la apel fapte controlabile (vezi, de pildă, somatia lui P. P. Carp, cerând 
„potolirea” lui Eminescu), doresc a spulbera seria de mistificări și prejudecăți 
legate de viaţa poetului, în ultimii săi șase ani. Această „râvnă rectificatoare”, 
cu țintă biografică, expediată in rizibil de unii comentatori, așezată sub sem- 
nul „stupizeniilor” şi ,elucubratiilor" de către alţii, se vrea, de fapt, un demers 
demistificator, propunând adevărata demitizare a genialului poet-gazetar. Să 
fie vorba de o teorie prefabricată (cum zic aprigii contestatari), într-o epocă 
în care — depune mărturie însuși Titu Maiorescu în a sa Istorie contimporană — 
abundă intrigile și cabalele? Sunt toate aceste ipoteze de lucru simple „abe- 
ratii" ale secretomaniei, „fără suport documentar credibil”, dincolo de limita 
plauzibilului, rod al unei hermeneutici exaltate pe care o cultivă „justițiarii”? 
Se ştie, tenebroasa zi de 28 iunie 1883 a făcut să curgă multă cerneală, analiștii 
ultimului val (printre ei, cărturari de calibru) pledând pentru o conjurație 
anti-Eminescu. Chiar poetul era obsedat de astfel de „cabale”, considerân- 
du-se un om abandonat. Eminescu, reamintim, îi va spune lui Petre Missir, în 
1884, că el este „ein aufgegebener Mensch” / „un om abandonat”. Theodor 
Codreanu, e drept, folosește sintagma de „om sacrificat” Iar formula „moarte 
antumă” a prins, bucurându-se de girul unor autorități în materie. Fireşte, si 

de reacția promptă a celor care refuză să admită cá ar fi vorba de o „boală 
născocită”, nedorind a-l inghesui — pe suportul unei aberante imaginatii sce- 
naristice (cf. C. Stănescu) — si pe T. Maiorescu pe lista harnicilor complotisti. 
Dar faptele rămân fapte si ele cer examinarea grijulie a contextului, exploziv 
în acei ani (reprofilarea politicii externe, presiunea Tratatului secret de alianță 
cu Puterile Centrale, complicitatea unor personaje sus-puse, febra conspira- 
tionistá etc.). Cei care s-au încumetat a reconstitui „filmul unei zile” — o zi 
de răscruce în destinul eminescian — încearcă a scoate eminescologia dintr-un 
„conformism docil”, manevránd inerţial clișee bătătorite, cu vechi state de 
serviciu. În fond, în ziua în care Eminescu a fost „sechestrat” la ospiciul pri- 
vat al dr. Şuţu sub pretextul de a fi innebunit subit, conform „diagnosticului” 
soției lui Slavici (Catherine Magyarosy Szöke), cea care, pe cartea de vizită 
trimisă lui Maiorescu, la o oră matinală, îl anunţa cá incomodul său chiriaş e 
„foarte reu”, gazetarul tipărea în ,Timpul" un vitriolant editorial, denuntánd 
intenţia guvernului „de a-şi subjuga presa”. Şi, cerând sprijinul caracterelor tari, 
ieşea la luptă. Or, neîndoielnic, Eminescu a fost un caracter tare, frânt până la 
urmă, „depus” la acea casă de sănătate fără a fi fost vizitat de amici în perioada 
internării, cu un certificat medical întocmit abia la 5 iulie 1883, transferat apoi 
la Viena „tot pe ascuns” etc., tratat de un sifilis inventat, indopat - totalmente 
contraindicat — cu mercur (mai apoi), invocându-se drept factori cauzali zes- 
trea ereditară ori epuizarea. Punând cap la cap documentele probatoare (câte 
sunt), noii exegeti aduc la lumină numeroasele neconcordante ale depozanti- 
lor, contemporani ai poetului. Începând, desigur, cu Maiorescu, criticul ope- 
rând în jurnalul său (Însemnări zilnice) numeroase adăugiri, cu creion roşu, 
despre „greaua epocă Eminescu”; si care ar fi devenit, astfel, nu doar orches- 
tratorul conspirației, ci, potrivit unor eminescologi în transă, chiar „călăul” lui 
Eminescu, scria malitios-indignat C. Stănescu. 


Categoric, paternalismul maiorescian, suferind de carentá afectivă, a displăcut 
lui Eminescu, „amarnic supărat” pe Titus. Chiar dacă Titu Maiorescu a fost 
singurul editor în timpul vieții poetului (V. G. Morţun doar intentionánd o 
„ediţie curățită”, eliminând „schimbările întâiului editor"); ulterior „debarcă- 
rii” şi internării, criticul voia a-l sti plecat, „aşezat în Iași” (6/18 aprilie 1884), 
sechestrându-i manuscrisele și asigurând tutela asupra ultimului Eminescu, 
pe baza unei înțelegeri verbale cu tatăl său. E limpede că gazetarul a plătit 
pentru un „delict politic”, fiind sacrificat. Războindu-se cu teza vidului spiritu- 
al, Theodor Codreanu, cu o „veracitate greu de desmintit", aprecia cu ani în 
urmă Zoe Dumitrescu-Bușulenga, fisura imaginea oficială a anilor ,eclipsei", 
apărată cu cerbicie. Curios, N. Manolescu crede că adevărații detractori sunt 
„aceia care au pus în circulaţie aberanta teză a unui Eminescu deţinut poli- 
tic, cel dintâi din România și, încă, ucis de monstruoasa coaliție liberalo-ju- 

nimistă”. Polemica, firește, nu se va istovi curând. Scotocind arhivele, armata 
de eminescologi va produce noi dovezi, reconfigurând stocul de informaţii, 
luminând hátisurile epocii. Patimile iscodelnicilor genealogisti, întrecerea so- 
urcier-iștilor continuă; dar, bánuim, imaginile biografilor săi nu vor cunoaște 
corective esențiale, odată fixat modelul sacrificial. Si nici nu credem că el va 
fi îmbrăţişat doar de zelatorii cultului, apropiindu-se cu piogenie nesmintitá 
de opera sa. 


Theodor Codreanu, ca într-un veritabil policier, leagă firele, încercând, si el, 
reintegrarea celor şase ani ai „eclipsei” în matca lor (cum cerea Ov. Vuia). În- 
láturá, meticulos, stratul gros de false informaţii acumulate în timp, începând 
cu diagnosticul oficializat (vezi „Războiul diagnozelor”), supunându-l pe 
„bolnavul exemplar" (cf. Ilina Gregori), devenit cobai, unui tratament ina- 
decvat (cura mercurială, dubla eroare a dr. Iszac etc.). Şi, nu în ultimul rând, 
evidenţiază aranjamentele de culise, tentativele de descotorosire de inflexibi- 
lul gazetar conducând la moarte civilă: trădarea unor carpatiști, măsluirile lui 
Titu Maiorescu în propriu-i jurnal, cabala francmasonică etc. 


Cartea lui Theodor Codreanu, rod al strădaniilor exploratorii întinse pe câte- 
va decenii, se citeşte pasional, ca un veritabil roman polițist, spuneam. Din- 
colo de spectaculos subliniem însă temeinicia documentării. Poate, astfel, va 
afla şi N. Manolescu de eminescologul de la Huși, ignorat metodic în toate 
clasamentele. 


COSERIANA 


Cristinel MUNTEANU 


Problema numelor proprii 
din literaturá in lumina unor idei 
ale lingvisticii cogeriene 


C.M. — dr. în filologie (magna 
cum laude) al Universităţii 
„Al. |. Cuza”, laşi, lector la 
Universitatea „Constantin 
Brâncoveanu” din Piteşti, 
Filiala Brăila. A publicat 
Sinonimia frazeologică în 
limba română din perspectiva 
lingvisticii integrale (2007), 
Fundamente ale comunicării 
(2007, în colaborare), Tehnici 
de redactare în comunicare 
(2008, în colaborare), 
Discursul repetat între 
alteritate si creativitate 
(Institutul European, 2008, 
ca editor) si Tobias Peucer, De 
relationibus novellis / Despre 
relatárile jurnalistice [Leipzig, 
1690 — prima tezá de 
doctorat din lume dedicatá 
jurnalismului] (2008, ca 
editor). 


Doamnei conf. univ. dr. Maria Cosniceanu, în semn 
de recunoștință pentru cuvintele de apreciere referitoare 
la investigațiile mele din domeniul antroponimiei literare 


0.1. Într-un articol mai vechi (vezi Cristinel Mun- 
teanu, Despre caracterul motivat al numelor proprii 
din opera literară, în „Limba română”, Chişinău, anul 
XVIII, nr. 7-8, 2008, p. 65-80), după analiza unui 
număr destul de mare de fapte, propuneam si două 
clasificări ale tipurilor de motivări ce caracterizea- 
ză raportul nume — personaj literar (ibid., p. 75-76). 
Aveam în vedere constatarea că „numele propriu 
este, în ultimă analiză, tot un cuvânt?, cuvânt care 
poate avea atât denotatie, cât şi conotatie". Pentru 
a face joncţiunea cu ceea ce am de gând să prezint 
acum, îmi permit să reiau aici doar clasificările — din 
raţiuni de spaţiu tipografic —, fără exemple (pentru 
acestea din urmă, invit cititorii să meargă la articolul 
deja amintit). Aşadar, spuneam atunci că: 


[A] Din punct de vedere semantic (după infor- 
matia purtată de nume în / cu ele), se pot distinge 
două tipuri majore de motivări: 


[a] motivare prin denotatie, adică prin 
sensul „propriu” al etimonului — atât al radicalu- 
lui, cât şi al afixelor — indiferent dacă provine din- 
tr-o limbă străină, fiind accesibil doar specialişti- 
lor, sau din limba română; 


[b] motivare prin conotatie,aiciintránd 
tot ce inseamná aluzie biblicá, istoricá etc., evo- 


EET PT RO MIÁINIÁ 


care a unei personalitáti, a unui context social sau cultural, tot ce se situeazá 
in sfera intertextualitátii si se asociazá cu un nume ori se sugereazá de cátre 
un nume de familie sau de persoaná; majoritatea numelor din literaturá, ce 
prezintá interes, se incadreazá in acest loc. 


Evident cá, pentru ambele categorii, existá si nume ironice, care fac in egalá 
măsură — prin negatie — apel la denotatie ori la conotaţie, după cum există si 
nume care sunt motivate simultan prin denotatie si conotație. 


[B] Dupá sursa motivárii (in functie de cel care oferá motivarea), deosebim: 


[a] motivare intratextuală, când motivarea este oferită de către nara- 
tor sau de către personaj; 


[b] motivare extratextuală, în cazurile în care motivarea este intuită, 
descoperită de cititor sau oferită / „deconspirată” chiar de scriitor într-o anu- 
me împrejurare, într-un text autobiografic etc.". 


0.2. În problema numelor proprii motivate din opera literară, îl aminteam 
încă de atunci pe E. Coșeriu (bunăoară, pentru însemnătatea pe care savantul 
o acorda acestora în cadrul lingvisticii sale textuale). Astăzi, în anul 2012, fi- 
ind în măsură a fructifica şi mai mult ideile lui Coşeriu despre numele propriu 
în general și despre importanța numelor de personaje în literatură, as face câ- 
teva adăugiri, nu în ideea de a critica ceea ce am scris mai demult, ci pentru a 
completa și a exprima mai clar cele spuse în acel studiu. 


1. În primul rând, trebuie amintită caracterizarea lui Coșeriu, care surprinde 
în ce constă esența numelui propriu: 


,..numele propriu nu denumește în același plan cu cel al numelor comune, 
care «clasifică» realitatea, ci reprezintă, în raport cu numele comune, o no- 
minalizare secundă, individualizatoare și unificatoare: o nominalizare care nu 
este anterioară, ci posterioară nominalizării prin mijlocirea «universaliilor». 
Într-adevăr, obiectul desemnat printr-un nume propriu este, în mod necesar, 
un obiect deja clasificat prin mijlocirea unui nume comun (Azorele sunt insu- 
le, Tibrul este un fluviu, Spania este o țară)” (Coseriu 1955/2004: 284). 


2. În al doilea rând — având în vedere, în ultimă instanţă, tot literatura — , 
merită evidenţiată si modalitatea în care numele proprii de persoană devin 
nume comune (sau eponime). Sursa acestora poate fi lumea ficţiunii (lite- 
ratura, îndeosebi; de pildă, un harpagon) sau lumea reală (un hrebenciuc, un 
becali etc.)*. Ca nume comune, ele au semnificat lexical, ceea ce înseamnă cá 
exprimă deja universalul, adică „un mod de a fi”. Mai ales dinspre literatură fe- 
nomenul trecerii de la nume propriu la nume comun se produce cu ușurință, 
întrucât (de vreme ce si literatura reprezintă intuiţia universalului în faptele 
concrete) personajele înseși, ca modele, sunt „universalii fantastice” (după 

G. Vico, vezi Coseriu 2010: 339), adică deschid o posibilitate universală. Si in 
cazul unor substantive, precum [un] hrebenciuc / [nişte] hrebenciuci“, proce- 
deul transformárii este similar, fiindcá vorbitorii identificá in cutare individ / 
personaj politic un tip uman reprezentativ şi-l ,lexicalizeazá" ca atare. Odată 
surprinsă esenţa (semnificatul lexical), aceasta se poate înfățișa, din punct de 
vedere gramatical, în forme diferite (semnificate categoriale): ca substantiv 
([un] becali, becalizare [din infinitivul lung), ca verb (a becaliza, a topârceni- 
za, a urmuziza, a argheziza etc."), ca adjectiv (machiavelic, caragialesc etc.), ca 
adverb ( [a acţiona] machiavelic, [a scrie] caragialeste etc.). 


3. Cànd am vorbit, cu referire la personajele literare, de motivarea numelor 
prin denotafie, respectiv prin conotaţie (supra, 0.1. [A ])*, oferind exemple cla- 
re in acest sens, nu m-am gândit că această clasificare ar putea crea confuzii 
pe terenul lingvisticii coşeriene, generabile de faptul că prin denotafie Coșeriu 
înţelege desemnarea, în timp ce conotaţia (luată, de pildă, în acceptie hjelmsle- 
viană, cf. Coseriu 2007: 235) poate însemna și ea altceva”. Dacă socotim că 
numele de personaje literare sunt, mai mult sau mai puţin, analizabile, atunci 
putem spune - în termeni coserieni — că numele: 


[a] fie semnifică (în cazul mai sus numitei „motivări prin denotatie"), 


[b] fie evocă (în cazul mai sus numitei „motivări prin conotaţie”). 


De vreme ce si numele propriu este un semn lingvistic, atunci se cuvine să 
reamintesc că semnul lingvistic are posibilitatea de a funcționa în discurs 
în raport cu alte semne (raport atât material, cât şi de conţinut), cu micro- 
sisteme de semne și chiar cu sisteme întregi de semne. El poate funcționa si 
în relaţie cu alte texte, cu lucrurile înseși sau cu cunoștințele noastre despre 
lucruri (Coșeriu 1994: 149). Aceste relaţii sunt numite de către E. Coșeriu 
(pe urmele lui W. M. Urban) funcții de evocare: „putem să spunem că în jurul 
reprezentării există un mánunchi de funcțiuni de evocare, avem de-a face [...] 
cu acea bogată ambiguitate a cuvântului care poate denota cu precizie ceva, 
fără a renunţa în același timp si la alte denotări” (ibid.: 153)". 


Cred că numele de personaje literare (dacă nu toate, măcar unele dintre ele) 
au un dublu statut: pe de o parte, se comportă în universul de discurs al operei 
de care aparțin asemeni numelor din viaţa reală, reprezentând „o nominalizare 
secundă, individualizatoare şi unificatoare” (Coșeriu); pe de altă parte, ele pose- 
dă o anumită „transparenţă”, intretinánd un raport de motivare cu personajele 
denumite. În cazul literaturii, asistăm, așadar, la o suprapunere de planuri de 
care trebuie să ținem seama în analiza numelor: în același timp, un nume rămâ- 
ne nume propriu, dar poate și semnifica la fel ca un cuvânt obișnuit sau poate 
evoca ceva / pe cineva cu care personajul în cauză stabilește anumite legături". 
Aluzia — prin identitate sau asemănare de nume - la un alt personaj celebru 
(dintr-o altă operă) pare cea mai interesantă, căci, de data aceasta, un perso- 

naj nou ajunge să fie cumva „clasificat, datorită numelui purtat, prin mijlocirea 
„universaliilor fantastice”. Aici ar putea fi amintit, bunăoară, cazul personajului 
central, Casaubon, din romanul lui U. Eco, Pendulul lui Foucault. Numele său 
trimite atât la filologul Isaac Casaubon (cu existență reală), cât și la personajul 
omonim al lui George Eliot, din Middlemarch (vezi Istrate 2000: 167). 


Modul în care scriitorii isi denumesc personajele seamănă cu procedeul ori- 
ginar prin care cei vechi isi botezau copiii. Diferenţa ar fi aceea că anticii (în 
situaţia în care numele nu descria deja aspectul ori starea purtătorului) nu 
puteau decât să spere că numele va influența destinul individului în cauză, în 
vreme ce în literatură numele determină (chiar şi când este ironic) evoluţia 
ori condiția personajului. 


4. Totodată, as încerca să subliniez și să sistematizez rolurile pe care le au nu- 
mele de personaje în textul literar. Şi aici problema este destul de complicată, 
întrucât se poate vorbi atât de funcţia numelui în literatură, în general, cât si 
de funcţia anumitor strategii de atribuire a numelor în unele opere literare. 


4.1. Înainte de toate, numele intretin ideea de mimesis realist. Ele sunt date 
personajelor în maniera în care sunt acordate oamenilor din realitate, funcția 
lor esenţială fiind aceea de a uniciza / individualiza purtătorul. Se poate imi- 
ta — din aceeași necesitate de creare a verosimilului — inclusiv modul în care 
oamenii, dominați (pe vremuri) de o gândire magico-mitică (sau influențați 
încă de reminiscente ale acesteia), isi botezau (sau chiar igi redenumeau) co- 
piii cu nume menite să le controleze destinul!?. Aşadar, exemplele oferite din 
Marin Preda, Liviu Rebreanu, pe de o parte, si cele din Mihail Sadoveanu și 
Ion Creangă, pe de altă parte, sunt pesemne grăitoare”. 


4.2. În literatură, după cum o arată majoritatea exemplelor discutate, numele 
pot fi motivate, adică pot juca rolul unei „etichetări”: indică ceva cu privire la 
caracterul ori la înfăţişarea fizică ori la destinul personajelor care le poartă. 
Procedeul prin care eroii literari primesc nume care le prevăd / „anunţă” cum- 
va evoluţia — procedeu caracterizat drept naiv în realitatea noastră — este pe 
deplin justificat în literatură, căci în cultură totul se conduce după finalitate. 


Deci, si soarta personajelor se conformează voinţei autorului. 


4.3. La un nivel mai sofisticat al artificiului literar, există cazuri în care o moda- 
litate particulară de atribuire a numelor se poate converti într-o strategie tex- 
tuală de construire a sensului. Îi datorăm lui Coșeriu o interesantă observaţie 
pe această temă potrivit căreia modul în care sunt numite personajele în anu- 
mite opere literare poate constitui un procedeu de articulare a sensului în acele 
opere. Cu scopul de a demonstra acest lucru, Coșeriu corectează o faimoasă 
interpretare a lui Leo Spitzer cu privire la „polionomasia” sau „instabilitatea nu- 
melor” din Don Quijote de Cervantes (Coseriu 2007: 266). Spitzer încercase să 

dovedeascá faptul cá respectiva instabilitate a denumirii reprezintá un indiciu 
de mare însemnătate pentru sensul romanului in ansamblul său, dându-i nu- 
mele de „perspectivism lingvistic” si străduindu-se să-i determine semnificaţia. 
Astfel, el recurgea la ideea medievală potrivit căreia esenţa tuturor celor create 
trebuie să fie exprimată prin numele lor „corect”, doar că nu oamenii - limitați 
de/în subiectivitatea lor — ci numai Dumnezeu cunoaşte numele „corecte” ale 
lucrurilor (ibid.: 267). Coşeriu sustine însă că această „instabilitate a numelor” 
este „un factor entre otros, es decir que sólo puede comprenderse exactamente 
en conexión con otros” (ibid.: 268). Adevărata temă a romanului este libertatea, 
temă susținută, între altele, de polionomasie, precum și de acțiunile de elibera- 
tor ale lui Don Quijote, de discursul acestuia despre libertate, de utopia politică 
(insula Barataria). Toate reprezintă sensuri parțiale care se articulează pentru 
a da sensul global al operei: tragedia lipsei de speranţă cu privire la libertate. Ne- 
bunia lui Don Quijote semnifică entuziasmul său pentru libertate, veritabila sa 
natură. Vindecarea eroului — care-l face să revină la starea de monotonie ini- 
tialá — reprezintă tragedia, întrucât îl transformă într-un învins: abandonează 
căutarea libertăţii pentru sine si pentru ceilalți. 


Mariana Istrate! ne oferă un alt exemplu de instabilitate denominativă (sau, 
eventual, un fel de desemnare onomastică multiplă), în care atribuirea ezi- 
tantă de nume are rolul „de a produce o răsturnare a identității, într-un spațiu 
în care individul isi caută cu insistență personalitatea, pierdut în anonimat” 
(Istrate 2000: 60). Este vorba despre romanul lui Georges Perec, Quel petit 
velo à guidon chromé au fond de la cour? (1966), în care „autorul creează 72 
de construcții onomastice pentru același personaj, toate având un element 
comun (Kara-), la care sunt asociate adjective, nume, verbe, interjectii, su- 
fixe specifice limbilor europene” (ibid.). Astfel, particula fixă, comună Kara 
(însemnând în turcă „negru”) ar dezvălui apartenenţa personajului la spaţiul 
cultural balcanic sau oriental, în timp ce al doilea component al numelui — 
atașat printr-un procedeu insolit — ar lărgi aria geografică a posibilei origini a 
acestuia: fie grecească (Karamanlis), fie poloneză (Karalcrowics), fie rusească 
(Karaschoff), germană (Karalberg) s.a.m.d. 


4.4. În fine, până acum am văzut cum ajută numele la caracterizarea persona- 
jului ori cum contribuie — ca factor între alti factori — , într-o măsură mai mare 
sau mai mică, la articularea sensului in opera literară. Este cazul să ne între- 
băm dacă se poate si invers: dacă există texte a căror rațiune de a fi o consti- 
tuie chiar concentrarea asupra numelui / numelor. Scrieri făcute „de dragul” 
numelor? Desigur. Nu ştiu dacă acest lucru este valabil pentru texte foarte 
ample (de ordinul romanelor sau al nuvelelor), dar, pentru unități textuale 
mai simple (de tipul capitolelor sau subcapitolelor), cred că este posibil. De 
fapt, à propos de felul „concentrării”, trebuie să facem o distincție clară între: 


W.XXISIOCUIÇIITYROMIINIA 


[a] numele ca principiu de constructie al unui text si 


[B] numele ca obiect al reflectiei metalingvistice intr-un text. 


Se pot construi, aşadar, texte de mici dimensiuni, cum sunt jocurile de cuvinte / 
calambururile (chiar sub formă versificatá, ca epigrame) al căror scop în sine 
îl reprezintă numele si puterea lor de sugestie. Raymond Queneau chiar şi-a 
intitulat Nume proprii unul dintre numeroasele sale „exerciţii de stil” — un text 
concis făcut după o anumită reţetă a utilizării unor nume cunoscute'S. Mai mult 
decât atât, merită amintit scriitorul Mircea Horia Simionescu, în al cărui insolit 
Dicţionar onomastic multe „articole” (ordonate după un principiu lexicografic, 
evident) sunt „poveşti” ce pornesc de la un nume. Pe de altă parte, pasaje insem- 
nate dintr-o operă literară pot fi rodul unor divagatii sau insertii metalingvistice, 
adică de explicare a semnificației sau a provenientei unui nume. De pildă, într-o 
naraţiune a lui F. Kafka, Die Sorge des Hausvaters, sunt făcute speculaţii etimo- 
logice privind numele straniului personaj Odradek: este un cuvânt de origine 
slavă sau un termen german slavizat ulterior? (vezi Coseriu 2007: 272)!5. 


S. Opera ştiinţifică a lui Eugeniu Coseriu reprezintă un nesecat izvor de cu- 
nostinte de specialitate pentru cei care vor să înveţe teorie lingvistică la cel 
mai înalt nivel, dar ea constituie, în același timp, și o inepuizabilă sursă de 
inspiraţie, şi o lumină călăuzitoare pentru cei care doresc să cerceteze aspecte 
insuficient explorate (sau insuficient lămurite) ale limbajului omenesc. Sper 
ca încercarea mea, din aceste pagini, să însemne încă o dovadă si încă un în- 
demn în acest sens. 


Note | 1 Articolul este disponibil şi on-line aici: http://www. 
limbaromana.md/index.php?go=articole&n=426 . 
2 Se pare că deosebirile dintre nume comun şi nume pro- 
priu sunt mai puţine decât se crede de obicei. Vezi şi Co- 
şeriu 1955/2004: 265-285. 
3 Termenii denotație şi conotaţie erau folosiţi in sens foar- 
te larg. Plecam și de la observaţia făcută în treacăt de Ivan 
Evseev: „Conotaţiile estetice sunt mai pregnante la o se- 
rie de nume proprii specifice folclorului nostru (cf. Ilea- 
na-Cosánzeana, Fát-Frumos etc.) sau imprumutate din 
mitologia greacă si latină (cf. Adonis, Venus, Apollo etc.) 
care sunt folosite ca simboluri ale frumuseţii” (Șerban, 
Evseev 1978: 148). 
^ De asemenea, precizam că „în functie de alte criterii, 
sunt posibile, cu siguranţă, și alte clasificări sau chiar sub- 
clasificări” si ofeream încă una. De pildă, raportul de moti- 
vare intratextuală poate fi stabilit de către personaj[e] (dar 
nu neapărat doar de el[e]): [a] fie dinspre nume către per- 
sonaj (adică numele sugerează un anumit tip de om) sau 

[b] fie dinspre personaj către nume (omul îşi „cere” numele). 
În acest sens, dădeam câteva exemple din Mihail Sado- 
veanu. Se pot extrage si din opera lui Mircea Eliade (vezi 
Finaru 2006: 212; de altfel, problema numelor motivate 
este esenţială în literatura lui M. Eliade, după cum arată, 
cu numeroase exemple, Sabina Finaru [la care găsim si o 
bibliografie a onomasticii literare], în op. cit.: 73, 76, 113, 
123-125, 132, 147, 148, 150, 152, 157, 160, 165, 166, 171, 
177,204, 212-213, 216, 262; cf. si Borg 2007: 74-77. 

š Dacă se doreşte, se pot invoca, si în această privinţă, cele 
trei lumi deosebite de Coseriu: a) lumea necesităţii şi a cau- 
zalitátii (în sens kantian), adică lumea experienței sensibile 
curente, «sferă de cunoaştere» proprie ştiinţei empirice; 
b) lumea libertății si a finalitátii (tot in sens kantian), adică 
lumea creatiilor umane sau a culturii in general (incluzánd 
ştiinţele și, totodată, instituţiile publice religioase si ale ce- 
remoniilor de cult), din care lumea imaginaţiei sau a artei 
reprezintă doar o parte, deși, probabil, cea mai clar caracte- 
rizată; şi c) lumea credinței” (Coseriu 2003: 75). 

5 Întâlnite frecvent pe internet. Despre vogorizi si chifaci, 
cu suficiente atestări, vezi Uritescu 1993: 120-122. 

7 Adică „a se comporta în maniera lui Becali”, „a scrie / 
crea în maniera lui Topârceanu, Urmuz, Arghezi” etc. 
(despre Nichita Stănescu se spunea prin manualele de 
liceu din anii '90 că, exersând în studenţie, „topârceniza, 
urmuziza, argheziza"). De formarea de verbe si substanti- 
ve postverbale din nume proprii de persoană s-a ocupat, 
pe larg, C. Frâncu (2007: 131-140), care afirmă, totuși, 
că a argheziza nu este atestat, fiind doar o posibilitate si 
nu o realizare (op. cit.: 135). 

š Semnificativ mi se pare faptul că o conferință, ţinută de 
Coseriu in 1951 la Centrul Lingvistic din Montevideo, 
se intitula chiar Denotación y connotatión en los nombres 
propios (vezi p. VII dintr-un manuscris coşerian privind 
teoria lingvistică a numelui propriu, datând din anii '50, 
pe site-ul www.coseriu.de, la rubrica Projekt C@seriu). 

? Deşi nici nu este întotdeauna foarte departe de ceea ce, 
în continuare, vom considera drept evocare (cf. Hjelmslev 
1963: 114-120). 

19 Sau cum o spune in extenso Coseriu în a sa lingvisti- 
că textuală: „La evocación contribuye notablemente a 
la riqueza del lenguaje; con ella surge esa plurivocidad 
que no siempre deberia enjuiciarse negativamente, como 
<vaguedad>, sino que habría que valorarla también po- 
sitivamente, como un enriquecimiento: el teórico del 

lenguaje Wilbur Marshall Urban ha puesto de relieve con 
particular énfasis esta riqueza basada en la función evo- 
cativa del lenguaje, es decir, en la posibilidad de referirse 
con ayuda del lenguaje a algo sin hablar en realidad de 
ello. El sentido surge entonces, como combinación de las 
funciones bühlerianas (representación, expresión y ape- 
lación) y la evocación” (Coseriu 2007: 233). 

1 Uneori si simultan: numele Gheorghe semnifică (eti- 
mologic vorbind) „țăran / agricultor” si îl evocă pe 
Sf. Gheorghe (ostașul prin excelență). 

12 Prin practicile magice, omul primitiv / naiv își închi- 
puia că poate controla lumea. Iar mitologia este, cum ob- 
servă Coşeriu, „un fenomen hibrid care aparţine de drept 
universului [de discurs] al fanteziei, dar care, în acelaşi 
timp, aspiră să se prezinte ca explicaţie a faptelor si eve- 
nimentelor naturale sau istorice, adică asemeni ştiinţei” 
(Coseriu 2003: 74). Altfel spus, ceea ce aparține lumii 
necesităţii si cauzalitátii este explicat de parcă ar fi un pro- 
dus al lumii libertăţii şi finalitátii: evenimentele naturale 
sau istorice sunt puse pe seama intentiilor sau dorințelor 
unor fiinţe supraomenesti. 

B Vezi, pentru numeroase exemple, Munteanu 2008: 65-80. 
14 A cărei carte (de care nu am știut când am scris primul 
studiu), Numele propriu în textul narativ. Aspecte ale ono- 
masticii literare, este foarte bogată în exemple. 

1s În altă parte, observam că se pot construi texte de mici 
dimensiuni luând sinonimia (juxtapusă) ca principiu de 
construcție (exemplificând tot cu un ,exercitiu" de-al lui 
Queneau) [vezi Munteanu 2007: 73]; la fel şi în cazul fra- 
zeologismelor (ibid.: 202) care, în astfel de micro-texte, 
au funcţie exclusiv ludică. Până si în jurnalism a apărut, în 
anumite publicaţii (în special în [fosta] „Academia Cataven- 
cu”), obiceiul de a inventa titluri fără legătură cu conţinutul 
articolului „titrat”, doar de dragul unei anumite tehnici de 
creare a titlului (vezi, pentru aceasta, Cristinel Munteanu, 
Despre titlul jurnalistic atipic, în curs de publicare). 

16 Nu mai punem la socoteală ipotezele celor care şi-au bă- 
tut capul mai apoi ca să afle ce etimologie va fi avut, într- 
adevăr, în vedere Kafka atunci când a inventat acest nume. 


Borş 2007 = Monica Borş, Numele proprii în proza mitică a lui 
Mircea Eliade, în „Lransilvania” (Sibiu), nr. 7, 2007, p. 74-77. 
Coseriu 1955/2004 = Eugeniu Coșeriu, Pluralul numelor 
proprii [1955 |, în Coşeriu 2004: 265-285. 

Formarea cititorului constituie un proces impor- 
tant în devenirea fiinţei umane în calitatea sa de 
receptor al operelor si fenomenelor artistice. Prin 
activitatea de receptare se înțelege atât percepția 
propriu-zisă a operei literare, cât și activităţile de 
interpretare a acesteia. 


Producerea personalizată a textelor argumentative, 
reflexive si metaliterare reprezintă una dintre com- 
petentele specifice, stipulate de Curriculumul mo- 
dernizat la disciplina Limba si literatura románá, 
clasele a X-a — a XII-a. Formarea acesteia se bazează 
pe acumularea și formularea argumentelor, contra- 
argumentelor, pe elaborarea concluziilor. Re-crea- 
rea situaţiilor narative, exercitând discernământul 
reflexiv, stimulează cunoașterea de sine a elevului. 
Misiunea profesorului este de a-i identifica abilită- 
tile și de a i le dezvolta în contexte creatoare. Or, 
producerea textelor argumentative, reflexive şi me- 
taliterare se va realiza dacă profesorul va tine cont 
de principiile educaţiei literar-artistice care asigură 
elevilor libertatea imaginaţiei si a opiniei proprii, 
precum și prioritatea lor ca receptori de text ar- 
tistic. În aceeași măsură el trebuie să actualizeze 
experienţa de lectură si de viaţă a lor, să creeze un 
context didactic adecvat în care potenţialul forma- 
tiv al operei literare să fie valorificat pe baza unor 
strategii didactice interactive. 


Referindu-ne la competenţa elevilor de a elabora 
texte argumentative, reflexive și metaliterare, sub- 

liniem că aceasta poate fi formată într-un demers didactic concret si complex, 
axat pe principii esenţiale ale educaţiei literar-artistice si exprimat prin actiu- 
nea pe care o întreprinde cititorul aflat în fata textului literar, si anume: 


Conceptul Comprehensiunea conceptului 
Textul argumentativ Eu, cititorul, la prima întâlnire cu textul. 
Eu, cititorul, argumentând ideile textului cu exemple con- 
crete. 
Textul reflexiv Eu, cititorul, reflectând asupra celor lecturate. 


Eu, cititorul, în dialog cu textul. 
Eu, cititorul, negociator de noi sensuri. 


Textul metaliterar Eu, cititorul, critic al textului. 
Eu, cititorul, co-creator al textului. 
Eu, cititorul, re-creator al textului. 


Cât priveşte principiile ce stau la baza formării cititorului producător de texte 
argumentative, reflexive şi metaliterare, menţionăm următoarele: valorizarea 
textului artistic de către subiectul receptor („decodajul unui text artistic este 
întotdeauna un act de valorizare strict gnoseologică, ideologică, emoţională 
etc” [7, p. 160]), prioritatea receptorului de literatură si artă („statutul de privi- 
legiat al destinatarului” [7 p. 156, p. 171]), libertatea imaginii artistice (fiecare 
receptor e pus în situaţia / provocat / îndemnat de a recrea imaginile desprin- 
se din text — S. Lupaşcu [6, p. 85]), actualizarea experienţei estetice si a celei de 
viaţă a elevilor (stabilirea de noi raporturi între cunoștințe, asocierea proble- 
melor abordate în opera literară cu cele care îi frământă pe elevi, prelucrarea 
informaţiilor prin adoptarea altor scheme operaționale care să genereze noi 
informaţii, să favorizeze producerea unor noi cunoștințe, inexistente anterior 


[9,p.94]). 


Trebuie să avem în vedere și faptul că, în funcție de principiile respective si 
doar în corelaţie cu acestea, profesorul va putea lesne să aleagă și tehnicile 
adecvate pentru formarea deprinderilor elevilor de a elabora un anumit tip 
de text. În cele ce urmează propunem un model didactic al studierii/ predării 
romanului Mara de I. Slavici. Precizám că tehnicile la care ne-am referit pot fi 
aplicate in forme de organizare variate, adaptate opțiunii cadrului didactic şi 
în funcție de opera literară studiată. 


Tehnici de elaborare a textului argumentativ 
1. Argument în patru paşi 


Sarcina: Argumentează cele două replici ale autorului, extrase din romanul 
Mara de loan Slavici prin următorii paşi: premisele, dovada, concluzia: 


EEE PTT ROMA 


NIĂ 


Afirmația 


Explicația, 


premisele Dovada 


Concluzia 


„A rămas Mara, săraca, 
văduvă cu doi copii, 
sárácutii de ei, dar era 
tánárá si voinicá si har- 
nicá si Dumnezeu a mai 
lăsat să aibă si noroc”. 


După moartea soţului 
ei, Bârzovanu, Mara 
rămâne văduvă, cu 
doi copii încă mici — 
Persida si Trică. 


Pentru a le asigura un | Norocul și-l 


viitor fără griji, Mara |face omul 
se ocupă cu mica ne- |prin muncă si 
gustorie, alergând fără | hărnicie. 
odihnă din Radna la 
Lipova sau la Arad, 
trăind modest și adu- 
nând banii cu multă 


chibzuinţă. 


2. Agenda cu notițe paralele 


Sarcina: Citeşte fragmentul de mai jos şi argumentează starea de spirit a Marei: 


Fragmentul de text 


Argumentul 


„Am să te scot om, om de 
carte, om de frunte, ca să 
nu mai fii ca tatăl tău și ca 
mama ta, ci să stea ei și 
copiii lor în fata ta cum noi 
stăm în fata lor”. 


Atunci când Trică este dat afară din şcoală, Mara îi 
promite să-l dea la o şcoală mai bună. Mara înţelege 

că mijlocul de a urca pe scara socială este banul. Ea își 
organizează viaţa în funcţie de această „putere” care, în 
opinia ei, deschide toate uşile: în fiecare seară „...ea pune 
la o parte banii pentru ziua de mâine, se duce la căpătâiul 
patului si aduce cei trei ciorapi: unul pentru zilele de 
bătrâneţe şi pentru înmormântare, altul pentru Persida si 
altul pentru Trică”. 

Banul este sprijinul vieţii, este logica fericirii. 


„Când poate să pună 
florinul, ea-l sărută, apoi 
rămâne asa, singură, cu 
banii intinsi pe masă, stă pe 
gânduri şi începe în cele din 


urmă să plângă”. 


Sărutarea florinului a devenit un ritual — valoare de me- 
diere, simbol al unor valori reale şi autentice. 


3. Posterul hermeneutic 


Sarcina: Completează posterul cu propriile argumente: 


Prezentarea schema- 


tică a personajului Persida 
Cine este? Fiica Marei. 
Cum este? Persida însăși nefiind decât o Mara juvenilă timidă, dar deci- 
să, sinceră si nedisimulată. 
Ce face? Se îndrăgosteşte de Natl de cum îl záreste de la fereastra des- 


chisă a camerei mănăstirii. Această iubire seamănă cu o boală 
împotriva căreia trebuie să lupte. 

Tehnici pentru elaborarea textului reflexiv 


1. Asocieri libere 


Sarcina: Asociati o imagine la alegere (de ex., o picătură de rouă, asemănătoare 
unei lacrimi, căzândă de pe o ramură de copac) cu anumite situații din viaţă. 


2. Asocieri forțate 


Sarcina: Asociati aceeaşi imagine cu un fragment de text şi reflectati asupra 
valorii bocetului de femeie. 


Ráspunsul elevilor: Bocetul semnificá dragostea imensá a mamei (in cazul 
dat), cea care ráscoleste sufletul unei femei, dar aduce si linistea / impácarea, 
fiind o conditie inerentá pentru regenerarea fortei interioare. 


Tehnici pentru elaborarea textului metaliterar 


1. Tehnica inversiei 


Sarcina: Rásturnati situatia initialá din text: 


Mara este o femeie instáritá, cásátori- Recreati firul narativ într-o formă 
tă, iar soţul ei este un avar. sintetică. 


2. Glosarul de expresii 


Exprimá-ti opinia despre / atitudinea faţă de fragmentul următor: „Norocul 
nu umblă târâș, ci zboară pe aripi iuți şi-ţi iese când îi vine rândul, fără de 
veste-n cale, degeaba il cauti când nu-l găseşti; degeaba fugi când el aleargă 
după tine; norocul tău e numai al tău, si chiar dacă nu l-ai cunoaște tu pe el, te 
cunoaște el pe tine si nu te părăseşte”, făcând uz de următoarele expresii: mă 
încântă... mă ispiteşte..., mă uimeşte / mă miră... má amuzá..., mă atrage..., îmi 
provoacă plăcere..., mă tentează să..., mă sensibilizează..., admir... mă provoacă... 
mă deranjează... mă indispune..., mă derutează..., mă dezgustă..., simt adversitate 
față de..., mă îngrozește..., detest..., expresia... valorifică... expresia... intensifică... 
expresia... poate fi interpretată ca un semn al... etc. 


3. Interviul literar 


Întrebare posibilă Răspunsuri posibile: 


- Domnule scriitor, romanul |- Am încercat să fiu alături de eroii mei, ca să le pot 
Mara este narat la persoana a | contura cát mai bine chipul moral. 

III-a. De ce ati decis ca vocea | - fi omniscient înseamnă a reflecta cát mai „exact” 
care vă reprezintă (?!) săfie | starea lăuntrică a eroilor. Astfel, scriitorul dispune de 
una omniscientă si omnipre- | mai multe instrumente în intervenția sa din cursul 
zentă? naraţiunii, păstrând şi obiectivitatea totodată. 

— Am considerat că omniprezenta naratorului meu va 


institui un fir epic captivant pentru cititori. 


EET RIOIMIAINIA 


4. Blogul romanului 


Sarcina: Adunati materiale pentru un eventual blog (portal in internet) al ro- 
manului Mara de Ioan Slavici, având ca reper afirmaţia: „Nu-i nimic mai iute 
decât gândul, iar vorba poartă gândul dintr-un om în altul”. Construiti porta- 
lul după capitolele romanului. Inserati pagini dedicate personajelor. IIustrati 
anumite capitole, scanati imagini si plasati-le ca fundal al anumitor pagini de 
blog. Ati putea să organizați blogul după pagini permanente. Acestea ar putea 
fi dedicate criticii literare, fişierului bibliografic al scriitorului. Pagina de ese- 
uri este binevenită. Creați disponibilitáti tehnice de comentare sau apreciere 
a materialelor. Mediatizati blogul în rândul colegilor de școală si prezentaţi-l 
într-o activitate specială. 


În concluzie, menționăm că misiunea profesorului este de a ghida cititorul, 
care, conform concepţiei lui Umberto Eco, „se pregătește să-și facă propriile 
alegeri în pădurea narativă si numai atunci când cititorii empirici vor fi des- 
coperit autorul-model şi vor fi înțeles (sau măcar vor fi început să înțeleagă) 
ceea ce El voia de la ei, aceştia vor fi devenit cititorul-model în adevăratul sens 
al cuvântului” [2]. 


Referinţe | 1. Curriculumul pentru învățământul liceal, Limba şi lite- 
bibliografice ratura română, Chişinău, 2010. 
2. U. Eco, Șase plimbări prin pădurea narativă, Editura 
Pontica, Craiova, 1997, 189 p. 
3. A. Hropotinschi, Problema vieții și a creației, Editura 
Literatura Artistică, Chişinău, 1988. 
4. H. R. Jauss, Experientá estetică si hermeneutică literară, 
Editura Univers, Bucureşti, 1983. 
S. J. Mukarovsky, Studii de estetică, Editura Univers, Bu- 
curesti, 1974. 
6. V]. Pâslaru, Introducere ín teoria educaţiei literar-artisti- 
ce, Editura Museum, Chişinău, 2001, 312 p. 
7. C. Radu, Artă si convenţie, Editura Ştiinţifică si Enciclo- 
pedicá, Bucuresti, 1989. 
8. C. Schiopu, Creativitatea la orele de literatură română, în 
„Limba Română”, 1996, nr. 3, p. 92-95. 
9. C. Schiopu, Metodica predárii literaturii románe, Com- 
binatul Poligrafic, Chișinău, 2009. 

şi literatu 


, 
à 


[V] 


Didactica limbii gi literaturii románe, asemenea celorlalte 
discipline din domeniul stiintelor educatiei, se aflá intr-un 
continuu proces de dezvoltare si de adaptare la cerinte- 
le societátii cunoasterii, de aici si nevoia de a prezenta 
schimbárile survenite, de a oferi cadrelor didactice din 
invátámántul preuniversitar noi surse de informare si de 
formare, de a impàrtàsi experienta didacticá. Cuvintele 
lui Constantin Noica — „Într-o şcoală niciodată nu se stie 
cine dă si cine primeşte” — confirmă noile orientări ale 
didacticii. 

Rubrica Dialoguri didactice vă oferă exemple de bune 
practici, modalităţi variate de predare — învăţare — eva- 
luare a limbii si literaturii române, pe care le veţi putea 
valorifica în propriul demers didactic, pentru ca apoi să 
ne transmiteti observaţiile, sugestiile dumneavoastră, de- 
scriind modul în care ati aplicat unele metode, adaptările, 
îmbunătățirile pe care le-aţi făcut. 


„Problematica integrării noilor tehnologii în edu- 
catie a fost abordată de foarte mult timp si anali- 
zată din perspective multiple, fiind evidenţiate, în 
mod deosebit, avantajele, implicaţiile si resursele 
necesare la diverse niveluri. Progrese semnifica- 
tive s-au înregistrat în ceea ce privește dotarea 
şcolilor cu tehnologie informatică, racordarea la 
internet, dezvoltarea de softuri educaţionale, ela- 
borarea de materiale suport și furnizarea de acti- 
vitáti de formare pentru cadrele didactice. 


Studiile realizate în ultimii cinci ani în diferite 
țări au arătat că utilizarea tehnologiilor informa- 
tiei si comunicaţiilor în educaţie contribuie într-o 
foarte mare măsură la îmbunătățirea rezultatelor 


ENE ZI PT RO M IÁINI!Á 


elevilor. Un exemplu în acest sens îl reprezintă platforma eTwinning - parte 
componentă a Programului de învățare pe parcursul întregii vieți al Comisiei 
Europene. 


eTwinning a fost lansat la 14 ianuarie 2005, cu scopul initial de a facilita 
parteneriatele între instituţiile de învățământ preuniversitar din Europa. 
Ulterior, scopurile acțiunii s-au consolidat, platforma etwinning.net de- 
venind o comunitate a școlilor din Europa, reunind peste 65.000 de cadre 
didactice. Din octombrie 2007, programul eTwinning a demarat si în Ro- 
mânia, [...] 


Scopul principal al acţiunii eTwinning este acela de a facilita comunicarea si 
colaborarea dintre școlile din Uniunea Europeană, implicând cadrele didacti- 
ce si elevii în activităţi noi de învăţare: crearea de diverse produse educationa- 
le care implică utilizarea noilor tehnologii și în elaborarea cărora conlucrează 
cu echipe din alte țări. Pe termen lung, se urmărește îmbunătățirea competen- 
telor de utilizare a noilor tehnologii (atât în cazul cadrelor didactice, cât şi al 
elevilor), îmbunătăţirea comunicării în limbi străine (competenţă de bază în 
Uniunea Europeană — comunicarea în cel puțin două limbi străine), cunoaș- 
terea și dialogul intercultural”. 


Softurile educaţionale 


În sistemul educaţional românesc se poate semnala, în ultimul deceniu, o 
creștere semnificativă a interesului pentru folosirea noilor tehnologii de in- 
formare si comunicaţie, de implementare a instruirii asistate de calculator în 
procesul de predare - învăţare — evaluare, ceea ce a dus la o regândire a de- 
mersului didactic, facilitând trecerea de la învățarea centrată pe profesor la 
învățarea centrată pe elev. 


În şcoala mileniului trei sunt folosite din ce în ce mai des, si nu doar în labo- 
ratoarele de informatică, prezentárile PowerPoint ca material didactic, softu- 
rile educationale adaptate diferitor stiluri de invátare, programele de simulare 
etc.; folosirea acestor noi mijloace de învățământ crește accesul la resursele de 
predare — învăţare — evaluare, determină schimbarea rolului profesorului și al 
elevului într-un mediu de instruire în rețea. 


Adrian Adăscăliţei, în Instruirea asistată de calculator. Didactică informatică”, 
indică următoarele schimbări, respectiv, adaptări ale rolului profesorului: 
e de la lector la consultant, ghid si furnizor de resurse didactice; 


+ expert în formularea întrebărilor; 

° proiectant al mediului experimental de instruire; 


e încurajează orientarea personalizată, oferind doar cadrul initial al activităţii 
elevilor; 


+ prezentarea temelor pentru studiu din perspective multiple, adaptate diferi- 
tor stiluri de învățare. 


Se schimbă, totodată, rolul elevilor: 

° se pot apropia de tema de studiu, abordând perspective multiple; 

e formulează întrebări si caută singuri răspunsurile potrivite; 

interacționează, colaborează, învaţă în grup, impártásind experiența de învăţare; 


* devin manageri autonomi, independenţi, motivaţi ai proceselor de învăţare. 


Elevul de azi este orientat, mai ales, spre învăţarea cu ajutorul calculatorului, 
prin urmare, folosirea softurilor educaționale în actul didactic motivează ele- 
vul, astfel crește interesul acestuia pentru rezolvarea sarcinilor didactice prin 
valorificarea noilor tehnologii. 


Softul educaţional este un program informatizat, proiectat special pentru 
rezolvarea unor sarcini didactice prin valorificarea tehnologiilor specifice 
instruirii asistate de calculator, care asigură controlul si / sau autocontrolul 
activităţii de învăţare. 


Softurile educaţionale sunt clasificate?, după funcţia pedagogică specifică pe 
care o pot îndeplini, în: 

+ softuri de exersare (Drill-and-Practice) — intervin ca un supliment al lectiei 
tradiționale, realizând exersarea individuală necesară însușirii unor date, pro- 
ceduri, tehnici sau formării unor deprinderi specifice; 


+ softuri interactive pentru predarea de cunoștințe noi — creează un „dialog” între 
elev si programul respectiv, parcursul elevului este controlat de calculator — 
elevului i se prezintă un mediu de unde își poate extrage toate informațiile 
necesare pentru rezolvarea sarcinii propuse, pe baza unui set de reguli (Bri- 
tannica, Encarta, Universe Beyond, Science 2); 


+ softuri de simulare — permit reprezentarea controlată a unui fenomen sau 
sistem real, prin intermediul unui model cu comportament analog; 

+ softuri pentru testarea cunoștințelor; 

e jocuri educative — implică elevul într-un proces de rezolvare de probleme, de 
obicei se realizează o simulare a unui fenomen real, oferindu-i elevului diverse 
modalități de a influenţa atingerea scopului; 

+ softuri utilitare — editoarele de text, editoarele de foi de calcul, aplicaţiile de 
prezentare. 


EEE TD ROMIÂINIĂ 


O clasificare asemănătoare propune Delia Oprea, de la Siveco România: 


e softul interactiv de învăţare are înglobată o strategie care permite feedbackul și 
controlul permanent, determinând o individualizare a parcursului în funcţie 
de nivelul de pregătire al subiectului; este genul cel mai complex, din punct 
de vedere pedagogic, pentru că își propune printr-o interacțiune adaptativă să 
asigure atingerea de către utilizator, prin rularea lui integrală, a unor obiective 
educaţionale; 


+ softul de simulare permite reprezentarea controlată a unui fenomen sau sis- 
tem real prin intermediul unui model cu comportament analog; prin lucrul 
cu modelul se oferă posibilitatea modificării unor parametri, precum şi a ob- 
servării modului cum se schimbă comportamentul sistemului, simularea unui 
fenomen facilitând înţelegerea; 


+ softul de investigare — elevului nu i se prezintă informaţiile deja structura- 
te (calea de parcurs), ci este un mediu de unde acesta poate să își extragă 
singur informaţiile (atât cele declarative, cât si cele procedurale) necesare 
rezolvării sarcinii propuse sau pentru alt scop pe baza unui set de reguli; 
în acest fel, calea parcursă depinde într-o mare măsură de cel care învață 
(atât la nivelul lui de cunoştinţe, cât si de caracteristicile stilului de învă- 
tare); 

+ softul tematic, de prezentare, abordează subiecte / teme din diverse domenii 
şi arii curriculare din programa școlară, propunându-și oferirea unor opor- 
tunitáti de lărgire a orizontului cunoașterii în diverse domenii sau achiziția 
independentă a unor competenţe profesionale, modul de lucru este stabilit 
de profesor; 


+ softul de testare / evaluare este, poate, gama cea mai largă, întrucât specifi- 
citatea sa depinde de mai multi factori: momentul testării, scopul, tipologia 
interacțiunii (feedback imediat sau nu); 


e softurile utilitare sunt instrumente pentru un larg evantai de activităţi, de la 
cele rutiniere la unele creative (dicţionare, tabele, editoare); 


e jocuri educative — prin aplicarea inteligentă a unui set de reguli, elevul este 
implicat într-un proces de rezolvare de probleme / situaţii; 


e softul de administrare si management educațional este un produs de suport al 
activităţilor școlare sau de instruire, în general. 


În varianta electronică a revistei noastre găsiți si un exemplu al aplicaţiei, 
realizate de regretata Carmela-Valena Pandrea (fostă studentă la Universi- 
tatea Transilvania din Braşov, Facultatea de Psihologie și Ştiinţele Educaţiei, 
programul de studii: Pedagogia învățământului primar si preşcolar), soft care 
poate fi folosit fără a fi necesară intervenţia profesorului; elevul se poate 

evalua, imaginile selectate si efectele de animatie propuse sunt adaptate nive- 
lului de vârstă si particularitátilor psihopedagogice ale elevilor de clasa a II-a. 


Aşa cum s-a putut constata, elevul are posibilitatea de a recapitula, cu ajutorul 
calculatorului, semnele de punctuație învăţate. Sarcinile sunt formulate clar si 
concis, iar elevul este apreciat, în funcţie de răspuns: 


— dacă răspunsul este corect, este felicitat: „Perfect!”; „Felicitări!”; „Răspun- 
sul nostru este: CORECT!”; „Da, chiar te pricepi!”; „Foarte bine!"; 


— dacă greseste în selectarea răspunsului corect, elevul este îndemnat să mai 
studieze: „Nu cred că trebuie să te grăbeşti...; „Fii serios!”; „Păcat... Mai în- 
cearcă!”; „Eşti sigur?"; „Trebuie să mai studiezi!"*. 


Care este atitudinea elevilor, cum reacţionează ei când li se oferă astfel de 
sarcini? Aşteptăm scrisorile dumneavoastră, relatările unor experienţe, pre- 
zentări Power Point folosite în activitatea la clasă, propuneri și sugestii. 


Note | ' http://www.elearning.ro/valoarea-noilor-tehnologii- 
n-procesul-instructiv-educativ, accesat la data de 5 
noiembrie 2011. 

? Editura POLIROM, Iaşi, 2007, p. 14-15. 

3 În Tehnologia informației şi a comunicaţiilor în procesul 
didactic. Ghid metodologic. Gimnaziu şi liceu, coord. 
Mihaela Singer, MEC, CNC, 2002, p. 34-35. 

Acest articol este primul dintr-o serie care priveşte 
ortografia limbii române, sub diverse aspecte (scurt 
istoric, instrumentele normative actuale, principii- 
le ortografiei românești actuale, semnele ortografi- 
ce, scrierea cu į ii, iii, folosirea majusculelor, greșeli 
frecvente de grafie etc.). În toate articolele, vom 
reflecta punctul de vedere oficial al Academiei Ro- 
mâne, exprimat în instrumentele normative oficia- 
le (vezi mai jos) si nu puncte de vedere personale 
sau controversate. Prezentările vor avea în primul 
rând un caracter practic, se vor adresa unui public 
larg, doritor să fie la curent cu normele ortografice 
curente si nu neapărat specialistilor-lingvisti. 


1. Ce este ortografia? 


Termenul ortografie provine din gr. orthos „drept, 
corect” si un substantiv derivat din graphein „a 
scrie” (Şuteu 1981: 86), deci, literal, ortografia 
este scrierea corectă. Mai exact, în sens restrâns, 
ortografia priveşte scrierea corectă la nivelul cu- 
vântului (sau al mai multor cuvinte care formează 
o unitate); în sens larg, aceasta include si scrierea 
corectă la nivelurile superioare cuvântului, adică 
punctuatia (DOOM:: XXV, DIN: 586). Într-un 
sens mai abstract, semiotic, ortografia este un sis- 
tem de reguli precise, fixe si unitare, care constau 
in explicarea valorii semnelor dintr-un anumit sis- 
tem grafic de reproducere a unei limbi si din for- 

mularea condiţiilor de folosire a acestor semne, sistem menit să generalizeze 
şi să stabilizeze varianta cultivată a unei limbi date (Suteu 1981: 86). Pentru 
prezentarea de față, care urmărește mai ales familiarizarea cititorilor cu scrie- 
rea corectă, ne interesează prima definiţie a ortografiei. 


2. Scurtă istorie a scrierii românești 


Aşa cum se ştie, în scrierea limbii române au fost folosite două tipuri de alfa- 
bet: chirilic şi latin. Scrisoarea lui Neacșu (1521) este cel mai vechi text româ- 
nesc păstrat cu alfabet chirilic, iar Cartea de cântece, cunoscută si sub numele 
de Fragmentul Teodorescu (1570-1573), este cel mai vechi text românesc păs- 
trat cu alfabet latin (Şuteu 1981: 89-90). În epoca veche, până în jurul anului 
1830, scrierea cu litere chirilice era mult mai răspândită decât cea cu litere la- 
tine, atestată, pentru perioada veche, în foarte puţine texte (Suteu 1981: 90). 


Începutul secolului al XIX-lea coincide cu încercările unor autori ca Ienáchità 
Văcărescu, Toader Scoleriu, Ion Budai-Deleanu, Ion Heliade Rădulescu de 
a simplifica grafia tradițională chirilică, care era inadecvată limbii române și 
care masca latinitatea și relaţia dintre limba română și limbile romanice occi- 
dentale, pregătindu-se, prin intermediul alfabetelor de tranziție (mixte, chiri- 
lice si latine), trecerea la alfabetul latin (Suteu 1976: 47ff, 1981: 89-91, Stan 
2011). Alfabetele de tranzitie au fost alcátuite dupá 1828 (reforma ortografi- 
cá a lui Ion Heliade Rádulescu) si au fost utilizate circa 30 de ani. 


Íntre 1860 si 1862, scrierea cu alfabet latin a fost introdusá oficial in toate 
provinciile românești, inclusiv in Transilvania si în Bucovina, aflate sub 
dominație străină (Suteu 1981: 91, Stan 2011). 


Trecerea la alfabetul latin a creat insá o nouá problemá: unii dintre adeptii 
scrierii cu litere latine (Timotei Cipariu, August Treboniu Laurian, Aron 
Pumnul) erau convinşi că ortografia are rolul de a reflecta originea latină a 
limbii române, de aceea au propus sisteme ortografice care să oglindească fie 
etimoanele latinești ale unor cuvinte româneşti, fie forma pe care anumite 
cuvinte o aveau în primele texte românești. De exemplu, pentru cuvinte ca 
auzi, bătrân, prânz se propuneau grafiile audi, bétran, prandiu, care trimiteau 
direct la etimoanele latinești audire, veteranus, prandium (vezi Suteu 1976: 49, 
Vasiliu 1979: 19). Se crea astfel o ruptură nedorită între scriere si rostire. 


Eliminarea acestei rupturi și a etimologismului în general a fost scopul reforme- 
lor ortografice succesive impuse de Societatea Academică Română, devenită 
Academia Română. Prima ortografie oficială, cu obligativitate în toate școlile 
românești, a fost votată de Academie în anul 1881 (Suteu 1981: 91, Stan 2011). 

Pentru acest prim pas in trecerea de la o ortografie etimologicá la una bazatá pe 
principii fonetice un rol important l-a avut Titu Maiorescu. A urmat o serie de 
reforme ortografice care au dus, treptat, la generalizarea principiului fonologic 
în ortografia limbii române: în 1904, in 1932, în 1953 si, ultima, în 1993 (Hris- 
tea 1981: 99, Suteu 1981: 91-97, Stan 2011). Regulile ortografiei actuale reflec- 
tă această ultimă reformă din 1993, care a reglementat scrierea cu în interiorul 
cuvintelor si folosirea formelor sunt, suntem, sunteți ale verbului a fi. 


Multe dintre problemele cu care ne confruntăm astăzi în ortografia româ- 
nească au ca sursă dificultăţile trecerii de la alfabetul chirilic la cel latin si, mai 
ales, dificultăţile trecerii de la principiul etimologic (pe care îl vom prezenta 
în următorul articol) la cel fonologic (care va fi discutat mai jos). 


3. Instrumentele normative (oficiale) 


Preocupările pentru ortografie, apărute odată cu prima gramatică românească 
păstrată (cea a lui Dimitrie Eustatievici, din 1757) şi consecvente începând din 
secolul al XIX-lea, se reflectă în numeroase instrumente normative (gramatici, 
îndreptare, dicționare). Consultarea tuturor acestor instrumente este utilă pen- 
tru cunoașterea istoriei ortografiei românești, însă pentru a fi la curent cu nor- 
mele ortografice actuale trebuie să apelăm la instrumentele normative în vigoare 
în acest moment, apărute sub egida Academiei Române. Principalul instrument 
normativ este Dicţionarul ortografic, ortoepic si morfologic al limbii române, ediţia 
a Il-a, revăzută si adăugită, coordonat de Ioana Vintilă-Rădulescu și apărut 
în 2005. În continuare, ne vom referi la acest dicționar prin sigla DOOM?. Nor- 
ma de punctuație actuală este cuprinsă în Îndreptarul ortografic, ortoepic si de 
punctuație, ediţia a V-a, 1995, la care ne vom referi în continuare folosind sigla 
ÎOOP:. În afara acestor două instrumente normative oficiale, poate fi consultat 
si Dicționarul normativ al limbii române ortografic, ortoepic, morfologic și practic, 
2009 (pentru care folosim sigla DIN), realizat de Ioana Vintilă-Rădulescu, 
în conformitate cu DOOM? (dicţionar pe care l-a coordonat). În plus față de 
DOOM?, DIN contine un număr mare de casete explicative care sintetizează 
regulile ortografice, ortoepice și morfologice. 


4. Principiul fonologic în ortografia limbii române 
4.1. Ce este principiul fonologic? 


Principiul fonologic (numit fonetic în lucrări mai vechi) în ortografie priveşte 
corespondența dintre litere și foneme (sunete-tip). Un sistem de scriere 

este fonologic dacă în scriere fiecare fonem este notat printr-o literă si fie- 
care literă redă în scris un singur fonem (Vasiliu 1979: 63). Acest principiu 
funcţionează întocmai numai pentru transcrierea fonetică, realizată cu aju- 
torul sistemelor de transcriere fonetică (sistemul curent este alfabetul fonetic 
international — engl. International Phonetic Alphabet, cunoscut sub sigla IPA), 
independente de particularitátile fiecărei limbi si apte de a reda exact, unu 
la unu, corespondenţa literă — fonem (Suteu 1981: 88). Noţiunea de scrie- 
re fonologică aplicată limbilor naturale are un caracter gradual: un sistem de 
scriere este mai mult sau mai puţin fonologic. 


Pe această scală, limba română are o scriere preponderent fonologică: în ge- 
neral, nu există sinonimie între litere (cu excepția situaţiei literelor á și i, care 
redau același sunet [î] și a unor litere care apar în cuvinte străine neadaptate 
grafic si fonetic), si majoritatea literelor sunt monosemantice, adică redau o 
singură realitate fonologică. Inventarul literelor „monosemantice” diferă de 
la un autor la altul, de aceea vom ilustra respectarea principiului fonologic și 
excepţiile prin exemple, si nu prin liste exhaustive. În conformitate cu princi- 
piul fonologic, literele p si b, ca majoritatea literelor din alfabetul românesc, 
sunt monosemantice, redau acelaşi fonem, indiferent de context, in: pat, cap, 
apt, apă etc.; ban, tub, abia, absolut. Ca excepţie de la principiul fonologic 
se poate da exemplul literelor c si g, care pot avea mai multe valori; litera c 
poate reda (vezi Suteu 1981: 93, DIN: 128): [k], în casă, papuc, act, acru; 
[ë], dacă este urmată de e, i, în: face, răsuci, centru, cicoare, ceai; [k'], dacă este 
urmată de grupul he, hi: chel, urechi. De asemenea, litera h poate reda un [h]: 
hilar, haltă, pahar sau poate avea numai valoare diacritică (deci cu valoarea 
fonologică zero) în chel, urechi. Litera x redă fie grupul [cs], fie grupul [gz], 
fără ca această corespondenţă să se supună unor reguli fonologice; rostirea 
lui x se supune principiului traditional-etimologic, pe care il vom prezenta in 
următorul articol. 


4.2. Aplicarea principiului fonologic 


Aplicarea din ce în ce mai consecventă a principiului fonologic, prin refor- 
mele ortografice (vezi mai sus), nu a urmărit uniformizarea / schimbarea 
corespondentelor dintre litere si foneme decât in prima fază; ultimele refor- 
me au avut ca scop mai ales eliminarea inconsecventelor vechii ortografii. 


O sinteză privind regulile care au sporit caracterul fonologic al ortografi- 
ei românești apare la Hristea (1981: 100-102). Această sinteză reprezintă 
punctul de plecare pentru lista de reguli pe care o prezentăm în continua- 
re, actualizată cu datele din instrumentele normative în vigoare (DOOM?, 
DIN). 

(a) A fost eliminat u final din cuvinte şi forme gramaticale terminate în diftongii 
ai, îi, ei, oi, ui şi în consoanele [k'], [g'] si [č] urmate de i nesilabic: tai, luai, lămă;, 
mei, auzii, pietroi, cui; mănunchi, ochi, vechi, unghi, arici, bici, cârmaci (1OOP5: 
13). Cuvintele de acest tip se scriau cu u final, deși acesta dispăruse de mult din 
pronunțare. U final apare, în ortografia actuală, numai în contextele în care redă 
o realitate fonetică şi trebuie să fie pronunţat: ambulatoriu, articulatoriu, benefi- 
ciu, contradictoriu, interogatoriu, obligatoriu, onorariu, premonitoriu, provizoriu, 
rechizitoriu, salariu, serviciu, teritoriu (Hristea 1981: 100). 


(b) A fost suprimată una dintre consoanele duble, în contextele în care 
nu corespundea realității sonore. Cuvinte precum: casă (de bani), masă 
(,multime"), rasă, glosă, pasă, rarisim, generalisim se scriu cu un singur s, chiar 
dacă în limba de origine sunt scrise cu ss: it. cassa, fr. masse, germ. Rasse etc. 
Grafia cu consoane duble apare numai acolo unde redă o realitate fonetică: 
interregn, interregional, transsiberian etc. Cu consoană dublă se scriu și înnădi, 
înnămoli, înnebuni, înnegri, înnegura, înnobila, înnoda, înnoi, înnopta, înnora, 
innegura etc., în care primul n reprezintă consoana finală a prefixului în-, iar al 
doilea n face parte din rădăcină (în- + noapte, în- + nod etc.). O situaţie speci- 
ală o reprezintă verbele íneca si înota, care se scriu cu un singur n ca urmare a 
faptului că au devenit neanalizabile: verbele nota si neca, moştenite din latină, 
au dispărut din limbă (Hristea 1981: 100, DIN: 535). 


În DIN sunt discutate și alte cuvinte în care apare scrierea cu consoană dublă, 
fie reflectând o realitate fonetică, în situaţii precum cele de mai sus, în care 
consoana finală a prefixului coincide cu cea iniţială a rădăcinii (subbibliote- 
car, hiperrealist, superrefractar, porttabac, posttotalitar, posttraumatic) sau în 
interjectii (brr!, prr! sst!), fie fárá relevanţă în pronunțare, în cuvinte străi- 
ne neadaptate sau în nume proprii (babbit, kibbutz, Budda). În DIN: 262 se 
atrage atenţia asupra faptului că în cuvinte de tipul: accede, accelera, accent, 
accident, boccea, ciubucciu, Isaccea, occident, occipital, succeda, succes, succint, 
vaccin aceeaşi literă notează consoane diferite, [k] si [ë]. 


(c) Pentru prefixele vechi în limbă terminate în -s (des-, răs-) regula este ur- 
mătoarea: acestea păstrează forma cu -s (consoană surdă) dacă se combină 
cu rădăcini / cuvinte care încep cu consoane surde (p, t, [k], [k'], £ s, s, [ë], 
t, h — descáleca, descalifica, desface, desfășura, desfrunzi, desfunda, desháma, des- 
hidrata, despăduchea, despăduri; răsciti, răscloci, răscroi, răsfira, răsplăti, răspo- 
pi rászice), dar se scriu cu -z (perechea sonoră a lui -s: dezacorda, dezagrega, 
dezdoi, dezechilibra, dezgusta, dezinfecta, dezminti, deznădăjdui, dezumaniza, 
dezvinováti; rázda, răzgândi, rázjudeca) dacă se combină cu cuvinte care în- 
cep cu vocale, cu sonante (m, n, r, 1) sau cu consoane sonore (b, d, g, [g'], v, 

z, j, [ë ]) (Hristea 1981: 100, DIN: 226, 672). Cuvintele care încep cu z, desi 
aceasta este o consoană sonoră, păstrează forma cu -s (a deszăpezi, a deszăvori, 
a răszice), ca şi unele cuvinte neanalizabile (a deslusi) (DIN: 226). Înainte 
de -s, prefixul răs- se poate confunda cu ră-, deci răsuci, răsufla nu se scriu cu 
consoană dublă (DIN: 672). 


Situaţia prefixului neologic trans- (care fie apare în cuvinte formate pe teren 
românesc, fie se poate recunoaşte în structura unor cuvinte împrumutate) 
este diferită, acesta păstrându-și forma cu -s atât înainte de consoane surde 
(transcarpatic, transcendent, transfocator, transhumanță, transplanta, transsibe- 
rian, transtermie), cât şi înainte de vocale, de sonante si de consoane sonore 
(transborda, transdanubian, transductor, transgresa, translata, translitera, tran- 
siluminare, transmisibil, transmutatie, transvaza); in cuvintele greu analiza- 
bile sau neanalizabile în limba română are varianta tranz- înainte de vocală 
(tranzacţie, tranzistor, tranzit, tranzita, tranzitiv, tranzitoriu, tranziție) (DIN: 
815). 


(d) Principiul fonologic este responsabil si de regula: nu se scrie n, ci m dacá 
urmează una dintre consoanele p si b; această regulă este explicabilă prin fe- 
nomenul de asimilare: n este o sonantă dentală, iar m este o sonantă bilabială, 
având deci același loc de articulare ca si consoanele p si b; combinaţiile mp, 
mb sunt mult mai uşor de rostit decât np, nb (Hristea 1981: 100). Regula se 
aplică atât în scrierea unor cuvinte neologice, indiferent de forma / grafia eti- 
monului — de exemplu, se scrie bomboană, cu m înainte de b, chiar dacă în 
franceză substantivul are forma bonbon —, cât şi (mai ales) în scrierea deriva- 
telor cu prefixe care se termină în n. Prefixele în cauză sunt: 


° con- (concetátean, confederatie, conveni, converge, conviefui), care, inainte de 
p Si b, are variantele com- (combate, compatriot, compătimi, complácea) si co- 
(cobeligerant, a coparticipa) ; varianta co- apare şi înainte de sonantele m, n, r şi 
de vocale (comasa, conational, coreligionar, coacuzat, coechipier, coopta) (DIN: 
177) 


+ in-, prefix negativ (inadmisibil, incomplet, indecis, inechitate, infinit, insubor- 
donare, invalid) sau component al unor verbe (a incarna, a induce, a infiltra, 
a insufla, a intona, a invalida), care are forma im- înainte de p și b (imbatabil, 
impar, imperturbabil, imposibil, imblocatie, implanta); varianta i- apare, de re- 
gulă, în momentul asocierii cu cuvinte care încep cu sonante (ilegal, imaculat, 
irațional, ilumina, imigra, inerva, iradia) (DIN: 396); 


° în- (încrede, infása, înlăcrima, înmagazina ), care are forma îm- înainte de p și 
b: îmbătrâni, îmbujora, îmbulzi, îmbuna, îmbutelia, împacheta, împături, împie- 


ENTE ROMIÂINIĂ 


tri, impotmoli, împrieteni, impusca (DIN: 426); pentru scrierea cu înn-, în- vezi 
supra, (b); 


e sin- (sinfazic) este un prefix neologic (ca si trans-, discutat mai sus), si de 
aceea este de aşteptat ca regulile de scriere si de pronunțare să nu fie la fel 
de bine fixate ca în cazul prefixelor mai vechi; sin- are varianta sim- în unele 
cuvinte, majoritatea neanalizabile în limba română, atunci când se atașează la 
cuvinte care încep cu p, b şi f (simbol, simbioză, simfonie, simpatie); înainte de | 
şi m poate avea varianta si-, tot în împrumuturi neanalizabile (silepsă, simetrie) 
(DIN: 738). 


Exceptiile de la această regulă sunt destul de puţine. Înainte de p si b se 
scrie n numai in: cuvinte foarte noi sau neadaptate (brandenburg, input), 
compuse cu elementele avan- şi pan- (avanpost, avanpremieră, panpsi- 
hism), cuvintele cu sân- „sfânt” (Sânpetru, Sânbenedic), nume de fami- 
lie străine sau de origine străină (Goldenberg, Goldenblum, Gutenberg, 
Rosenbaum), nume străine de locuri (Brandenburg, Canberra, Istanbul, 
Niirnberg) (DIN: 534). 


Regula este formulată numai pentru întâlnirea dintre m / n cu p si b. La con- 
tactul dintre m / n cu f, prinicipiului fonologic îi este preferat cel tradițional / 
etimologic, care va beneficia de o atenţie specială în următorul articol din 
această serie. Motivul pentru care principiul fonologic nu acționează decisiv 
în acest context este acela că f este o consoană labio-dentalá, care are trăsături 
articulatorii comune și cu m, care este labial, și cu n, care este dental. Prin 
urmare, se scrie m în amforă, bomfaier, camfor, damf, îngâmfat, limfatic, nimfo- 
mană, pamfletar, a triumfa, umflat, în elementul amfi- (amfiteatru) şi în nume 
proprii ca Pamfil, Zamfir, dar se scrie n în confort, fanfaron, fonfăit, în elemen- 
tul infra- (infraroșu, infrastructură) (DIN: 304). 


(e) Scrierea cu ie la început de cuvânt sau de silabă, atunci când este precedat 
de o vocală, respectă pronunţarea reală. Se scriu cu ie cuvinte şi forme gra- 
maticale ca: ied, iepure, iederă, ieftin, ierna, ieri, ieşi; baie, femeie, statuie, voie, 
constituie, trebuie. În neologisme, trebuie evitată atât scrierea, cât şi rostirea cu 
ie, în contextele amintite mai sus; se scriu și se pronunţă deci cu e cuvinte ca: 
alee, ecran, efemer, epic, epocă, epopee, elan, efect, educaţie, elocventá, examen, 
Europa (Hristea 1981: 101, ÎOOP*: 12). 


O situaţie specială este reprezentată de cuvintele din familia ierarhie, ierarhic, 
ierarhiza, care, deşi sunt neologisme, se scriu și se rostesc cu ie pentru a fi cât 
mai aproape de formele frantuzesti din care provin: hiérarchie, hiérarchique, 
hiérarchiser (Hristea 1981: 101). 

De scrierea cu e, dar rostirea cu ie la începutul unor pronume persona- 
le si al unor forme din paradigma verbului a fl, este responsabil principiul 
tradițional / etimologic, care va fi prezentat în articolul următor. 


(f) În fine, principiul fonologic reglementează și scrierea neologismelor: 
în general, dacă un cuvânt a pătruns de mai mult timp în limbă sau are o 
frecvenţă mare, acesta este adaptat fonetic și grafic, adică se scrie așa cum se 
pronunţă si nu respectând grafia din limba de origine (aisberg, apropo, angro, 
fotbal, gol, lider, meci, miting, ofsaid, sezlong, vizavi). În schimb, neologismele 
foarte recente sau cele care nu au o frecvență mare contravin principiului fo- 
nologic, adică scrierea este diferită de pronunțare (country [cantri], cover-girl 
[covárgárl], föhn [fön], ketchup [kečap], lied [lid], loess [lös], rugbi / rugby 
[ragbi], rummy [rami / rómi], weekend [uichend], whisky [uischi], windsurfing 
[iindsărfing], yesman [iesmen]) (Hristea 1981: 101; lista de exemple actuali- 
zată conform DOOM?). 

Cristinel MUNTEANU 

O clasificare antică a «stilurilor 
funcționale» în opera lui Diogenes 
Laertios 


0. Scopul acestui articol este de a prezenta (sau, 
mai degrabă, de a semnala) o foarte veche clasifi- 
care a stilurilor funcționale, pe care am descope- 
rit-o, acum mai bine de un deceniu, parcurgând 
textul cărții lui Diogenes Laertios, Despre viețile si 
doctrinele filosofilor. De vreme ce, între timp, nu am 
regăsit această clasificare (nici ca menţiune măcar) 
în niciuna dintre lucrările de lingvistică ori stilistică 
(fie ele româneşti sau străine!), ne-am gândit că ar 
fi oportun să o infátisám aici şi acum. Pentru o mai 
bună înţelegere a demersului nostru, considerăm 
necesară o discuţie pregătitoare. Ínarmati cu unele 
concepte-cheie si distincţii esenţiale, ne va fi mai 
ușor să analizăm respectivul paragraf antic. 


1. O definiţie curentă a «stilurilor / limbajelor func- 
tionale» este următoarea: „Varietăţi ale limbii litera- 
re comune, diferenţiate între ele prin funcția pe care 
o îndeplinesc ca mijloace de comunicare în sfere 
determinate de activitate”. Dicţionarul de științe ale 
limbii, din care tocmai am citat (şi care trimite pen- 
tru această acceptie la Ion Coteanu), mai precizea- 
ză, în cadrul articolului dedicat noțiunii de «stil»: 
„Stilurile funcţionale au un caracter istoric si își da- 
toreazá apariția unor factori extralingvistici: evoluția 
culturală a societăţii, dezvoltarea diferitelor domenii 
de activitate care au impus fixarea unor limbaje spe- 
cializate” În același timp, se subliniază că „fiecare stil 
funcţional totalizează un număr de procedee specifi- 


ce, situate la toate nivelurile limbii”. 

2. Nu există un consens nici în ceea ce privește numărul (în sincronie) al 
acestor stiluri / limbaje funcţionale, nici în ceea ce priveşte criteriile care 
ar trebui să stea la baza clasificării lor. În lingvistica românească, dintre cei 
care s-au ocupat de subiect sunt de amintit Iorgu Iordan, Constant Maneca, 
Ion Coteanu, Paula Diaconescu, Lidia Sfârlea, Dumitru Irimia şi Stelian 
Dumistrăcel;. 


3. Deocamdată, clasificarea cea mai coerentă și mai bine justificată din punct 
de vedere teoretic ni se pare a fi cea apartinándu.i lui Stelian Dumistrăcel. 
Originala reproiectare, cu caracter de sinteză, a structurii stilurilor functi- 
onale pe care o realizează lingvistul ieșean este remarcabilă. În delimitarea 
acestora, cercetătorul pornește de la distinctiile operate de trei iluştri în- 
aintasi: Aristotel, lon Heliade Rădulescu și Karl Biihler. Rezultă, în baza 
relației dintre ,functii" (după Bühler — denotarea, manifestarea și apelul“), 
„uzuri” (după Aristotel — uzul științific, cel poetic si cel practic), respectiv 
limbi" (după Heliade Rădulescu - „limba științelor sau a duhului”, „lim- 
ba inimei sau a simtimentului" și „limba politicii”), doar trei stiluri functi- 
onale: stilul tehnico-stiintific, stilul beletristic (prezente în toate clasificările 
de până acum şi acceptate de toti specialiștii) si stilul comunicării publice si 
private. Utilizând criterii suplimentare, St. Dumistrăcel încadrează riguros, 
în sfera celui din urmă stil funcțional, o serie de sub-stiluri funcționale (pe 
care le numeşte „limbaje”), precum limbajul conversatiei, limbajul episto- 
lar, limbajul publicisticii, limbajul publicităţii, limbajul instrucției şcolare, 
limbajul organizaţiilor politice, limbajul juridico-administrativ si limbajul 
religios. 


4. Acestea fiind spuse, adică având în minte clar conturat conceptul de «stil 
funcțional» si beneficiind de o clasificare pertinentă a stilurilor funcţionale, 
putem examina cu mai multă pricepere fragmentul din Diogenes Laertios, 
Despre vieţile şi doctrinele filosofilor. Reproducem, în continuare, întregul para- 
graf (din Cartea a III-a, 86-87, $ LII), atât in original (în greaca veche), cât si 
în versiunea românească a lui C. Balmus: 


„O Aóyoc Sioupetrau eig ntvre, àv elc uév torw ðv oi roMtevópevor Aéyovo èv 
tac ExkAnoioug, óc xaAeirat mo)rucóç. Ertpa Sè Guaipeotg Aóyov, öv oi prjropeg 
Ypăpovow t ei Exidetiv npopépovow ei żykwpia kai |/óyouç kai kacryopíac: 
Tò O7] votobcov glŠóç tori pnropikov. tpit Sè Guaipeoig Aóyov, öv oi ¿Sira 
Sadtyovrai poç GAMA ouç: obroç Sù ó 1pónoc npocayopeverat iuottkóc. 
tépa 8£ Suaipeotg Aóyov, öv oi katà Bpayb EpuTâvTeş kal xokpivópevot Toi; 
Epuwrăow: obxoc è kaAeivat ó Aóyoc SiaÀekrucóç. nturrn 5 Siaípeouç Aóyov, 
öv oi vexvixat nepi týs tavrăv OiaAéyovrat véyvrg: óc OT] kaAeivat veXvikóc. 

Tod Aóyov ăpa Tò uév tori moÀrukóv, TÒ ÔÈ pnropikov, Tò Sè iuwoTik6v, TÓ 8€ 
SadekTIKOV, TÓ BE TeXVIKÓV 


„Vorbirea e de cinci feluri: una dintre ele este aceea de care se folosesc oamenii 
politici în adunări şi care se numeşte discursul politic. Al doilea fel este aceea pe 
care o scriu retorii și o prezintă fie pentru a demonstra, a lăuda, a critica sau a 
acuza. De aceea această specie de vorbire este numită retorică. Al treilea fel de 
vorbire este acela al persoanelor particulare când stau de vorbă una cu alta și 
care se numeşte vorbirea comună. Un alt fel de vorbire este al acelora care con- 
versează prin întrebări şi răspunsuri scurte date la întrebările puse; acest fel de 
vorbire se numește dialectică. A cincea diviziune este vorbirea mestesugarilor, 
care se intretin despre subiecte privitoare la meseria lor; aceasta se numește 
vorbirea tehnică. Astfel, vorbirea e fie politică, fie retorică, fie aceea a convorbirii 
obișnuite, fie dialectică, fie tehnică [subl. — C.M.]"5. 


S. Această clasificare se găsește în capitolul pe care Diogenes Laertios i-l dedi- 
că lui Platon, în partea rezervată „diviziunilor platonice”. Nu ştim conform că- 
rui criteriu se va fi făcut această clasificare. Mai mult decât atât, nu cunoaștem 
nici măcar autorul acesteia. Laertios lasă să se înțeleagă că a preluat o serie de 
„diviziuni” dintr-o lucrare redactată de Aristotel. Se pare că nu este deloc așa. 
Aram Frenkian, eruditul comentator al textului în cauză, a demonstrat con- 
vingător că respectivele clasificări (atât de defectuoase uneori) nu sunt făcute 
nici în maniera lui Platon, nici în cea a lui Aristotel. Judecând după modul de 
prezentare / redactare, ele trebuie să fi aparținut unui autor (anonim) ce ar fi 
trăit, probabil, în epoca elenistică (secolele III-I i.H.)5. Trebuie să-i acordăm 
credit acestui savant, deoarece nu avem, la acest moment, o lectură extensivă 
a operei lui Platon. În momentul în care scria aceste comentarii (acum cinci 
decenii), A. Frenkian igi exprima regretul de a nu fi putut să consulte lucrarea 
lui H. Mutschmann, Divisiones quae vulgo dicuntur Aristoteleae, în care filolo- 
gul german se ocupase exclusiv de clasificările cu pricina. Dar o căutare prin 
studiul lui Mutschmann (plin de acribie si de informaţie în privința majori- 
tátii clasificărilor platonice sau așa-zis „aristotelice”) nu ne ajută, din păcate, 
cu nimic la identificarea precisă a autorului”. Ne va oferi totuși unele sugestii 
pentru o posibilă interpretare (v. infra, 7.2.). 


6. Ín ce constá importanta paragrafului de mai sus? Ín aceea cá propune o 
clasificare (sau, poate, doar o enumerare?) a stilurilor functionale, dacá nu 
prima, cel puţin una dintre cele dintâi din istoria acestei problematici. Desi- 
gur, anticii nu aveau în minte conceptul de «stil funcțional» așa cum îl gân- 
dim noi astăzi, însă îl intuiau într-o anumită măsură. Peste tot, în fragmentul 
citat, este folosit termenul (atât de polisemantic!) lógos*; C. Balmus il traduce 

adecvat prin vorbire sau discurs’. Cei vechi vedeau limba ca activitate a vor- 
birii, dar chiar si această activitate putea fi clasificată pe genuri și specii. De 
altfel, chiar autorul anonim al clasificării „platonice” foloseşte termenul zi56$ 
„idee, esenţă, specie”, ceea ce confirmă, fie şi parţial, intuiţia de care vorbeam: 
pe logós îl putem echivala aici, aproximativ, păstrând unele rezerve, cu stil / 
limbaj funcțional. 


7. După cum am reţinut de la Stelian Dumistrăcel, stilurile funcţionale (esen- 
tiale) sunt doar trei: stilul tehnico-stiintific, stilul beletristic şi stilul comunicării 
publice si private. La autorul nostru găsim: „Astfel, vorbirea e fie politică, fie 
retorică, fie aceea a convorbirii obişnuite, fie dialectică, fie tehnică.” (ro Aóyov 
¿pa Tò uév tori roMmiKóv, 70 St pryvopikóv, Tò 62 iBuovikóv, Tò 62 SiraÀekrucóv, 
70 St T£Yvucóv.). 


7.1. Se observă că vorbirea politică, cea retorică şi cea a convorbirii obişnuite”, 
conform expunerii parcimonioase a lui Laertios, s-ar încadra la stilul comuni- 
cării publice şi private (sau, dacă se doreşte, sunt forme concrete ale acestuia): 
primele două sunt monologice, cea de-a treia este dialogică. Vorbirea dialec- 
tică şi cea tehnică intră în ceea ce numim astăzi stilul tehnico-stiintific: din de- 
scrierea succintă, reiese că ambele sunt dialogice (deşi cea de-a doua ar putea 
fi şi monologică)!!. 


7.2. Apare imediat o nedumerire: vorbirea politică nu este, într-o măsură, si 
vorbire retorică? Se vede că această clasificare nu este făcută în virtutea unui 
singur criteriu. H. Mutschmann este de părere că unele „divisiones” (printre 
care şi cea de care ne ocupăm aici) trimite spre modul în care sunt împărțite 
artele (în sensul de téchne), ştiinţele (ca epistéme) si filozofia la Aristotel!?. Mai 
mult decât atât, filologul german mai face, într-o notă de subsol, si o indica- 
tie scurtă spre locul in care, chiar la Diogenes Laertios, în capitolul dedicat 
lui Aristotel, s-ar găsi o diviziune asemánátoare". lată fragmentul respectiv: 
„Filosofia se împarte în două discipline: filosofia practică şi cea teoretică. Fi- 
losofia practică cuprinde etica si politica și în aceasta din urmă e schitatá nu 
numai doctrina despre stat, ci si despre economie. Partea teoretică cuprinde 
fizica şi logica, desi logica nu-i o ştiinţă independentă, ci este concepută ca un 
instrument de cercetare pentru celelalte științe. Ela explicat limpede, arătând 
că filosofia are un dublu scop: probabilul si adevărul. Pentru fiecare dintre 
acestea întrebuința două metode: dialectica și retorica pentru a determina 
probabilul[!*], iar analitica si filosofia pentru determinarea adevărului” (Car- 
tea V, 28, $ XIII). 


7.2.1. Deşi observă că mai sus mentionata clasificare este justă, A. Frenkian 
precizează că „în alte locuri, Aristotel mai adaugă și partea poetică-făuritoa- 

re" Într-adevăr, dacă ne uităm, în paralel, si la diviziunile „vorbirii”, remar- 
cám o bizară coincidență: în prezentarea făcută concepţiei lui Aristotel, din 
celebra clasificare a științelor (cele practice [de la gr. práttein „a acţiona”], cele 
făuritoare [de la gr. poiein „a face, a crea”] si cele teoretice [de la gr. theoréo „a 
contempla” ]), cunoscută și lui Platon (si prezentată, de altfel, si de Laertios la 
locul potrivit, în Cartea III, 85), lipseşte tocmai categoria științelor făuritoare 
(„poietice”) — cele practice fiind reprezentate, cel puţin, de politică - , după 
cum, în celălalt loc, din clasificarea tipurilor de vorbire, lipsește tocmai logosul 
poli]etic (v. infra, 7.3.)! 


7.2.2. Revenind la fragmentul in care Diogene rezumá conceptia Stagiritului 
privitoare la clasificarea stiintelor (v. supra, 7.2.), trebuie sá tinem seama de 
faptul cá întemeierea analiticii (= logicii) i se datorează lui Aristotel, deci nu 
ar fi corect să suprapunem integral delimitările aristotelice peste cadrul gân- 
dirii platoniciene. Ar fi o eroare de interpretare prin adăugare. La Platon, în 
schimb, dialectica era principala tehnică prin care se urmărea obţinerea ade- 
vărului, si nu a probabilului". 


7.2.3. În lumina acestor consideraţii, nu se poate să nu constatăm o organizare 
simetrică a clasificării cu pricina, în ciuda faptului că ratiunile după care a fost 
întocmită sunt diverse și nu în totalitate clare. Astfel, „gradul zero” sau „punc- 
tul de referință” l-ar constitui limbajul convorbirii obişnuite (fără nicio urmă de 
artă sau de specializare). Urmează, în paralel, discursurile corespunzătoare 
celor două arte / metode (văzute ca téchne): al retoricii (ce vizează probabilul) 
şi al dialecticii (ce vizează adevărul). Abia în ultimă instanță am avea, tot si- 
metric dispuse, cele două „stiluri funcționale” (ca mijloace de comunicare în 
sfere determinate de activitate), conform definiţiei de lucru adoptate la înce- 
putul lucrării noastre: cel politic şi cel tehnic. Fortánd puţin lucrurile'5, am pu- 
tea spune că vorbirea politică este instrumentul de comunicare prin excelență 
al ştiinţelor practice (între care, după cum ştim, Aristotel plasa pe primul loc 
politica), după cum vorbirea tehnică („limbajul specializat”) ar putea fi in- 
strumentul de comunicare întrebuințat de ştiinţele teoretice (nu întâmplător, 
avem aşezată aici fizica). În consecință, păstrând ordinea expunerii din textul 
lui Laertios, tipurile de „vorbire” se pot prezenta ca în figura 1. 


Figura 1 
[c,] ° vorbirea politică 
[b,] ° vorbirea retorică 
[a] * limbajul convorbirii obisnuite 
[b,] ° vorbirea dialectică 


[c,] ° vorbirea tehnică 

Sau, dacă vrem să urmărim cum se ajunge de la vorbirea obişnuită (limbajul 
colocvial), prin tehnicile adecvate, la discursuri desăvârșite (fie în știința prac- 
tică, fie în cea teoretică), putem dispune tipurile de lógos ca în figura 2. 


Figura 2 
a) convorbire obişnuită — v. retorică — v. politică 


B) convorbire obişnuită — v. dialectică — v. tehnică 


7.2.4. Desigur, aceasta este o interpretare posibilá (mai mult sau mai putin 
probabilă). Să fi făcut Aristotel însuși clasificarea aceasta într-o lucrare din ti- 
nerete? Să se fi referit doar la opera (concepţia) lui Platon? Nu știm. Ni se pare 
plauzibilă totuși explicaţia pe care o dă A. Frenkian într-unul dintre comenta- 
riile sale la „diviziunile platonice”: „Toate aceste clasificări date mai înainte şi 
cele care urmează sunt aproximativ platoniciene. Ele provin dintr-o epocă de 
sincretism în care se caută să se pună de acord marile şcoli filozofice, mai ales 
platonismul, stoicismul si aristotelismul”!°. 


7.3. Am fi avut, poate, în linii esențiale, un tablou (cvasi)complet al stilurilor 
funcţionale întrebuințate în vorbirea vechilor eleni, dacă în această clasificare 
ar fi fost reprezentat si limbajul / discursul poetic (ori, în termeni actuali, sti- 
lul beletristic). Să fi alcătuit Platon însuși un inventar (astăzi pierdut) de lógoi 
pe care tradiţia l-a preluat? Chiar dacă el n-ar fi autorul unei asemenea liste, 
ne putem imagina totuși de ce anonimul „clasificator” a lăsat logosul poetic 
(atât de prezent în viața vechii Elade) pe dinafară. Ştim care era aversiunea lui 
Platon față de poeti şi faţă de limbajul acestora”. Motiv pentru care credem 
că marele gânditor nu s-ar fi mulțumit, pesemne, doar cu alungarea poeţilor 
din statul său ideal: le-ar fi suprimat si dreptul de a figura cu o vorbire proprie 
într-o asemenea clasificare. N-ar fi singurul caz din filozofie ori din ştiinţă în 
care „ceea ce este” (onticul) este ecranat sau ocultat de „ceea ce ar trebui să 
fie” (deonticul), după o viziune personală... 


8. Şi Aristotel a avut în vedere diverse tipuri de lógos, pe care le-a si caracterizat, 
mai mult sau mai puţin. Spre cinstea lui, Stagiritul a acordat cuvenita importan- 
tá limbajului poetic. Dar, în această privinţă, nici de la el nu ne-a parvenit vreo 
clasificare a tipurilor de «limbaj». Meritul clasificării (si explicárii) lor îi revi- 
ne lui E. Coșeriu, într-un exemplar efort hermeneutic îndreptat asupra operei 
genialului filozof grec. Așadar, la Aristotel, limbajul semantic (lógos semantikós) 
este limbajul în esența sa (adică limba / langue), fără alte determinări ulterioa- 
re, în timp ce limbajul apofantic (lógos apophantikós — enunţ, judecată; poate fi 
„adevărat” sau „fals”), limbajul poetic (lógos poietikós — uzul limbii ca expresie a 
imaginației) si limbajul pragmatic (lógos pragmatikós — uzul limbii ca formă de 


acţiune) sunt, de fapt, tipuri de discurs, adică „limbaj determinat ulterior". 

9. În concluzie, si încercarea de „clasificare platonică”, pe care tocmai am ana- 
lizat-o, în pofida lipsurilor, are o anumită însemnătate pentru istoria ideilor. 
Doar că, din nefericire, istoria ideilor include uneori şi autori al căror nume 
nu-l vom afla, poate, niciodată. 


Note | ! Desigur, in cazul lucrárilor de specialitate stráine, cu- 
noasterea noastră este mult mai limitată si, ca atare, n-ar fi 
exclus sá ne ingelám. 

2 Angela Bidu-Vránceanu et alii, Dicţionar general de ştiinţe. 
Științe ale limbii, Editura Ştiinţifică, Bucureşti, 1997, p. 471 
(articolul în cauză este redactat de Mihaela Mancaș). 

3 Vezi, în special, Stelian Dumistrăcel, Limbajul publicistic 
românesc din perspectiva stilurilor funcționale, Editura In- 
stitutul European, Iaşi, 2006, p. 37-51. 

* Terminologia provine din prima formă a teoriei lui 
Bühler. Denotarea este, de fapt, funcția de reprezentare 
(sau referentialá), manifestării îi corespunde funcţia expre- 
sivă, iar apelului, evident, funcţia apelativă. 

5 Diogenes Laertios, Despre vieţile si doctrinele filosofilor, 
Traducere de C. Balmus. Studiu introductiv şi comentarii 
de Aram M. Frenkian, Editura Polirom, laşi, 1997, p. 145. 
é Se vede cá pe A. Frenkian originea acestor clasificări l-a 
preocupat destul de mult. El se referá de trei ori la acest 
aspect, în trei note distincte: „În paragrafele care urmea- 
ză, până aproape de finele Cărţii a III-a ($$ 80-109 [...]), 
ni se prezintă clasificările platonice ale diverselor domenii 
ale realului si ca autor al lor este dat Aristotel. Textul aces- 
ta destul de sec și clasificările făcute mecanic nu sunt nici 
în maniera lui Platon, nici nu par a avea ca autor pe Aris- 
totel din Stagira. Această operă a Clasificărilor platonice 
pare a avea un autor destul de redus ca orizont si scolastic, 
din epoca elenistică” (A. Frenkian, Note și comentarii, în 
op. cit, p. 407). „Toate aceste clasificări date mai înainte si 
cele care urmează sunt aproximativ platoniciene. Ele pro- 
vin dintr-o epocă de sincretism în care se caută să se pună 
de acord marile şcoli filozofice, mai ales platonismul, sto- 
icismul si aristotelismul” (ibid.) „Ele [= clasificárile] sunt 
făcute într-un stil mecanic, sec, scolastic, cu începutul si 
sfârşitul care se repetă de fiecare dată la fiecare clasificare, 
şi par a proveni de la un alt autor, pe care l-am localizat 
aproximativ în epoca elenistică (secolele III-I î.H.). Nu 
au scris asa nici Platon, nici Aristotel. Clasificările făcu- 
te n-au specificul doctrinei lui Platon, nici a lui Aristotel. 
Contribuţia lor la cunoaşterea filozofiei platonice este 
aproape egală cu zero” (ibid., p. 409). 

7 Vezi Divisiones quae vulgo dicuntur Aristoteleae, Praefa- 
tus edidit testimoniisque instruxit Hermannus Mutsch- 
mann, in Aedibus B.G. Teubneri, Lipsiae, MCMVI, 
p. xxvi. 

š Tată ce diversitate de acceptii avea cuvântul lógos in con- 
stiinta vechilor greci: ,discurs articulat, cu sens, alcátuit, 
minimum, dintr-un subiect si un predicat; / expresie ver- 
balá in general, cuvántare, spusá; / sens, semnificatie; / 
proces interior al gándirii, rationament; / ratiune, logica 
discursului; / ratiune in general, ratiune universalá, spi- 
rit; / regulá, lege, principiu, temei; / raport matematic; / 
proportie; / calcul, socotealá, cont; / definitie; / con- 
cept; / esenţă; / formă, structură; / compoziţie literară 
în proză; / discurs raţional si nu mitic etc.; / argument, 
teză, expunere de motive; / subiectul discursului” (An- 
drei Cornea, Cuvintelnic fără frontiere, Editura Polirom, 
Iași, 2002, p. 7-8). 

? La o primă vedere, judecând contemporan lucrurile, 
relaţia dintre stil funcțional (ori limbaj) şi text / discurs 
specializat este ca aceea dintre limbă şi vorbire (discurs), 
respectând opoziţia in abstracto vs in concreto. Cu toa- 
te acestea, sfera conceptului de «discurs specializat» a 
ajuns astăzi să interfereze cu cea a «stilului funcțional» 
sau chiar să se suprapună acesteia: trăsături ale discursu- 
lui specializat sunt preluate de unii cercetători în carac- 
terizarea stilului funcţional (când, de fapt, unele particu- 
laritáti discursive nu au cum să figureze în limbă si, prin 
urmare, nici într-un stil funcţional). 

10 Într-o traducere franceză a acestui text, opțiunea a fost 
chiar aceea de discours privés (ceea ce corespunde ter- 
menului gr. ióurikóc, care însemna, în primul rând, „cu 
caracter privat” şi abia apoi „comun, necizelat, neprofesi- 
onist"). 

!! E. Coseriu surprinde excelent esentialul într-o caracte- 
rizare a disciplinei numite dialectică: „Dialectica se referă 
la utilizarea coerentă a limbii în dialog, în vorbirea unora 
cu alții. Îşi are importanţa sa mai ales acolo unde coerenţa 
este necesară în mod primordial, şi anume în investiga- 
tia ştiinţifică, incluzând-o pe cea filozofică. În acest do- 
meniu, se pun întrebări cu sens si se dau răspunsuri care 
corespund acestor întrebări. Şi investigația științifică in- 
dividuală se interpretează ca dialog, adică sub formă de 
argumentare, sub formă de întrebări si răspunsuri, ca ex- 
punere de teze şi enuntare a demonstrațiilor, ca formula- 


» 


re a obiectiilor si a replicilor [la acestea]” (Eugenio Cose- 


EREZIE TD ROMIÂINIĂ 


riu, [La] Competencia lingüística. Elementos de la teoria del 
hablar, Editorial Gredos, Madrid, 1992, p. 20; traducerea 
din limba spaniolă ne aparține). 

2 divisiones 8 [16] — aceasta dintâi, într-o altă numero- 
tare, este cea care ne interesează —, [34], [37], [42] omnes 
ad artium, scientiarium, philosophiae connexum et partitio- 
nem spectant" (Divisiones quae vulgo dicuntur Aristoteleae, 
p. xxvi). 

B „cf. Diog. Laert. V 28, ubi similis Aristotelis divisio affer- 
tur” (ibid., p. 11). 

14 A. Frenkian constatá cá aici (ca si in alte párti ale do- 
xografiei lui Laertios) ideile lui Aristotel ,sunt exprimate 
cu o terminologie posterioară lui, aparținând altor școli”. 
În locul aristotelicului £fAoyov „ceea ce este rezonabil de 
admis”, deci „probabil”, la Diogene apare zt0avóv „ceea ce 
este convingător”, deci „probabil” (vezi Diogenes Laerti- 
os, op. cit., p. 431). 

15 Ibid., p. 175. 

16 [bid., p. 431 (nota nr. 121). 

17 Referitor la istoricul si metoda dialecticii la vechii gân- 
ditori greci (cu privire specială la Platon) si la modul în 
care Aristotel va depăşi insuficientele acestei metode, 
vezi Pierre Aubenque, Problema fiinţei la Aristotel, Editura 
Teora, Bucureşti, 1998, p. 201-239. 

18 Este o fortare, întrucât ,mestesugarii" nu sunt [încă] 
nişte veritabili „oameni de ştiinţă”, însă posedă şi ei o cu- 
noaştere clară si distinctă (în termenii lui Leibniz) referi- 
toare la obiectul meseriei lor, deşi această cunoaştere nu 
merge până la ultimele justificări, ca în cazul omului de 
ştiinţă autentic. În orice caz, la ei găsim ştiinţa incipientă. 
1° Vezi aici, supra, nota nr. 6. 

20 E. Coşeriu ne luminează și în această privință (vezi 
Eugenio Coseriu, Información y literatura [1990], 
în Eugenio Coseriu, Oscar Loureda Lamas, Lenguaje y 
discurso, EUNSA, Pamplona, 2006, p. 95 şi 98). Pe de o 
parte, Platon (în dialogul Ion) îi acuza pe poeti că scriu 
despre lucruri la care nu se pricep (de pildă, nu sunt vâ- 
nători, dar vorbesc despre vânătoare), ceea ce face ca arta 
lor să fie neadevărată. Rezolvarea a oferit-o Girolamo 
Fracastoro, un erudit reprezentant al Renașterii italiene, 
care şi-a dat seama că poetul nu-şi propune să scrie un 
tratat despre lucruri (să facă o descriere exactă, profesio- 
nistă, a vânătorii, bunăoară), ci să creeze o lume posibilă 
prin discurs (sau — ca să păstrăm exemplul — o vânătoa- 
re) [vezi şi în cartea-interviu (editată de Gh. Popa et alii), 


LIMBAJ ŞI COMUNICARE 


E. Coșeriu, Universul din scoică, Editura Ştiinţa, Chişinău, 
2004, p. 19 (unde numele cărturarului italian apare tran- 
scris greşit sub forma Giron Abracasoro!)]. Pe de altă 
parte, reacţia lui Platon se justifică prin aceea că el isi or- 
ganizase statul utopic din punctul de vedere strict al utili- 
tátii publice, rolul limbajului într-o asemenea cetate (vezi 
dialogul Republica) fiind unul preponderent informativ; 
or, literatura nu-şi propune așa ceva (un limbaj figurat ar 
deruta interlocutorii interesaţi doar de informaţie). 
Pentru o prezentare in extenso a concepţiei Stagiritului 
privind limbajul, vezi Eugeniu Coșeriu, Istoria filozofiei 
limbajului. De la începuturi până la Rousseau, Ediţie nouă, 
augmentată de Jórn Albrecht, cu o remarcă preliminară 
de Jürgen Trabant, Versiune românească și indice de 
Eugen Munteanu și Mădălina Ungureanu, Cu o prefaţă la 
ediția românească de Eugen Munteanu, București, Editu- 
ra Humanitas, 2011. 

Doina BUTIURCA 


„Mărturie rațională” (Origene) si 
model conceptual in limbajul religios 


D.B. - conf. univ. dr, 
Universitatea „Petru-Maior”, 
Târgu-Mureş. Domenii de 
competenţă: lingvistică, 
terminologie, estetica 
sacralitátii. Ultimele lucrări: 
coordonator pentru limba 
română, coautor al Proiectului 
Vocabulaire panlatin des 
pneumopathies professionnelles 
(Proiect realizat în cadru 
Realiter); coautor şi 
colaborator la Dicţionarul de 
critică şi teorie literară. Valori 
românești şi valori europene ale 
secolului XX. 


0. Valorile lat. oculus, -i s.m. indreptátesc observa- 
tia că mentalitatea arhaică a depășit sfera soma- 
ticului prin reprezentări specifice ale celui mai 
spiritualizat simt al ființei umane. Ochiul permite 
o percepţie integrală. Pe lângă valoarea strict ana- 
tomică, oculus, -i a reprezentat un model concep- 
tual fundamental pentru ideea de ființă / lucru 
drag: „preţios ca lumina ochilor” (DLR, II) așa 
cum putem vedea în sintagma „bene vale, ocule 
mi!” (Plinius). Oculus, -i era modelul metaforic 
al unei „pete pe pielea panterei”, al „tuberculului 
unor rădăcini” (DLR, II), al plantei sau al forme- 
lor de arhitectură: „ochi de volută”, în mentalita- 
tea latină. Derivatele si compusele vocabulei lati- 
ne au urmări considerabile asupra legăturii dintre 
oculus — ca matrice — și termenii care marchează 
numeroase alte valori conceptuale sau semantice: 
oculatus (3) adj. se referă la o persoană-martor, 
la un fenomen ce reprezintă o formă comună de 
cunoaștere (oculatissimo loco „într-un loc foar- 
te cunoscut”). Oculeus (3) adj. este un derivat 
denumind calitatea de a avea „ochi mulți”, dar si 
caracteristica de a fi „numai ochi”. Fiecare dintre 
aceste perechi de cuvinte sunt realizări ale mo- 
delului oculus, care conectează domeniul-sursă şi 
domeniul-tintá la formele gândirii umane. Verbul 
oculo, -are vit. concordă suficient ca formă cu sub- 
stantivul, dar are înțelesuri parţial diferite: 1. a da 
vederea; a deschide ochii cuiva, a lumina; 2. a face 
vizibil. Cuvinte din câmpul lexical lumina, a lumi- 
na sunt folosite în câmpul semantic ochi, a vedea, 
pentru a reprezenta starea de iluminare lăuntrică, 

realizând metafore conceptuale ca: ochiul este lumina. Ochiul — în gândirea 
greco-latină — nu este, așadar, o simplă reprezentare a cunoașterii superficiale, 
o reflectare a manifestării. Nu este un simplu instrument al percepţiei vizuale 
exterioare: a vedea înseamnă a lumina fiinţa lăuntrică. 


Nici limbile moderne ale Europei nu au abandonat această matrice. În limba 
germană compusul Augenlicht, -es este utilizat cu sensul de „lumina ochilor”. 
În limba franceză, una dintre acceptiunile cuvântului polisemantic ochi, dată 
de sursele lexicografice, este éclaircie („ochi de lumină într-un cer înnorat”, 
„lumină într-o pădure”); éclair m. are înțelesurile de: 1. fulger; 2. sclipire, strá- 
fulgerare. Ne aflăm în fata unei metafore comune pentru un întreg grup de 
cuvinte consubstantiale prin modelul conceptual, deși diacronic, lexemele au 
avut parte de specializări de sens / extensii semantice dintre cele mai spec- 
taculoase: éclair a devenit termen specializat în limbajul culinar, denumind 
o specialitate de prăjitură (ecler), în registrul familiar este un denominativ 
pentru fermoar. Este indiscutabilă, de asemenea, legitimitatea apropierii se- 
mantice cu ,éclaireur" s.m., termen specializat în limbajul militar, al cărui sens 
este „cercetaș”. Verbul éclairer (T. v.t. utilizat cu înțelesurile de: 1. a lumina, a 
ilumina; 2. a lumina, a străluci; 3. a se lumina, a primi lumină; 4. a învăţa, a se 
instrui [DFR/RF]) este lexemul cel mai convingător al paradigmei. 


1. Sintetizând, observăm două aspecte: 1. modelul conceptual arhetipal nu este 
specific doar unui singur idiom, ci are valoare explicativă pentru un număr 
mare de limbi si de reprezentări în diferite tipuri de cultură și în religie. Nu- 
meroasele sensuri ale cuvântului „ochi, polisemantic, nu reprezintă, aşa cum 
se poate vedea din analiza noastră, evoluţii arbitrare si istorice, ci instantieri 
ale modelului metaforic (teoria metaforei conceptuale face referire la pro- 
cese, la structuri cvasiuniversale ale rațiunii umane). Lumina (cf. ochiul este 
lumină) reprezintă un alt exemplu de continuum conceptual. În toate cosmo- 
goniile regăsim lumina ca principiu al lumii (Fiat lux!). Este lumina creatoare 
ce succede întunericului (Post tenebros lux.) 2. de la modelul conceptual se 
formează serii de termeni funcționali la diferite niveluri într-o limbă: exis- 
tă un nivel referential (v. Angela Bidu-Vrănceanu 2005:156 s.c..), alcătuit din 
formatii obtinute de la un radical + sufix (lat. oculus +, fr. éclair +) care men- 
tin semele matriciale (éclaireur = cel care lumineazá calea trupelor militare 
şi / sau calea unui grup etc.). Structura referentialá a termenilor de acest tip 
dovedeşte importanţa deosebită a referentului - la nivelul științei, iar la ni- 
vel lingvistic interesul pentru metafora terminologică. Modelul conceptual 
pentru reprezentarea noțiunii de ,éclaireur" nu este identic în toate limbile 
romanice, fapt ce evidenţiază specificul semantic al fiecărui idiom. Doar în 
limba franceză regăsim ca matrice „lumina” pentru noţiunea de „eclaireur”. 
Limba italiană a cultivat forma esploratore, limba spaniolă, explorador, limba 

română utilizează ,cercetas", iar în limba portugheză întâlnim forma escotei- 
ro. Nivelului referential i se opune nivelul semantic (Angela Bidu-Vránceanu 
2005). În acest tip de structură pot fi cuprinse sensuri ale cuvintelor polise- 
mantice dezambiguizate: éclaircie poate face referire la realitatea cosmică, așa 
ca în contextul „ochiul de lumină al unui cer întunecat”, nu la o caracteristică 
a spaţiului terestru, precum în „ochiul de lumină dintr-o pădure” etc. 


2. Metaforele organizate în baza unui model conceptual arhetipal de tipul ochi, 
lumină, întuneric etc. — cvasiuniversale în limbajul religios — sunt diferite de 
metaforele a căror matrice este experienţa fizică umană. Dacă cele din urmă au 
o deosebită capacitate de idiomatizare în limbile indo-europene (cf. Metafora 
mâinii din studiile noastre anterioare), prima categorie de metafore diferă sub 
acest aspect. Dacă în structura de profunzime a metaforelor desemnând expe- 
rienta fizică umană există, de regulă, un model conceptual evident, problema 
modelului metaforei religioase este mult mai complexă. În toate culturile ar- 
haice și tradiționale „ochiul” circumscrie trei categorii de „aspecte”: 1. „ochiul 
fizic” — recepteazá lumina; 2. cel de-al treilea ochi, al lui Shiva — ca si „ochiul 
inimii”, s-au dezvoltat pe modelul luminii spirituale; 3. „ochii răi” — au drept 
matrice focul mistuitor, maleficul, si o determinare magică. Puterea magică a 
„ochilor răi” își are originea în mitologie, „în tema privirii care ucide, atribuită 
divinităţilor (zeița Athena), făpturilor mitologice (Baziliscul, Gorgona)” iar in 
planul mitologiei minore o regăsim în credinţa cvasiuniversală în deochi (Ivan 
Evseev 2007:427). Deochiul înseamnă a lua în stăpânire pe cineva sau ceva, din 
invidie şi cu intenţie rea, la majoritatea popoarelor. În limba franceză circulă 
locutiunea „avoir le mauvais œil” Echivalente ale construcţiei franceze găsim 
în engleză și în toate limbile romanice: în spaniolă, „mal de ojo” exprimă su- 
perstitia cá o persoana are capacitatea de a atrage răul asupra altei persoane; 
aceeași subtilă reprezentare a ochiului mistuitor conţine it. malocchio, expresiile 
portugheze mau-olhado sau olho gordo, echivalentul galician mal de ollo sau evil 
eye din limba engleză. 


3. Din cea de-a doua paradigmă, ne propunem să studiem comparativ si de- 
scriptiv câteva serii de metafore religioase dezvoltate în baza a două modele 
conceptuale arhetipale: ochi si lumină. Nu ne vom opri aici asupra dimensi- 
unii simbolice (Jean Chevalier, Alain Gheerbrant, 1995: 363) a ochiului (în 
taoism, de exemplu, ochiul drept simbolizează Soarele, corespunzând viito- 
rului, iar ochiul stâng este Luna, simbol al pasivităţii si al trecutului). 


„Cel care are ochi” este expresia prin care eschimoșii îl desemnează pe clarvă- 
zător. În creștinism, Pericopa Evanghelică a Duminicii a treia după Rusalii ne 
învaţă să căutăm Calea spre Împărăția Lui Dumnezeu, luminându-ne mintea 
şi deschizându-ne „ochii sufletului”. Citim în versetul 22 de la începutul pre- 
dicii: „Luminătorul trupului este ochiul..”, unde metafora „Ochiul este lumi- 

nătorul trupului” pune o problemă de cunoaştere mistică. „Ochiul inimii” este 
„mijlocul de unificare a principiului cu manifestarea, a lui Dumnezeu cu sufle- 
tul” (Jean Chevalier, Alain Gheerbrant 1995: 365 s.c..). „Ochiul — lumină a 
trupului” şi „ochiul rău” sunt instantieri ale altor metafore religioase prin care 
se reflectă două principii: „Ochiul este lumina trupului tău. Dacă ochiul tău 
este sănătos, tot trupul tău este plin de lumină; dar dacă ochiul tău este rău, 
trupul tău este plin de întuneric” (Evanghelia după Luca, 11:34 ). Lumina ca 
matrice este fundamentală în procesul de metaforizare a legăturii dintre ființa 
umană si Creator. La vechii evrei, Dumnezeu este lumină. ,Luminosi" (Ivan 
Evseev 2007: 327) sunt și zeii panteonului indo-european, „caracteristică” pe 
care o regăsim în etimologia unor nume de zeități (Zeus, Diana, Div): din 
rădăcina sanscrită div- s-a dezvoltat la greci şi la romani „ca zeu suprem, Zeus: 
gr. Zeúç nartp, lat. Juppiter, scr. dyăvs pită „părintele Dyăvs”. Înţelesul funda- 
mental al acestui cuvânt (div-) e acela de „cer luminos” din timpul zilei: cf. 
lat. dies „zi” şi divinus „ceresc” (Th. Simenskhy, Gh. Ivănescu 1981: 482). Nu 
este prima dată când facem observaţia că modelul unei metafore conceptuale 
se regăseşte la nivelul multor etimologii, acolo unde „limba zeilor” (Platon) 
este suverană. 


2» 


4. Limbajul „mărturie raţională” (Origene). Teologia s-a dezvoltat pe aserti- 
unea că „a cunoaște înseamnă a interpreta”. Este un fenomen consemnat de 
Părintele Dumitru Stăniloae: „...prin cuvinte si înțelesuri trebuie să trecem 
mereu dincolo de cuvinte și înţelesuri. Numai așa sesizăm prezenţa plină de 
taine a lui Dumnezeu” (Dumitru Stăniloae 1996: 90). În analiza unora din- 
tre metaforele religioase, modelul conceptual arhetipal nu poate fi separat de 
modelul antropocentric. Valoarea acestuia din urmă constă în potenţialul său 
de a diversifica anumite tipare de reprezentare în trăirea / cunoaşterea superi- 
oară a lumii sensibile. Observăm din contextele date că modelele ca „lumină”, 
„zi” interacționează sistematic, cu „ochi, iar acesta din urmă antrenează re- 
sursele conceptuale și metaforice oferite de somatic: „ochii sufletului”, „ochii 
inimii, „ochii minţii”, „ochii trupului”, „ochiul Domnului” etc. Insertia antro- 
pologicului revitalizează metafora religioasă, construind un sistem de meta- 
fore vii prin forta de persuasiune, la nivelul multor sisteme. „Ochiul inimii”, 
„ochiul spiritului” este o constantă a spiritualității musulmane (ayn-el-Qalb), 
se regăsește la majoritatea sufitilor (Jean Chevalier, Alain Gheerbrant 1995: 
363). În gândirea europeană, sintagma „ochiul sufletului” își află originile în 
filozofia lui Platon, o regăsim în scrierile religioase ale Sfântului Clement de 
Alexandria. Metafora „ochiul inimii”, utilizată de Plotin, de Sfântul Augustin 
si de Sfântul Pavel, are tot o determinare de natură crestin-religioasá. 


Origene a fost unul dintre susţinătorii primatului revelatiei în edificarea cre- 
dintei. Citim în Scrieri alese: „Dacă oamenii s-ar fi convins pe căi obişnuite de 

demonstrarea celor aflate prin cărţi [...], s-ar putea crede că credința noastră e 
bazată pe înțelepciunea oamenilor, iar nu pe puterea lui Dumnezeu” (Origen 
1982: 308-309). Cu toate acestea, gânditorul creştin era de părere că accesul 
literal sau apologetic la textul Sfintei Scripturi este necesar să fie completat 
de „mărturii raţionale”. Una dintre aceste mărturii este limbajul. Reluând 
din perspectiva „raţională” (în accepțiunea lingvisticii cognitive, conceptua- 
lá) metaforele discutate, observăm că „ochii sufletului”, „ochii minţii”, „ochii 
inimii” etc. implică un transfer de sens atât la nivel conceptual, cât si la nivel 
lingvistic. Reprezintă ,párti" ale aceluiași concept: 


„Dumnezeu este persoană”: „Ochii Domnului asupra celor drepţi / şi urechile 
Lui spre rugăciunea lor. / Dar faţa Domnului e împotriva celor ce fac rău” 
(Psalmul 33: 15; 16.). 


În simbolistica masonică și în iconografia creștină apare frecvent „ochiul lui 
Dumnezeu”. 


„Mintea este o persoană” (deschisă spiritualizării omului interior, în sens bi- 
blic, prin puterea de iluminare: „ochi”); 


„Sufletul este o persoană” (deschisă revelatiei divine, prin atributul de a primi 
lumina: „ochi”); 


Inima este o persoană” (prin „calitatea” de a avea, în sens biblic, „ochi”, des- 
» » 3 )» 
chidere spre lumina cunoașterii Tatălui). 


Această semnificaţie / idealul indumnezeirii ființei umane prin tripla cunoaș- 
tere / acceptare a esenței divine - la nivelul minții, al sufletului şi al inimii — re- 
prezintă tinta spiritualităţii ortodoxe, conceptia-cheie a patristicii răsăritene 
şi desemnează creşterea harică a ființei umane. O bună parte dintre concep- 
tele biblice apar sintagmate în metafore ale somaticului. „Ochiul sufletului”, 
„ochiul inimii” etc. sunt expresii fixe unde întreaga structură are o valoare 
dogmatică şi rezultă din colocarea unui cuvânt care denumește o parte (on- 
tologic determinată) a corpului omenesc şi un cuvânt cu încărcătură afectivă, 
strict religioasă, mistică (inimă, suflet, Domnul). Tipul de reprezentare ce 
motivează aceste colocatii își găsește ecou în ideea de „experienţă” / practică 
personală, unde mintea, sufletul, inima devin „recipiente” ale trăirii misteru- 
lui divin. În consecință, faptele de limbaj [dintre care: proverbul („Să nu stie 
stânga ce face dreapta ta”), pilda de înțelepciune, metafora, parabola etc. |, 
ca „mărturii raţionale”, îl implică activ pe homo religiosus ca subiect „secund” 
al revelatiei divine — cu condiţia de a respecta sensul spiritual al dogmelor 
creştine. Prin metafora biblică se produce o permanentă semioză, o „circula- 
ritate continuă”, care este ,conditia" sine qua non „a semnificării” (Umberto 
Eco 1982: 95). 

S. Amplitudinea și complexitatea utilizării în spaţiul culturii nu o au toate me- 
taforele / proverbele /parabolele religioase. Dacă proverbe de sursă biblică pre- 
cum „Să nu ştie stânga ce face dreapta ta” circulă în diferite registre ale limbii, 
rafinând mentalul colectiv, altele, în schimb, nu au aceeaşi capacitate de decon- 
structie si de expansiune în discursul laic. Din această categorie fac parte, in pri- 
mul rând, metaforele conceptuale prin care sunt formulate conceptele „ziditoa- 
re” ale unui anumit sistem religios: „beţie trează” (Isaac Sirul utiliza metafora 
pentru a desemna o anumită treaptă de evoluţie mistică a fiinţei umane), „ochii 
Domnului”, „ochii minţii”, „ochii sufletului”, „ochii inimii” în religia creştină etc. 


Referinte a. Surse lexicografice 
bibliografice DIR - Mic dicționar italian-român, Otilia Doroteea Bor- 


cia (traducere şi adaptare), Random House Webster, Edi- 
tura Corint, Bucureşti, 2004. 

DLR - Dicţionar latin-român, Gheorghe Guţu, ediţia a II-a, 
revăzută si adăugită, Editura Humanitas, București, 2003. 
DSR - Dicţionar spaniol-român, român-spaniol, Ileana Sci- 
pione, Editura Polirom, 2004. 

DELE - Dicţionar de expresii idiomatice al limbii engleze, 
O. Tăbăcaru, Editura Niculescu, Bucureşti, 1999. 

DEX - Dicţionar explicativ al limbii române, ediţia a 2-a, 
coord. lon Coteanu si Lucretia Mares, Editura Univers 
Enciclopedic, Bucuresti, 1997. 

DS - Jean Chevalier, Alain Gheerbrant, Dictionar de sim- 
boluri 2, Editura Artemis, Bucuresti, 1995. 

DRG - Jean Livescu, Emilia Savin, Dicfionar román-ger- 
man, Editura Ştiinţifică şi Enciclopedică, Bucureşti, 1979. 
*** Grand Larousse encyclopédique (XX Siëcle), Paris, 
1960-1964. 

*** Dicţionar francez-român, român-francez, Editura Stiin- 
tificá, Bucureşti, 1972. 

Umberto Eco, Tratat de semioticá generalá, Editura Stiin- 
tificá si Enciclopedică, Bucureşti, 1982. 

Ivan Evseev, Enciclopedia simbolurilor religioase si arheti- 
purilor culturale, Editura Învierea, Timişoara, 2007. 
Origen, Scrieri alese II, Editura Institutului Biblic si de 
Misiune al B.O.R., 1982. 

Th. Simenskhy, Gh. Ivănescu, Gramatica comparată a lim- 
bilor indo-europene, EDP, Bucureşti, 1981. 

Dumitru Stăniloae, Teologie dogmatică ortodoxă I, Editu- 
ra Institutului Biblic şi de Misiune al B.O.R., 1996. 

Tudor ZBÂRNEA 


Spre configurarea unui spatiu 
inovativ al limbajului plastic 


- Stimate domnule Tudor Zbârnea, sunteți 
animatorul unui eveniment cultural de excep- 
tie — Bienala Internaţională de Pictură (8-27 
noiembrie 2011), ajunsă la cea de-a doua edi- 
tie. Cum s-a cristalizat ideea unei asemenea 
manifestări si cine sunt organizatorii ei? 


— Statutul actual al Moldovei, de vecin al Uniu- 
nii Europene, ne oferă noi oportunități privind 
Uniunilor Artiştilor Plastici extinderea spaţiului de promovare, valorificarea 
din Moldova, România șial $i integrarea artei contemporane, ceea ce ar pu- 
Asociatiei Internationale a tea face cunoscută Republica Moldova în cadrul 
Artiştilor Plas ici Profesioniști mondial al artei plastice. În domeniul picturii, 
în cadrul UNESCO. Peste 200 Moldova dispune de un potential artistic consi- 
de expoziţii organizate în țară derabil, iar în condiţiile spaţiului nostru periferic 
și În străinătate (inclusiv 25 trebuie să depunem eforturi considerabile pentru 
expoziții personale); Belarus, + suscita interesul, la modul real, nu festivist, for- 


Belgia, Cipru, Finlanda, Franta, i 
AM ER al AN telor creatoare occidentale. 
Germania, Italia, Lituania, 


à 
à 
Moldova, Olanda, România, Bienala Internaţională de Pictură încearcă oare- 
ial sp Ds i N cum să impună o altă abordare atât a contextului 
colecţii publice în Belarus MN ! ag Hie 
Sp ." eevoluárilor publice colective, cát si a manifestări- 
Franta, Kirghizstan, Republica au w M "n 
Me " lor individuale ale artistilor. Participarea artistilor 
Moldova, Románia, Turcia. Au- MEE ded 2 od . AME 
tor şi coordonator de proiecte străini In cadrul acestei reuniuni este importanta 
în domeniul artelor vizuale: în vederea constituirii unei panorame mai largi a 
Vecinii de la Răsărit” Utreht, viziunilor artistice în domeniul picturii. Natura 
Olanda, 2006;,Moldova, Arta competitivă a acțiunilor artistice, în general, cata- 
Contemporană" Bruxelles, lizează prestanta expresiei estetice, fapt ce contri- 
Belgia, 2006. Curatorul Biena- buie la procesul evoluției mediului si al tendințe- 


lei s aha d Pictură, lor acestui domeniu şi la noi. 
Chisináu-2009, Chisináu-201 1. 


Din 2002 Directorul Muzeului Printre organizatorii evenimentului, alături de 
National de Artă al Moldovei. Muzeul National de Artă al Moldovei, se regă- 


TZ. — artist plastic, Repu- 
blica Moldova. Membru a 

sesc: Ministerul Culturii, Uniunea Artiştilor Plastici, Institutul Cultural Ro- 
mân „Mihai Eminescu” din Chişinău, Direcţia Cultură a Primăriei mun. Chi- 
şinău, Centrul de Artă „Amprente” și Fundaţia „Familia Sturza”. Menţionăm 
că fără conjugarea eforturilor, inclusiv financiare, comune nu se putea reuşi 
organizarea unei manifestări de o asemenea anvergură. 


Proiectul are ambiția de a transforma în viitor Chișinăul într-un centru de in- 
teres în domeniul picturii pentru artiștii din întreaga lume. Sper să nu obosim 
şi să atragem de la o ediţie la alta participanţi din străinătate care să prevaleze 
față de oferta locală. 


- În acest context, vă rog să vă referiti la diapazonul geografic și artistic 
al Bienalei și la trăsăturile distinctive ale ediției 2011. 


— Au participat artisti din douăzeci de țări: Armenia, Belarus, Belgia, Cehia, 
Cipru, Costa Rica, Danemarca, Elveţia, Franţa, Germania, Italia, Kirghizstan, 
Lituania, Moldova, Olanda, Polonia, România, Rusia, Ungaria, Ucraina. În 
urma unei selecții, poate mai riguroasă decât de obicei, au fost prezenţi pe 
simeze 133 de artiști, cu 180 de lucrări, care au întregit o reală panoramă a 
limbajelor artistice, contopind diverse stiluri și tendinţe estetice, atât de ori- 
entare modernă, cât și tradițională. 


Important este faptul că față de ediția 2009, în cadrul căreia s-au prezentat 
pictori din treisprezece țări, invitati exclusiv în baza unor relaţii particulare, 
de această dată, majoritatea celor 52 de participanţi din străinătate au aplicat 
din proprie inițiativă, în baza Regulamentului, afișat pe site-ul Bienalei. Sigur, 
pentru aceasta ne-am ocupat intens, timp de şase luni, de promovarea eveni- 
mentului pe plan extern. Concomitent am cultivat relații de bună colaborare 
cu unele ambasade aflate la Chișinău. As remarca, în mod special, implicarea 
ambasadelor Lituaniei, Poloniei și Cehiei. 


— Cine sunt artiștii plastici care s-au impus la actuala Bienală și, evident, ce ca- 
litáti au determinat propulsarea lor în fruntea clasamentului operat de juriu? 


— Ca și la prima ediţie, printre participanţi s-au regăsit nume de mare notori- 
etate, care şi-au formulat clar, pe parcursul unui itinerar de durată, demersul 
artistic. Pentru orientarea expoziţiei către valorile autentice ale creaţiei, în 
actuala ediție s-au regăsit și artişti expozanti în calitate de invitați de onoare 
atât din Republica Moldova, cât și din străinătate: maeștrii Valentina Rusu- 
Ciobanu, Eleonora Romanescu, Glebus Sainciuc (Moldova), personalități de 
primă mărime în arta românească, precum Gheorghe Anghel, Marin Ghe- 
rasim, Paul Gherasim, Constantin Flondor, Horia Pastina, care au avut deja 
o contribuţie substanţială în evoluţia artei plastice din România. Ne-au mai 

onorat cu prezenţa Nicole Callebaut (Belgia), Rinaldo Novali (Italia), dar şi 
nume de referință de la noi: Elena Bontea, Dimitrie Peicev, Sergiu Cuciuc, 
Mihai Tárus, Petru Jireghea, Vladimir Palamarciuc, Ghenadie Jalbă, Simion 
Zamga, Dumitru Bolboceanu ș.a. 


E de la sine înțeles că s-au impus și artiștii din noua generaţie. Astfel, juriul din 
acest an a încercat să susţină evoluţia și afirmarea celor tineri. 


Într-un mod surprinzător, laureata Marelui Premiu din anul curent este Diana 
Tudose, Republica Moldova, absolventă a Academiei Naţionale de Artă din 
Bucureşti. Desi foarte tânără, lucrările ei, de o puternică si originală expresie 
artistică, s-au evidenţiat la modul cel mai strălucit, încât acestea au atras aten- 
tia tuturor membrilor juriului. 


Premiul I i-a revenit lui Dacian Andoni, România, artist orientat către sim- 
boluri cu o capacitate puternică de concentrare, care a atins deja o dimen- 
siune amplă în descoperile sale plastice. Premiul II i s-a acordat Kriztinei 
Kormos din Ungaria, pentru lucrarea Vedere. Premiul III, de asemenea, i-a 
revenit unui pictor foarte tânăr, din Armenia, Arman Hambardzumyan. 


Premiul Institutului Cultural Român i-a fost decernat participantului din Ro- 
mânia Valeriu Paladi. Premiul Fundaţiei „Familia Sturza” i s-a acordat lui Igor 
Svernei din Republica Moldova si Premiul special l-a primit o artistă din Li- 
tuania, Marta Vosyliute. 


— Sá nuantám potenţialul de creaţie al tinerilor, reiesind din prezenţa 
acestora la eveniment... 


— Sunt foarte mulți artiști tineri buni, vom vedea cine va evolua si va rezista în 
timp. În condițiile noastre economice de austeritate puțini sunt cei care riscă să 
aleagă cariera artistică. Opera impune o permanentă frământare și căutare a pro- 
priei identități creatoare si rezistă, de regulă, doar cei buni pentru cursă lungă. 


- Importante, în asemenea situaţii, sunt criteriile aplicate la jurizarea lu- 
crărilor expuse la Bienală. 


- Din cadrul juriului Bienalei au făcut parte critici şi istorici de artă din Mol- 
dova şi România, scriitori şi oameni de cultură, artiști plastici. Este de menti- 
onat faptul că doar trei din unsprezece membri au fost artiști care profesează 
în domeniul picturii. Credem că într-un anumit fel acest lucru a contribuit 
la exercițiul unui act de apreciere detașat. Unul dintre criteriile de bază este, 
cred, originalitatea, ca unitate creativă dintre expresia inedită si sursa de in- 
spiratie, care poate atinge forme puternice de expresie plastică. Altfel spus, 
e vorba despre convergenta dintre gradul profesional, încărcătura ideatică si 

formă ca mijloc de expresie artistică. Nu mai puţin importantă în expertizarea 
operelor de artă este intuiţia sau flerul, cum mai spunem noi. 


În evitarea subiectivitátii a fost necesară instituirea unei atmosfere echilibra- 
te și a condiţiilor morale pentru disputele din procesul jurizării. Un rol im- 
portant în crearea si menţinerea acestora îi revine în mare parte președintelui 
juriului, Petre Guran, directorul Institutului Cultural Român „Mihai Emi- 
nescu”, care a știut să asigure toleranța necesară pe parcursul dezbaterilor. 


- În continuare vá rog să precizati cum și-au găsit expresie (la Bienală, 
desigur!) multiplele curente, tendinţe și limbaje artistice, tradiţionale și 
moderne. 


- Bienala aspiră spre configurarea unui spaţiu inovativ al limbajelor plastice 
ale picturii, în care se pot impune diverse tehnici și abordări stilistice tradi- 
tionale, dar si netraditionale, caracteristice celor mai recente tendinţe este- 
tice. Astăzi nu se mai pune problema divizării stricte a stilurilor și tendințelor. 
În secolul XX multe s-au intercalat, graniţele dintre stiluri s-au estompat, nici 
nu cred că ar mai fi nevoie de o strictă delimitare. La expoziţia noastră au fost 
prezente mai multe stiluri si tendinţe, de la orientările impresioniste la cele 
abstractioniste. Desigur, expresionismul rămâne a fi cel mai longeviv curent, 
care reușește în continuare să domine mai multe stiluri în arta contemporană. 
Pictura conceptuală ar fi cea care îşi revendică locul central în cadrul acestei 
manifestări. 


- O expoziţie de pictură nu este doar un eveniment de breaslă, ci si un 
prilej de a scoate la judecata consumatorului de frumos cele mai recente 
mostre de artă modernă. În context, vă întreb care a fost impactul aces- 
tui dialog / examen susţinut de către creatori cu publicul larg? 


— Cred ca a fost unul reușit. Efortul nostru este, în primul rând, de a aduce pe 
simezele galeriei opere de valoare, încă neexpuse în cadrul altor manifestări 
expoziționale. Faptul că acest cadru a întrunit o gamă largă de tendinţe și ori- 
entări stilistice din diverse țări sper să fi bucurat iubitorul de artă autohton. 


— Catalogul Bienalei este, la rândul său, un eveniment editorial, pe cât de 
necesar, pe atât de relevant în asemenea cazuri. Vă rog să vorbiti despre 
această neordinară antologie de pictură modernă. 


— Catalogul arată diferit față de cel de la prima ediție. Conceptual, designul a 
evoluat, ne-am putut permite acest lucru atât datorită fondului alocat pentru 
editare, cât si tehnologiilor de ultimă oră de care dispune Tipografia Centrală 
din Chișinău, dar până vom avea ceva de excepție mai sunt multi pași de făcut... 

—E de presupus că în organizarea Bienalei ati întâlnit si dificultăți... 


— Cele mai mari dificultăţi sunt legate de nivelul, încă scăzut, de finanţare. Ar 
fi necesar să dispunem de un fond financiar mai mare de cel puţin cinci ori. 
În primul rând, valoarea premiilor nu corespunde caracterului internațional 
al manifestării, cu atât mai mult cu cât lucrările premiate din fondul alocat de 
Ministerul Culturii și al Muzeului National de Artă intră în colecţia statului. 
În acest sens, vom încerca, la ediţiile următoare, atragerea mai multor iniția- 
tive private, însă, deocamdată, fără o lege proactivă de sponsorizare, nu este 
uşor să convingi agenţii economici de oportunitatea finanțării unor asemenea 
evenimente. 


Serviciul vamal ne creează în continuare probleme în cadrul oficiilor poştale. 
Mai există probleme la nivelul mentalitátii, dar nici nu avem deocamdată un 
cadru normativ, care ar reglementa importul temporar de bunuri culturale, 
fără achitarea taxelor de rigoare. Tocmai din aceste motive, a trebuit să insis- 
tám de mai multe ori apelând la şefi ierarhici superiori, care solutionau la fata 
locului unele neintelegeri la sosirea coletelor cu lucrári din stráinátate. 


Trebuie sá mentionez, cu regret, cá s-au remarcat prin absenta totalá misiu- 
nile noastre diplomatice aflate in diverse tári. Ambasadele noastre, cel putin, 
ar putea face cunoscut evenimentul, nu mai spun cá ar putea facilita in unele 
cazuri transportarea operelor unor artisti de valoare din stráinátate. Deocam- 
dată, acestea rămân însă reticente, isi derogá in continuare, într-o manieră dis- 
tantă, obligatiunile de promovare a culturii noastre în străinătate. 


— Cum va arăta viitoarea Bienală Internaţională de Pictură de la Chiși- 
nău? 


— Cred că ne vom orienta spre o reprezentare mai largă a spațiului geografic. 


Ceea ce ne dorim însă este să reuşim să acordăm premii de o valoare mai mare 
laureatilor, pentru a demonstra că intenţiile noastre întru stimularea parti- 
cipării internaţionale si dezvoltării artelor plastice sunt nobile, corecte si nu 
vizează doar completarea facilă a fondurilor Muzeului Naţional de Artă. Cu 
siguranță că, punând în practică aceste intenții, vom putea atrage valori in- 
contestabile ale picturii mondiale, cu atât mai mult cu cât multi dintre artiștii 
de notorietate internațională, care au expus lucrări în calitate de invitați de 
onoare, şi-au manifestat dorința de a participa la festivitățile de inaugurare. 


Cu eforturi susținute, atât ale statului cât și ale sectorului privat, am putea să 
ne permitem acest lucru, pentru că și acesta ar fi un pas important spre a face 
cunoscută cultura noastră în străinătate. 

Vase comunicante 


Lucrári din cadrul Bienalei 
Internationale de Picturá, 
Chişinău — 2011 


Gheorghe Oprea (Republica Moldova), Emergentà, 100x92 cm, 2011 


UNT ROMÂNĂ 


Vladimir Palamarciuc (Republica Moldova), Formula picturii, 
120x120 cm, 2010 

Bruckmuller Josef (Cehia), Lăsând de-o parte superficialul, 55,5x57 cm, 2011 


EAT ROMÂNĂ 


Rodica Ruja (România), Noapte cu licurici, 100x100 cm, 2011 

Ion Chişcă (Republica Moldova), Dialogul pe diagonală, 100x100 cm, 2011 


DENT ROMÂNĂ 


Abdâjapar Omurciev (Kirghizstan), Gorgoanele, 140x140 cm, 2011 

Sever Săsărman (Elveţia), Cărare de cenuşă, 100x100 cm, 2009 


Ti 


Averincevas Romanas (Lituania), Victorie, 125x100 cm, 2010 

Mihai Tárus (Republica Moldova), Acord autumnal, 180x240 cm, 2011 


ES TPI! ROMÂNĂ 


Lena Khvichia (Lituania), Aşteptând iarna, 100x90 cm, 2010 

Igor Isac (România), Miracolul sau poveste de dragoste, 120x160 cm, 2011 


EREI TIT ROMÂNĂ 


Willemijn Van Dorp (Olanda), Pescăruşul tânăr, 45x55 cm, 2011 

Rodica Socol (România), Stare de înger, 150x100 cm, 2011 


EETA TI ROMÂNĂ 


Rinaldo Novali (Italia), Frac, colaj, 220x94 cm, 2011; 
Jocul lunii, colaj, 220x82, 2011 

Constantin Flondor (România), Vis-I, 150x200 cm, 2010 


Tomoko Kazama-Ober (Franta), Dupá 11 martie 2011 (Fucushima), 
90x90 cm, 2011 


Bogdan CRETU 
Din bestiarul lui Dimitrie Cantemir: 
MONOCHEROLEOPARDALIPROVA- 
TOLICOELEFAS-ul! 


CRITICĂ, ESEU IKE 


B.C. - lector dr, critic și istoric 
literar. Volume publicate: 
Arpegii critice. Explorări în 

critica si eseistica actuale (2005), 
Matei Visniec — un opizecist 
atipic (2005), Lecturi actuale. 
Pagini despre literatura română 
contemporană (2006), Utopia 
negativă in literatura română 
(2008). Premii acordate de 
revistele „Convorbiri literare” 
„Ziarul de lași", „Ateneu', de 
Fundaţia Naţională pentru 
Știință și Artă, de Uniunea Scrii- 
torilor din România. Cronicar li- 
terar, eseist; a publicat în jur de 

500 de articole în majoritatea 

revistelor culturale din ţară și în 
volume academice. Redactor 
al revistei Paradigma" Membru 
al USR. și al AL.G.C. Din 2010, 
este bursier postdoctoral în 
cadrul proiectului Societatea 
bazată pe cunoaștere — cerce- 
tări, dezbateri, perspective. 


Evocat cu piosenie de fiul său, Inorogul, chiar la 
jumátatea Istoriei ieroglifice, Monocheroleopar- 
dalis-ul reprezintá cel mai straniu hibrid al cár- 
tii. În alcătuirea sa, Cantemir nu mai tine cont 
de nicio logicá a combinatiilor posibile, dorind 
sá creeze o imagine a perfectiunii absolute. Ori- 
cum, se observá, din start, cá autorul nu se mai 
multumeste sá preia fiinte hibride plásmuite de 
imaginaţia medievală, ci creează el însuși una, pe 
care o înzestrează cu tot ce defineşte, la vârful 
său, natura umană. Ceea ce trebuie încă o dată 
remarcat este modul în care autorul stie să mon- 
teze fragmentul în întregul cărții. Cantemir este 
un foarte bun strateg, el cântărește cu grijă ori- 
ce efect. Deşi nu are o tradiție epică în cultura 
română, desi nici foarte multe modele din lite- 
ratura universală nu îi puteau sluji, el este, până 
astăzi, cel mai răbdător prozator al nostru. Pregă- 
teste îndelung scenele cu miză mare, astfel încât 
la final cititorul aproape că nu mai are de ales: 
va adera necondiționat la punctul său de vedere. 
Înaintea lui Caragiale, el este întâiul „geometru” 
din literatura română. Să revenim la scena care 
recuperează istoria Monocheroleopardalisului. 
Mai întâi, aceasta este plasată exact la jumătatea 
romanului, întrucât autorul îi conferă o funcţie 
extrem de importantă: aceea de a legitima drep- 
tul Inorogului la tronul epitropiei patrupede- 
lor. După derularea acestei poveşti familiale în 
faţa Șoimului, lucrurile se vor precipita către un 

echilibru (mai corect: către o restabilire a echilibrului) care nu poate în- 
semna decât dreptatea Inorogului. 


Să revin însă la rememorarea istoriei Monocheroleopardalisului. Ioana Em. 
Petrescu observă foarte bine faptul că scena propriu-zisă este precedată de 
o dezbatere cu miză fiolozoficá, care va reprezenta „background'-ul ideatic, 
justificarea acestei istorii: „Dacă ne mulțumim să vedem în Istoria ieroglifică 
un pamflet politic sau o istorie în travesti animalier, povestea Monocheroleo- 
pardalului nu e decât transpunerea în registru alegoric a spectaculoasei ascen- 
siuni politice a lui Constantin Cantemir. Dar o asemenea rapidă schimbare 
de stare socială este ea însăși, pentru D. Cantemir, punct de pornire al unei 
meditații asupra raportului dintre firea (sau natura) si destinul social al ființei 
umane", Despre ce este vorba? Dacă pentru contemporanul lui Cantemir, 
Miron Costin, observă autoarea, „ierarhia socială este o emanatie divină”, 
pentru Cantemir tentativele de depășire a propriei stări sociale, a propriei 
„naturi” echivalează cu adevărate „perturbări în ordinea lumii”. De aceea, 
Corbul (ca pasăre din tagma secundă, care ocupă totuși vârful ierarhic), Stru- 
tocamila (care preia o funcţie ce nu i se cuvine) provoacă adevărate cataclis- 
me cosmice. Conform acestei concepții, același lucru ar trebui să se petreacă 
şi în cazul Monocheroleopardalisului, care „ajunge să joace un rol pentru care 
nu era destinat prin naștere, ieșind în afara tagmei lui, — cea a jigăniilor lipsite 


de «duh vitejesc sau inimos» "^. 


În acest moment intră în joc abilitatea lui Cantemir, de care aminteam mai 
sus. Cum poate el rezolva această „inadecvare” pe care o acuză în cazul per- 
sonajelor negative? Mai ales că în carte există, e drept că abia amintit, un alt 
hibrid care este alcătuit după aceleași legi precum eroul tată al Inorogului: 
e vorba de Coracopardalis. O combinaţie cum nu se poate mai nepotrivită, 
mai împotriva naturii, între corb şi pardos. Atunci când dorește să-l cumpe- 
re cu totul pe Pardos, Corbul îi promite o înrudire care constă în amestecul 
grotesc de trăsături: „Așijderea, el acmu la bátránéte agiuns fiind, din ce să 
află a-l mai preface macara cá peste putinţă ieste (căci nici Corbul negreaţă, 
nici Pardosul pistriciunea a-și muta poate), însă pe ficiorul lui, carile încă in 
vârsta tinereții să află, precum Coracopardalis să-l poată face bună nedejde 
au, dzicea. Adecă glasul si aripile Corbului dându-i, si cea din moşie a Par- 
dosului pestriciune lăsându-i, cu bună samă Pardos-Corb sau Corb pestrit să 
va înformui”5. Jumătate corb, jumătate pardos, noul monstru nu are același 
statut precum alți hibrizi din carte: Liliacul, Brebul, Vidra, Bâtlanul, ci răs- 
toarnă cu totul echilibrul firii, el plasându-se în proximitatea altor „mutanţi” 
din categoria diabolică, malefică: Strutocamila, Camilopardalul s.a.m.d. Exis- 
ta, încă din Antichitate, o anumită logică si în crearea acestor ființe hibride: 

pentru a fi nu neapărat credibile ori plauzibile, ci convingătoare ca motive, 
ele trebuiau să respecte cât de cât o anumită ordine a naturii. În Arta poetică, 
Horatius comenta alcătuirea lor, pe care o punea pe seama imaginaţiei nă- 
răvaşe a poeţilor, asemănând-o imaginarului oniric si atribuindu-i un efect 
comic: „Dac-ar voi grumazul de cal să-nădească un pictor / Cap omenesc si 
să-mbrace de-asemeni cu pene pestrite / Membre-adunate de ici si de colo, 
aga ca femeia / Mândră la chip să sfârșească nespus de hidos într-un peste, / 
Râsul, venind s-o priviţi, ati putea să vi-l ţineţi, prieteni? / Credeţi, Pisoni, cá 
se-aseamănă acestei figuri pe de-a-ntregul / Cartea în care-ntocmiri fără sir 
vor veni la lumină, / Tocmai ca-n visul bolnavului, unde nici cap, nici picioa- 
re / Nu se unesc într-un tot unitar. La poeti şi la pictori / Dreaptă putere e 
dată orice să-ndrăznească de-a pururi. / Stim, şi această-nvoire o-ntărim, cum 
la fel o si cerem, / Dar să nu fie-nsotite de fiare animalele blânde, / Nici să 
se-mbine cu șerpi zburătoare, si tigrii cu mieii"*. Horatius cere, prin urmare, o 
anumită logică și în crearea acestor hibrizi, respectarea unor minime reguli ale 
naturii, a unei potriviri între firi. Aleatoriul nu este recomandabil în artă, unde 
totul trebuie să se supună unui bun-simt care este cel al tradiţiei. Prin urmare, 
amestecul între tagme, între regnuri era respins de autorul Satirelor. Strutoca- 
mila, Camilopardalul, Coracopardalisul se înscriu în această categorie. Dar, 
alături de ele, și Monocheroleopardalisul. 


Să revenim la întrebarea anterioară: cum rezolvă Cantemir acest „conflict de 
interese"? Ioana Em. Petrescu sesizează faptul că Inorogul ,prefateazá" poves- 
tea Monocheroleopardalisului „printr-o dezbatere a raportului dintre deter- 
minare și libertate, dezbatere menită să pună în evidență — pornind de la teza 
canonică a liberului arbitru — deplina libertate de voinţă si de acțiune a ființei 
umane”. Abil (ca un demn purtător de cuvânt al autorului însuși), Inorogul 
cu această peroratie își începe pledoaria, iar discursul său are un rol mult mai 
important decât o banală captatio benevolentiae: „Toate lucrurile fireşti câte 
soarele vede, lumineadzá si incáldzeste, fără pricinitoriul clătirii lor nu numai 
a nu fi, ce asesi nici a să gândi pot. Una numai si aceia singură slobodă voia 
muritorilor ieste, carea fără nici o pricină si fără altă indemnare a sa hirișă clá- 
tire are si singură sie si clătitoriu și clătire a-și fi şi a-și face poate. Cătră carea 
macar că dinafară viitoare spre clătire-i îndemnătoare multe si în multe chipuri 
a i să adaoge si spre plecarea într-o parte, trăgătoare, impingátoare, asupritoa- 
re, râdicătoare, lesnitoare, ingreuitoare, iuşurătoare, látitoare, strámtátoare si 
altele asemenea acestora a-i vini si a i să tâmpla pot. Însă orice ar fi fapta de 
făcut, de bine sau de rău, de scădere sau de folos, a o ispiti, a o cerca, a o afla și 
într-o parte clătirea a-și alege singură sie stăpânitoare si în toate volnică ieste, 
atâta cât vădzind si înțelegând binele, din volnica voie răul a urma, a alege si 
a face poate”. Ca să „traduc” rezumând: omul are capacitatea, libertatea de a 

decide ce cale să urmeze, el nu este determinat doar de cauze exterioare voin- 
tei sale, ci are posibilitatea de a decide singur asupra propriei evoluţii. Teoria 
este de inspiraţie umanistă, amintind de cea a lui Giovanni Pico della Miran- 
dola, din celebrul său text intitulat Despre demnitatea omului. După ce îl aşază 
pe om în centrul lumii, bunul Dumnezeu îi explică statutul său de ființă care 
poate evolua: „Pentru tot restul ființelor natura lor mărginită este îngrădită de 
noi înăuntru unor legi dinainte hotărâte. Tu însă, neconstrâns de noi de nici 
un fel de limită, iti vei fixa hotare după propria voinţă în seama căreia te las. 
Te-am așezat in mijocul lumii ca să cuprinzi mai ușor cu ochii tot ceea ce se 
află în ea. Nu te-am făurit nici ființă divină, nici pământeană, nici muritoare, 
nici nemuritoare, pentru ca tu, propriul si nobilul tău creator si plăzmuitor, 
să-ți modelezi chipul pe care îl preferi. Vei putea să degenerezi spre ființele 
inferioare, care sunt brute; vei putea însă să te înalți, după călăuza cugetului, 
spre cele superioare, care sunt divine”. Ceea ce urmează, istoria preschimbă- 
rii Monocheroleopardalisului din miel blând în leu care adună o sumă de vir- 
tuti inaccesibile nici unui alt personaj nu face decât să confirme această teorie 
umanistă. Mai corect ar fi să spunem că lucrurile stau, de fapt, invers: teoria 
nu are altă pricină decât să consolideze construcția epică imediat următoare, 
să confere o „logică” universală alcătuirii hibride a Monocheroleopardalisului 
şi să-l aşeze în opoziţie ostentativă față de ceilalți hibrizi. 


Istoria părintelui o începe Inorogul stipulând clar calitățile neîntrecute ale 
acestuia: „Vii sti dară că odânăoară Monocheroleopardalis din toate jiganiile 
pământului mai vestit şi mai ales era (nici de alcătuire a atâtea numere într-un 
nume te mira, căci mai pre urmă si aceasta taină vii înțelege), a căruia vred- 
nicie, macar că lumii stiutá ieste, însă intr-acesta chip numele, slava si pute- 
rea adăogând, până într-atâta au crescut”!0. Superlativul este la el acasă și cu 
aceste premise înfipte trainic în memorie va trebui urmărită întreaga saga a 
transformării unui miel într-un leu care cumulează calitățile mai multor vie- 
tuitoare. De altfel, într-un cu totul alt registru decât cel alegoric, un portret 
similar îi făcea Dimitrie Cantemir părintelui său, în biografia Vita Constantini 
Cantemyrii: ,...si se roagă de iertare tuturor celor zise și făcute. Domnului îi 
era lesne să i-o dăruiască, căci mărinimia era cel mai de seamă bun al firii şi 
virtuţii sale; într-adevăr, dacă este să se caute vreo virtute într-un om care iubeşte 
virtutea şi dacă se poate găsi, desigur la acest domn toate se găseau şi mai ales 
pentru aceasta este de lăudat în veci, cá era atât de îndurător față de vinovaţi, 
încât multi şi-au bătut joc de indurarea si de răbdarea lui, și nimic nu înlătura 
mai desăvârșit din zapisele tinerii lui de minte decât vrăjmășiile si nedreptele 
prigoniri de moarte împotrivă-i ale vrájmasilor lui”!! (s.n.). Dar, dacă rămâ- 
nem la un nivel strict biografic și dacă vedem în acest şir de metamorfoze o 
imagine alegorică a accederii lui Constantin Cantemir de la statutul de simplu 

răzeş la cel de domnitor (e drept, o „carieră” unică în epocă, dar atât de comu- 
nă în istoria Bizanțului, de pildă), cred că limităm semnificaţiile personajului 
si sensurile cărții”. Logica Istoriei ieroglifice este una care aproape şi-a câștigat 
independența de factologia istoriei. În această nouă ordine a alegoriei, era ne- 
voie de un astfel de părinte ilustru, simbol al perfecțiunii neștirbite, pentru 
a legitima pretenţiile Inorogului, el însuși un exemplar moral care continuă 
perfect opera începută de perfectul său părinte. 


Monocheroleopardalisul are o origine întru totul modestă: „Acesta din pă- 
rintii săi oaie zămislit si născut era, deci întâi, si la chip si la fire, mieluşel. 
Iară după ce la mai mare vârstă crescu și în toată turma în fruntea a tuturor 
aretilor ieși, împotrivă a căruia, a sta sau în cap a să lovi, nici un berbece să 
putea afla si carile prin necunostintá precum împotrivă îi va putea sta i să pă- 
rea, deodată numai ispita puterii fruntii făcea, cá a doa lovitură nici aștepta, 
nici mai suferiia”'?. Desigur, nu este lipsit de importanţă faptul că el este la 
origine chiar un „mielușel”. Este inutil să mai divagăm aici despre ponderea pe 
care o are mielul, ca imagine a lui Hristos, în iconografia creştină!*. Oricum, 
mielul devine berbec tare în coarne, care isi răpune, fără să facă vreun efort 
considerabil, rivalii. De aici intră în joc destinul. Un lup fioros caută prilejul 
de a se înfrupta din oile turmei, iar inconştientul berbecut îl înfruntă crezând 
că are de a face cu un confrate. Prin urmare, ucide un carnasier de toţi temut, 
cu o reputaţie de vânător, absolut din pură întâmplare. Nu este conştient pe 
moment de ceea ce face, dar acest lucru nu îl împiedică să profite prompt de 
experienţa sa. De fapt, acesta este momentul decisiv, inițiatic: „Aretele mai 
târdziu vitejiia ce făcusă cunoscând, carea măcar că din tâmplare fusese, însă 
îndată duhurile cele de arete ce purta își schimbă și până în dzuă din oaie 
in jiganie si din arete in lup să muti". Să nu ne scape amănuntele: în urma 
experienţei inconștiente vine negresit cunoașterea; ,tàmplarea" se transformă 
în destin. „Fericita aventură ar rămâne fără consecințe, remarcă inspirat loana 
Em. Petrescu, dacă eroul n-ar transforma întâmplarea în prilej de cunoaște- 
re. (...) În cazul Monocheroleopardalului, «întâmplarea» are doar rolul de 
a-i prilejui eroului cunoașterea propriei libertăţi. E o cunoaștere la care nici 
Corbul (ajuns epitrop din întâmplare, dar rămas tot Corb), nici Strutocamila 
(care nu-și cunoaşte până la sfârşit numele) nu ajung, rămânând, şi unul, şi 
celălalt, la vechea lor natură «categorialá» dată prin naștere”!*. Monochero- 
leopardalisul este singurul personaj din Istoria ieroglifică apt să se construiască 
pe sine, să se elibereze de chingile propriei firi si să-și clădească un destin. 
După acest moment-cheie, tot ceea ce se petrece, întregul sir de metamorfoze 
este rodul voinţei, al acțiunii programatice a personajului. De acum, el este cel 
care provoacă faptele, el este cel care își creează prilejurile necesare unei avan- 
sări în ierarhia ontologică. Iese din sistem si se plasează în centrul unui sistem 

creat de el însuşi doar pentru sine. Dar această devenire, acest drum către per- 
fectiune, presupune nesfârşite sacrificii, un curaj ieşit din comun, o ambiţie 
de fier, o inteligenţă vie si chiar înțelepciune — deci virtuti care nu par a-i lipsi 
personajului de la bun început. Doar că, cu fiecare nouă etapă a devenirii sale, 
el activează încă o calitate. Astfel, infruntánd un pardos, nu pe oricare, ci pe 
„cel mai mare si mai groznic”, el îi absoarbe spontan și virtuțile: „A căruia du- 
huri îndată luând, precum din arete lup, ase din lup pardos să făcu”. Iar şirul 
continuă, dar victoriile nu vin de la sine. Este nevoie de o întreagă strategie 
a personajului pentru a ajunge până în vârful piramidei. Acesta ştie, aşa cum 
o ştie întregul Ev Mediu, că piscul este reprezentat de leu, rege al animalelor. 
Nu pentru a uzurpa un loc inaccesibil altora luptă personajul (a se observa că, 
descriind această transformare a sa, ezit să-l numesc Monocheroleopardalis, 
pentru cá el igi merită si își și ia acest nume abia în final, când metamorfoza 
s-a încheiat), ci pentru a-l depăși. În final, Monocheroleopardalul este mai 
mult decât un leu. Oricum, deocamdată stie bine că, pentru a-l învinge pe cel 
mai puternic, are nevoie de calități cumulate, de aceea, la cele ale berbecului, 
lupului, pardosului, adaugă virtuțile elefantului si ale inorogului. Mai ales ale 
celui din urmă, sugerează autorul, sunt decisive: „Pardosul, într-acesta chip 
pricina neizbândii sale bine cunoscând, cătră vârtoase duhurile pardosului, 
grea greuimea filului și sprintină iutimea inorogului adaosá si mai cu de-adins 
cu ascuțit si nebiruit cornul a monocherului într-armându-să, într-o luptă nu- 
mai toată biruința asupra leului dobândi, în carile îndată și fără nici o impiede- 
care să si muta" "^, Si iată fiinţa perfectă, hibridul-sinteză, „monstrul totalizant 
(sau «angelic»)", „personajul cu două nume si șase suflete”, cum îl numeşte 
Gabriel Mihăilescu”. El adună calităţile animalelor pe care le învinge în că- 
utarea sa initiaticá. Căutare de sine, trebuie să adaug. Iată rezultatul ultim, 
dincolo de care nu se poate trece: „Firi, duhuri si puteri ca acestea născutul 
miel în sine strângând si alcătuind, în doaă hirige numere si le-au împărțit; 
unul: Provatolicoelefas , altul: Monocheroleopardalis. Ce dintr-acestea cest 
mai de pre urmă mai mult obiciuindu-să, precum în nume, așe în fire Mono- 
cheroleopardal au rămas. Ase dară, toate firile într-una botind, blándetea oii, 
înțelepciunea lupului, cunoştinţa pardosului, greuimea filului, iutimea inoro- 
gului și vârtutea leului în sine nebetejite și nesmintite le feriia și, din dzi în dzi 
încă mai adăogându-le, la stepăna cea mai de sus le înălța și le suia. Si ase, toată 


cinstea, lauda si puterea a tuturor jiganiilor dobândi””. 


Două lucruri sunt de observat aici: mai întâi, faptul că noua realitate, noul 
statut al personajului se reflectă automat și in nume: el şi-a câștigat dreptul 
de a-și alcătui nume potrivite, care să reflecte şi întreaga sa (nouă) natură. 
Oricum, nici unul dintre cele două nu îl definește cu acuratețe, combinaţia 
fiind, chiar dacă dificil de utilizat, singura fidelă realității: Monocheroleopar- 

daliprovatolicoelefas. Doar că un astfel de termen ar fi fost ostentativ şi inuti- 
lizabil (concurând shakespearianul Honorificabilitudinitatibus). Al doilea lu- 
cru, mai important, este faptul că personajul are discernământul de a selecta 
de fiecare dată doar trăsăturile pozitive ale fiecărui inamic învins, dat fiind că 
simbolurile sunt plurivalente. Este o operaţie de erudiție. Întregul proces de 
devenire se petrece, așadar, în orizontul unui model spiritual clar de la bun 
început. Personajul nu caută puterea brutală, forța fizică, ci puterea spiri- 
tuală. Gabriel Mihăilescu subliniază faptul că important „pentru definirea 
caracterului «substantial» al Monocheroleopardului este faptul cá «totali- 
zarea» se desfăşoară în «duh», iar nu în chip si formă. Monocheroleopardul 
îşi insugeste de fiecare dată «duhul» animalului biruit și, în cele din urmă, el 
realizează, sub chipul ultimului animal înfrânt, integrarea sintetică a tuturor 
«duhurilor» asimilate până atunci; sub un singur chip, nu întâmplător cel al 
leului, sunt întrunite, așadar, toate celelalte duhuri”21. Într-adevăr, dacă ceilalți 
hibrizi ai Istoriei ieroglifice preiau nu doar trăsăturile de caracter, ci și pe cele 
fizice ale animalelor din combinaţia cărora iau naștere (ceea ce îi proiectează 
în plin grotesc), Monocheroleopardaliprovatolicoelefasul nu absoarbe decât 
virtuțile spirituale, preferând, de fiecare dată, aspectul fizic al ultimului avatar. 
Devenirea sa nu se petrece, așadar, in plan fizic, ci în plan spiritual. Forţa sa 
este mult peste cea a celorlalți tocmai din cauza aceasta. 


Istoria Monocheroleopardalisului este un Bildungsroman în sine, care se spri- 
jină însă pe o idee abil strecurată cititorului: nu oricine este în măsură să pro- 
fite de şansele pe care viaţa i le oferă, nu oricine are capacitatea de a-şi trans- 
forma întâmplările nestatornice în destin, de a da o logică vieţii sale si de a o 
urma apoi cu o consecvență care este semnul distinctiv al unui caracter tare. 
Oricum, simt nevoia să mă repet, avem de a face cu un periplu de ordin spiri- 
tual. În acest personaj, loana Em. Petrescu citește „viziunea libertății umane”, 
„idealul individualismului renascentist”, un prim semn de emancipare a cul- 
turii române „de viziunea fatalistă din universul tragic al lui Miron Costin"?. 


Așa stând lucrurile, este previzibil faptul că personajul, ca întruchipare a per- 
fectiunii, devine monarhul ideal, simbol al echilibrului si al înțelepciunii, aflat 
în antiteză fátisá cu cel care a uzurpat tronul, Strutocamila, si cu cel care a pus 
la cale întreaga șaradă politică, tiranul Corb. Distanţa dintre Monocheroleo- 
pardal, pe de o parte, si Strutocamilă si Corb, pe de alta, duce la acea năruire a 
ordinii lumii, al cărei recul se resimte până la nivel cosmic. 


Marele merit al acestei autoplăsmuiri constă în capacitatea combinatorie, în 
luciditatea de a alege ceea ce este mai bun și de a-și construi propriul destin 
conform unor principii spirituale de maximă exigentá. Monocherolepardali- 

sul lui Cantemir îi este, din acest punct de vedere, superior Inorogului, care 
moștenește de la cel dintâi o sumă de calități, dar nu le mai câștigă pe cont 
propriu, în urma unui traseu inițiatic. Dar Inorogul, se înțelege, este singurul 
urmaș legitim al acestui simbol al perfecțiunii absolute, pe care doar condiția 
de muritor îl desparte de cea zeiască. 


Note | ! Această lucrare a fost realizată în cadrul proiectului So- 
cietatea Bazată pe Cunoastere — cercetări, dezbateri, per- 
spective, cofinantat de Uniunea Europeană si Guvernul 
României din Fondul Social European prin Programul 
Operaţional Sectorial Dezvoltarea Resurselor Umane 
2007-2013, ID 56815. 

Pornim în lucrarea de față de la distincția propusă 
de Paul Cornea în lucrarea sa Originile romantis- 
mului românesc între cele două generaţii luminist-ro- 
mantice din prima jumătate a secolului al XIX-lea. 
Distinsul istoric literar caracterizează prima gene- 
ratie, cea conturată pe la 1910 cu Asachi, Gheorghe 
Lazăr şi Heliade Rădulescu, drept una luministă, 
preocupată în primul rând de catehizarea maselor 
şi propásirea statului, în timp ce a doua generație, 
a lui Alecsandri, Brătianu, Russo şi Bălcescu, este 
una de ,postluministi sau chiar supraluministi; ei 
reprezintă o depășire, situarea luptei de emanci- 
pare pe un plan superior, care subsumează mijloa- 
cele culturalizării unei strategii politice mai vaste” 
[6, p. 380]. În ceea ce urmează, dorim să urmărim 
clivajul între cele două generaţii la nivelul reflec- 
tării culturale a unei pulsiuni ideologice puternice 
şi chiar caracteristice în această epocă, şi anume 
naționalismul. Pornim, astfel, de la un motiv lite- 
rar pe baza căruia dorim să ajungem la observaţii 
de artă literară si de ideologie politică în opera a 
doi autori moldoveni, unul din generația prepa- 
şoptistă, Gheorghe Asachi, celălalt un pașoptist 
autentic, Alecu Russo. Probabil că nu e prea încu- 
rajatoare nici opţiunea noastră pentru inspectarea 

unui topos tipic naţionalist, şi anume cel al muntelui, purtător de conotaţii ale 
autohtoniei, stabilităţii si rezistenţei în fata agresiunii străine. Muntele roman- 
tic, reprezentat pictural de Caspar David Friedrich și literar de Jean-Jacques 
Rousseau, are pentru scriitorii noştri o mai apăsată semnificație. Fiind vorba, 
în operele selectate aici, de Ceahlău, masivul izolat din coasta estică a Carpati- 
lor Orientali, operele literare care exploatează aura semnificantă a acestui loc 
participă la lucrarea de construcţie culturală atât de specifică primei moder- 
nitáti românești din întâia jumătate a secolului al XIX-lea. 


Poate că poziţia pitorească, majestuoasă a izolatului munte a inspirat izbucni- 
rile lirice si involburárile prozastice ale scriitorilor români, sau poate, dimpo- 
trivă, dorința de a infuza densitate mitologică peisajului national în operele 
scriitorilor români a întâlnit cadrul atât de propice al muntelui. Nu această 
chestiune ne preocupă aici. Constatăm că Ceahlăul intră în secolul al XIX-lea 
cu un halou simbolic gata atașat, ce va fi exploatat în continuare. În lucra- 
rea geografico-etnografică a lui Dimitrie Cantemir din 1716-1718, Descriptio 
antiqui et hodierni status Moldaviae, muntele Ceahlău figura ca un reper, sub 
denumirea de „Pionul”. Este greu de identificat proveniența exactă a acestei 
denumiri care, fiind utilizată de către Gheorghe Asachi în lucrările sale cu 
intenţie nationalist-mitologizantá, va fi reluată si de către alti scriitori în 
cursul secolului al XIX-lea (cel mai proeminent, de către Eminescu, în Fecio- 
rul de împărat fără stea), pentru ca apoi să cadă in desuetudine. Nuanta biblică 
a denumirii este evidentă, amintind de Sionul iudaic (simbol al Templului lui 
Solomon și deci al lumii înseși ca zidire divină), dar şi de muntele anato- 
lian Pion, unde este localizată legenda hagiografică creștină a Celor șapte 
adormiti. Pentru impátimiti ai limbii poetice dense si intertextualizante a 
„vechilor cazanii”, cum era Eminescu, conotatia sacră trebuie să fi fost evi- 
dentă si, de aceea, conştient speculată. Exista un argument toponimic la 
baza travaliului mitologic în care sunt angajați scriitorii paşoptişti, începând 
cu Asachi. Pe Ceahlău se găsea un vechi schit, Silvestru, care ar fi fost re- 
botezat Pionul pe timpul lui Ieremia Movilă, numindu-se ulterior Schitul 
Hangu si pierzându-și destinația monahală în secolul XIX, când a fost trans- 
format în curte boierească de către familia Cantacuzino. Faptul că autori 
precum Gheorghe Asachi și, mai târziu, Mihai Eminescu atribuie numele 
fostului schit muntelui întreg se lasă citit ca o investiție simbolică de ordin 
naționalist. Nu este o întâmplare: muntele Ceahlău se află în centrul unei 
operaţii insistente de simbolizare literară, devenind un motiv recognoscibil 
al culturii autohtone, de la Negruzzi si Alecsandri la Coşbuc si Hogas, apă- 
rând în numeroase poeme, balade, imnuri, piese de teatru, nuvele și schițe 
ce îi promovează statutul de simbol cultural pentru numeroase generații 
succesive de scriitori. 

În cele ce urmează vom arăta cá, de-a lungul secolului XIX, mitologia Ceahlă- 
ului suferă o punere în scenă diferită, fapt care ilustrează atât existența unor 
etape distincte ale culturii naționaliste, cât si apariția unor definiţii diferite ale 
literaturii ce operează în scrierile generaţiilor mai noi. Ne vom opri asupra 
scrierilor a doi autori de mare importanţă, Gheorghe Asachi si Alecu Russo, 
deci asupra a două stagii ale evoluţiei naționalismului cultural din România. 
În prima fază a drumului ei către modernitate, literatura este strâns legată de 
politică, ideologie, de un program naţional propus de o elită intelectuală. În 
acest moment, literatura nu face decât să traducă politica în formă mitologi- 
că, adică să transforme afirmaţia politică în una literară. Literatura slujeşte 
naţiunii, iată un slogan potrivit al acestei epoci. Însă relația dintre literatură 
şi naționalism se modifică în timp, căci politica devine tot mai puţin utopică, 
ajungând la testul realităţii, în timp ce scriitorii îşi rafinează mijloacele de ex- 
presie si pornesc o reflecţie asupra naturii si utilității propriei întreprinderi. 
Ei vor chestiona tocmai modul în care sunt abordate problemele ideologice. 
Acestea rămân în continuare o sarcină nobilă, căci nici unul dintre scriitori nu 
doreşte să renunţe la a construi imaginea literară a ţării, a trecutului, a oame- 
nilor si obiceiurilor acestora. În a doua generaţie naționalistă, totuși scriitorii 
îşi percep altfel propria misiune, asimilând experiența predecesorilor si do- 
rind să se diferentieze de aceștia. 


Gheorghe Asachi 


Generaţia de la începutul secolului al XIX-lea este considerată în general ulti- 
mul val iluminist din cultura română [6, p. 377], deşi repertoriul ei de teme în 
expresie literară este contaminat de preromantismul occidental, așa că între 
influenţele indexate de istoricii literari se întâlnesc Florian si Chateaubriand, 
Voltaire şi Ossian, Rousseau şi Young. Spiritul lor ar fi, după aceleași surse, 
unul constructiv, determinat să contribuie la modernizarea țării, fără a intele- 
ge prin modernizare nici democraţie, nici egalitate socială (lucruri care erau, 
poate, oricum utopice în acel moment şi în acele locuri). Ei sunt o generaţie 
de învăţători si „apostoli, dedicată idealului de cultivare a poporului. Iar po- 
porul care trebuie cultivat este unul numeros, nu doar din cauză că puţini 
sunt cei cu știință de carte, dar si pentru că învățații nu cunosc cultura română 
şi nu împărtășesc un sentiment naţional. Nu sunt revoluționari și, apăsaţi de 
experiența istoriei regionale, invocă adesea „mila sorții” sau „pronia” (cultura 
ortodoxă poate să aibă un rol aici, după cum și caracterul maleabil al unora a 
putut favoriza înclinația către supușenie față de „Sublima Poartă” sau față de 
„Înalta Împărăţie” de la răsărit). Dar hotărârea lor de a schimba tara, de a lucra 
în spirit patriotic îi inspiră să imbrátigeze naționalismul luminat. Sentimentul 
patriotic ca o conștiință puternică si autoafirmativă vine abia la sfârşitul epocii 

fanariote, după 1821, fiind concurent, cum arată memorialistii, cu o reacție 
xenofobă consistentă împotriva grecilor, a căror revoltă antiotomană începu- 
tă pe teritoriu românesc adusese, după opinia multor contemporani, haosul 


[11, p. 134]. 


Moldova contribuie la edificarea unei mitologii nationale românești într-o 
proporţie mai mare decât Tara Românească, iar les lieux de mémoire ale sale 
se bucură de mai mult prestigiu, gratie, probabil, marii tradiţii tipografice si 
cronicáresti medievale de aici. Poate tot din acest motiv, Ceahlăul a devenit 
obiectul unei investiții culturale consistente, la care au participat numeroşi 
scriitori moldoveni și destui dintre munteni sau ardeleni. Primul dintre aces- 
tia şi unul dintre cei mai importanţi a fost Gheorghe Asachi (1788-1869), 
poet, prozator si oficial guvernamental de-a lungul întregii sale vieți, a cărui 
operă prodigioasă ne oferă unele dintre primele exemple de mitologie natio- 
nală românească în proces de constituire, uneori mai norocoasă, alteori mai 
puţin. Asachi se simte legat de ţinuturile nemtene (unde a deținut proprie- 
táti) şi e angajat puternic în travaliul de mitizare a muntelui Ceahlău, „Pion” in 
propriile versiuni, de care doreşte să-și lege în mod direct numele în poezia sa 
testamentară Poetul, din 1961, dedicată succesorului său desemnat, Alecsan- 
dri: „Viersul care-ntâia oară a sunat în Românie / Pe-alăuta ce de secoli fără 
coarde-a fost rămas / Spre-aminti a patrii fapte prin a doinei armonie / După 
metrul care muza l-a dictat de pe Parnas / Va trăi atâtea timpuri cât Pionul, 
petros munte, / Între nouri înălța-va maiestoasă a lui frunte”, 


Asachi este autorul baladei Dochia și Traian (1839) care, publicată destul de 
timpuriu, a căpătat notorietate și a avut o mare circulaţie. Ea situează în mun- 
tele Pion (Ceahlău) o legendă propusă a elucida misterul etnogenezei româ- 
nilor. Uniunea dintre romanii cuceritori şi dacii învinși este sugerată printr-o 
poveste de dragoste pe vârful Ceahlăului, unde Traian, „fiul Romei cel mărit”, 
o urmărește pe Dochia, fiica regelui înfrânt al dacilor. Prinţesa se refugiază 
ca ciobánitá pe munte, dar urmáritorul îi dă de urmă. Atunci, Dochia le cere 
zeilor să o salveze, așa că este transformată în stâncă. Cucerit de un aseme- 
nea devotament față de castitate, Traian plânge deasupra stâncii, jurând că 
va apăra pentru totdeauna ținuturile acestea. Poemul lui Asachi este o scriere 
naționalistă genuină, ce isi propune mitizarea unui colț al Moldovei prin in- 
vestire simbolică. Imposibilitatea poveștii de dragoste care leagă bărbatul și 
stânca este egalată de situarea ei nerealistă: armatele lui Traian nu au ajuns 
în Carpaţii Orientali, iar împăratul nu s-ar fi putut aventura singur în această 
regiune a „dacilor liberi Este doar una dintre numeroasele mistificări politi- 
ce ale culturii în secolele XVIII-XIX, începând cu poemele bardului scoțian 
Ossian, care nu existase niciodată, și până la falsa cronică a lui Hurul, „desco- 

perită” în România prin 1853 [2, p. 54]. Astfel de „erori pioase” [S, p. 5] au o 
valoare fondatoare pentru sentimentul comuniunii naționale a oamenilor în 
jurul anumitor „locuri ale memoriei”. Autonomia literaturii este echivalentă, 
deocamdată, cu dreptul suveran al poetului de a vedea în trecut mai bine de- 
cât oricine. Opera lui Asachi se caracterizează printr-o voință de a mitologiza, 
ce nu necesită ingredientul criticii. Scriitorul creează o poveste mitică, astep- 
tând ca tagma lectorilor să se recunoască în ea ca o „comunitate imaginată” 
[1, p. 6] şi să o preia ca o reprezentare legitimă. Procesul de creare a unor 
puncte de referință naţionaliste este, de aceea, unul mecanic, iar această lipsă 
de subtilitate va face ca Asachi și colegii săi de generaţie să fie dezavuati de 
către generaţiile următoare de scriitori. 


În câteva rânduri, Asachi ne oferă şansa de a urmări cum un model străin 
generează o mitologie literară de contrabandă. Căutând să ilustreze literar 
dorinţa ţării de a fi una, indivizibilă şi suverană (în cazul lui Asachi nu este 
vorba de România, ci doar de Moldova), el obţine, uneori, o descriere con- 
trafăcută, imitând alte mitologii naţionale. Este cazul baladei Turnul lui But 
(1845), care spune povestea apariției unei anumite formaţiuni stâncoase de 
pe Ceahlău. Istorici literari ca G. Călinescu au descoperit în ea influenţe din 
balada Lenore de Gottfried Bürger, dar mai târziu Ion Chitimia a dovedit 
că, în pofida influenței biirgeriene, reale (dar nu direct suferite de Asachi), 
poemul nu era decât o adaptare a unui text de Adam Mickiewicz, intitulat 
Ucieczka (Fuga) [vezi 3, p. 545]. Poemul lui Mickiewicz fructifica influența 
unor autori germani și englezi precum Biirger sau Byron (cu Mazeppa). Nu 
este un caz unic: şi legenda „moldovenească” a lacului Jijia din poemul lui 
Asachi cu același nume era împrumutată de la Adam Mickiewicz (Switez). 
Aşa că afirmaţia autohtoniei şi antichității unui monument („Lângă a Do- 
chiei tron / Unde turnul meu va sta / Şi-n veci nume-mi va purta”) stă, în 
mod paradoxal, pe un fals. Nu e în intenţia noastră să afirmăm că practica 
lui Asachi era neonestă: într-o literatură în curs de dezvoltare, precum cea 
română de atunci, adaptarea era o metodă de îmbogățire a patrimoniului 
national, iar nu furt. Pur si simplu, definiţia literarului era una permisivá, lu- 
cru caracteristic pentru o societate tânără, lipsită de pasiunea originalului, 
deşi înflăcărându-se la gândul originarului. De asemenea, literatura vremii 
nu își căuta o rațiune de a fi prin analiză autoscopică, ci se dăruia altor fina- 
litáti cu larghetea specifică epocilor de tranziţie si de confuzie conceptuală. 
În mod simptomatic, o altă operă literară având Ceahlăul în centru, Piatra 
Teiului (1935), este o piesă de teatru cu caracter omagial, dedicată domni- 
torului Mihail Sturdza, cu ocazia unei călătorii a acestuia la munte, fără alte 
pretenţii decât aceea dedicatorie. 

În nuvela istorică intitulată Dragoș (1852), Bogdan, fiul domnitorului înte- 
meietor al Moldovei, călătoreşte către muntele Pion. El își va întâlni acolo 
iubita, Branda, care fuge de tătari si se refugiază pe pământul zeiței Doina 
(echivalent, se pare, al zeiței romane Diana, descrisă aici ca zeiță „română” a 
dragostei pure si a dorului). Pe munte, în vecinătatea stâncilor Dochiei, care 
a fost pietrificată acolo în timpurile vechi, se găseşte peştera unei călugărițe, 
al cărei nume este tot mitologic: Nona. Ea isi petrece timpul cu o căprioară 
domesticită, care poartă o cruce în coarne. Enumerăm toate aceste elemente 
simbolice pentru a sublinia abuzul de mitologie al poetului. Folclor autohton 
(Doina), mitologie romană (Diana), istorie locală veche (Dochia), mitologie 
grecească (Nona) şi imagerie creştină (căprioara cruciată) ilustrează, toate, 
nu confuzia enciclopedică a autorului, ci dorința lui puternică de a crea un 
peisaj mitologic abundent. Funcţia politică a acestuia este evidentă: nuvela se 
încheie cu o viziune a viitorului glorios al Moldovei sub conducători viteji si 
înţelepţi. Risipa de referințe mitologice ajunge să compromită afirmaţia nati- 
onalistă subiacentă, care presupune originalitatea autohtonă drept o precon- 
ditie a construcţiei mitologice. 


Alecu Russo 


Cea de-a doua generaţie de care ne ocupăm este cea a revoluţiei de la 1848, o 
revoluţie liberală și democratică, constrânsă de împrejurări să-și asume carac- 
terul unei „restaurări”, si nu al unei răsturnări politice [7, p. 281]. Paşoptiştii 
sunt intelectuali care înțeleg pe deplin dificultatea misiunii de a construi o na- 
tiune unitară dintr-o colectivitate divizată din punctele de vedere al educaţiei, 
al moralei și al structurii sociale. Cea mai mare parte a operelor lor se ocupă 
direct si precis cu subiectul construcţiei naţionale, într-o manieră elaborată, 
complexă, iar nu prin producție neproblematizantá de mituri nationale. Ge- 
neratia pașoptistă nu este una naivă, păstrează un mare respect pentru idealul 
naţional şi se fereşte de mistificări. Este simptomatic gestul culegerii de fol- 
clor, deoarece în cursul acestei operaţii ea decide care parte a creaţiei popu- 
lare este „autentică” și care nu. Un exemplu este colecția de poezie populară 
realizată de Vasile Alecsandri în 1853 si intitulată „Poezii populare. Balade 
adunate și îndreptate de V.A”. Nu trebuie să vedem aici o dovadă a disponibi- 
litátii acestor scriitori de a se folosi în egală măsură de adevărul filologic ca si 
de minciună pentru a promova mitologii naţionale corupte. Mai potrivit ar 
fi să înțelegem titlul lui Alecsandri ca o mărturie a atitudinii față de folclor a 
generaţiei pașoptiste: pentru aceasta, a colecta pur si simplu relicve folclorice 
nu este suficient, ci isi asumă si sarcina de a le selecta în mod creator, pentru 
a recompune o imagine cât mai adecvată la realitatea bănuită a „caracterului 
national" Indiferent dacă condamnám deontologic sau nu un astfel de proce- 

deu, esential este cá pasoptistii cunosc dilema optiunii intre diferitele versiuni 
a ceea ce este „autentic national" în folclor si ceea ce este doar accidental si 
nespecific. Generaţia lor nu mai este una a propagandistilor lipsiţi de spirit 
critic, ci una a intelectualilor maturi. 


O dispută centenará s-a dus în istoria literară română în jurul generaţiei pa- 
şoptiste, încercând să se stabilească dacă aceasta trebuie socotită clasică sau 
romantică, deoarece nici una dintre variante nu era satisfăcătoare, iar ambe- 
le concomitent aveau tendinţa să se excludă reciproc. Temperamentul clasic 
părea a contrasta cu cel romantic, dar pagoptistii români erau în același timp 
constructori de instituţii si critici ai lor, revoluționari si admiratori ai trecu- 
tului, idealisti în căutarea unui viitor mai luminos si primii care să ia în derâ- 
dere momentana lipsă de consistenţă a acestor idealuri. Contrastul puternic 
i-a inspirat pe unii istorici literari să propună a considera întreaga generație 
ca pe un hibrid clasico-romantic [4], deşi omogenitatea ei este una dintre 
cele mai puternice din tradiția culturii române, dând naştere unei paradigme 
lexicale cu expresivitate ideologică: pasoptism, postpaşoptism, neopasop- 
tism. Virgil Nemoianu a propus o altă soluţie în studiul său despre romantis- 
mul întârziat”: generaţia pașoptistă ar trebui socotită una romantică de tip 
„Biedermeier”, autoironică, dar plină de compasiune socială, născută în urma 
valului de deceptionism politic si metafizic de după căderea lui Napoleon Bo- 
naparte [9]. Astfel ar putea fi explicată complexitatea proiectelor politice si 
literare ale intelectualilor acestei epoci. 


Unul dintre cei mai interesanti autori ai generaţiei de la 1848 este Alecu Russo 
(1819-1859), scriitor care şi-a ignorat, în mare măsură, propriul talent si a 
scris mai ales eseuri (şi foarte puţină proză originală) ce divaghează asupra 
culturii si limbii române. Este unul dintre cei mai importanți eseiști ai gene- 
ratiei sale, preocupat de chestiunile nationale şi democratice (re-)descoperite 
de către toti colegii săi de generaţie întorși de la studii din străinătate. Tot 
Russo este unul dintre cei mai insistenti propagatori ai termenului „bonju- 
rişti” ca denominatie ironică a tinerimii occidentalizate din Moldova anilor 
1840, lucru în sine elocvent. Generaţia pașoptistă nu a fost poreclită cu aceas- 
tă etichetă plină de succes de către generaţia conservatoare, mai vârstnică, a 
părinţilor lor. Dimpotrivă, ei au îmbrățișat cu autoironie această denumire, 
deoarece, probabil, au simţit că ea sintetiza o dilemă crucială pentru situarea 
lor politică. Desi „străini” prin educaţie, moravuri și vestimentaţie, ei se sim- 
teau chemaţi să preia destinul țării în numele unui legat arhaic, să o aducă in 
noua epocă a modernităţii. Erau tineri si abia acum ajungeau să cunoască, în 
unele cazuri, realităţile țării pe care doreau s-o modernizeze, dar doreau și să 
se identifice cu frumuseţea si noblețea trecutului lor. Situaţia operei lui Alecu 

Russo este elocventă: jumătate din ea este scrisă în franceză, datorită faptu- 
lui că a trăit o mare parte a vieții sale în străinătate și s-a identificat cel puţin 
în parte cu cultura franceză. El este autorul cunoscutului poem în stil Lam- 
menais Cântarea României (el însuşi o creaţie „amfibie”: redactat în franceză, 
apoi tradus în română), dovadă a faptului că în aceeaşi generaţie vibrează atât 
coarda ironiei, cât şi cea a lirismului patetic. Dar important pentru lucrarea de 
față este faptul că tot Russo a scris mai multe opere literare, pe jumătate proză 
de ficțiune, pe jumătate memorial de călătorie, aflate în legătură cu toposul 
naţionalist al Ceahlăului și atestând maturizarea acestei teme romantice. 


Dintre acestea ne vom opri doar asupra textului intitulat La Pierre du corbeau 
(Stânca Corbului), o proză scurtă despre călătoria la munte făcută de un grup 
de excursionisti din capitala Iași. Textul a fost probabil scris în 1842, dar a 
apărut abia postum, în anii 1860. El este lucrat în franceză, dar pentru nevo- 
ia acestei analize faptul în sine nu reprezintă un impediment. Interpretarea 
tradițională, reiterată în critica anilor 1960 si 1970, subliniază entuziasmul 
autorului cu privire la înțelepciunea folclorică [vezi Geo Șerban, în 12, V]. 
Însă scrierea cuprinde o subtilă teatralizare a propriei admirati față de folclor, 
evidentă în punerea în scenă. Astfel, proza începe cu reflecții livresti, vădit oc- 
cidentalizante, cu privire la frumuseţea peisajului, conotând distanţa pe care 
o poartă în suflet față de aceste locuri. Grupul de călători ajunge în fata stân- 
cilor muntoase, exprimându-și entuziasmul prin paralele culturale: „tablou 
magic si demn de penelul lui Salvator Rosa”. Este un semnal al îndepărtării 
călătorilor din capitală față de aceste locuri „autentic moldovenești”; tinerii se 
folosesc de cultura lor occidentalizantă ca de o lentilă ce filtrează și interpre- 
tează. Mai târziu, ei intră în vorbă cu călăuza lor, un țăran mândru si lăudăros 
(prefigurând figurile pitoreşti din Hanul Ancuţei sadovenian), urmând un di- 
alog ilustrativ: 


„— Piatra Corbului, răspunse el. 

— Are vreo legendă? 

— Ce să aibă, domnule? 

— Are vreo istorie, vreo basnă, vreo... 

— A! înţeleg; are, ca toate stâncile câte le vedeți. 

- O ştii? 

- Cum nu? Ce nu ştiu eu?" [12, p. 254]. 

Dialogul de fatá exprimá distanta aparent insurmontabilá ce existá intre cá- 


látorii orășeni si țăranul de la munte. Pe de o parte, ei cunosc lucruri inacce- 
sibile táranului, sunt, de pildá, familiari cu opera lui Salvator Rosa si folosesc 


2» 


cuvinte simandicoase, precum ,legendá" Dar, pe de altă parte, cunoştinţele 

lor nu fac decât să le interzică accesul la un alt tip de cunoaștere, ce vizează 
mitologia populară (şi, astfel, națională) a diferitor locuri în care este înscrisă 
istoria, mitologie păstrată cu gelozie de către oamenii muntelui. Așa că iden- 
titatea națională adânc înrădăcinată pe care călătorii o caută la munte îi exclu- 
de, de fapt, din comunitate; curiozitatea lor este un semn al extrateritorialită- 
tii, al înstrăinării, care generează suspiciune. Călătorii văd în țăranul tânăr si 
lăudăros care le servește de călăuză pe Ceahlău „tipul românului din Carpaţi, 
tânăr, vesel, sprinten, dibaci, lipsit de învățătură, însă înzestrat cu bunul simţ 
al strămoşilor nostri" [12, p. 253]. Ignoranta tânărului țăran este o garantie 
a faptului cá el este mostenitorul direct al trecutului, in timp ce cultura mo- 
derná a excursionistilor le semnaleazá acestora instráinarea si neputinta de a 
intra în contact cu „natura”, „pământul” si ,poporul" Mai departe, călăuza le 
va spune istoria pietrei, despre o biată fată tânără, Corbita, prigonită de tătarii 
invadatori şi sinucigându-se prin aruncare în apa Bicazului pentru a scăpa de 
siluire. 


Drama ideologică ce se desfăşoară în conștiința paşoptiştilor (tinerii intelec- 
tuali confruntându-se cu autohtonia compactă, impenetrabilă) este reprezen- 
tată şi în mod alegoric, în finalul nuvelei. Călătorii visează (este un vis colectiv, 
după cum se vede) destinul fetei din legenda pe care tocmai au auzit-o de la 
călăuză, transfigurat simbolic pentru a reprezenta destinul țării, invadată de 
opresori şi gata de sacrificiu. Ei se simt responsabili pentru salvarea fetei, în- 
chizând astfel logica ideologică a textului. Ceea ce țăranul „lipsit de invátátu- 
ră” a reușit să păstreze din vremurile vechi în memorie trebuie salvat de către 
intelectual, atât în plan cultural, cât si politic, de la uitare si de la opresiune. 
Sub raport cultural, sarcina lor va fi de a identifica „specificul national” şi de 
a îndrepta literatura si, în general, cultura națională pe direcţia sa, înțelegând 
aceasta, totodată, și ca o misiune politică. Este o sarcină bazată pe deliberare 
şi discernământ, si în mai mică măsură pe creaţie originală, stadiu care este 
aşteptat mai târziu. 


La Alecu Russo, dilema identitară este pusă în scenă ca o dramă ideologică 
ce se desfășoară în conștiința autorului. Spre deosebire de modalitatea de 
construcţie de la Asachi, eclectică, entuziastă si suferind din cauza lipsei de 
complexitate, aici proiectul naţionalist încetează să fie unul optimist, direct 
şi imediat realizabil, deoarece dificultăţile și nemulțumirile se află chiar în 
nucleul generaţiei care îl animă. Intelectualii pasoptisti isi pun problema 
omogenitátii culturii nationale si a disponibilitátii indivizilor de a se recu- 
noaste unii pe alții ca aparținând aceleiași naţiuni [8, p. 7]. În acest fel se 
articulează prima versiune matură și completă a proiectului naționalist în 
cultura română. 

Situată expeditiv într-o zonă periferică nebuloasă, 
literatura detenţiei comuniste își solicită dreptul 
la existenţă, dincolo de valoarea strict documen- 
tară (Dan C. Mihăilescu), didacticistă (Mihai Ră- 
dulescu) sau de cea literară, excluzând esteticul 
(Ruxanda Cesereanu). Deși creaţiile din detenţie 
sunt inegale ca valoare (dar oare în literatura-ma- 
mă putem vorbi de o egalitate valorică?), având, 
în mare parte, un efect literar inconştient şi fiind 
dominate de obiectivul documentaristic, nu tre- 
buie să le expulzăm fără diferenţiere din matricea 
literaritátii. Cum bine observa Nicolae Balotă, li- 
teratura de detenţie nu este „doar o culegere de 
documente, de márturii, de amintiri; valoarea ei 
în conservarea memoriei se legitimeazá si prin li- 
teraturitatea ei"'. În același timp, criticul Adrian 
Marino vorbeşte despre două modalităţi esenţiale 
de abordare a detenţiei ca temă literară, una „prin 
literaturizare, stilizare, întreg ansamblul de proce- 
dee literare tipice” și alta „prin mărturie directă, 
documentară, pe cât posibil obiectivă”?. 


Nutritá din experienţa intemnitárii, valorificând 
trăitul zguduitor, efemerul dintr-o existență, toa- 
te trecute prin filtrul eului subiectiv, literatura 
detenţiei devine una personală, care nu mai este 
doar de factură strict documentară, care ar refuza 
esteticul, ci isi conturează profilul literar coerent, 
de sine stătător. Pornind la drum fără pretenţie de 
literatură, sfârşeşte prin a-şi edifica propriul statut 
literar, relevat de creaţii inedite. 


Dincolo de memorialistica reeducărilor, care a 
beneficiat de mai multă atenţie din partea critici- 

lor, literatura detenţiei cunoaşte o reprezentare originală si în segmentul li- 
ric, prin operele lui Radu Gyr, Nichifor Crainic, Eugenia Adams Mureșanu, 
Dumitru Bacu, lonel Zeană, Zahu Pană ş.a. 


În dramatica lirică a detenţiei un loc onorabil îi revine filozofului, teologului, 
poetului si publicistului Sergiu Grossu (14.11.1920 — 25.07.2009), născut în 
judeţul Bălţi, Cubolta. Autor a peste 20 de volume de filozofie, literatură, te- 
ologie, Sergiu Grossu reprezintă una dintre figurile reprezentative ale culturii 
române, pe care însuşi Pan Hallipa, directorul „Vieţii Basarabiei”, îl declara în 
mod îndreptăţit drept moștenitorul său spiritual. Plasat nejustificat sau pre- 
meditat într-un con de umbră, scriitorul nu a beneficiat deocamdată de recep- 
tarea meritată, având în vedere amploarea operei sale. Recuperarea integrală 
a creaţiei acestui om de cultură se înscrie în seria de acțiuni ce trebuie duse în 
vederea completării unor goluri evidente din istoria literaturii noastre. Refe- 
rintele sporadice, risipite in presa vremii, apărute aproape exclusiv cu prilejul 
aniversárilor sale, reprezintă dovada clară că nu am învăţat încă să ne cinstim 
nici istoria, nici martirii, nici memoria. 


Încă din perioada liceală, Sergiu Grossu contribuie la editarea revistei „Flori 
de stepă”, la care colaborau Iorgu Tudor, președintele Societăţii Scriitorilor 
din Basarabia, Lotis Dolenga, Nicolae Coban s.a. Între anii 1935-1936 cola- 
borează activ la revista , Aurora" 


În ziua cedării Basarabiei, 29 iunie 1940, se refugiază, impreună cu întreaga 
familie, în România, mai întâi, într-un sat din Făgăraș, iar de acolo, la 6 oc- 
tombrie, la Bucureşti. Aici va începe activitatea publicistică si ziaristică, co- 
laborând la revista „Viaţa Basarabiei”, „Revista Fundațiilor Regale”, „Familia', 
„Basarabia literară”, dar mai cu seamă la „Convorbiri literare”, editată de I. E. 
Toroutiu si avându-l ca redactor-șef pe poetul Teodor Al. Munteanu, cu care 
devine bun prieten. În 1940 L. E. Toroutiu îi tipărește la Editura Bucovina pri- 
mul volum apărut în România: se intitula Mustar şi conţinea epigrame. 


În timpul războiului este corespondent al cotidianului „Basarabia” și publică 
în săptămânalul „Iransnistria”. Aici îi va apărea poezia Imi bate inima la Bug. 


Odată cu ultimul număr al „Gândirii” lui Nichifor Crainic (nr. 6 din iunie-iulie 
1944), în al cărui sumar era prezent cu Balada omului însingurat, poetul Ser- 
giu Grossu va alege tăcerea. Licenţiat în Filozofie și în Filologia Modernă, el a 
refuzat să fie angajat în învățământ, neacceptând doctrina comunistă, care l-ar 
fi obligat să devină unul dintre propagatorii marxism-leninismului. Venirea la 
putere a comuniștilor prin fraudă electorală, în 1946, l-a determinat să devină 
un luptător împotriva ideologiei, care a distrus milioane de vieți omenești. Po- 
eziile satirice, lansate împotriva „partinicilor” comuniști, au avut un mare ecou 

în acele vremuri de teroare. Astfel, poziţia lui devine incomodă și, în noaptea de 
7 martie 1959, după mai multe hártuieli si prigoniri polițienești, este arestat de 
Securitate, iar la 2 iunie 1959 este condamnat la 12 ani de „detenţie criminală”, 
la 3 ani de „interdicţie corecțională” şi de „confiscare” a bunurilor personale. 


Eliberat prin grațiere, in 1962, va urma itinerariul tuturor foştilor deținuți 
intelectuali ce n-au acceptat înregimentarea, ocupând posturi administrati- 
ve necorespunzătoare studiilor sale universitare, la diferite fabrici si instituţii, 
comuniștii sperând că munca prost plătită îl vor determina să adere la făgașul 
„trasat de partid”. Dar nu a fost asa, intransigenta omului de cultură, consec- 
vent propriilor principii, l-a determinat să se refugieze în Franţa în 1969, îm- 
preuná cu soția sa, Nicoleta Valeria Bruteanu, nepoata lui Iuliu Maniu. 


Aici au demarat lupta pentru o cultură creștină, pur evanghelică, în vederea 
formării unei conștiințe creștine, participând activ la defrișarea comunismu- 
lui. Modalitátile de luptă erau diferite: ziaristică, editări, conferințe si prele- 
geri radiofonice etc. Timp de 20 de ani a editat ziarul „Catacombes”, prin care 
a reușit să răspândească adevărul despre prigoana religiei si slujitorilor săi in 
țările comuniste. În 1976, timp de un an, editează foaia religioasă „lisus Biru- 
itorul”, în vederea atragerii românilor din exil la idealurile Oastei Domnului. 
După plecarea în neființă a soției sale în 1996, revine la București, unde se va 
stinge din viață la 25 iulie 2009. 


Situat, prin specificul creaţiei sale, în proximitatea lui Nichifor Crainic și 
Radu Gyr, „într-o adevărată treime literară, dátátoare de tărie”5, după cum 
menţiona criticul Dan Zamfirescu, Sergiu Grossu descoperă revelaţia biru- 
intei spiritului asupra materiei, dând o frumoasă lecţie de nobilă aspirație 
umanitară. 


Într-un Curriculum vitae* scriitorul îşi clasifica creaţia în următoarele etape: 


L. Perioada războiului (1940-1944), timp în care îi apare volumul de epigrame 
Mustar (1940), poeziile apărute în publicaţiile „Basarabia literară” si „Con- 
vorbiri literare”, dar si în „Gândirea', „Revista Fundațiilor Regale”, , Familia", 
„Basarabia literară”. 


II. Perioada poeziei satirice (1946), este vorba de poeziile satirice scrise între 
22 iunie 1946 şi 17 august 1946 şi publicate în ziarul „Dreptatea” sub pseudo- 
nimul Zadig. După cum mărturisește scriitorul, „cititorii le considerau drept 
o armă de luptă extrem de eficace împotriva stăpânirii comuniste”. 


III. Perioada creaţiei mistice, religioase (1950-1968), etapă în care apare vo- 
lumul Pietre de aducere aminte, sub pseudonimul Simion Cubolta; epopeea 
creştină, Apocalipsul etc. 

IV. Perioada detenţiei, care ne-a interesat cu precădere, este caracterizată de 
autorul însuși drept „creaţia în detenţie: în poeme orale”. Rămas în spatele 
gratiilor, cu interdicția de a scrie, poetul și-a ascuns versurile în memorie, uni- 
cul spaţiu în care nu putea fi perchezitionat, întocmai cum a procedat şi un 
alt basarabean, Andrei Ciurunga, sau cum a făcut-o scriitorul rus Aleksandr 
Soljenitin. 


Ín lirica detentiei distingem douá perioade. Poezia primei perioade a intem- 
nitárii (arestarea, anchetele de la închisoarea Uranus, la Malmaison, in astep- 
tarea procesului, apoi la Jilava) denotá un caracter intimist, fiind o poezie de 
dragoste, cántatá in cáteva strofe, in care poetul se dovedeste un fin evocator 
al infiorárilor tárzii. 


Din poezia celei de-a doua perioade a incarcerárii face parte volumul Univers 
simfonic, valoarea căruia este incontestabilă. Salvându-se prin scris de teroarea 
universului concentrationar, Sergiu Grossu își definește substanţa în registrul 
liric al detenţiei, în care, pe fundalul unei polaritáti intrinseci, se întâlnește 
sensibilitatea exacerbată a poetului teolog și tenebrele unui spaţiu de „torturi, 
anchete, lanţuri și blesteme”. În lagărul din delta Dunării, poetul „versurilor 
«scrise» — fără creion si hârtie — la Jilava si în lagărul Strâmba” „are pur si 
simplu revelaţia unei poezii de o factură cu totul nouă în lirica românească, 
dar înrudită cu tot ce se petrecea atunci în gulagul autohton"*. Rázvrátindu-se 
în rimele soptite în nopţile lungi ale detenţiei, adunându-le mistuitor pe por- 
tativul suferinței lăuntrice, ce-i tinea memoria trează, poetul, printr-un gest 
recuperator al timpului consumat între gratiile ostile, va oferi poemelor orale 
forma scriptică abia în anul 1995, aşezându-le sub coperţile volumului Uni- 
vers simfonic, apărut la Bucureşti. 


Dintr-un sentiment sacru față de infernul tráirilor din acea perioadă, poetul, 
după cum mărturisește în prefața volumului, nu și-a permis modificarea poe- 
melor, lăsându-le în forma incipientă: „Întors în cele din urmă acasă, nu le-am 
adus nici o modificare, lăsându-le în forma iniţială de poeme orale. Îmi era, oa- 
recum, teamă, să nu profanez vibraţiile trăirii de atunci, acea sfântă experiență 
a tainelor şi-a minunilor lui Dumnezeu, într-un univers îngrădit de zăbrele.”. 
Poemele obțin, astfel, un câștig de cauză prin autenticitatea frustă, dezarman- 
tă pe alocuri, rațiunea aducerii lor la existență reprezentând acel strigăt către 
divinitate, dar denotánd totodată și veneratia tristă a anilor detenţiei. 


Placheta contine 10 poeme de largă respiraţie, create în lagărul Strâmba din bal- 
ta Dunării în primăvara anului 1961. În volumul autobiografic M-am luptat lup- 
ta cea bună, Sergiu Grossu făcea următoarea mărturisire: „La Strâmba, scutit 
de a lucra la munca anevoioasă a câmpului, stăteam într-un pat de sus al barăcii, 

aproape de sobă. Atunci am început să compun poeziile care alcătuiesc volumul 
Univers simfonic, poeme compuse fără creion si hârtie, în cap. Şi rostite mintal, 
spre a nu fi uitate. Chiar și când mi-am reluat munca agricolă, mergând spre 
locul de prasilá, repetam poemele mele simfonice, în gând, ca să nu le uit. Sau 
le declamam la doi prieteni puscàriasi”°. În prefata volumului Univers simfonic 
autorul explică circumstanţele în care le-a alcătuit, gravându-le în memorie si 
înscriind, în fapt, alături de Nichifor Crainic si Radu Gyr, un capitol insolit al 
liricii naţionale — poezia închisorilor. Prin acest volum, aşa cum observă Dan 
Zamfirescu, „ni se dezvăluie alchimia lui sufletească în «situaţii limită», puterea 
de a sfărâma carapacea de otel ce-l sufocă și de a-i opune «universului simfo- 
nic» menit să biruie până la urmă infernul”. 


Poezia simfonică, concepută în anii de detenţie, este scrisă în Cartea Vieţii 
acestui pământ cu tăișul memoriei care iartă, dar nu uită, scriitura fiind pentru 
poet în perioada aceea unicul spaţiu care îi putea oferi iluzia libertăţii interi- 
oare, dincolo de gratiile neiertătoare, de umbrele umilintei, ale dezumanizării 
şi ale morții. 


Volumul Univers simfonic este structurat armonios în două părţi, două galaxii, 
după cum le numeşte poetul, intitulate antinomic Galaxia Umbrelor şi Gala- 
xia Luminilor. Tonul discret optimist transpare din succesiunea părților care 
reliefează ideea succedării luminii mântuitoare după umbra morții. Viziunea 
clasică este menţinută la nivelul structurării părților, fiecărei partituri reve- 
nindu-i câte cinci poeme, create în ideea restaurării dreptului la existență a 
poeziei edificate din revoltă, durere, credință. Galaxia Umbrelor înregistrează 
următoarele poeme alegorice: Cuiul, Musca, Melcul, Fumul, Lanţul, completa- 
te de poemele din Galaxia Luminilor — Ghiocelul, Stropul de rouă, Bradul, Izvo- 
rul, Litera. Altminteri, partea a doua este străbătută de acea lumină invizibilă 
şi universal-creatoare a sublimului beatificării. 


Portativul tematic reunește amprentele insângerării lăuntrice a ființei împinse 
spre umbra întunericului, din care, in chip compensator, se naște dragostea de li- 
bertate („Dezlegaţi-mă, /eliberati-má / si dati-mà: / plinului, /seninului, /desti- 
nului / greu - / lásati-má să fiu / Izvorul cel viu / al pământului meu (Izvorul)), 
idealul creştin de luptă („Dacă vreți să ajungeţi asemenea / sfinţilor, / fierbintilor, 
luptătorilor, / triumfătorilor, / suferind / şi iubind, / căutaţi / s-adunati: / în 
ochi, toate înfrângerile, / în urechi, toate plângerile, / în piept, toate rănile...” 
(Litera), „întru făurirea unei lumi, izbăvită, pentru totdeauna, de tiranie și de 
ura de clasă, prin triumful Luminii asupra puterii Întunericului”. 


De sorginte mistico-religioasă, care îl situează în descendența lui Vasile Voiculescu 
À 5 J 
poemele poartă amprenta unei viziuni apocaliptice, „când noaptea părea fără 

capăt, / când lumea-si trăia tristul scapăt, / când vântul robiilor, vântul / părea 
să cuprindă pământul...” (Lanţul), care este umanizată prin dimensiunea spi- 
rituală a omului-spirit, a Omului-cer, a omului-divin şi, finalmente, a omului-om. 


Invocând geneza poemelor sale, autorul face trimitere la sursa mistică a aces- 
tora: „N-am niciun merit în creaţia prezentului Univers simfonic. Versurile mi-au 
fost, parcă, dictate de Cineva, în chip misterios, de aceea le consider drept o 
revelație poetică, inexplicabilă omului agnostic din zilele noastre. Eu n-am făcut 
altceva decât să le încrustez, cu un priboi de foc, pe «táblita inimii» 12. În ace- 
laşi sens se pronunța si scriitorul Pan M. Vizirescu: „Poemele lui Sergiu Grossu 
nu-i aparţin. În ele se relevă raza de lumină divină care pătrundea în negura ce- 
lulei şi-i oferea o comuniune cerească, un ospăț al sfintelor destăinuiri. El era alt 
om în clipa aceea când Dumnezeu se afla în luptă cu diavolul, luptă în care era 
angajată ființa lui, ca o favoare pentru sublima-i dezrobire sufleteascá"?. 


Asemenea poeziei religioase a lui Vasile Voiculescu, poemele lui Sergiu Grossu 
sunt măcinate de retorică si alegorism. În mod justificat, Dan Zamfirescu îl si- 
tuează în familia de spirite a lui Arghezi, Voiculescu şi Nichifor Crainic („Dar 
adevăratul destin poetic al celui ce avea să devină unul dintre cei mai repre- 
zentativi poeti români de inspiraţie mistico-religioasă, din familia de spirite 
a lui Arghezi, Voiculescu si Nichifor Crainic, se va hotări sub cerul întunecat 
sub care lira sa hotărâse să amuteascá") ^. 


Atitudinea psalmistului prins într-un proces de regăsire a „dialogului cu nevă- 
zutul” amintește, într-adevăr, mai degrabă de Voiculescu decât de Arghezi: 
„Preabunule, / Atoatefăcătorule, Unule / ajută-mi, m-ajută / în pământeana / 
derută / a vieții, / să-nlătur povara tristetii, / să-mi curát ochii si geana, / să- 
mi vindec sufletul, rana...” (Stropul de rouă). Sergiu Grossu valorifică în lirica 
detenţiei idealul creștin, precum si comuniunea mântuitoare cu Divinitatea, ca 
unică şansă de izbăvire pentru omul spiritual de sub vremi: „A face să triumfe 
omul de sub vremi prin credinţa în Dumnezeu, prin «recurgerea la forța» idea- 
lului creştin si a comuniunii vii si permanente cu Dumnezeu: a face din poezie 
o boltă de lumină peste iadul ce încerca să-l sfărâme — aceasta este aventura lui 
Sergiu Grossu, o aventură unică, a unui spirit românesc în bătălia pentru trium- 
ful lui Dumnezeu în om şi prin om, asupra apocalipsului satanizării universale. "5. 


Prezenţa lui Dumnezeu îi dă poetului sentimentul libertăţii lăuntrice, „acea 
explozie hieratică în intunecimea temnitei si acel fior de biruinţă spiritualá"!$, 
prinsă între chingile temnitei. Revelația descătușării gândirii, care n-a putut 
fi arestată, nici inlántuitá, reprezintă rezultatul forţei acelei credinţe nestră- 
mutate si al unei continue reflecţii creștine. Fiecare cuvânt e o concentrare de 
suferință, de credință si supremă eliberare. Astfel, poezia simfonică cedează 

treptat terenul in fata poeziei spirituale, pure, esentializatá. Interiorizándu-se, 
poetul isi găsește echilibrul spiritual in credința in Dumnezeu. „Această cre- 
dintá interiorizatá o proiectează în versurile sale, făcând nu simple declarații 
H J 3 

de dragoste spiritului divin, ci construind din metafore un templu propriu 

7 + 
tot asa cum un preot, care sacrificá totul pentru a construi cel mai frumos 
templu al credinţei.””, observă Iurie Colesnic. 


Detentia devine pentru Sergiu Grossu un spatiu al mántuirii, precum si pen- 
tru Nichifor Crainic, Radu Gyr si alții. „Scrierilor care sunt redate cu spirit 
creştin de adevăr si resemnare, în duhul iertării pentru bucuria mântuirii, le 
conferă cea mai strictă autenticitate, simtindu-le nimbate de o rază divină.""5, 
sugerează Pan M. Vizirescu. Adevărată dimensiune a autenticității ființei uma- 
ne înseamnă pentru poetul Universului simfonic apropierea de Dumnezeu. 


Poemele lui Sergiu Grossu își edifică substanţa din concepte fundamentale — 
viață, moarte, soartă, iubire, durere, poezie —, valorificând sugestiv simbolul 
bradului ( „bradul, / rásadul / libertăţii, / demnității / şi maiestátii / divine") 
ca „extraordinară apoteozá a dáinuirii prin toate impotrivirile si dușmăniile 
ucigătoare într-o luptă cosmică, unde rămâne biruitor chiar prin cădere” ? a 
lanţului ca semn al regimului atotstăpânitor, legitimat întru pătimirea omului 
creștin: „Nu m-ai înfrânt niciodată, / Lantule, / Lantule, blestemată / scor- 
nire / de înrobire..” (Lanţul). În poeme de revoltă socială poetul acuză re- 
gimul diabolic ce a scindat societatea in „profitori, lingusitori, impostori” si 
„demnități, personalități, majestáti" (Fumul). Aceasta este văzută ca o „jalnică 
sărbătoare a lumii / lugubrá paradă a sorții / a ciumii / şi-a morţii” (Lanţul). 
În aceste secvențe, tonul poetului devine tăios, neiertátor, sanctionánd cu fer- 
mitate „mulțimi / de pátrimi / de şăsimi, / de optimi, / triste grámezi / de 
cirezi / conformiste” (Lanţul), în favoarea „luminilor minții aprinse”, luminile 
„omului Duh / Stând cu fruntea proptită-n văzduh / şi sorbindu-si din slăvi / 
nemurirea, / cu toti porii, / cu toată simtirea" (Lanţul) etc. Poetul ajunge să 
se definească ca un etern refren al negatiei: „Nu, explicatiei! / Nu, evidenţei si 
sensului / Nu, Imensului! / Nu, mersului drept înainte! (Litera). 


În ideea restaurării dreptului la existenţă a poeziei edificate din revoltă, dure- 
re, credință, Sergiu Grossu va rămâne ca unul dintre cei mai importanţi mili- 
tanti creștini anticomuniști. Prin toată poezia sa, „poetul a coborât în adâncul 
tenebrelor, răscolind toate hidoseniile, ca să le poată ridica apoi la biruința 
Învierii. Cale lungă, chinuitoare, dar plină de măreție prin sărbătoarea ce i se 
oferă”. Dincolo de valoarea literară, poezia sa contine harul omului ce a sufe- 
rit şi a fost capabil să se ridice deasupra acestei suferințe, convertind-o în inspi- 
ratie. Alături de Vasile Voiculescu, Nichifor Crainic şi Radu Gyr, Sergiu Grossu 


CRITICĂ, ESEU III 


face parte din grupul poeţilor de inspiraţie profund creştină, a căror poezie, 
„de o fervoare mistică fără egal, a fost sprijin moral pentru martirii închiso- 
rilor comuniste şi a îmbogățit literatura română” (Georgeta Pop). Totodată, 
prin întreaga creație, poetul lansează o invitaţie de întoarcere la ,cumintenia 
poeziei, la rostul ei initial de transfigurare, de primenire a văgăunilor din noi 
şi-a beznelor lumii în care trăim”. Concepţia sa estetică vizează valorificarea 
poeziei ca vibraţie a induhovnicirii și-a transcendentei, ca unică modalitate 
de salvare a poeziei actuale din decadenta ei. 


Note | ! Nicolae Balotă, O istorie salvatoare, in Istoria literaturii 
de detenție, Editura Ramida, Bucureşti, 1998, p. 6. 
? Adrian Marino, O carte de sertar, in „Tribuna Ardealu- 
lui”, 1993, nr. 68. 
3 Dan Zamfirescu, Postfatá, volumul Univers simfonic, 
Editura Roza Vânturilor, București, 1994. 
^ Sergiu Grossu, Vroiam să vă descriu mai de demult, in 
„Basarabia”, 1993, nr. 4, p. S. 
5 Idem, p. 6. 
° Dan Zamfirescu, Íntoarcerea poetului, volumul Inscriptii 
pe un vas de lut, Editura Roza Vânturilor, Bucuresti, 1994, 
p. 14. 
7 Sergiu Grossu, Cuvânt explicativ, la volumul Univers 
simfonic, ed. cit., p. 8. 
* Sergiu Grossu, M-am luptat lupta cea bună, Editura 
Vremea, Bucureşti, 2007. 
? Ibidem, p. 146. 
Dan Zamfirescu, Întoarcerea poetului, ed. cit., p. 14. 
" Sergiu Grossu, Cuvânt explicativ, la volumul Univers 
simfonic, ed. cit., p. 7. 
? Sergiu Grossu, Cuvânt explicativ, la volumul Univers 
simfonic, ed. cit., p. 8. 
13 Cf. Pan M. Vizirescu, în „Gândirea”, Sibiu, 1995, nr. 3-4. 
^ Dan Zamfirescu, Întoarcerea poetului, volumul Inscriptii 
pe un vas de lut, ed. cit., p. 9. 
55 Idem, p. 11. 
16 Sergiu Grossu, M-am luptat lupta cea bună, ed. cit., p. 150. 
" Iurie Colesnic, Sergiu Grossu — un nume din pantheonul 
nostru, în „Literatura şi Arta”, 2010, p. 3. 
'5 Apud, Sergiu Grossu, M-am luptat lupta cea bună, 
ed. cit., p. 154. 
? Sergiu Grossu, M-am luptat lupta cea bună, ed. cit., p. 154. 
? Pan M. Vizirescu, in „Gândirea”, Sibiu, 1995, nr. 3-4. 
Sergiu Grossu, O precizare, la volumul Inscriptii pe un 
vas de lut, p. 20. 

Realitatea vietii - 
realitatea literaturii* 


AB. - conf. univ, doctor 
habilitat in filologie. Directii 
de cercetare: literatura 
románá, literatura universalá 
şi comparată, teorie 

literară. Publicaţii recente: 
Reabilitarea autenticului. 
Culegere de articole și 
studii critice, Chişinău, 2006; 
Deschidere spre universalism. 
Literatura română din 
Basarabia postbelică. 
Monografie, Chişinău, 2010. 


BILETCHI, Nicolae, critic si istoric literar (12.11.1937, 
com. Oprişeni, jud. Rădăuţi, azi reg. Cernăuţi, Ucraina). 
Doctor habilitat în filologie, membru corespondent al 
A.S.M., cercetător ştiinţific principal la Institutul de Fi- 
lologie al A.S.M. din 1961, conferenţiar la Universitatea 
„lon Creangă” și Universitatea de Stat din Chișinău. Pe 
parcursul anilor a publicat circa 200 de lucrări stiintifi- 
ce, dintre care două monografii: Elementele epic și liric 
în dramaturgia sovietică moldovenească (Editura Ştiinţa, 
Chişinău, 1972), Romanul si contemporaneitatea (Editura 
Ştiinţa, Chişinău, 1984) şi trei culegeri de studii literare: 
Consemnări critice (Editura Cartea Moldovenească, Chi- 
şinău, 1976), Considerări si reconsiderări literare (Editura 
Literatura Artistică, Chișinău, 1983), Analize și sinteze 
critice (Chişinău, 2007). 


Ihab Hassan, cunoscutul teoretician și interpret 
al postmodernismului, se întreabă în una din lu- 
crările sale: „În fond, cine este criticul? Câţi se 
exprimă prin el?” Parafrazându-l, ne întrebăm şi 
noi: În fond, cine era si cine este criticul în spațiul 
literar si cultural pruto-nistrean postbelic dacă nu 
cel care tine cont de convențiile sociale, politice 
sau afective ale propriului mediu? Prin urmare, 
literatura este analizată conform cu regulile jocu- 
lui stabilite de societate. Apărută în 1984, lucra- 
rea criticului si istoricului literar Nicolae Biletchi 


* Articol elaborat în cadrul proiectului „Valorificarea 
identitátilor culturale în procesele globale”, cofinantat 
din Fondul Social European prin Programul Operati- 
onal Sectorial Dezvoltarea Resurselor Umane 2007- 
2013 „Investeşte în oameni”. 

Romanul și contemporaneitatea este concepută să corespundă unor realități 
anumite. Căci, oportun pentru a păstra credibilitatea activităţii de formare 
a climatului cultural, discursul critic ia forma adaptării mimetice la cerinţele 
vremii. Printre rânduri însă va răzbate dorinţa de detaşare, de deschidere a 
unei ferestre prin care atmosfera sufocantă să fie, câtuși de puţin, degajată. Care 
va fi soluţia, căci problema nu e deloc uşoară? Aflat într-o situaţie similară, nu cu 
mult timp în urmă, criticul si istoricul literar Vasile Coroban avea să recurgă 
la o modalitate foarte în vogă în anii '60, anume analiza romanului românesc 
din Basarabia, numit pe atunci moldovenesc, în raport cu cel universal, de- 
mers pe care autorul lucrării Romanul si contemporaneitatea îl va califica drept 
„imaginar”. Cu alte cuvinte, drept un gest de autoiluzionare sau de închidere 
într-o iluzie. Aproximativ în aceeași perioadă, un alt critic, Alghimantas Bu- 
cis, originar din Lituania, analizând situaţia romanului lituanian, in monogra- 
fia Roman i sovremennosti. Stanovlenie i razvitie litovscogo romana (Moscova, 
1977), a mers, la rândul său, pe calea intuirii structurii romaneşti, exegetul 
lituanian fiind avantajat de prezenţa unor repere solide ale genului literar re- 
spectiv în spaţiul baltic (în creaţia unor autori renumiți, precum A. Upit și V. 
Latis). În absenţa acestora, criticul originar din Bucovina va recurge la supapa 


Maria Cosniceanu şi Nicolae Bilețchi prinşi în valsul timpului 

teoretizárii, axându-și demersul istorico-literar pe urmărirea ,odiseei" epicu- 
lui in proza din stánga Prutului, urmánd, intr-un fel, exemplul lituanianului, 
colegul sáu de generatie, cu studii doctorale si cu o tezá sustinutá la acelasi 
Institut de Literaturá , Maxim Gorki" din Moscova. Spre deosebire de situatia 
în care se afla Alghimantas Bucis, criticului de la Chișinău nu i se ingáduia 
să-şi repereze demonstratiile de ordin estetic decât prin trimiterile la Istoria 
ieroglificá a lui Dimitrie Cantemir, la literatura clasicilor nostri și atât, perioada 
interbelică în care sunt concentrate căutările cele mai fertile de soluţii estetice 
în domeniul romanului fiind, în perioada sovietică, un tabu. Între altele, vom 
spune că tabuizarea aceasta va produce efectul cel mai nociv asupra cercetării 
literare din Republica Moldova. La fel, valorificarea tardivă a literaturii clasice 
(fapt menţionat si de către Nicolae Biletchi în cartea sa), precum și teoria „de 
tristă amintire” (N.B.) a lipsei de conflict (criticată abia în 1952) vor afecta 
şi ele literatura de aici. Criticul va recurge la o soluţie salvatoare pe care, în 
absenţa unor repere de ordin teoretico-literar, o va afla în poezia de la noi. În 
paranteză amintim că la sfârșitul anilor '70 Roland Barthes, în Pregătirea ro- 
manului. Note de curs și seminar la College de France, 1978-1979 şi 1979-1980, 
constata, după observaţia fină a lui Antoine Compagnon, că „elaborarea ro- 
manului se dovedește a fi, încetul cu încetul, o căutare în direcția poemului: 
„Poezia = practică a subiectivitátii într-o lume barbară, — susținea scriitorul 
francez” (apud Antoine Compagnon, Antimodernii. De la Joseph de Maistre la 
Roland Barthes, Editura ART, Bucureşti, 2008, p. 523). Explicatiile căutărilor 
în direcția poemului, cu care coincidea afirmarea romanului în contextul lite- 
rar basarabean de odinioară, bineînţeles, diferă, la fel cum diferite erau regi- 
murile în Estul și în Vestul Europei. Revenind la peisajul literar basarabean, 
precizám cá si Vasile Coroban, înaintașul criticului bucovinean, apelase la 
genul liric, în scopul argumentării discursului său istorico-literar despre fizi- 
onomia romanului autohton. Spre deosebire de el, Nicolae Biletchi va conta 
mai mult pe valoarea acestui gen. Am putea spune că, privit din perspectiva 
nevoii postmoderniste de diversificare a discursului critic, procedeul poate fi 
interpretat ca unul foarte actual. Însă trebuie menţionat faptul că în condiţiile 
respective soluţia era salvatoare și în alt sens, căci, după cum menţionează 
şi Nicolae Biletchi, „verbul univoc, expresia monovalentă, cuvântul lipsit de 
suportul experienţei de veacuri a limbii si a literaturii nu mai putea satisface” 
[1, p. 173]. A. Busuioc, L. Damian, Gr. Vieru, P. Botu, V. Teleucă, Gh. Vodă 
sunt poeţii la care criticul apelează pentru a atrage atenția asupra necesității 
de a susține si promova limba evoluată. Este o problemă cu care se confrun- 
tă şi alte literaturi. Același cercetător, A. Bucis, la care face trimitere criticul 
chisináuian, va sustine că „în primul rând trebuia de găsit cuvântul care să 
învingă stilul ilustrării publicistice si al declaraţiei oficiale. Trebuia lichidată 

uniformitatea stilistică, ce ducea la uniformizarea caracterelor umane și chiar 
a vorbirii personajelor...” [2, p. 174]. Este clar că intervine, totodată, o proble- 
mă de alt ordin: e vorba de corelatia dintre realitatea vieţii și realitatea litera- 
turii, mai exact spus, implicării ideologicului în literatură i se dă o interpretare 
contorsionată, căci personajul schematizat este impus literaturii din punct de 
vedere ideologic. Rezultatul este relevant: la suprafață apare, cu mai multă 
claritate, o problemă de ordin estetic, cea a limbajului si cea a limbii utilizate 
de artist, de către scriitor. În fond, scriitorului i se cere să rezolve o proble- 
mă socială cu ajutorul instrumentarului de lucru, limbajul. În aceste condiţii 
iese la suprafață în mod neașteptat calitatea limbii utilizate în opera artistică. 
Fenomenul este si mai elocvent în cazul abordării aspectelor legate de viața 
intelectuală. După mai multe decenii în care literatura a fost constrânsă, în 
manieră proletcultistă, să ilustreze lozincile partidului comunist, după ce a 
trecut prin abordarea eroului colectiv, urmând ca mai apoi să aducă în centru 
personajul individual, s-a ajuns, firește, si la probleme mai subtile, cum sunt 
cele legate de viaţa intelectuală. A existat, desigur, o perioadă în care un ast- 
fel de personaj era reprezentat foarte schematic, bunăoară, ca fiind posesorul 
mai multor diplome (în romanul Anei Lupan Lasă vântul să mă bată), însă, la 
un moment dat, a fost pusă imperativ problema modului în care arată acest 
intelectual, cum se exprimă. Justificată, întrebarea poetului Andrei Lupan 
„Cum cuprinzi, în ce măsurătoare, drumul de la plug la cosmodrom?", menită 
să trezească sentimentul de mândrie față de măreția progresului tehnic din 
ex-Uniunea Sovietică, necesita un răspuns în termenii adecvati ai unei limbi 
literare evoluate în condiţiile normalitátii. Limbajul utilizat va conta în pri- 
mul rând. Anume în acest context iese la suprafață fenomenul definit de către 
scriitorul disident rus Alexandr Soljenitin drept „duhovnoe odicianie naroda” 
(„sălbăticirea spirituală a poporului”), fenomen care la noi, din cauza stavile- 
lor puse în calea evoluţiei limbii ,moldovenesti', considerată diferită de cea 
română, era mai pronunțat decât oriunde în altă parte a spaţiului ex-sovietic. 


În aceste condiţii, deloc simple, enunturile criticului literar trebuiau conce- 
pute astfel încât să contribuie la schimbarea mentalitátii, căci se ştie cá pute- 
rea literaturii constă în capacitatea ei de a revela umanitatea, pe care o slujesc 
politica si gândirea, morala scriiturii având la bază convocarea denuntárilor 
filozofilor si a gânditorilor, criticului si istoricului literar fiindu-i rezervată 
aceeași cale. Aflat în imposibilitatea procedării la asemenea denunturi, is- 
toricul literar încearcă să deschidă o perspectivă mai amplă scriiturii. Chiar 
dacă restrângerea analizei literare la noțiunea de angajare este evidentă, au- 
torul pune accentul pe decalajul corelatiei realitatea vieții — realitatea litera- 
turii, accentuând schematismul personajelor, limbajul neadecvat al acestora. 
Romanul şi contemporaneitatea are în centru o perioadă literară în care era tot 

mai evidentă intepenirea în automatismele exprimării. Consecințele acestui 
fenomen s-au dovedit a fi grele: atât viaţa, cât si literatura deveneau irecog- 
noscibile; repetarea sistematică a legăturii vieții si literaturii, concepută ca 
„adevărul vieţii” — „adevărul literaturii”, prin adevăr avându-se în vedere doar 
adevărul aservit puterii (cu alte cuvinte, este vorba de o altă formă, mai voala- 
tă, a proletcultismului), a dus la simplificarea discursului narativ, orientându-l 
spre un populism care să fie pe înțelesul maselor largi. În felul acesta s-a re- 
nuntat la neliniștea lucidă de a sti, de a cunoaște. Nicolae Biletchi pune pro- 
blema romanului sub semnul probabilitátii, pentru a interveni cu prudentá 
acolo unde se putea. Romanul șaizecist, „fenomen în perpetuă mișcare”, este 
raportat la atmosfera caracteristică epocii respective. Până la urmă, şi aceas- 
tă modalitate de „detectiv” care urmărește fenomenul constituirii epicitátii 
se va dovedi o formă de autoiluzionare, căci depășirea liniei ezitante dintre 
vârtejul înălțimilor teoretice si solul literar moldovenesc, prea intoxicat de 
ideologie, se dovedeşte a fi o întreprindere de-a dreptul riscantă. Căutând o 
formă de valoare în imbrátisarea unui spaţiu al dezbaterilor teoretice, auto- 
rul se va ciocni de reactivarea substratului ideologic, a metodei realismului 
socialist. Căci, în cele din urmă, epicul romanesc, panoramic, era chemat să 
slujească interesului falsei idei de măreție. Cu alte cuvinte, aspectul ce tine de 
formă, sau epicul, pus în cauză, este distrus din interior. Ceea ce şi-ar fi dorit 
autorul, adică transformarea aspectului teoretic într-o valoare, se dovedește a 
fi cu neputinţă de realizat în condiţiile suprapunerii domeniului politic peste 
domeniul criticii. Depásirea falselor precepte ideologice vine însă pe un alt 
filon. Preocupat de cucerirea spaţiului interior, istoricul literar, volens-nolens, 
se abate de la doctrina realismului socialist, în chingile căruia era constrânsă 
cercetarea la acea vreme. Astfel, va aborda problema fragmentarismului, con- 
ducându-se de viziunea lui Liviu Damian, poet apreciat înalt de către criticul 
Nicolae Biletchi. „Dar unde-i cuvânul intreg?", se întreabă autorul Pártii noas- 
tre de zbor. Preluată de istoricul literar, întrebarea va constitui „cheia” pentru 
analiza romanului din perspectiva limbajului si din cea a limbii. Drept puncte 
de reper îi vor servi opiniile unor reputați specialiști în domeniul analizei ro- 
manului, precum V. Coroban, A. Adamovici, A. Bucis. Stabilind, astfel, pre- 
misele dezbaterilor despre romanul autohton, Nicolae Biletchi pune accentul 
pe necesitatea cultivării limbii în literatura artistică. Să nu uităm că doar cu 
câteva decenii în urmă situaţia era catastrofală sub acest aspect. Faptul acesta 
reiese si dintr-un fragment la care face referinţă criticul N. Biletchi, unde un 
personaj din romanul Comoara de Nichita Marcov se tânguie, aidoma autoru- 
lui frământat de posibilitățile expresive ale limbajului, în felul următor: „Gân- 
dul este mare lighioaie: nu l-ai fixat îndată pe hârtie, fuge, se schimbă cu altul 
şi trebuie să lupti mult până gândul dorit se întoarce înapoi. Dar iată gândul 

a venit, dar acum nu-ţi ajung cuvinte. Şi iar arunci condeiul, rupi hârtia, te 
enervezi, alergi prin casă, căutând de acum cuvinte pentru a-ţi exprima gân- 
dul. Până găsești cuvinte, gândul se schimbă iar cu altul. Iară cauti, gândești... 
Îi târziu, iar sfârșitul povestirii nu l-am găsit... Dincolo de limbajul învechit, 
atrofiat, dincolo de semnificaţiile discutabile, desprindem o voință de a scrie. 
Această voinţă care dăinuie va fi urmărită cu intermitentá de către istoricul 
literar, vor fi depistate formele ei de manifestare şi conturată, în felul acesta, 
realitatea literaturii noastre: una dramatică. Pe de altă parte, să ținem cont și 
de faptul că la sfârşitul anilor '70, când a fost elaborată lucrarea, situaţia în 
literatură era deja alta. Însă istoricul literar trebuie să restabilească importanța 
scrierilor din perspectiva condiţiilor lor istorice, pe baza înţelegerii istoriei 
mentalităților, a structurilor colective, a sociologiei receptării. Astfel, printre 
rândurile unei lucrări cu specific istorico-literar se poate citi si istoria relaţiei 
scriitorului cu publicul sau a scrierii artistice cu receptorul. Căci nu doar ope- 
ra literară influențează cititorul, ci se poate vorbi şi despre influenţa cititorului 
asupra literaturii, deoarece scriitorul se adresează unui anumit cititor, care are 
un anumit orizont de așteptare. Cititorul îl modelează, la rândul său, pe scrii- 
tor, la fel cum scriitorul vrea să-l modeleze pe cititor. 


Căutarea unor forme de deschidere a criticii poate fi descifrată în interesul 
față de „comentariul inedit al autorului” (L. Damian), față de complexitatea 
vieţii, de „esenţă”, față de „rădăcinile vieții” — singura cale capabilă să asigure 
renovarea opticii asupra lumii, precum si față de problema limbajului. Au- 
torul se îndreaptă dinspre viaţa aflată sub dictatul ideologic către viața care 
contează cu adevărat. Din această perspectivă sunt analizate romanele lui Ion 
Drutá, Aureliu Busuioc, Vasile Vasilache, Vladimir Besleagá. Filtrul criticii 
practicate în condiţiile constrictiei politice este unul sociologic univoc. Imer- 
siunea ideologică în fibrele vieţii de fiecare zi constituie, în textul critico-lite- 
rar, o dovadă a existenţei unei dependențe stricte a adevărului, a semnificației 
de dictatul extraliterar. Sub presiunea importanţei ce i se acordă limbajului, 
rigiditatea lanţului cu care este priponit adevărul în literatura timpului va mai 
ceda. Deci lucrarea domnului Nicolae Biletchi despre roman trebuie privită 
ca o realitate a textului ca atare și nu doar a lumii cuprinse în această lucrare. 
Pentru a înţelege ce a vrut autorul să le comunice eventualilor săi cititori tre- 
buie să-i înțelegem pe aceştia din urmă. Cu alte cuvinte, e necesară corelarea 
a trei factor care au determinat fenomenul literar abordat de istoricul literar: 
scriitorul, opera, cititorul. Dacă ceea ce vrea să ne comunice autorul are cât 
de cât importanţă, grija noastră trebuie să se rezume nu la descifrarea sensului 
acelei lucrări, ci a efectului ei. Anticipând, vom spune că rezultatul aplecării 
asupra problemei limbii în literatura pruto-nistreană postbelică s-a produs, 
la momentul oportun, când intelectualitatea, inclusiv din cadrul Academiei 

de Stiinte, a optat pentru denumirea corectá a limbii care se vorbeste in Re- 
publica Moldova. Mentionám cá printre semnatarii documentului elaborat 
la Academie, in anul 1994, s-a aflat si domnul Nicolae Biletchi, membru co- 
respondent. Însă evenimentul era previzibil chiar in funcţie de felul cum erau 
interpretate lucrurile atunci, în anii '60-70, în literatura de la noi, inclusiv în 
lucrările criticului. Căci o lucrare cu caracter istorico-literar nu vizează doar 
istoria literară, ci şi ceea ce am putea numi istoria literaturitátii (sau a culturo- 
logiei) în condiţiile specifice marcate de probleme lingvistice cum sunt cele 
din Republica Moldova. Prin urmare, importanța ei reiese dintr-un context 
mai amplu, în care determinantă este corelatia dintre adevărul nefalsificat al 
vieţii si adevărul literaturii, sau dintre realitatea vieţii si realitatea literaturii. 
Citite din perspectiva zilelor noastre, scrierile cercetătorului bucovinean se 
impun ca mărturii ale unor realități literare, care cu cât se îndepărtează de noi, 
cu atât devin mai puţin reprezentabile. Cărţile lui Nicolae Biletchi, cele scri- 
se până la 1989, precum și după (Analize și sinteze, 2007), ilustrează traseul 
sinuos, distorsionat al scrisului de la Est de Prut în perioade dintre cele mai 
complicate, totalitarismul si posttotalitarismul, odiseea constituirii constiin- 
tei de sine a unei literaturi puse în situaţia de a fi contemporană concomi- 
tent cu Budai-Deleanu, cu Heliade Rădulescu, cu pașoptismul, cu modernis- 
mul, precum și cu postmodernismul, care presupune o capacitate maximă de 
adaptare a literaturii la tendința ei de autodistrugere. 


Ştiinţa, Chişinău, 1984. 
2. Apud: N. V. Biletchi, Romanul și contemporaneitatea, 
Editura Ştiinţa, Chișinău, 1984. 


Note | 1. N. V. Biletchi, Romanul și contemporaneitatea, Editura 
bibliografice 

Nicolae RÂMBU 


Despre o stranie exorcizare: 
Elegia de la Marienbad’ 


N.R. — doctor profesor În una din convorbirile sale cu Eckermann despre 
universitar, Facultatea de demonic, Goethe face următoarea precizare, de 
Filozofie şi ştiinţe Social- — altfel des citată în lucrările dedicate acestui subiect: 

Politice a p iversitáti „În poezie e neapărat ceva demonic, și mai cu seamă 

m M iuli în poezia inconștientă, în ae şi rațiunea, si judeca- 
Romantismul filosofo tà sunt neglijate si care tocmai din această cauză ne 
german (2000), Tirania impresionează peste puterea noastră de înțelegere”. 
valorilor (2006), Axiologissche Demonicul, după cum afirmă Goethe în repetate 

Unangemessenheiten. rânduri, nu trebuie confundat cu diabolicul. Primul 

Beiträge zur Kulturphilosophie reprezintă puterea misterioasă, care se poate mani- 
(2007), Attraverso le ceneri dei festa nu numai în anumite personalități, ci si în lu- 
valori. Saggi sullimpossibile  cruri, în evenimente sau în epoci întregi. În Poezie 
si adevăr se precizează că „acel element demonic se 
poate manifesta în tot ceea ce este material sau ima- 
terial, ba chiar, în chipul cel mai curios, isi găseşte 
expresie si la animale". Nu putem decât să ne ară- 
tăm surprinderea pentru faptul că Goethe afirmă că 
în chipul cel mai curios 
demonicul poate fi în- | Mfuse ribelli 
tâlnit la animale, din | ceu count et semine al emi 
moment ce tocmai e cinici ia: 
despre acestea este pem 
vorba într-un frag- 
ment din Noul Testa- 
ment pe care Dosto- 
ievski îl alege drept 
epigraf la celebrul său 
roman Demonii. Con- 
form Evangheliei după 
Luca, un demonizat a 
fost vindecat de Isus 


neutralită assiologica (2008), 
Valoarea sentimentului şi 
sentimentul valorii (2010) 


WI$IITICIIQITIROMIINIA 


care ,poruncise duhului necurat sà iasá din omul acela, pe care pusese stápánire 
de multá vreme" (Luca, 8: 29). Demonii trec din om in animale, acestea se reped 
náucite pe povárnis spre mare si se îneacă. „Oamenii au venit să vadă cele întâm- 
plate si au venit la Isus și l-au găsit pe omul din care ieșiseră demonii, îmbrăcat si 
în toate minţile și s-au înfricoșat. Şi cei ce văzuseră le-au spus cum a fost mântuit 
demonizatul (Luca, 8: 35-36). 


Pentru ideea pe care dorim să o punem în evidenţă în acest eseu important 
nu este atât faptul că demonul sau, în viziunea lui Goethe, demonicul se ma- 
nifestă atât la om, la animale si în lucruri, cât mai ales trecerea lui de la unul la 
celălalt. Este de la sine înţeles că atât demonicul la Goethe, cât şi exorcizarea de 
care va fi vorba în continuare nu au aproape nimic de-a face cu cele relatate în 
pasajele neotestamentare evocate mai sus și nici cu practicile mistice și oculte 
care se revendică de la acestea, însă analogia trebuie făcută. Asemeni duhului 
necurat din relatarea biblică, demonicul goethean iese la un moment dat din el 
însuși și trece nu într-un animal, ci, de data aceasta, într-un lucru, în fascinanta 
Elegie de la Marienbad. 


Oamenii pătrunşi de această forță misterioasă, pe care Goethe o numește de- 
monic, „se comportă realmente ca niște posedati de o putere care-i depáses- 
te"^, Goethe însuşi spune că „ceva demonic, căruia nu era cu putinţă să i te 
împotrivești”S l-a determinat să scrie Metamorfoza plantelor, să se întâlnească 
într-o anumită împrejurare cu Friedrich Schiller sau să călătorească într-un 
anumit timp la Marienbad. El se arată fascinat de personalitățile demonice, 
precum Napoleon sau Byron, însă, precizează Goethe, oamenii demonici „nu 
sunt totdeauna cei mai eminenti, nici prin spirit, nici prin talente, si rareori 
prin bunătatea inimii lor. O putere uriaşă emană însă din astfel de ființe si 
exercită o influenţă de necrezut asupra tuturor făpturilor, ba chiar si asupra 
elementelor naturii. Cine poate spune cât de departe se va întinde o astfel de 


acţiune? Toate puterile morale reunite nu pot face nimic împotriva lor"*. 


Vom încerca să ilustrăm elementul demonic din opera de artă printr-o lucrare a 
lui Goethe însuşi. Evident că oricine a citit cu atenție monumentala monografie 
a lui Gundolf, în care Goethe este prezentat ca ființă demonică, s-ar aştepta ca 
această operă să fie Egmont. Ne vom referi însă la Elegia de la Marienbad, spre 
a pune în lumină o extraordinară relaţie dintre un autor demonic, așa cum a 
fost Goethe, si opera sa. „Odată terminată — se confesează el lui Eckermann — o 
operă nu mă mai interesa; o treceam cu vederea și mă gândeam numaidecât la 
ceva nou”. Şi totuși Goethe a avut cu două dintre operele sale raporturi cu totul 
speciale. Una este Suferințele tânărului Werther, cealaltă, prin excelenţă o operă 
demonică, este Elegia de la Marienbad. Deşi ambele l-au salvat pe Goethe în 

situaţii disperate, aceste două opere reprezintă totodată două extreme ale mo- 
dului în care autorul lor se salvează prin transformarea suferinței în poezie. 


Suferințele tânărului Werther este pentru Goethe o carte ca o sinucidere amânată, 
spre a folosi o frumoasă expresie a lui Emil Cioran. Spre a nu se sinucide, după 
cum se poate citi în Poezie și adevăr, el creează un personaj, tânărul Werther, pe 
care-l pune să se sinucidă în locul său. Pe parcursul întregii sale vieți, Goethe 
evită reîntâlnirea cu această operă, după cum afirmă însuşi de nenumărate ori, 
din următorul motiv: „Mă simt grozav de tulburat și mi-e teamă să nu mă tre- 
zesc iar în aceeași stare patologică în care eram atunci când am scris-o"*. 


La polul opus se situează reacţia lui Goethe față de Elegia de la Marienbad. 
La ea nu doar că revine deseori, ci se arată de-a dreptul fascinat de propria lui 
creaţie ca de ceva demonic. Şi, într-adevăr, Elegia de la Marienbad este o cre- 
atie demonică într-un sens cu totul aparte, pe care vom încerca in continuare 
să-l punem în evidenţă. Istoria ultimei povești de dragoste a lui Goethe, din 
care s-a născut această operă unică în literatura universală, este binecunoscu- 
tă. Poetul, în vârstă de 74 de ani, se îndrăgostește de Ulrike von Levetzow, pe 
când aceasta avea 18 ani, dar pe care o cunoscuse cu un an mai devreme, în 
aceeași stațiune balneară din Boemia. După cum se stie, Goethe face cunos- 
tintá cu Ulrike in vara anului 1821, la Marienbad, în casa bunicilor ei, unde se 
cazase, o revede în 1822 în împrejurări similare, iar în 1823, prin intermediul 
prinţului Karl August, Goethe o cere oficial în căsătorie, cererea lui fiind înso- 
titá de un certificat medical care atesta capacitatea lui fizică de a-şi îndeplini 
eventualele obligaţii matrimoniale”. Comicul acestei situaţii nu a fost nicioda- 
tă trecut cu vederea de cei care s-au ocupat de acest episod din viaţa scriitoru- 
lui. Încadrată într-un context mai amplu, această scenă este vrednică de Don 
Quijote, pentru cá Ulrike von Levetzow niciodată in lunga ei viață (1804- 
1899) n-a recunoscut cá ar fi fost vorba de vreo poveste de dragoste. Chiar 
şi spre sfârșitul vieţii, ea spunea despre relaţia cu Goethe: „keine Liebschaft 
war es nicht”. Această propoziţie — n-a existat nicio iubire — reprezintă esenţa 
atitudinii pe care a avut-o întotdeauna Ulrike față de ultima poveste de dra- 
goste a lui Goethe. Prietenei sale Malwine von Hófler, care dorea să stie ce s-a 
petrecut, de fapt, între ei la Marienbad, i-a răspuns astfel: „Pot sa te asigur ca 
Goethe nu mi-a dat decât un sărut de despărţire”. 


Imaginaţia poetului făcuse din ea ceea ce făcuse Cavalerul Tristei Figuri din 
Aldonza Lorenzo, o tárancá oarecare din Toboso: „...stăpână a gândurilor lui... 
desi fata, se înțelege de la sine, habar n-avusese vreodată si nici nu-l bágase in 
seamă”!?. Pentru Goethe însă era vorba de o poveste de dragoste pe care o tră- 
ieşte într-un mod cu totul aparte, nu pentru că era ultima din viaţa lui, ci pentru 

că se transformă într-o creație extraordinară care-l va elibera pentru totdeauna 
de demon. Atât naşterea acestei poezii, cát si efectele ei asupra propriului ei autor 
sunt de domeniul miracolului. Iată cum descrie Eckermann atmosfera aproape 
magică în care Goethe dezvăluie pentru prima dată demonismul operei sale: 
„Stadelmann aduse două lumânări de ceară pe care le puse pe masa de lucru a 
lui Goethe. Acesta mă rugă să iau loc în fața lumânărilor, vrând să-mi dea ceva 
să citesc. Şi ce credeți că mi-a pus dinainte? Cea mai nouă, cea mai dragă poezie 
a lui: Elegia de la Marienbad”". O mulţime de alte elemente relatate nu numai 
de Eckermann, ci si de alti apropiaţi ai săi dovedesc faptul cá Goethe ,pretuies- 
te acest manuscris mai mult decât pe toate celelalte"'*. De asemenea, această 
elegie i-a produs lui Eckermann , o impresie cu totul neobișnuită și te răscolea 
până în adâncul sufletului”'5. Acest lucru se petrecea pe data de 27 octombrie 
1823. Pe 16 noiembrie, conform consemnărilor lui Eckermann, manuscrisul 
Elegiei de la Marienbad este din nou prezentat în aceeași atmosferă de vrajă, în 
lumina tremurândă a lumânării. Poezia este citită şi recitită „cu o rară plăcere”!S. 
Goethe se desparte cu greu de această poezie pe care o iubește... Mult timp Ele- 
gia rămâne nepublicată și păstrată cu mare grijă alături de alte câteva obiecte 
care-i amintesc poetului de Marienbad. Wilhelm von Humboldt relatează cum 
în timpul vizitei pe care i-a făcut-o lui Goethe la Weimar, în noiembrie 1823, 
acesta i-a arătat creaţia îndrăgită, spunându-i că este singura păstrată cu scrisul 
său, accentuând astfel semnificaţia specială pe care o atribuia Elegiei de la Ma- 
rienbad". 


Într-un splendid eseu dedicat lui Goethe, Stefan Zweig situează momentul 
apariției Elegiei de la Marienbad, in mod metaforic, printre acele ore astrale 
ale omenirii, când spiritul omenesc se arată a fi cu adevărat creator. Această 
minune a liricii germane este explicată de Zweig prin intermediul teoriei lui 
Goethe, despre „pubertatea repetată” a geniului. Exuberanta erotică ce se 
manifestă la majoritatea oamenilor doar în tinereţe, revine periodic, con- 
sidera Goethe, în cazul geniului. Legătura dintre eros si creaţie reprezintă, 
de altfel, obiectul a numeroase studii consacrate autorului Elegiei de la Ma- 
rienbad. Atunci când este foarte bolnav, prietenul său Karl Friedrich Zelter 
îl vindecă citindu-i propria sa poezie. Goethe se referă mai târziu astfel la 
acest episod: „Ce curios a fost că vocea ta sensibilă si blajină m-a făcut să 
ascult, de mai multe ori, ceea ce îmi este drag într-o măsură pe care nici 
nu îndrăznesc să mi-o mărturisesc... N-am voie să o dau din mâinile mele, 
dar dacă am trăi laolaltă, ar trebui să mi-o citești si să mi-o cánti, până ce ai 
inváta-o pe de rost"'*. Ulrike a reprezentat prilejul ca pubertatea lui Goethe 
sá se manifeste pentru ultima datá si de aici decurge, explicá Stefan Zweig, 
profunda durere exprimată în poezie in mod direct si „cu o sinceritate má- 


reatá" ??, 

Considerám insá cá o explicatie psihologicá, de tipul celei oferite de Zweig, cel 
care posedă un veritabil talent de Menschenkenner si care este totodată un cu- 
ceritor stilist, nu este suficientá pentru a intelege relatia cu totul specialá a lui 
Goethe cu aceastá poezie pe care a privit-o mereu ca pe un obiect sacrosanct. 
Elegia de la Marienbad necesită o abordare filozofică sau, mai precis, metafizi- 
că. Faptul cá Goethe era un om demonic nu mai încape nicio îndoială. „Forţa 
creatoare a lui Goethe și demonismul ce i-au guvernat viaţa sunt inseparabile, 
ele reprezintă două forme ale aceleiași forțe”. Această teză este atât de bine 
argumentată de Gundolf, încât nu mai are sens să insistăm asupra ei. Ceea ce 
dorim să scoatem aici în evidenţă este faptul că, dintre toti oamenii demonici 
evocati de Goethe sau care ar putea fi lesne identificati în istorie ca fiind astfel, 
Goethe însuși este singurul care reușește, în cele din urmă, să-și înfrângă în mod 
titanic demonismul în ceea ce are el barbar și distrugător. Este foarte adevărat 
cá Goethe pune accentul pe faptul cá demonicul este o forță creatoare, poziti- 
vă, nu negativă, reprezentată de Mefistofel, dar creația aduce cu sine inevitabil 
şi distrugerea sau, nu de puţine ori, autodistrugerea. „Cu cât un om este mai 
elevat, spunea Goethe, cu atât e mai bântuit de demoni, trebuind necontenit 
să bage de seamă ca nu cumva voinţa să-i fie abătută pe căi greșite”. Tensiunea 
ieșită din comun pe care o resimte oricare cititor al Elegiei de la Marienbad l-ar 
fi distrus pe Goethe însuși sau, cel puţin, l-ar fi abătut pe căi greșite, dacă nu s-ar 
fi eliberat de ea prin creaţie. Au mai făcut-o însă atâţia alti creatori de dinainte şi 
de după Goethe. Ceea ce face însă din această poezie un caz unic în istoria cul- 
turii este faptul că întreaga forță demonică a autorului ei este transferată asupra 
operei ca într-un straniu proces de exorcizare. Din momentul așternerii ei pe 
hârtie, Elegia de la Marienbad devine opera demonică par excellence, iar Goethe, 
autorul ei, care de acum încolo va fi eliberat de demon, va continua să trăiască 
și să creeze ca un geniu simplu, sau poate nici măcar atât. După Elegia inspirată 
de Ulrike, el „cu gravitate isi cuprinde cu privirea opera făurită de-a lungul a 
şaizeci de ani de viață si aceasta îi apare fragmentată si risipită. Şi, întrucât nu 
mai poate construi, se hotărăște ca măcar să adune laolaltă; încheie contractul 
pentru Operele complete, isi asigură drepturile de autor, ...se reîntoarce spre cei 
dintâi tovarăși ai tinereții sale Wilhelm Meister si Faust”. Această remarcă se gă- 
sește la majoritatea biografilor lui Goethe. Friedrich Gundolf, de pildă, afirmă: 
„Mai tot ce va scrie Goethe de acum înainte constă în reflecții și aplicaţii morale, 
calme, aproape rigide, sau în aprobări si dezaprobări severe, energice, rostite de 
la înălțime”. Cu alte cuvinte, tot ceea ce întreprinde Goethe după Elegia de la 
Marienbad este lipsit de demonism. 


El continuă însă să fie atras toată viața de Elegie ca de o operă demonică. O 
serie de mărturii ale unor apropiaţi ai poetului poate fi invocată în sprijinul 
acestei idei. Marienbad a avut efecte miraculoase asupra lui din momentul 

în care s-a îndrăgostit în acel loc din Boemia de Ulrike von Levetzow. La în- 
ceputul anului 1823 Goethe a fost atât de grav bolnav, încât medicii îi dă- 
deau prea puţine şanse de supraviețuire. El însuși îi mărturisea doctorului 
Huskhke: „Sunt pierdut”, iar vestea morții lui se ráspándise deja la Jena”. În 
acea stare de agonie, Goethe rostește un cuvânt salvator: Marienbad! Dorea 
să bea apă de Marienbad, spunând: „Dacă trebuie să mor, vreau să mor totuși 
în felul meu!" Atât această apă, pe care o bea cu toată ființa lui, cât si ceaiul 
de arnică (Arnikatee), flori pe care, spune Goethe, le-a întâlnit în Boemia, 
au asupra stării lui de sănătate un efect miraculos”. Este de la sine înţeles că 
după această „cură”, urmată de o insánátogire nu doar imaginară, ci constatată 
de persoane ale căror relatări sunt demne de toată încrederea, Goethe, brusc 
reîntinerit, doreşte cu ardoare să plece la Marienbad. 


Pe 26 iunie 1823, mai devreme, așadar, decât în anii precedenti, poetul pleacă 
în Boemia unde nu numai că se simte complet refăcut după boala grea de care 
suferise, ci trăiește ciudata poveste de dragoste din care s-a născut Elegia de la 
Marienbad. 


Pentru a se înțelege mai bine ceea ce am numit exorcizarea lui Goethe prin 
această operă, trebuie să aruncăm acum o scurtă privire asupra concepției ace- 
lei epoci despre geniu. Deşi ambele sunt facultăți creatoare, ele nu se suprapun 
decât într-o foarte mică măsură. Cu binecunoscuta sa capacitate de sinteză, 
Immanuel Kant a definit geniul drept „talentul (darul naturii) care prescrie re- 
guli arte”, atrăgând totodată atenţia asupra pericolului care rezultă din spon- 
taneitatea si originalitatea geniului. Contraponderea geniului ca facultate de a 
crea este, în opinia lui Kant, gustul, cel care temperează elanurile geniului spre 
a realiza opere care se pot încadra, în ciuda originalității lor, într-o anumită tra- 
ditie culturală. „Gustul este... disciplina (sau educaţia) geniului; el ii domoleste 
elanul şi îl face civilizat sau rafinat; totodată îl conduce, indicându-i limitele în 
care se poate mişca, pentru a rămâne adecvat scopului său final”. 


Dacă geniul îşi găseşte contraponderea în gust, după cum arăta Immanuel 
Kant în Critica facultăţii de judecare, demonicul, aşa cum apare el la Goethe, 
trebuie, de asemenea, să aibă o contrapondere, pentru ca să nu o apuce pe căi 
greşite, cum se exprimă el întru-una din convorbirile cu Eckermann. De data 
aceasta nu gustul, ci înțelepciunea (die Weisheit) reprezintă contraponderea 
demonicului. Aceasta nu numai că va potoli elanurile demonicului de care 
Goethe era posedat, ci îl va înlocui cu totul după exorcizarea pe care o repre- 
zintă Elegia de la Marienbad: 


„Acum departe sunt! Ce se cuvine 


Acestei clipe? Nu ştiu. Ea-mi oferă 


CRITICĂ, ESEU IKE 


Pe lângă frumusete-un strop de bine; 
Dar vreau să-l uit, povara-i prea severă. 
Un dor ne-nvins necontenit mă mână, 


Iar sfat, doar lacrimile-o să-mi rămână. 


Tàsniti deci! Inundati-má năvalnic — 
Nicicând nu stingeti aprigul járatic! 
Scurmând în piept, ceva se rupe jalnic, 
Cu Moartea, Viaţa s-a-nclestat sălbatic, 
Sunt ierburi, pentru-a cărnii suferință; 


Dar spiritu-i slăbit, fără voinţă”. 


Odată cu această splendidă creație demonică, Goethe devine înțelept: „La ce 
mi-e bună o-naltá-ntelepciune / Was hilft es mir, so hohe Weisheit lernen!” 
Echilibrul fiinţei sale este restabilit după ce fusese complet bulversat de o iubire 
la fel de demonică precum elegia prilejuită de aceasta. „Pierdut-am totul, m-am 
pierdut — si-odatá am fost iubit de zei!” nu înseamnă decât că demonicul a ră- 
mas pentru totdeauna în urmă, cu toată bogăția lui de daruri, dar si de primejdii, 
după cum se exprimă Goethe în ultima strofă din Elegia de la Marienbad. 


Note | ! Acest text reprezintá versiunea in limba románá a eseu- 
lui Goethe e il potere demonico di Ulrike, apárut in volumul 
Muse ribelli. Complicità e conflitto nel sentire al femminile, 
Ombre corte edizioni, Verona, Italia, 2012. Multumiri 
editurii italiene pentru acceptul publicării versiunii ro- 
mâneşti în revista „Limba Română”. 

2 Johann Peter Eckermann, Convorbiri cu Goethe în ulti- 
mii ani ai vieții sale, E.P.L.U., Bucureşti, 1965, p. 250. 

3 Johann Wolfgang Goethe, Poezie si adevăr, vol. III, 
E.P.L., București, 1967, p. 386. 

^ Lucian Blaga, Daimonion, in: Opere, vol. 7, Eseuri, Edi- 
tura Minerva, Bucureşti, 1980, p. 296. 

$ Johann Peter Eckermann, op. cit., p. 459. 

° Johann Wolfgang Goethe, Poezie și adevăr, vol. III, 
E.P.L., Bucuresti, 1967, p. 387. 

7 Johann Peter Eckermann, op. cit., p. 117. 

* Johann Peter Eckermann, op. cit., p. 515. 

? A se vedea, Dagmar von Gersdorff, Goethes späte Liebe. 
Die Geschichte der Ulrike von Levetzow, Insel Verlag, Fran- 
kfurt am Main, 2005. 

? [bidem, p. 108. 

1990), fondator al Societăţii 
culturale, Junimea '90" (laşi, 
1990), precum şi al seriei noi 
a revistei „Dacia literară” (din 
1990). Cărţi publicate: Mona- 
Monada (1981), Fiul Omului 
(1986), Dincolo de disperare 
(1995), Lucianograme (1999), 
Grenade si îngeri (2001), 
Atelier de potcovit inorogi 
(2003), Sciaticá de Copou 
(tablete si enunturi civice, 
2010). Printre premiile 
decernate: al Uniunii 
Scriitorilor din România — 
filiala laşi (1990, 1994, 2000), 
al revistelor Ateneu” (1999), 
,Euphorion" (2000), „Poesis” 
(2002) ș.a., Premiul „Nichita 
Stănescu” (2010), Premiul 
Congresului Naţional de 
Poezie (2011). Tradus în 
peste 20 de limbi (în presa 
culturală, antologii, editi 
bilingve). 


Lucianogramă L-V 


Program de lucru: 
deschis de Luni până Vineri 


de L-uni până V-ineri 
printre litere incendiare 
divortate 

rebele 

váduve 

sicofante 


de L-ucian pàná V-asiliu 
printre litere jucáuge 
printre iele 


Partidă cezariană 


Joacă şah fiul Cezar 
cu Don Caesar. 

Joacă sah Don Caesar 
cu fiul Cezar 


Cele două câmpuri de dispută 
se dispută 
între piesele albe si piesele negre 


Îngerul alb de pe umărul negru 
se confruntă 

cu îngerul negru 

de pe umărul alb 

Diogene 
arbitreazá partida 
— apatrida 


Don Caesar fumează. 
Fiul Cezar soarbe socadă 
dintr-o cupă de argint — 
face primul rocadă 


Cei doi kaiseri / tari 
acceptă schimb de nebuni — 
unul este Nero, 

celălalt este livrat prizonier / 
în chip de Napoleon 
spectatorilor huni 


Protestează, marginal, un pion: 

Don Caesar a scăpat scrum de țigară 
în poala Reginei — 

se face tăcere, silentie în țară 


Regele se pregătește să intervină. 
Caii își scuturá cáláretii. 
Descalecă pe tabla de şah 
penumbrele, cu scapetii 


Se aud focuri de armă 
(în vecini 

sar în aer 

dopuri de la damigene) 


Arbitrul Diogene 

scoate cartonasul galben — 
intervine, autoritar 

în confruntarea dintre pătrate 
(se rostogolesc 

de pe tarabe 

măslinele lui Socrate) 


Unturn 

taciturn 

din cetatea Soroca 
propune remiza 


Ín cámpul de joc 
dau návalá din nou 
Nistrul si Iza 


Bilet de cálátorie 


Scriu pe spatele tichetului de tren 
Bucureşti — Iaşi — Chișinău — Cernăuţi — Cluj - 
Timișoara — Craiova — Constanţa: 

— opizecist 

poate însemna 

să ai 1,80 m înălțime 

— să tragi 80 de clopote 

pentru a alunga seceta 

— să fii vecin cu Bojdeuca ,Ion Creangă” 
— să fecundezi 80 de fantome 

în penumbra senzuală a castelului Bran 
— să aprinzi 80 de lumânări 

în Cimitirul vesel din Săpânța 

— să tragi 80 de gloanţe oarbe 

în noaptea de An Nou 

în centrul localităţii Deveselu 

— să sapi 80 de fântâni 

pentru neamul însetat al bánátenilor 
exilați în Dobrogea 


— să faci 80 de genuflexiuni 
în numele optzecismului de pretutindeni 

Cimitirul cu un om in plus 


A murit, la 99 de ani 

várul Dumitru al tatálui meu Stefan. 
În iarna prodigioasă, 

încât chiar dacă aș fi dorit să particip 
la înmormântarea lui, 

nu aș fi avut cum 


Acolo, în târgul sud-moldav, 

zăpada este înaltă 

cât ușa bisericii domnești, 

viscolul îngână Nocturne de Chopin 
moartea face pârtie cu lopata 


Când m-am născut, 

în satul cu flori de gheaţă, 

vărul Dumitru 

mi-a devenit un fel de al doilea tată 
(părintele meu era deseori 

ridicat de la domiciliu, anchetat, 
internat în Spitalul de Psihiatrie — 
un fel mascat de detenţie politică) 


Vărul tatălui meu / tată de rezervă 
revenise, soldat siberizat, 

de pe Frontul de Est... 

Incomod, dar util, 

antipatizat de autorităţi, dar necesar 
era Vlăjganul bun la toate, 

haiducul, gospodarul — 

sacrifica porcii în ogrăzile văduvelor, 
şamaniza, descânta, împăca, 
singurul în stare să repare 
clopotniţa si turla bisericii 

dizlocate de cutremur 


S-a dus, la 99 de ani 
vărul / tatăl Dumitru — 
l-a îngropat zăpada 


muc de lumânare 
pâlpâi, absent, 
pe pieptul lui de vlăjgan bun la toate 


Rugăciune hibernală 


Mai înalt decât Înaltul 

mai profund decât Profunda 

mai drept decât Dreptii 

mai vertical decât Verticala 

mai necuprins decât Necuprinsul 
mai tăcut decât Tăcuta 

mai smerit decât Smerita 


Doamne, 
pe mine, insul 
fă-mă Insulă 

Viorica-Ela CARAMAN 


Literatura și diplomaţia literară 


"Mf 


i) 


V.-E.C. - redactor-sef adjunct 
al revistei „Limba Română”, 


doctorandá la Institutul de 


Filologie al A.Ş. 


volumului de cri 


municipiu 


Premiul 
al Salonului In 
de Carte, Chisi 

Membr 


pentru Ştiinţă d 
terar pentru debu 
a 


„autoare a 
icá literará 


ernation 
náu, 2009). 
u al Uniunii 


Scriitorilor di 


n Moldova. 


În spiritul dezvoltării interdisciplinare a cunoas- 
terii se fac în prezent tot mai populare şi mai nece- 
sare conexiunile dintre domeniul literar și istorie, 
sociologie, geografie, economie, politologie etc., 
care autorizează sfere de cercetare extrem de in- 
teresante și revelatoare pentru condiţia existenței 
umane în evoluţie, determinată de factori dintre 
cei mai diverşi. Urmând un itinerar investigatio- 
nal sistematizat de Michel Bourdieu care, contrar 
concepției marxiste despre primatul forţei eco- 
nomice, fixează importanţa vectorilor culturali si 
simbolici în constituirea ierarhiilor sociale, vor- 
bind de o violență simbolică, cercetătoarea tot de 
origine franceză Pascale Casanova, cu o activitate 
perseverentă la Centre National de Recherches 
Scientifiques (CNRS), decide să reflecte, fără pre- 
tentii de exhaustivitate însă, structura multistratică 
a unei „Republici Mondiale a Literelor”, al cărei 
mecanism de dinamizare este susținut de co-exis- 
tenta literaturilor „mici” si mari Cunoscută ca 
autoare a unor studii ce provoacá o deosebitá fas- 
cinatie a globalului, precum Beckett l'abstracteur: 
anatomie d'une révolution littéraire (Paris, Seuil, 
1997), Paris, le meridien de Greenwich de la littéra- 
ture in Capitales culturelles, capitales symboliques: 
Paris et les expériences européennes, XVIIIe-XXe 
siécles (Paris, Publications de la Sorbone, 2002), 
Literature as a world (New Left Review, 2005) etc., 
criticul (socio-)literar Pascale Casanova publi- 
cá in traducere románeascá (dupá originalul din 
1999) la Editura bucuresteaná Curtea Veche, in 
2007 (cu sprijinul Ministerului francez al Afaceri- 
lor Externe si al Ambasadei Frantei in Románia), 


CĂRȚI SI ATITUDINI EE 


monografia cu titlul Republica Mondială a Literelor, o lucrare exegeticá redac- 
tată într-un stil accesibil, evitând dogmatismele și ermetismele si utilizând 
conceptele fundamentale din domeniile-cheie enunțate mai sus, pe înțelesul 
oricui care a făcut măcar un colegiu în una dintre aceste specialităţi, o con- 
ditie extrem de importantă, la ora actuală, în primul rând pentru scoaterea 
segmentului literar dintr-un autism fatal sau din celula elitismului intangibil, 
asa cum se vede cel puţin dintre limitele spaţiului unei literaturi „mici” sau, si 
mai și, dintr-o extremă a spaţiului unei astfel de literaturi precum este mediul 
basarabean. 


Dar accesibilitatea acestei cărți ce tratează un subiect cât se poate de complex, 
fiind investită cu creditul „circulaţiei”, reprezintă şi dovada incontestabilă a 
unei conștiințe diplomatice a cercetării, caracterizând o civilizaţie care a de- 
monstrat de-a lungul istoriei că literele și, în general, valorile spirituale pot 
dicta, într-un mod poate chiar mai autoritar decât alte sfere cognitive şi de 
activitate, regulile unui joc al influențelor. Or, autoarea vine de la Paris, oraşul 
care şi-a construit statutul unui centru de creditare a bunurilor literare / artis- 
tice, a literaritátii deci, si îi revendică, o dată în plus, imaginea pe care Victor 
Hugo, in 1789, i-a definit-o, se pare, pentru totdeauna, făcând din Revoluţia 
Franceză „capitalul simbolic” major al orașului: „Roma are mai multă maies- 
tate, Tréve — mai multă vechime, Venetia — mai multă frumuseţe, Neapole — 
mai multă gratie, Londra — mai multă bogăţie. Dar ce are Parisul? Revoluţia... 
Parisul este locul de pe întregul pământ unde se aude cel mai bine freamătul 
uriaşelor pânze de pe corabia nevăzută a progresului”. 


În opinia lui Pascale Casanova, Parisul adună toate punctele în care istoria si 
geografia se întâlnesc, formând meridianul Greenwich al literaturii, adevăra- 
tul prezent pe care caută să și-l aproprieze toate 
celelalte medii ex-centrice, ce-și duc existen- 
ta într-un anacronism naţionalist sau de altă 
natură. Perspectiva cărții Republica Mondială 
a Literelor, abordând forţa literaturii în rela- 
tia dintre civilizaţii si exploatând deci un alt 
unghi de interpretare literară, este inspirată, 
menţionează autoarea, de textul lui Henry | 
James Desenul din covor, în care acesta tratează | 
cu mult curaj contactul dintre scriitor si critic, 


PASCALE (CASANOVA 


pe dimensiunea receptării, punând în eviden- 
tá surprizele diverselor aspecte de analiză a 
unei opere literare: „James afirmă două princi- 
pii contrare reprezentărilor obişnuite ale artei 

literare: pe de o parte, există cu adevărat «ceva» de descoperit în orice operă 
şi este sarcina legitimă a criticii s-o facă, iar, pe de altă parte, acest «secret» 
nu e ceva infailibil si de natură superioară sau transcendentă, care ar impune o 
tăcere plină de reculegeri. Metafora jamesiană foarte concretă a «desenului» 
(sau figurii) din covor («la fel de concretă, insistă el, ca o pasăre în colivie, 
ca o momeală în cârligul unditei, ca o bucată de brânză in cursa de șoareci») 
impune ideea că trebuie căutat în literatură ceva ce încă nu a fost descris”. Cer- 
cetătoarea alege să privească „splendida complexitate” a operei literare — răs- 
turnând optica creaţiei izolate — din perspectiva unui întreg cu toate părțile lui 
componente, întregul este astfel un complex de creaţii literare, în care fiecare 
scriere îndeplinește un rol determinant în constituirea ansamblului: „Tot ce 
se scrie, tot ce se traduce, se publică, se teoretizează, se celebrează constituie 
un element al acestei compoziţii. Nicio operă nu poate fi descifrată ca desen 
decât pornind de la compoziţia în ansamblu, coerenţa sa nu poate fi deslugitá 
decât în legătură cu întregul univers literar. Operele literare nu se manifestă 
în toată unicitatea lor decât pornind de la totalitatea structurii ce le-a îngăduit 
să se ivească. Fiecare carte scrisă în lume și declarată literară nu este decât o 
părticică infimă din imensa «combinaţie» a întregii literaturi mondiale”. Prin 
urmare, structura conceptuală a perspectivei este bine legată. 


Iar ca orice formaţiune statală, Republica Mondială a Literelor are principiile si 
instanţele ei de funcționare. Este vorba de independenţa ei, chiar și relativă, față 
de factorul economic sau politic (F. Braudel), de economie spirituală, de cre- 
dite literare, de bănci tranzactionale, de bursă de valori literare, de conflicte de 
evaluări, de capital spiritual marcat de vechime (invocate de Paul Valéry), de co- 
mertul de idei între popoare, piață de schimb mondială (menţionate de W. von 
Goethe), de o hartă intelectuală care se modifică foarte lent, graniţele ei având o 
mare stabilitate (V. Larbaud), un moment al fondării (sec. XVI, când literatura 
a devenit o miză a luptelor internaționale), o limbă oficială, sau câteva, o istorie 
proprie, „niciodată scrisă cu adevărat, ocultată fiind de aproprierea naţională 
(deci politică)” (P. Casanova), instituţii, jurii, şcoli. Ceea ce deosebește însă 
această formaţie internațională de fenomenul globalizării, observă autoarea, 
este o reprezentare deloc pacifistă a lumii. „În accepțiunea noastră, istoria (ca si 
economia) literaturii va fi, dimpotrivă, istoria rivalitátilor având drept miză lite- 
ratura si care — prin negări, prin manifeste, lovituri de forţă, revoluţii specifice, 
detunări, mișcări literare — au ajuns să alcătuiască literatura mondială”, criticul 
re-aducând sensul primar si etimologic al conceptului de universalitate — de la 
univers, de la un spaţiu ordonat după legi specifice si stabile. 


Viaţa literaturii universale o fac centralii si ex-centricii. Câţi însă dintre 
ex-centrici (cei care nu sunt integrati / acceptaţi în / de centru) se regăsesc în 

literatura proprie pe picior de recunoastere? Spre exemplu, literatura románá 
pe care Pascale Casanova o indexeazá la categoria „relativ recente" s-a centra- 
lizat printr-un autor care, urându-și patria cu toti porii, a scris o carte „fascistă 
şi antisemită” si a fost pe loc asimilat. Or, desenul din covor nu prea coinci- 
de cu intentionalitatea literară a unei naţiuni. Problema sau tocmai norocul 
literaturii noastre este că nu poate fi asimilată; unii se plâng de asta, zicând 
că suntem neintegrabili, alții nu încetează să spere că unicitatea, cu toate ale 
ei, depășește statutul marginalitátii. Deşi românii îl recunosc, nu cred că s-ar 
gândi să-l asocieze cineva pe Cioran cu sintagma „scriitor naţional”, pentru că, 
în plus față de alţii, a trecut pe la Paris, generoasa bancă creditară a naţiunilor 
şi a literaturilor nationale. Culmea - creditul pe care Parisul i l-a acordat lui 
Cioran, asimilatul, nu este din contul idolatrizării unei capitale ideale în care 
s-a stabilit și a trăit până la moarte, ci chiar din cel al dramei unei istorii trăite 
ca inferioritate ontologică (fără să ceară niciodată cetăţenia franceză). Alta e 
că aspectul cinic al literaturii noastre este centralizabil, integrarea trebuind, 
aşa cum remarcă autoarea, să se producă în condiţiile unei distanţe specifice. 
Dar iată că centrul, de data aceasta, poate fi, chiar el, periferia. Şi dacă gândim 
mai constructiv, putem spune că literatura noastră (sau orice literatură?! ), in 
funcţie de temperatura pariziană, dacă nu cumva între timp se mută capitala 
literară, poate livra centrului multe soiuri particulare care să prindă la gravita- 
tie cu același succes... le și livrează temporar, de altfel... 


Această perspectivă, invers proporţională cu cea adoptată din start, îi este 
atribuită unui scriitor pe care nu doar Parisul îl crede universal - lui Kafka, 
spre exemplu, evreul care a locuit la Praga (de care nu se prea desprinde), în 
mijlocul tensiunilor imperiale de la începutul secolului XX, a scris în germană 
şi a înţeles că poate fi mai naţional decât în sânul literaturii idiş, exprimând 
prin opera sa o dramă a dezrădăcinării paroxistice si a absurdului ontologic 
cotidian, instrumentate în maniera expresionismului și a suprarealismului, 
exemplar universalizate. lată cá de data aceasta „grațiile inspiraţiei literare” 
coincid cu diplomaţia care propulseazá o literatură „mică, autorul scriind, în 
jurnalul din 1911, şi pe tema relaţiei, încurajate imperativ, a literaturii cu po- 
litica, înțeleasă în afara unei acțiuni diversioniste, menţionând lipsa oricărui 
pericol de compromis: „legătura sa [a literaturii] cu politica nu e periculoasă 
[...] datorită autonomiei interioare a literaturii”, pentru una care, evident, are 
această interioritate incoruptibilă. 


Dar fiecare își alege calea proprie de afirmare, important e ca exotismul față 
de cei care te aprobă să fie suficient de pronunţat: Cioran, dezangajat, şi-a re- 
abilitat patria printr-un flagrant curaj al divulgării și renegării acesteia, Kafka 
asumându-și naționalismul cu o exclusivă sensibilitate artistică... Iar dacă 

semeni prea mult cu centralii, esti disprețuit, asa cum i s-a întâmplat elveti- 
anului C. F. Ramuz, venind din Vaux, iar diferențele pe care le avea față de 
parizieni erau doar accentul si un ușor provincialism, lucruri ce, paradoxal, au 
constituit cea mai mare piedică în aproprierea vieții artistice din Franţa: „În 
zadar mă străduiesc să particip la ea: sunt stângaci. Îmi dau seama de asta și 
stângăcia mea creşte. Încurcătura în care te afli devine ridicolă (ai douăzeci de 
ani); nu mai ştii să vorbeşti, nu mai ştii nici să mergi. Foarte micile diferențe 
de intonatie, de accent sau chiar de atitudine, sunt mai rele decât cele mai 
marcate, și te stânjenesc mai mult. Englezul rămâne englez, englezul nu miră 
pe nimeni, el e deja „clasat”: eu sunt aproape la fel cu cei din jurul meu, dar 
dorind să fiu cu totul la fel, dau greș cu o nimica toată, dar care sare groaznic 
în ochi” (C. F. Ramuz, Raison d'être). 


În ce sens poate fi revelatoare o astfel de perspectivă? La ce poate servi o ase- 
menea ordonare a lucrurilor? Cine este sau ar trebui să fie preocupat de di- 
plomatia literaturii? Culturile mici, marginalii (ex-centricii), pentru a urma 
nişte scheme de afirmare? Cele mari, pentru a-și certifica și menţine hegemo- 
nia? Pe care dintre actori i-ar interesa prescriptiile implicite ale acestei cărți: 
pe scriitori sau pe cititori, pe scriitorii celebri sau pe cei mácinati de dorul 
recunoașterii (de către centru)? Funcţionează vreo fatalitate în toată această 
construcţie pletorică? Sunt întrebări pe care le ridică lucrarea, provocând în 
mod direct și dilema unei pretinse politici obiective a literaturii (de ce este 
scrisă de o frantuzoaicá când s-a dus vorba-n târg de ceva vreme că nobila si 
virtuoasa francofonie acuză o anemie |cronică!? ], autoarea mai recunoscând 
însăşi pe de asupra că fenomenul este un „palid substitut” al valorii simbolis- 
tice pariziene... ), iar aceasta cu atât mai acută, cu cât sunt atrase în joc tocmai 
autorii făcând vârful literaturii universale și în critica tradițională, dar care, 
asa cum e si firesc, emițând verdicte estetice, nu stabilește totuși ierarhii decât 
prea relative (pentru că toti autorii buni sunt cei mai...). 


Chiar dacă risc, cu această prezentare, marcată de accente la fel de „diploma- 
tice” ca si lucrarea în sine, să destatalizez Republica Mondială a Literelor, aș 
încheia cu lucrul care mi se pare cel mai impresionant: importanța dominati- 
lor literari în mașinăria literaturii universale. Anume că, prin rațiunea de a fi, 
ei mișcă literatura, de fapt. Cartea semnată de Pascale Casanova, în fond, un 
studiu al centralitátii, reflectă tocmai faptul că centralii sunt ultimii care ratio- 
nează programatic dinamismul literar, iar nou-venitii au în buzunarul cel mai 
la îndemână o dinamită necesară pentru un metabolism inerţial. Exemplele 
sunt infinite (numai scriitorii români Tzara (de origine evreu) şi Cioran cu 
pastilele lor acide cum au putut străpunge mediul dominator al lui Baudelaire, 
Mallarme sau Sartre, care (printre altele, a refuzat Premiul Nobel, dintr-un 

soi de redundant) „a întruchipat, după Anna Boschetti, — aproape de unul 
singur — în anii '60, întregul «credit» parizian” [P. Casanova]). 


În plus, cazurile ex-centrice sunt si niste exercitii de conştiinţă, marcate de o 
luciditate acută. Aș da preferinţă iarăși unui exemplu românesc: Alexandru 
Muşina, în Scrisorile unui fazan, face o distincție între marginali şi exteriori (un 
fel de ex-centrici), favorizându-i pe cei din urmă: „Nu te ruşina de originea ta, 
de lumea ta, de diletantismul tău! Asumá-ti drama, fisura existenţială dintre 
ele. Şi scrie despre ele. Abia așa, dintr-o exterioritate anume (care, până la 
urmă, e și existenţială la modul absolut, deci comună tuturor oamenilor) poţi 
pătrunde în magicul „Centru” (care nu e dat o dată pentru totdeauna, ci se 
instituie, zilnic, acolo unde se află maximum de trăire, de tensiune, de creati- 
vitate!)” (Alexandru Mușina, Scrisorile unui fazan, Cartier, Chişinău, 2006) 
şi ironizándu-i pe cei dintâi: , Marginalul e serios. E demn (cel puţin în ce 
scrie şi în public). Vrea să fie respectat: de egali, de superiori, dar mai ales de 
cei tineri, de urmașii urmașilor vostri, în veacul vecilor.” (idem). Problema 
se pune în felul următor: mai sunt exteriorii niște expulzați, si, în fond, nişte 
marginali? Răspund cu o frază tot din Alexandru Mugina: „Aproape toti avem 
situaţii, statute ambigue, ceea ce ne obligă să fim ambigui cumva’. 

Vasile GAVRILAN 


„M-a zărit ochiul destinului” 


VG. — student, Facultatea 
de Istorie şi Filozofie, U.S.M., 
Chişinău. 


În data de 25 noiembrie 2011, doi distinși oaspeți 
de la București — Carol Roman, directorul general 
al revistei și editurii „Balcanii și Europa”, publicist, 
scriitor, şi loan C. Popa, diplomat, sociolog, isto- 
ric — au lansat două producţii literare la Casa Lim- 
bii Române „Nichita Stănescu” si, respectiv, la 
Universitatea de Stat din Moldova. Cu acest prilej 
studenții si profesorii de la Facultatea de Istorie 
şi Filozofie, precum și cei de la Jurnalism și Știin- 
te ale Comunicării au putut asista la prezentarea 
oficială a publicaţiei de consemnări și atitudini 
„Balcanii și Europa”, „ultimul copil al meu” (Carol 
Roman - n. VG.), numărul octombrie-noiembrie, 
2011, abordând, printre altele, dimensiunea soci- 
al-politică şi economică a Basarabiei. „Revista a 
apărut într-un moment când toată lumea se uita 
numai spre NATO, UE şi Rusia (...) Trebuia să 
avem grijă de ce se întâmplă si în jurul nostru”, a 
argumentat C. Roman, demonstrând, totodată, 
inutilitatea și absurditatea încercării unora de a 
se sustrage apartenenţei la acest spaţiu european 
oarecum blamat de istorie: „Nu poti să te detașezi 
de Balcani luat de valul unui occidentalism prost 
înţeles”. 


Evenimentul de lansare a cărții Mecanisme de pu- 
tere ale regimului totalitar comunist în perioada bol- 
șevismului, moderat de către decanul Facultăţii de 
Istorie și Filozofie, conf. univ. dr. Igor Sarov, a fost 
un examen în adevăratul sens al cuvântului pen- 
tru prof. I. C. Popa, autorul monografiei, pe lân- 
gà viitorii istorici fiind prezenţi și câţiva doctori, 
membri ai Comisiei pentru studierea si aprecierea 
regimului comunist totalitar din Republica Mol- 

dova, printre care prof. univ. dr. hab. Anatol Petrencu, conf. univ. dr. Gheor- 
ghe Palade si conf. univ. dr. Igor Casu. Ín aceste circumstante nu e de mirare 
că cercetătorii de la Chişinău au făcut remarci privind subtitlul cărții (Gh. 
Palade) şi nume sau toponime prezente în lucrare (A. Petrencu), precum și 
unele sugestii. „Incontestabil, volumul este important prin contribuţia la is- 
toriografia națională a totalitarismului sovietic. Pentru noi, cei din Basarabia, 
este important să cunoaștem cât mai exact si mai profund caracterul acelui 
regim, care s-a extins asupra interfluviului pruto-nistrean în vara anului 1940, 
apoi în primăvara-vara anului 1944, a apreciat directorul INIS „ProMemo- 
ria” Anatol Petrencu, iar Gh. Palade, vorbind despre sursele de informare ale 
autorului, a subliniat numele lui Dimitrie Gusti, „cunoscut aici doar ca socio- 
log, nu si ca istoric contemporan acelor evenimente din 1921-1922 de după 
revoluţia bolșevicilor, aprecierile căruia rămân în vigoare, fiind dezvoltate și 
astăzi”, În dezbaterea sa cu istoricii de la Chișinău, autorul monografiei a re- 
cunoscut: „Lucrarea de faţă a fost pentru mine o provocare - există o foarte 
bogată literatură pe tema totalitarismului sau a comunismului, dar sunt foar- 
te multe istorii paralele: istoricii isi expun punctul lor de vedere, militarii isi 
scriu istoria lor, serviciile secrete sau biserica având interpretările lor, diferite. 
Din acest punct de vedere, am încercat o sinteză a mai multor abordări într-o 
viziune integratoare care să fie, în primul rând, sociologică”. Cât despre fe- 
nomenul totalitarismului comunist, loan C. Popa a concluzionat că „puterea 
politică a acestui regim s-a bazat in mod preponderent pe coercitie, rezultată 
prin folosirea forței brute, concomitent cu instaurarea si perfecționarea unui 
regim de represiune si teroare care cu greu si doar partial îşi găsește anumite 
corespondențe în istorie”. 


Scrisă de un „ziarist de cursă lungă si de mare înălțime” — Al. Bantoş — Sá te 
încrezi în vise de Carol Roman i-a atras la Casa Limbii Române în primul rând 
pe viitorii (sau potenţialii) „meseriași ai cuvintelor” de la Jurnalism și Ştiinţe 
ale Comunicării. Chiar dacă majoritatea vorbitorilor au avut un cuvânt de 
spus despre Luta, cartea totuși nu este despre ea, ci constituie o cronică a 
epocii inter-postbelice, trăite întâi de un „inocent”, apoi de un „credul”, cu un 
destin aparte si totuși cu ,suferinte-vise", temeri-sperante ca ale atâtor alto- 
ra, întrucât regimul se debarasa neîntârziat de indivizii cu gândirea nesănă- 
toasă: „Eram îngrozit, deoarece se derulau momente aspre de răfuială cu toti 
«duşmanii poporului», care puteau fi întâlniți pretutindeni; puteai fi chiar tu 
socotit astfel din pricini neclar definite, si să devii foarte ușor, printr-o alchi- 
mie a groazei, din cetățean pașnic, fie «erou», fie «pușcăriaş>.... Saltul de la 
„inocentul” cu vioara sub bărbie la ,credulul" ajuns ziarist respectat se face 
pe nesimţite, mărturie a faptului că într-o asemenea societate perfectă nu mai 
era loc si pentru copilărie. Criticul literar Ana Bantos, care a văzut în Carol 

Roman nu doar un publicist sau un memorialist, ci şi un romancier, a evaluat 
Să te încrezi în vise... drept „lecţii veritabile de istorie care trebuie să fie învă- 
tate", regretând totodată că nu avem si noi vreun ziarist care să oglindească 
prin memoriile sale patimile diferite / similare ale intelectualului basarabean 
din epoca sovietică. Alti oameni de litere prezenţi la eveniment au fost prof. 
univ. Vasile Malanetchi, constatând că lucrarea se citește ca un roman, ca o li- 
teratură artistică autentică, „de parcă aș fi citit pagini din Amintiri din copilărie 
del. Creangă sau Spovedania unui învins de P. Istrate”, prof. Antonina Sârbu, 
conf. univ. dr. Aurelian Lavric, conf. univ. dr. Constantin Schiopu, acesta din 
urmă apreciind că proza „se află la hotarul dintre ficţiune şi memorii la nivel 
de stil, în care sunt prezente foarte multe tipologii umane, unii care încearcă 
să reziste, alții care se înalță sau care se prăbuşesc'. De altfel, chiar autorul 
C. Roman a precizat: „Cartea reprezintă momente din viața mea scrise într-un 
mod ziaristic neplictisitor, ne-cu-vorbă-multă-goală”. 


Către sfârșitul întâlnirii discuţia s-a înviorat, întreţinută de chiar aluatul pro- 
zei — confesiune, memorii. Astfel, dl Roman, „întărâtat de dl Bantog”, le-a îm- 
părtăşit mai „tinerilor (potenţiali — n. V.G.) colegi” din experienţa sa de viață: 
„Când ai de vorbit sau de povestit ceva, te rezumi la esenţial, dar apelând la 
cuvinte expresive, căci orice deraiere inutilă de la subiect aduce pagube ci- 
titorului si celui care se exprimă. Trebuie să scrii mult în puţin, aceasta este 
măiestria ziaristicii!”, încheind cu un adevăr nu prea confortant: „Nu toti veți 
ajunge ziarişti mari, vă spun de la început. ( Jurnalismul - n. V.G.) este o mese- 
rie de selecţie. Vor reuși numai cei care vor avea puterea să treacă prin greutăți 
mari, să se deplaseze în teren, să vadă cu ochii lor realitățile, să încerce să le în- 
ţeleagă..., iar la una din întrebările care căutau să-i afle totuși cheia succesului, 
Domnia Sa a răspuns sententios: „M-a zărit ochiul destinului!’ 


PORTRET EE 


Doina CERNICA 
Fotografiile seniorului basarabean 


În sala Bibliotecii Bucovinei ,I. G. Sbierea" din 
Suceava liniştea a devenit desăvârşită. Nu numai 
pentru că invitatul la microfon, născut în 1923, 
are o vârstă seniorală care impune respect, ci și 
pentru că informaţiile pe care Eugen Dimitriu le 
împărtășește de fiecare dată când ia cuvântul sunt 
noutăți interesante, lucruri până acum nestiute 
despre oamenii de pe planeta Istoria Literaturii 

a Uniunii Ziariştilor Române. Așa a fost și acum, la Sărbătoarea Emi- 
Profesioniști din România  Nescu din ianuarie, când a vorbit despre Lucretia 
şi a Uniunii Internaţionale Andriu si Theodor Cazaban, traducători originari 


D.C. - membră a Uniunii 
Scriitorilor din România, 


a Presei Francofone, este din Fălticeni ai poetului. Cu darul amănuntului 
autoare a unor cărți de proză de culoare — culorile vieţii! —, ni i-a adus pe rând 
şi publicistică, traducătoare in faţă, fotograme decupate din impresionantul 


şi realizatoare a paginilor = film al Florenței moldave. 
săptămânale de literatură 


şi artă de la cotidianul,Crai Nu ştim întotdeauna sigur când destinul ne antre- 
nou, Suceava. Distinsă  nează în cursul său. Eugen Dimitriu crede că to- 

cu premii naţionale şi tul a început cu cele 5 minute de istorie culturală 
internaţionale. In anul 2011, de la orele de clasă ale marilor săi profesori de la 
— sa UR. Lesu „Nici Gane" ex Fálticeni. Atunci a prins 
 Pentru calitatea scrisului “š vadá ceea ce privea in fiecare zi, dar a inteles 
şi pentru talentul de limpede mult mai târziu, după studentia la Drept, 
povestitoare” întreruptă de detentia politică, și după 13 ani is- 

tovitori de traduceri științifice din șase limbi. În 

1971, când a fost chemat să organizeze în casa din 

Fălticeni a fraților Vasile și Horia Lovinescu, do- 

nată statului, Galeria, celebra galerie, a Oamenilor 

de Seamă. Din această clipă, chipul lui Eugen Di- 

mitriu, un domn distins, cu o ţinută întotdeauna 

ireproşabilă, se proiectează pe harta întregii ţări, 

în nesfársite călătorii la viitori locatari ai Galeriei, 

în căutarea rudelor, urmașilor, prietenilor Oame- 

nilor de Seamă, pentru a le consemna amintirile, 

a le colectiona sau a le copia manuscrise, documente, fotografii. Un domn 
politicos, elegant, cunoscător al artei conversatiei si mai ales al științei de a 
asculta, un senior încă de tânăr, Eugen Dimitriu s-a aruncat într-o aventură 
extraordinară, de recuperare si fixare pe suport durabil a istoriei culturale si 
literare a acestei părți nordice a României si în primul rând a zonei Fălticeni. 
O aventură în care a pus la bătaie totul: erudiție, curiozitate, timp, bani. Ani. 
Pasiune. Viață. Viața! 


Coleg de liceu cu Horia Lovinescu, Eugen Dimitriu a fost un apropiat al so- 
tilor Stella si Vasile Lovinescu. Pe de altă parte, pereții Galeriei erau impreg- 
nati de amintiri. De aceea, cumva firesc, chiar previzibil, una dintre primele 
sale cărți a fost dedicată Lovinestilor. Eugen Lovinescu, Anton Holban, Vasile 
Lovinescu, Horia Lovinescu, Monica Lovinescu, dar si inaintasii, Profira si 
V. T. Lovinescu si copiii lor, învie în paginile volumului. Lăsându-le opera in 
seama criticilor si istoricilor literari, Eugen Dimitriu isi precizează de la înce- 
put specificitatea demersului, valabilă, cu o singură excepție, pentru toate căr- 
tile sale: „in ce mă priveşte, voi veni cu date necunoscute sau mai puțin stiute 
din viața de familie, încercând totodată să reconstitui atmosfera epocii în care 
au trăit, au muncit si s-au stins cei mai multi dintre ei”. Cât despre Lovinesti, 
aceștia au cunoscut „satisfacția împlinirilor, tristețea insucceselor, au ajutat 
discret pe sármani; au dovedit că-și iubesc tara (...) / Trăsături curioase par 
a fi caracteristicile membrilor familiei: unii tácuti, alții expansivi — ca tine- 
rii, esoterici sau religiosi cu surdină, drepţi, dând servitorilor ce li se cuvenea 
pentru munca lor. Şi-au grijit din timp un cavou mare, ştiind că-s multi si, mai 
târziu, vor avea nevoie de un loc de veşnică odihnă”, Într-adevăr, 15 Lovinesti 
îşi dorm somnul de veci aici, ultima fiind Monica Lovinescu, a cărei urnă a fost 
adusă la cimitirul din Fălticeni în 2008. Legat de Monica Lovinescu, Eugen 
Dimitriu povestește o întâmplare, grăitoare pentru pasiunea cercetătorului, 
dar si pentru deferenta sa față de această familie si mai ales pentru scriitorii 
ei: „În anii de întuneric, s-a ivit o geană de lumină, când bibliograful şi omul 
de cultură Constantin Rădulescu m-a anunţat că deţine o misivă ce m-ar inte- 
resa. Nu puteam risca furcile caudine ale cenzurii. Cu o proximă ocazie l-am 
vizitat în București, pe strada Ştefan Furtună. Mi-a oferit, la un pret modic, 
o scrisoare de la Monica Lovinescu, trimisă în ianuarie 1973. Am ascuns-o 
ani în sir, cu multă grijă, reușind s-o salvez. Azi, în alte condiţii... imi ingádui 
să ofer cititorilor misiva inedită, din care se vede atașamentul fiicei pentru 
criticul mort in 1943”. Pe lângă astfel de documente, Lovineștii (Editura 
Spiru Haret, laşi, 2001), ca toate cărțile lui Eugen Dimitriu, are în final un set 
substanţial de fotografii, care îi amplifică valoarea. Intitulate simplu în acest 
volum Ilustrații, ele alcătuiesc „O lume în imagini” în tomul, prefaţat de Con- 
stantin Ciopraga, Orașul muzelor. Case si locuri memoriale la Fălticeni (Editura 

Bucovina istorică, Suceava, 2002). Este vorba de 239 de imagini, multe ale 
unor case, dar si ale unor peisaje care astăzi nu mai există. Iată, două, exem- 
plificatoare: „1. Locul unde a fost cârciuma fetei vornicului de la Rădășeni, 
la care petreceau humulestenii, în frunte cu I. Creangă (Lângă Policlinică)”; 
„236. Conacul de la Támpesti al marelui paharnic Tudorache Ciurea. Fiica sa 
cea mai mică, Ecaterina, a fost soția poetului basarabean Constantin Stamati 
(«Lebăda Basarabiei» )”. Pe lângă importanţa documentară, această carte în- 
chinată orașului muzelor (dar și muzeelor, aşezarea numărând nu mai puțin 
de patru muzee, la o populaţie abia spre 30.000 de locuitori) consolidează 
stilul autorului: afirmaţia se sprijină pe document (inclusiv foto), istoria gă- 
sirii lui merită şi ea cunoscută, relatarea lui Eugen Dimitriu este sobră, dar 
pigmentată deseori cu umor, cu amintiri, astfel că lectura rămâne permanent 
şi interesantă, și plăcută. Muzeograful, cercetătorul, adeptul spiritului stiinti- 
fic este mereu dublat de căldura vocii povestitorului. Eugen Dimitriu este un 
cronicar fără pereche. 


Cred însă că marea aventură a lui Eugen Dimitriu o reprezintă tot ceea ce a 
precedat volumul Cazabanii. O cronică de familie (Regia Autonomă Monito- 
rul Oficial, Bucureşti, 2004), carte editată cu sprijinul Ministerului Francez 
de Externe si al Ambasadei Franţei în România și lansată la Teatrul Naţional 
din București, cu participarea a numeroși Cazabani si a multor reprezentanţi 
ai lumii diplomatice. Totul a pornit în bibliotecă, atunci când, în toamna anu- 
lui 2001, privirea lui Eugen Dimitriu a întârziat pe mapa cu documente legate 
de actorul Jules Cazaban. Medalionul pe care i-l consacrase în Anuarul Muze- 
ului Judeţean Suceava din 1980 ajunsese, în extras, la fratele mai mic Theodor, 
scriitor, stabilit în Paris din anul 1947. Ajutorul acestuia, dar si faptul că Eu- 
gen Dimitriu locuise în Fălticeni vizavi de familia Cazaban au fost esenţiale 
în reconstituirea istoriei acestei familii de origine franceză, originară din Car- 
cassonne, cu ramuri dezvoltate in mai multe țări, între care si România, ple- 
când de la Iași, acolo unde, sub domnia lui Grigore Ghica, inginerul François 
Cazaban a avut contracte cu miniștrii lucrărilor publice Petru Mavrogheni 
şi Costache Negri, proiectând si executând şoselele Galaţi — Bârlad, Bacău — 
Roman - Tg. Frumos - Pașcani - Iaşi — Ungheni ş.a. Volumul masiv, de 460 
de pagini, care redesenează pe planiglob un arbore impresionant, cu rădăcini- 
le în sudul Franţei, are în final 240 de fotografii, „Familia în imagini”. Câteva 
dintre acestea sunt consacrate Maestrului sculpturii lon Irimescu, născut în 
27 februarie 1903, la Preutesti-Fálticeni, a cărei mamá a fost Maria Cazaban, 
altele — cunoscutei regizoare de teatru Sorana Coroamă-Stanca, născută in 24 
ianuarie 1921 la Chișinău, ca să pomenim doar două din vlăstarele celebrei 
familii, în care oamenii de cultură si de știință s-au aflat într-un fertil echi- 
libru. Pentru că si simpla insirare a numelor celor despre care scrie Eugen 

Dimitriu sau a localităţilor de pe mapamond în care au ajuns, remarcându-se, 
Cazabanii este imposibilă în spaţiul acestor rânduri, am să-l adaug doar pe 
deja pomenitul Theodor Cazaban, născut la Fălticeni, care acum locuiește în 
Franţa, eseist, romancier, poet, dramaturg, traducător (Gina Puică, lector de 
limba română la Universitatea din Strasbourg, pregătește un doctorat despre 
scrierile lui), tălmăcitor între altele și al unui volum de versuri eminesciene, 
Lumină de lună, poeme — Lumiere de la lune, poémes (Editura Jurnalul literar, 
Bucureşti, 2000). Pe distinsul scriitor nonagenar, Eugen Dimitriu l-a văzut 
ultima oară „la un revelion, de 1 ianuarie 1944, an în care s-a produs marea 
prăbuşire a ţării, o noapte cumplită de peste 50 de ani, cu multe suferințe, 
vremuri de apocalips”, dar se bucură să ştie că, înstrăinat de peste jumătate de 
secol, Theodor Cazaban „n-a pierdut niciodată auzul şi emoția pentru Cânte- 
cul pământului românesc («Le chant de la terre>). Având în poetul naţional 
un sprijin moral, încheie cu cuvinte în măsură să impresioneze chiar inimi 
impietrite: «Se poate locui în limba română oriunde, chiar la Paris, se poate 
trăi prin Eminescu, pe aceeași ulicioară, acasá> ` 


Plasate în partea ultimă a cărților, fotografiile alb-negru recuperate, colecti- 
onate și reproduse de Eugen Dimitriu sunt privite de cititor după încheierea 
lecturii în bună măsură cu ochii autorului. El vede personaje, oameni în timp, 
care i se adresează, i se confesează. Acest sentiment, deosebit de pregnant, 
îl avem si la parcurgerea impresionantei lucrări Un album al viselor frumoase 
(Editura George Tofan, Suceava, 2009), care ne oferă 1.400 de fotografii, în 
bună parte necunoscute, cu incontestabilă valoare documentară. Condiţia 
este citirea atentă a paginilor care le preced si a explicatiilor lor, dar și o anume 
implicare sufletească, o admiraţie și o mândrie pentru acești înaintași, care, 
cum se spune, nu au făcut degeaba umbră pământului. Respectând distanţa, 
nu pot totuși să nu mă gândesc si la convingerea Înalt Presfintitului Pimen, 
Arhiepiscopul Sucevei și Rădăuţilor, care, elogiind în decembrie evlavia si ta- 
lentul autorilor frescelor de la Mănăstirea Voroneţ, spunea că altfel le vede 
închinătorul, că lui i se arată nu o pictură, ci un sfânt: „Am dat o dată unei cre- 
dincioase icoana Sfântului Gheorghe și ea a exclamat: «O, acesta este Sfântul 
Gheorghe!> ` 


Dintre celelalte cárti care poartá semnátura acestui autentic cárturar, Sub ce- 
rul Basarabiei natale (Suceava, 2007) este cu certitudine altfel. Prezent me- 
reu in plan secund in calitate de muzeograf, de cercetátor cultural, literar, 
aici Eugen Dimitriu este omul ajuns la vársta senioralá care se intoarce spre 
copilária si adolescenta petrecute in Basarabia: spre Sárata venirii pe lume, 
spre Telenestii si Orheii anilor de școală si spre alte locuri prin care l-au pur- 
tat întâmplările vieții până la război, spre câteva dintre figurile ei luminoase, 

istoricul Constantin Tomescu, mitropolitul Visarion Puiu si scriitorul Paul 
Goma. Cartea se încheie cu aceste rânduri-gânduri: „Ţinutul încărcat de isto- 
rie, cu cetăţi de apărare vechi de peste 500 de ani, îndură un martiriu nedrept. 
Morţii nu se pot număra. Ruga celor mai credincioși dintre noi va fi ascultată 
într-o zi de Tatăl Ceresc, iar Prutul va deveni un simplu râu interior, ce nu va 
mai despărți frati care vorbesc aceeași limbă”. Firește, si aici există un capitol 
final, cu „Imagini de familie”, dar nu asupra acestora am stăruit la ceasul im- 
presiilor de lectură. După mai mult de şapte decenii de la înregistrarea lor pe 
retina ochilor lui Eugen Dimitriu, de la gravarea lor în memoria inimii sale, 
imaginile ,developate" de cărturar, tălmăcite în cuvinte, au prospeţime si acea 
trăinicie şi claritate a fotografiei alb-negru pe care o găsim numai la oamenii 
şi evenimentele care contează, indiferent de suportul pe care le-a fost înregis- 
trată trecerea prin timp. 


Distins în toamna anului trecut cu Premiul de Excelenţă pentru întreaga ac- 
tivitate de Filiala Iași a Uniunii Scriitorilor din România, urcând cu intelep- 
ciune spre a 89-a sa aniversare, basarabeanul Eugen Dimitriu, care a făcut atât 
de mult pentru istoria culturală a Fălticenilor, încât își are de pe acum locul 
în Galeria Oamenilor de Seamă pe care a fondat-o, lucrează la trei din noile 
sale cărți. Când i-am adresat urările cuvenite de Anul Nou, mi-a răspuns cu 
impecabila sa politeţe şi a oftat uşor: „Sunt încă atâtea de pus de hârtie pentru 
revistele si cititorii de dincolo de Prut... Penultima fotografie din cartea Sub 
cerul Basarabiei natale îl înfăţişează, alb-negru, adică esenţial și durabil, cu în- 
scrisul: „Eugen Dimitriu la vârsta senectutii, cu nădejdea să mai poată realiza 
scrieri demne de luat în seamă”. Dintre toate cu care ne-a îmbogăţit hărțile 
planetei Istoria Literaturii Române, pretuindu-le pe toate, aceasta îmi este cea 
mai dragă. 

Leo BUTNARU 


Peste bariere 
(Jurnal de Crimeea. 4-12 septembrie 2011) 


L.B. — poet, prozator, eseist, 
traducátor, Chisináu. 

Cele mai recente volume 
publicate: Cárutul cu îngeri, 
Chisináu, 2004; Ín caz de 
pericol, antologie, lasi, 
2004; Micsorarea distantei, 
Timisoara, 2004, Sfinxul 
itinerant, Bucuresti, 2004; 
Ultima călătorie a lui Ulysse, 
Bucureşti, 2006; Liberi în 
oraşul interzis (în colab.), 
Bucureşti, 2007; A opta 

zi, Bucureşti, 2008; Copil 

la ruşi, 2008; Enciclopedia 
sufletului rus & Gombrowicz, 
2008; Ruleta románeascá, 
2010. Traduceri: Avangarda 
rusă, 2006; 100 de poeţi 

ai avangardei ruse, 2008 
etc. Laureat a numeroase 
premii literare decernate 
de Uniunile Scriitorilor din 
Moldova şi din România. 


E. 


4.IX.2011 


Chişinău, Autogara de Nord, cursa spre Ialta. Voi 
pleca la 14.05, pentru ca, dupá 15 ore, sá cobor 
la Simferopol, capitala Crimeii, de unde sá iau o 
altă cursă, făcând 120 de kilometri până in orá- 
şelul Koktebel. Sunt invitat la Simpozionul Inter- 
national de Creaţie Septembrie volosinian — de la 
numele eminentului poet și pictor Maksimilian 
Voloşin (1877-1932), care şi-a avut casa în locali- 
tatea respectivă, la câteva sute de metri de poalele 
muntelui Kara-Dag. 


În rostirea tătarilor din Crimeea — Kóktóbel se tra- 
duce, cu aproximaţie, în mai multe variante. Prima, 
poetică - „plaiul colinelor albastre”, versiune pe 
care o înregistrează cele mai multe ghiduri de că- 
látorie. Dar si a doua, pe care etimologii o cred mai 
aproape de adevár, foarte poeticá si ea, mi se pare 
(gândindu-mă la... copilărie): în limba tătarilor din 
Taurida (Tavriceskaia gubernia — astfel se numea, 
ca diviziune administrativă în Rusia, peninsula Cri- 
meea) tăbel înseamnă ,steluta" din fruntea oricărui 
animal, particularizat însă, „kök tóbel" însemnând 
„cal (sur) cu stea în frunte”, tintat. Ipoteza este for- 
tificată de faptul că, precum scriu izvoarele ex-so- 
vietice-prezent-ruse, până spre mijlocul secolului 
XX, în raionul Kankóy a existat satul Kara Tóbel, 
toponim ce se traducea drept „cal [negru] cu stea 
în frunte”. Si aici, dacă eşti atent, intervine un ele- 
ment foarte dramatic din istoria tătarilor din Cri- 
meea. Pentru că te întrebi: dar unde a dispărut acea 

localitate, Kara Tóbel, spre jumátatea secolului trecut?... Pur si simplu a fost... 
ridicată, lichidatá, deportată cu toti locuitorii săi, de la prunc - la bătrân ce abia 
de se mai putea mișca sau nici că se mișca. Şi nu numai acest sat a fost lichidat, ci 
toate localităţile tătărești din Crimeea. Locuitorii lor, declaraţi, la hurtă, colabo- 
ratori cu hitleristii în al doilea război mondial, din ordinul lui Stalin au fost duși 
în Siberia. Iar o altă ipoteză spune că, vede-se, kara(-)tóbel era numele triburilor 
kipcak, din care făceau parte si cumanii, răspândiți mai apoi şi pe la noi, în speci- 
al prin Dobrogea. Se crede că, în Antichitate, numele tribal kipçak era similar cu 
cel al ,scitilor roşii” (sakalar iskitler). 


După 1990, nu fără confruntări crunte cu autorităţile locale și federale, o par- 
te din urmașii celor deportaţi în mai 1944 a revenit la vatră, încercând să-și 
reintemeieze satele, astfel că, astăzi, în amintitul raion Kankóy, raportul etnic 
ar fi următorul (probabil, valabil pentru întreaga peninsulă, numită Republica 
Autonomă Crimeea): tătari — 22 la sută, ucraineni — 33, ruși — 40. Se estimea- 
ză că aproape jumătate din tătarii deportaţi ar fi murit de foame și boli. 


Iau act de aceste si alte date, culese din internet (un ritual al meu înaintea orică- 
rei călătorii: de a mă documenta cât de cât), citindu-le pe filele printate în orele 
cu multă lumină, încă, în după amiaza zilei. Lumina — bună pentru lectură, să 
zic, — ne va însoți până pe la Căușeni. Drumul (asfaltul) — pe alocuri bunicel, pe 
alte porțiuni prost, iar de la Căușeni încolo, spre Ucraina, catastrofal. 


Bineînţeles, despre Crimeea cunosc multe lucruri, pornind de la cele văzute, 
„trăite” şi — chiar — tipărite încă în vara anului 1976 când, împreună cu Zinovia, 
decisesem să ne facem călătoria de nuntă anume în Taurida, să vedem fâșia ei 
subtropicală din sud - Ialta, Alușta, Alupca etc. Initial, tot spre Simferopol am 
ţinut cale, însă pe atunci, din Chișinău, exista o cursă aeriană, cu care am făcut 
în jur de o oră. Acum îmi vor fi necesare 15 ceasuri. N-ai putea spune - toate 
plăcute. Vămi, drumuri proaste, noapte, nu prea poti dormi în autocar (acesta — 
full; vreo 50 de persoane, cu cei doi șoferi și cu insotitoarea de bord). 


La parbrizul voluminos, „holbat” al vehiculului e afişat graficul de circulaţie: 
Chișinău — Căuşeni — Tudora (vama, ocolind Transnistria) — Starokazacie — 
Odesa - Koblevo - Nikolaev — Herson - Kahovka - Ciapinka — Armeansk — 
Krasnoperekopsk — Simferopol... În junete, până pe la Herson, am călătorit de 
câteva ori. Pe parcurs, voi puncta scurtisime momente-amintiri în aceste gări. 
Pentru că la Nikolaev, să zicem, vom ajunge... mâine, adică la ora 00.05. Cinci 
minute vom fi deja în ziua de luni! Cinci minute voi fi deja în pagina de jur- 
nal din 5 septembrie. Până atunci însă, din gară în gară, impresii, imaginaţie, 
situaţie şi situaţii, caleidoscopice, exterioare (perindári de localități, oameni, 
peisaje...) sau interioare (intime)... 


W⁄ISTC III ROOIMIAINIA 


Prin intermediul Consiliului Uniunii Scriitorilor din România, invitaţia oficială 
este adresată subsemnatului din partea Ministerului Culturii si Artei al RA Cri- 
meea si a Rezervatiei ecologico-istorico-culturale „Cimeria lui M. A. Volosin".. 


Dar iatá o notiune care ne cere digresiuni lámuritoare: ce e, dom'le, cu aceastá 
Cimeria (zisă si: Conan; italienii o numeau Hyboria)?... Termenul e unul... 
transatlantic, dat fiind că prozatorul american Robert Ervin Howard a inven- 
tat o ţară cu atare nume, transplantând-o — din motive cvasiplauzibile — pe 
ademenitoarea peninsulă din Marea Neagră, până la care, în linie dreaptă, Ro- 
mânia e despărțită doar de circa 200 km. Probabil, în izvodirea acestei „țări, 
scriitorul s-a bazat pe spusele lui Herodot despre cimerieni, locuitori ai nor- 
dului. Faţă de realitatea — însorită, totuși! — grecii antici își imaginau destul de 
cetos tărâmurile în cauză, Homer, spre exemplu, scriind în Odiseea: „Acolo-i 
al Cimerianului trist tărâm, vecinic acoperit / De ceturi umede si nori întu- 
necosi; acolo nicicând ochiului oamenilor / Nu se arată chipul de raze al lui 
Helios... Apoi s-a dovedit că aceste tărâmuri au fost populate cu adevărat de 
triburile cimeriene (sec. VIII-VII i. Hr.), răspândite din Tracia până în Cau- 
caz. Pe peninsula Kerci se mai întâlnesc urme concrete ce amintesc de acea 
perioadă: strâmtoarea Bosforul Cimerian, Cimeric, Valul cimerian. 


Noţiunea de Tinut al Cimeriei a fost preluată și propagată în mod special de po- 
etul si pictorul Maksimilian Volosin, care a avut un rol important în dezvoltarea 
localităţii balneare Koktebel. Și-a construit aici o vilă primitoare, unde au fost 
în pelerinaj multi scriitori si oameni de artă ajunși celebri, printre care Marina 
Tvetaeva, Nikolai Gumiliov, Aleksei Tolstoi, Sofia Parnok, Osip Mandelştam 
etc. Trebuie spus că, până la revoluţia bolșevică, unii dintre cei care au găzduit 
la vilă au contribuit la împământenirea nudismului pe litoralul Mării Negre, dat 
fiind că însuși Voloşin, era unul dintre propagatorii şi practicienii naturismului / 
nudismului în Rusia. Poate părea straniu, dar, până la instaurarea regimului to- 
talitar in anii '30, bolşevicii cultivau nudismul! Pe străzile orașelor, inclusiv in 
Moscova, se organizau defilări ale nudiștilor, însuși Lenin considerând cá miş- 
carea celor despuiati constituie „un început proletar sănătos”. 


„Să revin însă la invitaţie: dat fiind că trebuia să o prezint si la USR, pentru 
rezolvarea unor chestiuni legate de această plecare în străinătate. Îi rugasem 
pe organizatori, în speţă pe poetul din Moscova Andrei Korovin, să expedieze 
invitația în una din cele trei limbi (dacă nu si în cea de-a patra... romána!): 
engleză, franceză sau germană, pentru că la București — asta e — cu rusa e cam 
greu. Andrei însă îşi ceru scuze, scriindu-mi cá — din nou: asta e! — în Rusia 
şi Ucraina nu prea se scriu invitaţii în alte limbi. Da, nu se prea, dar, în prin- 
cipiu, se poate, pentru că, acum doi ani, pentru bienala poeţilor din capitala 
Rusiei, mi s-a expediat o poftire în limba lui Shakespeare. Prin urmare, o rog 

pe Irina Horea, colega responsabilă cu stráinátátile la USR, să pună textul rus 
în translatorul electronic, din care, în mare, ar înțelege despre ce e vorba. La 
o adică, pot traduce eu, dar, dat fiind că sunt cel implicat, trebuie să păstrez 
„neutralitatea”. Mai zic: dragă Irina, te-ar putea ajuta si dna Loghinovski sau 
Aurel Buiciuc (acest prieten fiind născut la... Roma, ce nu e decât o comună 
din judeţul Botoşani). În fine, s-a rezolvat cu cele „șapte limbi, si rusește”, pe 
care le vorbea poetul Mihai Beniuc. 


În invitaţie se spune că la simpozion (se tine, anual, din 2003) vor participa 
scriitori, cunoscuţi, dar si tineri, din Rusia, Ucraina, Belarus, Moldova, Arme- 
nia, Uzbekistan, Kazahstan, Gruzia, Tárile Baltice, SUA, Germania, Franta, 
Cehia, Polonia s.a. Ín anul acesta, iatá, si din Románia. 


S.IX.2011 


Abia trecut de ora 00.10, sosim la autogara oragului Nikolaev. Sentimente? 
Uşor răvășitoare. Pentru cá, în octombrie-noiembrie 1972, am locuit aici, 
într-o unitate kaki de pe malul râului Bug, unde mă reciclam, împreună cu 
alti peste 100 de locotenenti absolvenţi de facultăți universitare, incorporati, 
pentru doi ani (unii ar fi putut semna contract pentru... 25 de ani, pe un... 
sfert de secol; o treime din viaţă!) în districtul militar Odesa. Nu voi cădea in 
retrospective, deoarece acea perioadă e ,retinutá" în jurnalul meu de tânăr ga- 
lonat, intitulat Perimetrul cuștii, apărut la Editura Cartea Românească in 2005. 


Din păcate, nu am voie să beau cafea, fiind într-o perioadă de abstinenţă... 
narco-alcoolică, să zic, având la îndemână doar tinctură de propolis (o lună 
întreagă!) pregătită din spirt sută la sută, adică de 90 de grade, din care, dimi- 
neata, până la masă, pot înghiţi doar 25 de grame de atare licoare-trăsnet (!), 
după care să-i dau — imediat! — cu o linguriţă de miere sau cu unt, altfel te lasă 
minute în sir cu răsuflarea tăiată si lacrimi în ochi. Prin urmare, îi invidiez pe 
cei care isi comandă o cafea la buticul din autogară sau și-o toarnă din termos, 
încât salonul autocarului pare a fi o locuinţă de plantator de cafea. Eu calculez 
că dieta mea va dura până pe la 18 septembrie, când va fi să mă întorc de la Ba- 
cău, de la comemorarea celor 130 de ani din ziua naşterii lui George Bacovia. 
(Din Crimeea voi reveni la Chișinău în dimineața de 12 septembrie.) Apro- 
po - îmi zic, ca să mai treacă din chinul nopţii ce va fi una aproape albă, — nu 
pot dormi în autocar, doar cu mici atipiri, scurte, intermitente, — Bacovia are 
vreo referință la cafea? A-a, la cafenea, da, are: „Barbar cânta femeia ceea, / 
Târziu în cafeneaua goală... Dar despre cafea?... Nu ştiu, si aici, în Autogara 
Nikolaev, pe malul Bugului, nu am surse de la care să mă pot informa... Dar 
oare — iar ca să mai treacă din noapte si oboseală — dintre cei cam 50 de că- 

látori din autocarul nostru cam câţi ştiu ceva de Bacovia?... Nu este exclus să 
ştie, pentru că printre ei sunt și câţiva ce par a fi liceeni. Merg cu părinţii la 
odihnă, la Ialta. De ce n-o fi preferat litoralul românesc?... E drept, Crimeea 
are atuurile ei, specificul ei — altă istorie, alte monumente, alte peisaje, chiar si 
plaja e mai altfel. Si e bine că diferenţele ne oferă șansa alegerii. 


După o altă oră si 63 de kilometri parcurși, popas în Autogara Herson. În tinere- 
te, când venisem aici după un contingent de răcani, aflasem că i se spune „orașul 
mireselor”. Dar, pentru „a mă scoate din priza” retrospectivelor de acum - ah! - 
aproape 40 de ani, îmi amintesc mie însumi că, dom le, ai si despre Herson ceva 
în Perimetrul custii. Şi închid capitolul, cum ar veni. Însă nu pot si nici nu vreau 
să mă detașez de un moment tragic: moartea unui poet. A lui Nikolai Burliuk, in 
1921. Dintre oamenii scrisului, el, avangardistul, ar fi venit cam a treia victimă a 
bolsevismului, ce avea să facă milioane și milioane de jertfe nevinovate! Primul 
a fost poetul Boris Nikolski, împușcat, in 1919, de Comisia Exceptionalá din 
Petrograd. Tot în metropola de pe malul Nevei avea să fie executat, in 1921, 
şi Nikolai Gumiliov, poetul, fostul sot al Annei Ahmatova. Acum câteva zile, 
în august, s-au împlinit 90 de ani de la asasinarea sa — s-a dovedit, absolut fără 
motiv! Şi tot în anul acesta se împlinesc 125 de ani de la nașterea lui Gumili- 
ov, ambele evenimente urmând a fi marcate şi în cadrul simpozionului de la 
Koktebel. Apoi, al treilea în lista neagră, avea să vină Nikolai Burliuk, fratele 
„părintelui futurismului rus”, David Burliuk. Cum a fost?... (De ce îi am atât de 
vii în memorie pe confrații lichidati acum nouă decenii? Vorba e că, exact până 
în ajunul imbarcárii mele spre Crimeea, am tot migălit, impreună cu dna Doina 
Buciuleac, redactorul de carte, la antologia Avangarda - jertfa Gulagului, care a 
si fost deja trimisă la tipografie, urmând să apară la Fundaţia Culturală Poezia 
din Iaşi. Am si anunţat-o pe blogul personal, plasând acolo si coperta, am citit 
primele comentarii ale vizitatorilor-cititorilor...) 


Aşadar, cum a fost, aici, cu poetul asasinat? Era cel mai mic dintre fraţii Bur- 
liuk, născuţi pe meleagurile Hersonului, în conacul părintesc. A participat 
aproape la toate ediţiile, în presă sau volume aparte, și manifestările publice 
ale futuriștilor, însă așa si nu şi-a văzut editată vreo carte. Ca si Marina Tve- 
taeva sau Anna Ahmatova, Serghei Esenin sau Boris Pasternak, a fost autorul 
„secondat” de o muză... bicefală, să zic, cu un chip orientată spre avangardism, 
spre primenirea prozodiei, a stilisticii, cu alt chip — privind, magnetizată (şi 
magnetizánd), spre tradiţie, creând în ambele spatii imense, generoase. O... 
Ianus() a literaturii... 


Mult timp nu i se cunoştea data morții. Câţiva ani în urmă, însă, a fost dez- 
mormântat de la „absolut secret” un protocol al NKVD-ului ucrainean în care 
se spune că, la 15 iulie 1917, Nikolai Burliuk e trimis pe frontul român. În 

noiembrie isi aduce din Rusia mama, stabilind-o la Botosani. (Cine din acest 
oras moldav ar cerceta arhivele, sá gáseascá urmele?) Ín ianuarie 1918, dupá 
ce la statia Socola este dezarmatá unitatea din care face parte, se angajeazá 
funcţionar la Direcţia Agricolă din Chişinău, plecând la Ismail ca reprezentant 
al Ministerului Agriculturii al Republicii Democrate Moldovenești. După ce 
trece printr-un confuz labirint de peripeții din acele timpuri de „rupere de 
lumi”, este capturat undeva lângă Herson (i se făcuse, probabil, dor de baş- 
tină...), judecat de bolșevici si executat în decembrie 1921. Avea 31 de ani... 


„Fie-ţi tárána stelelor uşoară, Nikolai Burliuk”, zic in prima oră de după mie- 
zul nopții, în Autogara Herson, sub un cer sumbru-albastru, cu lună în creştere, 
trei sferturi, si stele ochioase, curioase, parcă, la cele ce se întâmplă pe pământ; 
poate că și la cele ce se întâmplă — în tâmplă, în pulsul omului muritor de rând... 


Apoi, după scurte atipeli intermitente, am debarcat, de popas, să ne mai dez- 
mortim, si în autogările — destul de modeste, prost îngrijite — din Kahovka 
Nouă, Ciaplinka, Armiansk, Krasnoperekopsk... (În lista-itinerar de la parbri- 
zul enorm al autocarului toate buchiile „k” sunt date ca „c”, dar, cam adormit 
cum mă aflu, nu prea am chef să fac caz de nestiinta transliterárii personalului 
de la Autogara de Nord din Chişinău.) 


Cam de la jumătatea segmentului de drum dintre Krasnoperekopsk si Simfe- 
ropol (155 de kilometri) sunt treaz, pot spune — lucid de-a binelea. Pe vremea 
Hanatului tătar din Crimeea, Perekop era cetatea principală ce apăra peninsu- 
la dinspre nord, în special de atacurile cazacilor zaporojeni. 


În autogara din Armensk, pe aproape de ora șase, mi-am înghiţit cele 25 de gra- 
me de spirt-propolis(at), mi-am luat lingurita de miere în amestec cu untul (e 
destul de cald în autocar, astfel că gustarea a fost lichidă, uşor vâscoasă). Dacă 
te gândeşti, cei 25 de mililitri de spirt, în condiţii de diluare (pentru consum!), 
ar face cam 60-70 de mililitri de vodcă. Uite, dom'le, fără să ai chef în mod spe- 
cial, îi tragi un chefulet, dai de duscá o tărie, si-ncá ce tărie, de-ti dau lacrimile! 
Această tinctură — combinaţie spirt-propolis-miere-unt — mă trezește, mă lim- 
pezeste. În plus, deja la orizonturile cimeriene se iteste soarele. Un timp, prin 
geamul autocarului scrutez stepa, stepa, stepa... Drumul e relativ bun. Însă mai 
încolo de jumătatea tronsonului Perekopsk — Simferopol, cam de lângă localita- 
tea Siri Bas înainte (îmi vine în minte numele colegei mele de universitate, mai 
apoi al interpretei de folclor Sarabaş Maria!), apar deja coline timide-timide, 
tupilate, apoi ele tot cresc în relief. E, de jur-imprejur, un basorelief fabulos, ge- 
ografic, — imaginea Crimeii dintre stepă si Simferopol. 


Drum relativ bun. Autocarul înaintează. ,Continutul" său, călătorii, — care 
dorm, care doar dormitează în semi-trezie. 

Privesc prin geam soarele. Imens, purpuriu. Ce să faci în singurătate decât — cel 
mai des - să-ți amintesti de unele, de altele? Iar în memoria mea apare chipul 
poetului Aleksandr Tkacenko, originar din Crimeea. Pentru Editura bucureş- 
teană Vinea i-am tradus volumul de versuri Vorbire directă. 'Tkacenko a fost 
preşedintele PEN-Centrului Rus. S-a stins acum patru ani în urma unui atac 
de cord. Avea 62 de ani. El, poetul, fostul sportiv de performanţă. În adoles- 
centá-tinerete, l-am văzut și eu, pe Stadionul Central din Chișinău, unde echi- 
pa , Moldova" se înfrunta cu granzii de pe atunci ai fotbalului sovietic, printre 
care „Zenit” (Leningrad), „Iavria” (Simferopol) şi ,Lokomotiv" (Moscova), in 
componenţa cărora apărea, în atac, si — imprevizibil de presupus pe atunci — vii- 
torul poet. Era exact în timpurile când venisem de la țară, ajungând elev al şcolii 
medii „Ion Creangă” din Chişinău, iar din 1967 — student la Universitate. Perso- 
nal, direct (ca să mă refer la titlul cărții pe care i-am tradus-o), l-am cunoscut la 
sfârşitul lunii octombrie a anului 2003, în biroul său de la PEN-Centrul Rus din 
Moscova. Conducea această prestigioasă organizație care, în pofida jocurilor de 
culise ale politicienilor momentului, spunea adevărul adevărat — și în ce priveşte 
agresiunea din Cecenia, si în ce priveşte neintemeiatele acuze de spionaj ce i se 
aduceau ziaristului Semion Pasiko din Extremul Orient, al cărui avocat civic 
era chiar el, tauridul. Iar printre cei care au sesizat timbrul definitoriu al poeziei 
lui Al. Tkacenko (primul - chiar Andrei Voznesenski) a fost şi distinsul nostru 
conational, regizorul si poetul Emil Loteanu, in prefata la una din cărțile lui Sasa 
(asa i se spunea) scriind că simte aprinsa, disperata respiraţie a viitorului ostaş 
din Maraton, care, după ce va aduce vestea victoriei, se va prăbuși. Continuând 
metaforic cam așa: De cum vă veți plictisi să tot imbátrániti, incálecati un trăpaș 
focos de Crimeea si zburati spre Saga Tkacenko, în tara lui, unde arde pământul 
şi unde, cu palmele goale, poetul îşi călește verbele. 


În perindarea gândurilor legănate ușor de autocar, revin, ca la o „restanță”, la 
toponimul Krasnoperekopsk, oras prin care am trecut acum câteva ore... Si nu 
doar revin, ci am cu ce... veni, adică amintindu-mi ceva ce invátasem, la şcoală, 
la lecţiile de istorie, despre istmul Perekop, despre trecerea lacului nămolos 
Sivas (de unde începe Crimeea propriu-zis), despre... lar memoria mă ajută si 
din considerentul că, de toate astea, este legat numele unui moldovean, decla- 
rat erou legendar al războiului civil din Rusia, Mihail Frunze (semna si: Frun- 
ză). Păi da, el era comandantul frontului de sud care trebuia să cucerească Cri- 
meea. A făcut-o, în 1920, an considerat cel al sfârșitului războiului civil dintre 
roşii şi albi. Şi-mi mai amintesc cá una dintre întrebările din biletul pe care 
l-am tras la examenul de admitere la universitate se referea anume la Frunze, 
la Perekop, la... Nu mai tin minte cum am răspuns, dar, de emoție, am lăsat 
pe bancă un atlas, niște hărți, pe care le imprumutasem de la biblioteca din 
Negurenii mei de baştină. Sau poate mă rugase cineva din confratii-candidati 

la studentie... Nu-mi mai amintesc. Am rátácit acele materiale didactice (erau 
permise la examen), plátindu-le intreit fatá de pretullor real (de altfel, nu prea 
mare), din prima mea bursă de student la jurnalism si filologie. Astfel că nu 
l-am uitat pe Frunze, conationalul. Mi l-a reamintit Krasnoperekopsk, cum ar 
veni — Perekopsk Roșu. De la numele armatei bolșevice. După izbânzile de 
tot felul, în special cea de cucerire a Crimeii, cică Frunze ar fi devenit concu- 
rentul principal al lui Stalin la cârma ţării sovietelor. Şi Stalin l-ar fi lichidat, 
insistând să meargă să se trateze — unde credeți? — tot în Crimeea și punând la 
cale o operaţie fatală, în urma căreia conationalul nostru, precum ciobănașul 
din Mioriţa, a pierit. Pe ce se bazează o atare ipoteză? Păi, nu mult timp după 
aceea, medicii care l-au operat pe Frunze (vreo patru) au murit imprevizibil, 
unul după altul. Fiind, cică, şi tineri, precum pacientul lor (Frunze avea 40 de 
ani), şi sănătoși. De, misterele monstruosului bolșevism... Dar să nu credeți 
că, pe timpul sovieticilor, multi moldoveni din stânga Prutului nu se mân- 
dreau cu numele lui Frunze! Se... Pentru că acest nume îi fusese atribuit unei 
capitale de republică unională, Kirghizstanul. La Moscova exista (mai există) 
academia militară cu poeticul, folcloricul nume Frunze... Frunză verde... Nu: 
kaki... Frunze a fost și autorul reformei militare din tara bolșevizată. Aerodro- 
muri, şcoli militare (obișnuite), nave maritime, staţii de metro, centre raiona- 
le si diverse alte localităţi, uzine (una de biciclete, în Penza!), fabrici (destul 
de multe și diferite ca profil), stadioane (Dusanbe, capitala Tadjikistanului), 
bulevarde, străzi, mine... câte şi mai câte se numeau Frunze in ex-U.R.S.S., mai 
numindu-se și acum în Federaţia Rusă si nu numai... Uite așa: să admitem că 
bolșevismul te lichida, dar, tovarăși, te si... nemurea! — cum ar veni... 


Iar frunzele în Crimeea se tin încă bine, pentru că e abia început de toamnă, pe 
litoralul tri-dimensionat - estic (acolo trebuie să ajung si eu; capitala Simfero- 
pol se află in centrul-sud al peninsulei), sudic și vestic (dinspre România, cum 
ar veni) — si sezonul estival e in toi. Pe parcurs, unii călători (nu prea multi) au 
coborât ba la Nikolaev, ba... Au urcat alții. Ajungem la Simferopol, capitala Cri- 
meii. Eu cobor, însă majoritatea călătorilor își vor continua drumul spre Ialta... 


Prin urmare, revăd Simferopolul. După, exact, 35 de ani. Ce-mi aduc aminte de 
atunci? Că am poposit la o cunoştinţă, la o colegă de serviciu a Zinoviei la stu- 
dioul ,Moldova-film" Se numea Liusea Diktiriova. Nu mai ştiu din ce motive 
părăsise Chișinăul, întorcându-se la baștină. Până aveam să o luăm spre Theo- 
dosia, ne-a fost, pe o zi, gazdă bună, primitoare. Şi un detaliu memorabil pen- 
tru mine: Liusea a fost generoasă, dăruindu-mi un volum de Walt Whitman în 
traducerea excelentă a lui Kornei Ciukovski. Cartea se numește „Moă YurMeu” 
(Whitman al meu), inserând o bună parte din „Fire de iarbă”, dar, important, şi 
câteva eseuri ale reputatului traducător despre creaţia falnicului poet american. 


EENT ROMIÂINIĂ 


| Alexandru STAN 


"T" 


AS. — Suceava, absolvent al 
Colegiului National ,Mihai 
Eminescu” Suceava. Mem- 


bru al cenaclulu 


cadrul colegiului. 


EMIN din 
Premiant 


al mai multor publicatii, prin- 


tre care „Revista 


Română”, 


Hyperion", „Limba Română”; 
Premiul Asociaţiei Culturale 


Pro Basarabia şi 


Bucovina 
etc. 


Îmi ascund visele 
sub palmele tale 


Îmi ascund visele sub palmele tale, 

înnod cerul și-l tai la capete 

asa cum mă rogi să fac. 

Soarele s-a ascuns după lună 

după ce s-a tăiat la un deget 

în cioburile unei cești de cafea 

pe care am spart-o amândoi 

şi am ascuns-o după nori. 

Pământul inspiră praful de cretă 

care mai colorează asfaltul din faţa blocului. 
Noi zâmbim când vedem greierii din cuvele de făină 
care încearcă să cânte Balada lor. 

Din părul tău se desprind libelulele 

care mor si în locul lor cresc anemone. 


Îmi ascund visele sub palmele tale 

când ploaia fierbinte fierbe porumbul 

şi castravetii se mureazá pe lăstari. 

Creioanele colorate au amortit în mâinile copiilor 
care se prea plictisesc în fata unei coli de hârtie 

şi preferă să citească Jung sau Freud. 

Paharele cu ceai rece se sparg 

şi soarele zàmbeste când ne vede cum ne impiedicám 
în propriile cioburi. 


Îmi ascund visele sub palmele tale 

şi o las pe Ana să plângă 

şi nu-l ascult pe Radu când doarme, 
iar de Toma nu mai știu nimic de ieri, 
pentru că tu îmi gátesti astăzi 


si cuptorul miroase a Cráciun 
din cauza portocalelor din tarta ce mi-o pregátesti. 


Îmi ascund visele sub palmele tale 

când lumea de scárt 

pe care am creat-o se topește in marea sărată 
şi peştii trag de ea încercând să se apere. 
Gustăm din visele altora 

pe care le păstrăm sub palmele tale 

şi nu vrem să le aruncăm 

în Cosmos-ul care s-a defectat 

că am uitat să-i schimbăm bateriile. 

Profetul care vesteşte eternul feminin 


Profetul cu unghii negre 

nu se satură niciodată 

să mă privească 

în ochii bronzati 

de soarele ce răsare 

din locul în care se întâlnește 
Cosmosul cu Stelele fără sot. 

Cu părul lung ciufulit 

pielea crăpată ceasul cuvintelor în urmă, urlă 
cât îl ţin plămânii 

şi vestește nașterea miresei 

cu rochie mov si ciorapi lycra 

zămislită din contopirea lui Hyperion cu Aurora, 
conservată câteva milenii 

coboară printre pământeni. 

Ea trebuie să înnebunească toti bărbaţii 
şi să îi arunce în Marte 

până în luna lui Martie. 

Şi noi, bărbaţii pământeni 

Cu fete ridate, afişăm zâmbete 

la colţul blocului 

cánd auzim de ea. 


Ín bolul cu pesti piranha 
Se aflá ráspunsul. 


Scrisoare din armatá 


Îmi bâzâie în ureche musca ce m-a deranjat toată noaptea. 
I-am simțit suflarea cum s-a oprit, iar într-o secundă 

în tot corpul am cunoscut un fior 

care mi-a mișcat ușor degetele. 

Pătura albastră din mohair cu care má învelesc 

nu má mai încălzește încă de la sfârșitul lui august. 
Salteaua mă înjunghie cu arcurile ei 

şi creierul meu nu mai reacționează la alarma de la ora 5. 


Dar totusi imi dezlipesc usor ochii incercánati 
şi-mi trec mâna prin păr. Ah. Am uitat cá m-au... 
Toate-mi sunt acasă: si haine, si mama, si prietenii, iubita. 


Plutonul se adună la 6 în faţa unităţii. Toţi trebuie să fim acolo. 
Îmi trag uşor bocancii práfuiti, imi aranjez bereta 

si plec în pas alergător spre formaţie. 

Îmi iau poziţia de drepți si nu mai schitez niciun zâmbet. 
„Înainte mars!" si plecăm toti ca niște roboți spre poligon. 

Nu ne vorbim. Repetăm fiecare în gând, ca o poezie, 

paşii ce-i facem. 


Soarele nu vrea să răsară încă, dar noi ne punem ochelarii. 
Mă ridic la marginea patului 

şi mă sperii când văd aceleași haine kaki. 

Unde-mi sunt tricoul albastru și blugii strámti? 

Si căştile de protecţie. În fata noastră ne-au întins 

câteva cartoane în care să tragem. 

Iau pistolul în mână, îl indrept către ţintă 

Şi la semnalul comandantului apăsăm pe trăgaci. 

Nu mai tinusem un pistol în mână până atunci. 


Nu mai apásasem trágaciul páná atunci. 
Nu mai avusesem o tintá pàná atunci. 


Temperatura corpului meu tot creste, 

in curánd nu am sá mai pot sta in picioare. 
desfac degetele si las pistolul să cadă, 

în urma lui má prábusesc si eu. 

Doi colegi se uită la mine. 

Eu nu aud nimic, mi s-au înfundat urechile. 


Acum mi-e bine. Mi s-au răcit picioarele 
şi mă încearcă un sentiment euforic. 
Simt că vreau să fac ceva măreț, 

dar nu am loc aici... 

A! Uite. Pe aici pot pleca!... 


3: 


— „Şi s-a oprit in inimá!.." 


Pianina din stomacul unui cărăbuș 


Lumina soarelui se stinge 

când picioarele scoicilor obosesc. 

În centrul din stomacul unui cárábus 

o pianină maro acoperită de praf 

nu mai cântă. 

Cinci degete lungi, ridicate deasupra clapelor, 
împrăștie praful aşezat în mai multe straturi, 
în mai mulți ani, în mai multe zile. 

Un Do minor vibrează artera stângă. 

Fa, Re, Sol si primele picături de viață se plimbă iar 
prin venele îngustate de vreme. 

Razele roşii se preling pe ochii cărăbușului 

ca niște picături moi de rouă. 

Netimpul aruncă peste oceane 

cărăbușii uscați 

păstrând pianinele maro 

pentru visătorii incápátànati. 

Invatá-má cum sà clipesc 


Eu am uitat să râd încă din prima zi de adolescenţă. 
Scuturá-mi moliile de pe paltonul meu 

si aduná-le intr-o cutie máncatá de carii 

după care să o arunci lângă discurile din anii '80 
imprimate cu vocea lui Dauer 

pe care nu le mai ascultă nimeni 

de când m-am născut eu, tânărul democrat 

cu calculatorul la picioare si cu ochii în televizorul color 
deschis pe programul cu umor antipatic. 

Suflă-mi în ceaiul făcut la plic (pe care l-am cumpărat 
joia trecută din supermarketul ce încă mai aduce zâmbete 
pe feţele oamenilor din Mileniul III). 

Dacă vrei, iti povestesc încet 

cum mâncăm la cantină în pauza dintre 

LRC şi ILG. Ne împingem frumos 

ne agezám la rând 

ne hlizim la bucătăreasa ce ne serveşte. 

Nu ascultăm muzică, dar ne adunăm seara 

la cineva acasă și dezbatem problema Libiei 

asa cum știm noi mai bine. 

Dar acum, dragă prietene, mai ia o gură de bere 

şi hai să ne unim genunchii 

pe ritmurile rock'n'roll-ului care ne amintește 

de prima zi a adolescenţei. 

Acuma suntem tineri 

şi ştim să zâmbim la gratiile din sala 302 

a facultăţii de litere. 

Titu POPESCU 
| Despre violenta limbajului" 


PL 


Ah 
T.P — critic literar, estetician 
si prozator. Din anul 1987 
se stabileste in Germania 
ca azilant politic. Autor al 
volumelor: Poetul Horia 
Stamatu, monografie (1993), 
Estetica paradoxismului 
(1995), Calul troian, povestiri 
(1996), Sibiu — album 
sentimental (1998), Der 
steinerne Mensch (1999), 
Editoriale (2000), Nimeni 
nu-i profet în tara lui, ci în 
exil (2000), Martina Frei — 
fascinatia culorii, album 
de artá (2000), Convorbiri 
despre exil si literatură (2001), 
Antichitatea mirabilă (2002), 
Din perspectiva exilului 
(2002), Estetica mișcării 
(2007). În prezent activează 
la Cluj. 


O foarte interesantă carte despre filozofia ero- 
tismului a scris Georges Bataille, intitulată chiar 
Erotismul (apărută la noi graţie Editurii Nemira, 
în două ediţii — 1997 şi 2005), în care autorul face 
referinţă si la comportamentul sub-urban al lim- 
bajului în cazul exteriorizării stărilor erotice. Pen- 
tru a reflecta dimensiunea violenţei limbajului, 
vom urmări demonstrațiile filozofului francez, în 
special pe această linie, si justificările mai adânci pe 
care le aduce la lumină, în ideea că formele limba- 
jului, fundamentate pe starea, exprimată, a erotis- 
mului, marchează vizibil felul comportamentului 
urban al celor care îl folosesc. 


Autorul amintit porneşte de la constatarea că 
există pasiuni inavuabile, în cadrul spectrului larg 
al spiritului uman, care se întinde între sfințenie și 
hedonism. Pornind de la faptul concret, Georges 
Bataille definește erotismul ca o justificare on- 
tologică: „Este aprobarea vieții până în moarte”, 
definiție care o amintește pe cea a lui Sade: „Nu 
există mijloc mai bun pentru a ne familiariza cu 
moartea decât acela de a o asocia cu o idee liberti- 
nà”. Filozoful contemporan distinge trei forme ale 
erotismului: al trupului, al sufletului si erotismul 
sacru. Fatá de acestea, obscenitatea inseamná ,tul- 
burarea care stricá o stare a trupurilor conformá 
cu posesia de sine, cu posesia individualitátii du- 
rabile si garantate”, fiind vorba de „o destrămare a 
formelor constituite”, a acelor forme de viaţă so- 
cială pe care se întemeiază ordinea. Pasiunea este 
mai violentă decât dorința trupească, ea aduce 


f ' Dintr-un volum în pregătire. 

mai întâi tulburare și deranjare; în schimb, erotismul sacru reflectă starea în 
care nimic nu deranjează subiectul. Elanul poetic duce si el la indistinctie, la 
eternitate; poezia este eternitatea. 


Erotismul, ca aspect al interioritátii umane, îşi caută în afară obiectul dorinţei. 
Această alegere depinde de gustul personal, care uneori este impulsionat de 
un criteriu insesizabil. Deci se face apel la mobilitatea interioară, specifică si 
infinit de complexă. Însă erotismul impune și restricții, cunoscute sub numele 
de interdicte. Acestea determină opoziții contrastante faţă de comportamentele 
şi judecátile obişnuite. Snoavele deocheate, spre exemplu, reies dintr-un ero- 
tism inhibat, preschimbat în disimulári glumete, în aluzii licentioase. Când 
intrá in joc si mizeria, rábufnirile sunt canalizate spre inferioritate. Limbajul 
obscen „are sensul unei respingeri a demnității umane" a vieții omenești nor- 
male, social acceptate: el „exprimă ura”. 


Imaginea femeii ca un tot armonios implică și această realitate: „frumusețea 
femeii dezirabile îi anunţă părţile ruginoase: tocmai pártile-i piloase, părțile 
animalice”. Faţă de ele, instinctul fixează dorinţa erotică și o eshibă în obsceni- 
tate. Însă dincolo de instinctul sexual, dorinţa erotică răspunde și altor com- 
ponente: frumuseţea, care deşteaptă dorința, ajunge la exasperarea dorinţei, 
la exaltarea tocmai a părților animalice. „Nimeni nu se îndoiește de urátenia 
actului sexual", conchide filozoful, dar cu cât este mai mare angoasa, cu atât 
este mai puternică conștiința depășirii limitelor, ceea ce „suscită un act de bu- 
curie" 


În această ordine de idei, vocabularul infam contribuie mult la transformarea 
lumii voluptátii într-o lume în dizgrație si ruină. Inutilitatea acestui fel de vo- 
cabular se vede de la sine, fiindcă el trădează, oferind o lume răsturnată, pe dos. 
Lasitátile care determină acest mod de comportament sunt diametral opuse pa- 
siunilor persoanelor voluptuoase; el se împlinește în mizeria noastră, din care 
dobândește un înțeles. „Mă încearcă un dezgust fizic față de umanitatea vulgară, 
scria Fernando Pessoa, în Cartea neliniștirii. lar uneori imi ingádui capriciul de a 
aprofunda acest dezgust, asa cum iti poti provoca voma ca să te ugurezi de sen- 
zatia de vomš”. „Intriga, bârfa, relatarea infrumusetatá despre ceva ce n-au în- 
dráznit sá facá, scrie mai departe autorul portughez, multumirea tuturor acestor 
biete animale /.../, sexualitatea pe nespălate, glumele care seamănă cu gâdilatul 
la maimuțe, îngrozitoarea lor ignoranță despre lipsa lor totală de importanță... 
Totul îmi dă senzația de animal monstruos și abject”. 


Mutatiile limbajului pe dimensiunea degradării obscene au la bază dizarmonii 
esenţiale. Una dintre cele mai mari deformări ale acestuia a adus-o încurajarea 
limbajului de lemn din perioada totalitarismului comunist, bazat exclusiv pe 

manipularea unor lozinci golite de conţinut. În siajul acestuia a fost conditi- 
onată alterarea tonalitátii comunicării si dezinhibarea sentimentelor primare, 
exprimate cu o fudulie agresivă, ce încalcă grav normele urbanitátii. În cartea 
lui, Panta rhei, Vasili Grossman urmărește meditatiile unui erou proaspăt în- 
tors din lagăr. Ecoul cărţii a fost asigurat de prizarea ei ca o declaraţie ruso- 
fobă și ca un atentat la memoria lui Lenin. În fond, este un diagnostic carac- 
teristic sistemului concentrationar stalinist. Personajul constată obnubilarea 
comportamentului uman: „Oare nu viaţa animalică a generat in el animalica 
poftă de bunuri, de un bârlog mai spaţios? Nu datorită vieţii animalice s-a 
animalizat el însuși?”. Un şef de şantier era un mitocan: „Nu le plácuse din 
cauza mitocániei de care dădea dovadă: înjura de mamá, râgâia după masă. 
Stalinismul arunca deasupra tuturor spectrul vinovátiei („Printre cei vii nu 
există nevinovaţi”) si le decreta culpabilitatea („Tot asa cum ziceau nemții: 
jidanii nu sunt oameni! Tot așa și Lenin și Stalin: culacii nu sunt oameni! Nu-i 
adevărat. Oameni sunt si ei, oameni!”). Stările de fapt apar reevaluate: „Nu 
poporul umpluse închisorile si lagărele în anul 1937, nu poporul profitase de 
pe urma deportării nimicitoare în taiga a tătarilor din Crimeea, a calmâcilor, 
balkarilor, bulgarilor si grecilor rusificati, a cecenilor si nemților de la Volga, 
nu poporul anihilase libertatea de a semăna si dreptul la grevă al muncitori- 
lor”. Lenin fusese statornic simplu: „Nu fuma si nu bea, probabil că niciodată 
în viață nu ocărâse pe cineva, folosind cuvinte triviale”, dar ce folos că încura- 
jase social un model total opus lui? 


Vasili Grossman relevă „abisul” dintre Rusia si Occident: „Abisul consta în 
faptul că dezvoltarea Occidentului era fertilizată de creșterea libertăţii, iar 
dezvoltarea Rusiei — de creșterea robiei”. Şi apoi se referă la normele de com- 
portament: „Cei care îl duceau la biroul anchetatorului împingându-l cu patul 
puștii, si cei care nu-l lăsau să atipeascá în timpul interogatoriilor, si cei care 
vorbeau despre el josnic la şedinţe, și cei care îl renegaseră, și cei care îi furau 
pâinea de lagăr si îl băteau — toti aceşti oameni, cu slăbiciunea, grosolánia, 
mânia lor, îi făcuseră rău”. 


Revenim cu aceasta la marchizul de Sade. Erotismul său se impune mai ușor 
conştiinţei, fiindcă nimeni nu ar susţine, astăzi, că există unele impulsuri care 
leagă sexualitatea de nevoia de a face rău (așa-numitele instincte sadice, pro- 
ducătoare de cruzimi). Filozoful francez observa: „Într-adevăr, civilizaţii vor- 
besc, barbarii tac, iar cel ce vorbeşte este întotdeauna civilizat. Sau, mai exact, 
limbajul fiind prin definiție expresia omului civilizat, violenţa e tăcută. Aceas- 
tă partialitate a limbajului are multe consecințe; cel mai adesea, nu numai cá 
civilizat înseamnă «noi», iar barbar <ceilalţi>, dar civilizaţia si limbajul s-au 
constituit ca şi cum violenţa ar fi fost exterioară, străină nu doar de civiliza- 

tie, ci şi de omul însuși”. Însă în vremurile moderne, această „tăcere” barbară 
îşi revede statutul: in special starea de navetist îl insufleteste, dar pe o linie 
odioasă, contrapunându-l civilizaţiei pe care o subminează, fiind însoţit de 
toate formele agresive de exteriorizare: voce ridicată, gesturi amenințătoare, 
conţinut jalnic, intolerabil, rău. 


Acest limbaj josnic rezultă eminamente și în spiritul logicii elementare din- 
tr-o stare precară a educaţiei, din întreruperea ei grabnică, fiind înlocuită cu 
exteriorizarea cea mai nesocială. Ar fi normal ca omul normal să ia atitudine 
față de ceea ce-l revoltă, atentionándu-l pe violatorul normalitátii cá violenta 
se află în el, din moment ce poate să o exteriorizeze atât de fulminant, dar pu- 
doarea normalitátii, de care este stăpânit cel dintâi, îl împiedică deseori de la 
dezlántuirea lui publică. Aici, discretia isi arată si slăbiciunea, când toleranța 
e luată drept înfricoşare sau accept tacit si astfel excită în loc să potolească. 


Gádilarea colectivă e stupidă fiindcă este colectivă, iar reacția la om este alar- 
mantă, când ea izbeste simţul auditiv. Fernando Pessoa adopta formula stăpâ- 
nirii, „un chietism estetic al vieții, gratie căruia insultele si umilintele pe care ni 
le impun viaţa si vietuitorii ei nu ne ating decât la periferia demnă de dispreț a 
sensibilităţii noastre /.../ Fericit cel ce seamănă mai mult cu animalele, fiindcă 
nu se forțează să ajungă ceea ce devenim noi, cu toţii, prin munca impusă”. 


Sau, cu vorbele filozofului francez George Bataille: „În formele de viaţă cini- 
ce, nerușinate si decázute, dezechilibrul e receptat ca un principiu. Dorinţa de 
scufundare, căreia nu-i cedăm decât fără voie, este acordată în ele fără limită: 
ea nu mai are de-atunci încolo vreo putere, căci cei ce trăiesc într-o dezordine 
permanentă nu mai cunosc decât momente de dezechilibru slăbit”, ei au ast- 
fel „posibilitatea unei trişări fundamentale /care/ le conferă din plin răgazul 
de a se abandona atracției unei vieți pierdute”. Şi, mai departe: „Am spus cá 
erotismul e tăcere, e singurătate. Dar nu e astfel pentru cei a căror prezenţă în 
lume, ea singură, este pură negare a tăcerii, sporovăială, uitare a singurătăţii 
posibile”. Omul se deosebeşte de animal prin faptul că anumite senzaţii îl ră- 
nesc și-i lichideazá exteriorizarea intimitátii armonioase, datorită agresivitátii 
exteriorizárii formelor deviante ale acesteia. 


Folosirea limbajului violent — in continut si in felul exprimárii, de cele mai 
multe ori aceste două aspecte îmbinându-se, denotând lipsă de consideraţie 
şi de educaţie si semnalizând carenta gravă a instrucției si a stăpânirii bune- 
lor maniere — este semnul unei estetici urbane puternic atinse de o involutie 
simptomatică a înţelegerii raporturilor umane. Prin urmare, limbajul violent 
trădează dezarmant omul neevoluat, intrat în categoria animalelor care comu- 
nică prin răgete. 

Ana BANTOS 


Andrei Lupan. 
Intelectualul basarabean si istoria 


Cum am putea citi si intelege destinul scriitoru- 
lui Andrei Lupan fără să-l căutăm acolo unde s-a 
constituit: în anii interbelici, în anii războiului 
şi ai foametei, ai stalinismului, apoi ai perioadei 
hrugcioviste, ai celei brejneviste si care au mai 
urmat, inclusiv perioada lui Mihail Gorbaciov, 
cu transparenţa si „perestroika”, într-un cuvânt, 
în complicata istorie modernă a românilor ba- 
sarabeni? E o istorie care nu se lasă cu una, cu 
două explicată si nu e recognoscibilă pentru 
toată lumea. Însă un început, în acest sens, ar fi 
încercarea noastră de a spulbera ambiguitatea 
care planează deasupra unei figuri emblemati- 
ce pentru peisajul literar basarabean postbelic, 
cum este Andrei Lupan. Unii scriitori au lăsat în 
urmă mărturii epistolare, de exemplu, George 
Meniuc, astfel încât cercetătorii vor tine cont de 
ele. Nu știu dacă au rămas scrieri memorialisti- 
ce de la Andrei Lupan. Un punct de pornire în 
cunoașterea, mai mult sau mai puțin obiectivă, 
l-ar putea constitui eseul lui Emil Loteanu An- 
drei Lupan — domn si salahor al Basarabiei, pu- 
blicat în 2002, sau La umbra cuvântului (1989) 
de Ion Drutá, care a scris cu multă dragoste, dar 
şi cu spirit critic despre înaintașul său, parabola 
cu Stâlpul care trebuia primit în Uniunea Scrii- 
torilor, şi pentru care Lupan a pus cuvântul său 
autoritar, ca până la urmă să aibă de suferit din 
cauza „eroului” cu pricina, tot el, Lupan. Situaţia 
evocată e destul de elocventă și e curios răspun- 
sul pe care Andrei Lupan i-l dă în final lui Ion 

Drutá, la reprosul că însuși Lupan l-a susținut pe acel Stâlp: „Ei, vorbă să 
fie..., i-a replicat poetul. 


Cultura, după cum se ştie, are rolul unic de mărturie despre timpurile care trec. 
Dar, la fel este cunoscut și că rolul literaturii a fost cel de fap ispăşitor, carentele 
în politică fiind puse pe seama literaturii. Aflarea scriitorilor între cultură si viața 
politică, socială şi economică e determinantă pentru imaginea artistului angajat 
din perioada sovietică, timp în care intelectualul deținea un rol-cheie în statul- 
partid, aşa cum au fost concepute U.R.S.S. si fostele state din lagărul socialist. 
Iată de ce îmbinarea hermeneuticii existenţiale cu cea ideologică în abordarea 
creaţiilor scriitorilor din acea perioadă este inevitabilă. Amintim în acest con- 
text ce scrie Milan Kundera despre țările din Europa Centrală și de Est și situația 
lor de după cel de-al Doilea Război Mondial: „Istoria s-a năpustit asupra mici- 
lor naţiuni din Europa Centrală ca un monstru implacabil si inexplicabil, asupra 
căruia voința umană nu mai avea nici o putere” (M. Kundera, Le testament des 
somnambules, „Le Nouvel Observateur”, 9 avril 1982). E adevărat că Andrei Lu- 
pan a scris o literatură angajată. În primul rând deoarece a scris într-o societate 
în care literatura era supusă dictatului extraliterar. Scriitorul din Europa de Est 
are un statut aparte, literatura fiind marcată de un astfel de angajament, după 
1945, (după cum menţionează și Milan Kundera), aici fiind pus în discuţie des- 
tinul popoarelor nu doar din punct de vedere politic, dar și al civilizației căreia 
aceştia îi aparțin. De aceea apărarea identităţii este pe primul plan. Ar trebui să 
vedem cum se prezintă scriitorul nostru la acest capitol. Căci, în definitiv, rezis- 
tenta scriitorilor ca oameni de creaţie în aceasta constă. Accentuám faptul cá 
există momente în biografia scriitorului si cetățeanului Andrei Lupan peste care 
nu se poate trece. Și cât încă nu e prea târziu, ar putea fi adunate, de la cei care 
l-au cunoscut, mărturiile despre acest exponent neordinar al peisajului literar 
basarabean postbelic. Ar fi poate un pas care ne-ar ajuta să facem mai explicit 
sentimentul ambiguitátii de care mai este dominată societatea noastră, senti- 
ment ce își are rădăcinile adânci în istorie si trebuie căutate momentele în care 
acesta se developează. 


Andrei Lupan a scris o literatură evident marcată de angajamentul social si 
ideologic, însă, cu toate acestea, destinul său nu poate fi redus doar la atât. Bi- 
neînțeles, scrierile sale, ca document politic si ideologic, trebuie analizate din 
punct de vedere antropologic, scriitorul fiind învestit de regimul comunist cu 
un destin extraordinar de artist care a ajuns astfel datorită politicii partidului 
etc. Pentru toate acestea a plătit cu piesa Lumina, în care lucrurile sunt prezen- 
tate din perspectiva luptei de clasă. Ulterior el şi-a făcut mea culpa, mărturi- 
sindu-si păcatele. Nu știu dacă sunt multe astfel de cazuri în literatura noastră. 
Imaginea sa deocamdată fiind cantonată într-o zonă pentru înţelegerea căreia 

e nevoie sá cunoastem cum s-a produs deteriorarea valorilor, ar trebui sà ne 
referim la un fenomen actual, despre care se discutá in ultimul timp, anume 
ce inseamná omul-non-kitsch si omul-kitsch? Precizám cá in acest context 
utilizăm termenii cu sensul atribuit de către Milan Kundera, kitsch-ul fiind, in 
opinia scriitorului ceh, echivalent cu dictatura unui ideal de perfecțiune și a 
unor norme de muncă, familie, patrie impuse în spaţiul est-european postbe- 
lic, astfel încât cei care au fost contra kitsch-ului, în regimul totalitar, au sfâr- 
şit-o în gulag, unde erau adunaţi toti cei care încălcau ordinea stabilită. Men- 
tionám că la Andrei Lupan omul-kitsch vine din acordul categoric cu ideea de 
om nou, care era una falsă. Personajul din poezia lui Lupan e protejat de viața 
reală printr-un paravan al kitsch-ului care disimulează o realitate adesea plină 
de conflicte si la care individul nu doreşte să participe. Astfel, kitsch-ul deter- 
mină, în mod inconştient, conduita. În societatea totalitară kitsch-ul se exer- 
cită printr-o ideologie care reprezintă totul la modul idilic (așa ca „în oblostea 
norocului”). Numai în acest mod se poate explica apariția unei piese precum 
Lumina, în timp ce nu se vorbea absolut deloc despre deportări si extermi- 
narea populaţiei. Minciuna a eclipsat realitatea conflictuală, imagologia fiind 
mai puternică decât realitatea. Kitsch-ul a fost folosit ca unealtă ideologică 
pentru a perpetua, în văzul tuturor, minciuna. (Cam același lucru se întâmplă 
şi astăzi, când mass-media e utilizată de multe ori în același scop.) Idealiza- 
rea, precum si încrederea oarbă, seducerea cu ajutorul kitsch-ului e foarte ac- 
tuală si vizează fenomene surprinzătoare, dintre acestea nefiind excluși eroii 
naţionali de odinioară, care astăzi exploatează în mod fraudulos o imagine 
de multe ori falsificată, mizându-se pe „conştiinţa idilică”, si nu lipsesc nici 
instituţiile, care deviază de la menirea pe care o au prin definiţie. E vorba de 
ceea ce, în termenii aceluiași Kundera, se numește ,inocentá culpabilă”, care 
se manifestă în contextul crizei libertăţii individuale, o libertate căreia autorul 
caută să-i dea un sens. Andrei Lupan și-a pus această problemă, formulându-și 
apăsat crezul său despre ceea ce își dorea să fie, ca om: „De fapt, nu ştiu dacă 
vreau cu adevărat să fiu om întreg, cu suflet neprefăcut în înțelesul comun al 
cuvântului. Poate doresc altceva. O viață consecventă cu mine însumi, cu firea 
mea. Vreau să trăiesc şi să mă dezvolt așa, încât dacă as avea în fata mea răspla- 
ta faptelor, să pot întinde mâna senin spre ea. O viață aspră şi amară. ... De-ar 
fi această viaţă chiar murdară pentru restul lumii şi absurdă, să fie în ochii 
mei adevărată”. Felul acesta de a judeca despre rostul existenţial, care își află 
ecou în fenomenul autenticităţii si al experientialismului interbelic (s-a scris 
despre influenţa lui Arghezi asupra poeziei lui Lupan), se explică, de fapt, prin 
nevoia de detaşare de o anumită istorie si de un regim, de care omul de creație 
se simţea persecutat, dorinţa lui fiind să scape, el, scriitorul, şi omul real con- 
siderându-se câmpul experienţei vitale, si pentru Lupan acest lucru contează. 

Trebuie spus cá repercusiunile kitsch-ului asupra identitátii au fost enorme. 
Ion Drutá, in Sfânta sfintelor, developeazá omul-kitsch, la fel si in Păsările tine- 
retii noastre, piesá al cárei protagonist, intre altele, e inspirat, la sugestia lui Lu- 
pan, din destinul unui foarte bun prieten al acestuia, stins din viatá prematur. 
Însă același Drutá ulterior va da curs liber „nostalgiilor noastre romantioase, 
pseudo-mioritice, răzbătătoare si în proza de felul celei din Toiagul păstori- 
ei” (Th. Codreanu), nostalgie suprapunándu-se şi făcând mai dens vălul unui 
„complex de inferioritate”, aruncat peste un sentiment profund ambiguu. 


Potrivit lui Kundera, kitsch-ul e dirijat la nivelul individului din dorința de a 
accede la eternitate. Într-o societate în care uitarea trecutului e lege, kitsch-ul 
uniformizează sentimentele și pune în pericol identitatea, uniformizare care 
este foarte răspândită în totalitarism. Într-o societate totalitară cei care refuză 
idila impusă de kitsch sunt aruncaţi din Istorie. Aflat în Istorie, Lupan a luptat 
cu kitsch-ul, pe care l-a ostracizat, i s-a opus, iar uneori a cedat. Un exemplu 
elocvent de luptă contra omului-kitsch este și Olimp disprețuit, despre foametea 
din 1946-1947, poezie pe care pentru a o publica a trebuit să indice anul 1937 si 
nu 1947, pentru a nu fi învinuit de „atentat criminal, antipatriotic" Despre acest 
moment din biografia sa de creaţie Lupan a scris, gestul respectiv fiind consi- 
derat de autorul însuși drept „un gest de apărare a conştiinţei. Fapta aceasta 
venea cu siguranţă din necesitatea conştiinţei de sine, la care Lupan, unul dintre 
puţinii de pe atunci, se referă in mod direct. „Ne trebuie... o conştiinţă de sine”, 
susținea el. Și această afirmaţie se înscrie în dorinţa sa de a fi autentic, Lupan 
fiind un om al atitudinii civice nu doar în sens ideologic. Este incorect să-l re- 
ducem doar la atât. El a fost apărătorul multor scriitori aflaţi în situaţii dificile si 
datorită lui au fost publicate cărți care zăceau la editură fiind considerate disi- 
dente (ex.: cărțile Lidiei Istrati, sau Piaţa Diolei, volumul de debut al Leonidei 
Lari). Şi pe atunci era mult mai riscant să infrunti puterea. Sau să luăm un alt 
exemplu: sensul ambiguu al noțiunii de popor sovietic ar putea fi descifrat chiar 
în luarea de cuvânt a lui Andrei Lupan, la Congresul al III-lea al Scriitorilor din 
Moldova (în 1965), la care el a pus accentul pe necesitatea promovării limbii 
literare, a scriitorilor clasici, în termenii în care acest lucru era posibil în acele 
condiţii, când era nevoie și de multă diplomaţie, de probitate morală în rânduri- 
le colegilor de la Chișinău si de autoritate care să depășească limitele geografice 
ale ex-R.S.S.M.-ului. Se stie, de asemenea, cum a luptat Andrei Lupan pentru a 
obţine permisiunea de a inaugura la Chișinău o Alee a Clasicilor. 


Cred că astăzi, dacă am avea printre noi oameni de caracter cum era Andrei 
Lupan, vocea intelectualilor ar fi auzită, chiar dacă acum rolul lor de meca- 
nism util în menţinerea statului este preluat de mijloacele mass-mediei și de 
către unii manageri numiţi si „noii politruci”. 

Vasile GAVRILAN 
| Evocári... la o margine de existentá 


„80 de ani! Ar fi putut fi cu noi!” astfel și-a în- 
ceput discursul sáu preşedintele Uniunii Scri- 
itorilor din Moldova, Arcadie Suceveanu, in- 
auguránd omagierea lui Victor Teleucá, náscut 
la 19 ianuarie 1932. „Am fi putut vorbi astăzi 
cu el despre kantianism sau despre Spinoza, 
despre filozofie sau poezie, estetică sau metafi- 
zică”, a continuat dânsul să evoce numele poe- 
tului, opera căruia încă rămâne „cvasinecunos- 
cută” şi pe nedrept marginalizată. Evenimentul 
a adunat scriitori şi critici literari, printre care 
Theodor Codreanu, Ana Bantos, Ion Ciocanu, 
Mihail Gh. Cibotaru s.a. Cu aceeaşi ocazie a 
fost vernisată şi o expoziţie îngrijită de Anatol 
Ciocanu și Valeriu Nazar, directorul Muzeului 
Literaturii Române „Mihail Kogălniceanu”, 
conținând majoritatea cărților scrise de Vic- 
tor Teleucă sau critică literară, instantanee „de 
epocă” si picturi ale plasticianului Ion Daghi 
evocând personalitatea si creația teleuciană. 
Reluând controversa cu privire la recunoașterea 
valorii poeziei lui Victor Teleucá, A. Suceveanu 
şi-a expus punctul de vedere trangant: „Poetul 
va rămâne bine fixat în istoria culturală și lite- 
rară a sec. XX si începutului sec. XXI. El este un 
poet de referintá al literaturii noastre, de aceea 
orice antologie sau manual ar trebui sá retiná 
printre cei mai valorosi scriitori si numele lui. 
V. Teleucá a avut forta să-și modeleze, să-și 
construiascá dictiunea si mitologia proprie. El 
a adus un discurs nou, intelectualizat, o viziune 
iesitá din paradigma traditionalistá in care se 
complăceau majoritatea congenerilor săi. Lim- 

bajul sáu contrapunctic, intelectual, fragmentar il apropie de modernism 
şi chiar de postmodernism”. 


Prezentá așteptată şi onorantă, vizita prof. Theodor Codreanu la Uniunea 
Scriitorilor a conferit momentului un plus de sobrietate și calitate, mai ales 
graţie recentei lansări la Biblioteca Naţională a monografiei În oglinzile lui Vic- 
tor Teleucă, una dintre cele mai temeinice lucrări dedicate activităţii literare 
a „lirosofului de la Cepeleuţi”, semnată de autorul hușean. „Victor Teleucá, a 
afirmat Th. Codreanu, merită să intre într-o postumitate vie. (...) Când mi-a 
căzut în mâini pentru prima oară Ninge la o margine de existenţă, l-am văzut 
deja pe un pisc diferentiator față de alti poeti contemporani, de aceea el a si 
fost primul pe care l-am propulsat în ceea ce numesc transmodernism, care se 
bazează pe metoda de cercetare transdisciplinară. (...) În definitiv, el descin- 
de şi din acest punct de vedere - logica dinamică a contradictoriului — din 
Eminescu: acest potop de contradicții din poezia lui, care uneori pot supăra, 
pot crea impresia de artificial, este, totuşi, natural, firesc, venind din filonul 
eminescian. (...) Logica contradictoriului este rezolvabilá prin ceea ce Şte- 
fan Lupaşcu numea tertul inclus, iar Basarab Nicolescu - tertul ascuns. E o 
diferenţă între cei doi termeni, pentru cá tertul inclus este rationalizabil, pe 
când tertul ascuns este nerationalizabil, el duce către sacru. Or, vom conveni 

că în poezia lui Victor Teleucá este mult sacru”. Exegetul și-a exprimat regre- 
tul, totodată, cá opera omagiatului până astăzi nu dispune de o ediţie critică 
veritabilă, condiție imperativá pentru a fi cunoscut și în Țară. Criticul literar 
A. Bantoş a remarcat efortul lui Th. Codreanu „de a analiza literatura din Ba- 
sarabia cu multă dăruire și seriozitate, astfel încât drumul literaturii autohtone 
spre integrarea în contextul celei general-nationale trece de la o vreme si prin 
Huși, având aici un reper foarte important. Theodor Codreanu raportează li- 
teratura basarabeană la modernism, dar când este vorba de Victor Teleucá, il 
analizează în contextul creaţiei lui Ion Barbu si a lui Nichita Stănescu. De aici 
vine si titlul cărții: În oglinzile lui Victor Teleucă. Poezia este privită după dife- 
rite criterii de către Nichita Stănescu: fonetic, morfologic și sintactic, cel din 
urmă însemnând criteriul suprem. Tot așa a inteles-o si Ion Barbu, si Victor 
Teleucá. De aici vine complexitatea gamelor în care scrie si dificultatea de a-l 
înțelege. V. Teleucá este un poet complex. În Ninge la o margine de existență 
sunt îmbinate reflecţii filozofice si de istorie a artelor atât de profunde, încât 
iti trebuie o pregătire specială ca să-l poti percepe”. 


Nici după un deceniu de la moartea poetului nu există un consens în ceea 
ce tine de personalitatea si activitatea lui Victor Teleucá. Paradoxal rămâne 
faptul că el nu s-a bucurat de linişte nici în epoca sovietică, fiind învinuit de 
partid că ar fi românizat ziarele la care lucra ori că ar fi fost naţionalist, dar 
nici după anii '90, când i s-a reproșat că ar fi fost un „slujitor al regimului co- 
munist”. Edificatoare sunt totuși, în acest sens, afirmaţiile lui Gr. Vieru, când 
în 1960 lui V. Teleucă i s-a interzis poemul Ciocârlii basarabene: „Tot el a fost 
primul poet căruia cenzura i-a spintecat o carte... Tot tirajul i-a fost dat la cu- 
tit" În condiţiile exilării din viaţa publică, instrumentate de mai marii zilei, 
V. Teleucá alege să iasă din scenă cu demnitate, dăruindu-se în totalitate scri- 
sului. Travaliul literar se va materializa, pe lângă alte cărți de poezii, în volu- 
mul Ninge la o margine de existență, apărut în 2002, la câteva luni de la trecerea 
în neființă a poetului și pe care Th. Codreanu l-a etichetat ca fiind „cartea anu- 
lui” în literatura română. 


Merită precizat, de asemenea, că din acest an (2002) efortul de populari- 
zare a operei sale, în special prin apariţiile volumelor Improvizatia nisipului 
(2006), Răsărit de Luceafăr (2010), Car frumos cu patru boi s.a. (2011), le 
revine Marianei si lui Dumitru Gabura, fiica si ginerele regretatului poet. Cel 
din urmă, prezent la eveniment, a ţinut să aducă mulțumiri lui Th. Codreanu, 
M. Cimpoi, I. Ciocanu, A. Suceveanu, A. Bantos, V. Zbârciog, V. Postolache 
ş.a. pentru exercițiul acestora de a populariza opera teleuciană prin diverse 
monografii, studii sau prefatári. Peste ani, vibrante rămân versurile imnului 
închinat limbii române, O altă limbă mai frumoasă nu-i, scrise în plină epocă 

a regimului de ocupatie si interzise, evident, dar care rázbesc astázi liber si 
neîntinate: „Auzi? În limba mea / pe cer răsare prima stea, / şi-n toate limbile 
la fel / Luceafărul răsare clar, fidel. / Aici, pe-acest picior de plai, / vin rodnici 
ani în evantai / şi-n limba mea ca-ntr-un izvor / e-un cer rásfránt multicolor. / 
Şi-n limba asta dac-o ştiţi, / pământul, pâinea i-o sfintiti, / şi truda omului 
ce-o face. / Cu ea cântăm fràtia, pacea... 


Victor Teleucá s-a născut la 19 ianuarie 1932 în satul Cepeleuti, județul Hotin. În 1958 
absolveste Facultatea de Filologie și Istorie a Institutului Pedagogic „Ion Creangă” din 
Chişinău, pentru a începe o fructuoasă activitate literară — poezie, eseistică, traduceri sau 
publicistică. Activează în calitate de redactor-șef adjunct la revista „Nistru” si redactor-şef 
la săptămânalul „Cultura”. În 1977 fondează publicaţia „Literatura şi Arta” pe care o va 
conduce până în 1983. În 1980 este laureat al Premiului de Stat pentru literatură, în 1983 
i se conferă titlul onorific de Maestru emerit în arte din Republica Moldova, iar în 1998 
este decorat cu Ordinul Republicii pentru merite deosebite în dezvoltarea literaturii nati- 
onale și contribuţie substanţială la promovarea valorilor spirituale și morale. Volume pu- 
blicate: La ruptul apelor (1960), Nelinisti (1962), Îmblânzirea focului (1971), Încercarea 
de a nu muri (1980), Piramida Singurătății (2000), Ninge la o margine de existență (2002), 
Decebal (2003), Improvizatia nisipului (2006), Răsărit de Luceafár (2010) s.a. 

lon CIOCANU 
Douá poeme emblematice 


Ín anii din urmá se vorbeste mult, uneori absolut 
iresponsabil, despre Victor Teleucá in ipostazá 
de „nomenclaturist”, slujitor al ideologiei comu- 
niste, fárá a se lua in seamá cá asemenea afirmatii 
nu sunt sustinute de creatia scriitorului. De aceea 
ne-am propus sá glosám pe marginea si in miezul 
a douá poeme teleuciene. 


Primul, apárut la un an de la moartea scriitoru- 
LC. prof. univ. dr. hab, lui, Decebal (2003), este o expresie concentrată a 
colaborator ştiinţific unor gânduri, idei si atitudini care l-au preocupat 
principal la Institutul de pe Victor Teleucă ani si decenii, asteptándu-si ora 
Filologie al A.M, critic și ; bucnirii în pagină. Nu putem să nu revenim pen- 
istoric literar, lingvist. Autor a i un pagina. P . . P 
34 de cârți de critică şi istoria S clipă la textul poemului, mai exact = pana 
literară, de sociolingvistică si Imn pámántului dac, după care „cade cortina”, là- 
de cultivare a limbii. Lucrări sându-ne uluiti de forta verbului teleucian de a-și 
apărute recent: Efortul fi ajuns monument: „Din tragica luptă / Pe viață 
necesar (2006), Salahorind.. şi moarte / Aici, pe pământul carpatic bătrân, / Se 
(2008), Darul lui Dumnezeu născu o baladă — / Poporul român, / Care porni 
(2009), Noi si cuvintele prin furtuni mai departe, / Sie să-şi fie pe soartă 


PO alia 2011): id e m stăpân / Pe-un picior de plai, pe-o gură de rai... 


Că motivul poetic al apariţiei și afirmării popo- 
rului nostru din adâncuri de vremi l-a preocupat 
pe poet se poate înţelege și din cartea Ciclul itali- 
an sau criza de timp (1987), din care cităm frag- 
mentar: „Mă-ntreb nedumerit: istorie să fim, / cu 
timpul devenim istorie?”, după care autorul con- 
semna metaforic si durut cá ,mutenia pereţilor 
încinsă roșu arde..." 


O altă dovadă concludentă a preocupărilor lui 
Victor Teleucá de motivul obârşiei, al devenirii 
şi nesfárgirii noastre o constituie poemul Mollis 

Davia, tipárit in , Literatura si Arta” din 5 iulie 1990. Din pácate, nu l-am gásit 
în volumele de mai târziu ale autorului, de aceea îl citim acum cu o deosebită 
curiozitate intelectuală ușor de înţeles, dar și cu o anumită teamă de a lua 
drept realizare literară o „ciornă”, adică un bruion al unei viitoare opere, la 
care scriitorul ar mai fi avut ceva de adăugat, de eliminat, de corectat / redac- 
tat, în vederea includerii în carte. Acestea și alte sentimente sau impresii de 
lectură se concentrează, până la urmă, într-o mare satisfacție a redescoperirii 
poetului preocupat de idei care depășeau, cu certitudine, limitele permise ex- 
primării nestingherite în anii săi de activitate rodnică. Astăzi incredintám foii 
albe de hârtie convingerea noastră nestrămutată că Victor Teleucá, acela care 
a avut ,imprudenta" să fie prudent, după cum a recunoscut el însuși (a se ve- 
dea Ninge la o margine de existenţă, p. 158), a fost în măsură să lase posterităţii 
şi acest poem adeveritor unei gândiri filozofico-literare, spre care a tins mereu 
şi la care, în cele din urmă, a ajuns, poemul Mollis Davia reprezentând tocmai 
acea cugetare nesperată în contextul deceniilor sechestrate în mod criminal 
de o ideologie ostilă rostirii adevărului întreg despre neamul nostru. 


Că suntem moldoveni de viță veche, că facem parte dintr-un vast spațiu mi- 
oritic, apoi chiar că suntem si noi români, ca muntenii, oltenii, bucovinenii 
şi celelalte părți constituente ale neamului românesc, s-a spus în publicistică 
şi-n strofe marcate de reflecții corecte, binevenite, dar inimaginabile în anii 
'70-'80. Totuşi o viziune poetică, literar-filozofică a adevărului întreg despre 
istoria noastră bimilenară n-am avut. O atare viziune ni se înfățișează din 
chiar debutul poemului Mollis Davia: „Nu e tot ce-i tot în toate. / Este-un 
TOT al tău TOTAL - / Daimonul national... 


Victor Teleucá, de data aceasta, nu se multumeste, prudent ca pe timpuri, cu 
un tot care devenise, între timp, relativ uşor de spus. El pare să se răzbune 
pentru toti anii în care nu i-a fost îngăduit, lui si colegilor de breaslă ai gene- 
ratiei sale, să spună adevărul despre un tot total, adevăr devenit lesne percep- 
tibil gratie forței numite de poet „daimonul național”. Acest spirit, nevăzut 
şi - pentru multi — nebánuit, există totuși, chiar dacă nu-l conștientizăm înde- 
ajuns. Daimonul din debutul poemului „din neguri mi te scoate, / iti dă chipul 
blând, lumina / să te cheme sus prin vremi, / sá-ntelegi cum să te chemi.... 


Cităm aceste versuri suprasaturate de gândire filozofică şi ne bucurăm că prin 
1988-1989, deci înainte de 1990, Victor Teleucá a reușit să plásmuiascá un 
poem nu rarisim, ci principialmente inimaginabil în epoca sa. Că mai târziu 
şi, mai ales, în zilele noastre lucrurile ni se par atât de simple și la îndemâna 
tuturora e o realitate pe care tot el si alți scriitori care vor fi gândit ca dânsul 
au zămislit-o şi ocrotit-o până să devină lucru obișnuit. Autorul Mollis Daviei 

isispunea la inceput siesi, darin mod virtual tie, cititorului pe care si-] dorea / 
imagina si pentru care a asternut pe hârtie lămuriri si explicaţii temerare: „Tu 
de-aici („din neguri" — LC.) iti cresti puterea, / păstorind singurátáti, / ţi-ai 
făcut din munti cetăţi, / ca să-ţi aperi limba, vrerea / unui neam de-a nu se 
pierde / sub cel timp necruţător... De la vers la vers, de la o strofă la alta, 
poetul desfăşoară o întreagă cosmogonie a devenirii noastre, treptat aceasta 
luând formă de spunere calmă, așezată, în care metafora se simte în largul 
ei şi adevărul ni se transmite liber, molipsitor am zice: „Neamul tău, murind 
ca dor, / re-nvia ca frunza verde. // Cosmogon cu luna-n sânge / si cu Ursa 
Mare-n gând, / venea vreme fremătând / şi, râzând, ştiind că plânge, // 
hohotea ca-ntr-o risipă — / râset-fulger, lacrimi-ploi / pân-la veacul de apoi / 
şi-napoi cát tine-o clipă // revezi totul mut, orbeste, / parcá-ai mai trá- 
it cândva / şi-atunci simţi cum Cineva / dintr-o parte te priveşte... Textul 
poemului devine atât de compact, încât e greu să-l imparti în fragmente, ci 
te obligă să-l citezi ca dintr-o respiraţie a autorului nimerit în situația de a-ți 
destăinui gândul care, odată incoltit în forul lui intim, se revarsă nestăvilit, 
chiar návalnic: „e-o privire, dar a cui? / Brusc te-ntorci în partea Lui / să-ți dai 
seama că te-agteaptá / mut si sumbru El, Destinul / neînduplecat si rece... 


De aici încolo insul-strámos al nostru intră în relaţiile sale fireşti cu Destinul 
hărăzit din începuturi, până-l strigă același Cineva, în legătură cu care auto- 
rul-narator se întreabă oarecum retoric: „Cine-i El, cum se explică, / din ce 
parte e al tău? / Poartá-n el păreri de rău, / e un mit sau o nimică?”. Cineva, 
de la un timp Destinul, apoi Zamolxe, zeul tutelar al dacilor de demult, sunt 
personaje în văzul cărora s-a întâmplat să ,imparti ce nu se-mparte - / Totul 
tău, din rădăcină... Acest permanent Totul este o expresie simbolică a unei 
existente unitare, nedezmembrabile. Împărțit totuși, el „curge cum a curs, / 
din nimic spre existenţă..., suportând la un moment dat întrebări grave, adre- 
sate cui oare dacă nu insului-strámos dacic: „Creşti din suflet mai departe? / 
Noi şi-aici gi-acolo — noi? / Strigă-n umbră un strigoi? / Noi de dincolo de 
moarte?” şi încă mai drastic, mai tăios: „Când intrăm în contopirea / unui plai 
cu timp MOLDAV / într-un spaţiu MOLDO-grav / regăsindu-ne menirea / 
MOLDULUI ce ani de-a rândul, / neglijându-l, n-a fost mut, / dar l-am dat 
cu împrumut, / îndărăt nicicând cerându-l?”. 


Bánuim greşeala fatală a insului-strámog care a împărțit „ce nu se-mparte" — 
adică TOTUL nostru, „din rădăcină”, până a ajuns strănepotul să culeagă 
„roadele” acelei greșeli: „Tot primind odinioară / musafiri de undeva, / azi 
nu-ncap de limba ta / şi te dau din limbă-afară, / chiar ti-au dovedit amicii / 
fiecare cum putu / că esti altul, nu esti tu... N-am ajuns oare, peste vremi, la 
cele ce ni se întâmplă în prezent? Constatările si întrebările retorice ale poetu- 

lui exprimă durerea noastră neogoită si întreagă: musafirii „prind istoria şi-o 
scurmă / (după cum mi i-ai primit) azi să-ți spună că-au venit / primii ei, iar 
tu — pe urmă. / Te-nvàtau cá altu-i graiul / care-l porți. Aceşti avani / acum 
două mii de ani / ici şi-avură iadul, raiul? / Le-au cântat pe-aici cocosii, / cucii 
nostri solitari, / S-au știut de-atunci plugari, / tot pe-aici le-au fost strămoșii?” 


Vicisitudinile istoriei de pe atunci au început. Şi tot de pe atunci își trage 
începuturile speranţa noastră întru izbăvire de greșeala comisă: „MOLLIS- 
DAVIA-ndulceste / MOLDU-amar din cercul dac, / în el secoli se desfac, / 
vremuind ca o nădejde / nesfârşitul cu-nceputul / unui TOT de la-nceput, / 
parcă vine din trecut / viitorul, nu trecutul... 


Viitorul, sugerează Victor Teleucá, ar consta în corectarea greselii trecutului. 
Tocmai în acest context „se aud cum cresc Carpaţii / din a lutului gingii / 
cum ies dinţii la copii / dureros, mugcánd din spaţii... Şi reapare Daimonul, 
spiritul tutelar al neamului, care „te dă cu fruntea-n soare, / sorbi cu ochii 
pân-orbeşti / plaiuri verzi moldoveneşti — / sfinte semne de-ntrebare / care 
din destin iti cheamă / tot adâncul tău prin vis, / toate mari si sfinte ni-s / ca 
MOLD - lacrima de mamá - / cea mai grea sinceritate — / un odor din dor 
cu-amar / prinse toate-ntr-un focar / ca să-l ştii si tu ce poate / ochi în ochi - 
MOLDO-taină / într-un MOLDO-ritual / pentru-a scoate-un MOLD-voal / 
de pe suflet ca pe-o haină.... 


Nu este o acțiune simplă. Corectarea oricărei greșeli e mai complicată decât 
prevenirea acesteia. Ci totuși, „când se face timpul critic — / Cruce grea aprin- 
să-n vânt - / ni se-arată pe pământ / MOLDUL NOSTRU MIORITIC, / 
ROMÂNISM ce se revarsă / duh nestins prin limba ta / spre a nu te strămu- 
ta / nici o dramă, nici o farsă... 


Poetul se întâlnește în chip firesc si necesar cu capodopera folclorică natio- 
nală. Constientizarea adevărului istoriei, înțelegerea justă a obârşiei națiunii 
române în creuzetele istoriei noastre bimilenare au consecinţe benefice — 
„Atunci simţi că-acest DEPARTE / este - APROAPELE ce-l porti - / sufletul 
cu şapte porti / de balade fără moarte / şi-anotimpuri vin prin ele / si se duc 
să vină iar, / tu, fiind străvechi portar, / le deschizi și-nchizi cu stele... La ora 
fatală a istoriei „trei coboară, / pân-la urmă rămân doi, / când i-i turma mai de 
soi, / pe al treilea ţi-l omoară / ori încearcă să-l omoare, / iar al treilea suntem 


» 


no1l.... 


Victor Teleucá ,citeste” balada ca pe o inchipuire literará in care baciul ostra- 
cizat este doar unul dintre multii săi ortaci, restul rămânând să suporte urmá- 
rile greselii fatale pomenite anterior si — cum altfel? — să ducă pe umeri crucea 

care le revine prin Destin, de vreme ce „al treilea suntem noi, / nu chiar toti, 
dar fiecare, / după cum se nimereste // şi astfel din veac în veac / neamul meu 
se nesfârșeşte”. 


Optimist finalul, dureros si veridic întregul demers liric al scriitorului, sur- 
prinzător de proaspătă si originală concepția generală a poemului, de vreme 
ce poetul vede Mollis Davia - în spirit cantemirian — ca o parte a Daciei de 
până la Traian, adică „Dacia Moale, cu climă dulce, plăcută”, iar pe noi, urma- 
sii trăitorilor din Mollis Davia, — ca români din marele TOT pomenit în chiar 
prima strofă a lucrării. 


Retipărit acum de Mariana si Dumitru Gabura, fiica si ginerele poetului, care 
în ultimul timp s-au dovedit exemplari în dragostea si stima lor pentru Victor 
Teleucá, Mollis Davia este un poem inspirat al devenirii şi nesfárgirii moldove- 
nilor ca parte inalienabilă a acelui TOT al nostru TOTAL, care este poporul 
român. Poemele Decebal si Mollis Davia sunt emblematice pentru întreaga ac- 
tivitate a fiului de îndrăzneață gândire literar-filozofică al Cepeleutilor hoti- 
neni, scoțându-l în fruntea colegilor de breaslă ai generaţiei saizeciste, alături 
de Grigore Vieru, după cum consideră si Theodor Codreanu. 


Împreună cu poemul Decebal, devenit libret al operei cu același titlu, scrierile 
numite la urmă adaugă imaginii poetului si întregii lui creaţii valente poetico-filo- 
zofice noi, care se cer conştientizate si luate în calcul atunci când ne propu- 
nem să evaluăm corect, onest și responsabil contribuţia lui Victor Teleucă la 
patrimoniul cultural românesc. E o problemă de conștiință literar-artistică si 
cetáteneascá, de data aceasta a noastră, a celor meniti prin firea lucrurilor să 
fim stăpâni grijulii si nepártinitori ai moștenirii rămase de la înaintași. 


Spusele acestea infirmă impresiile unor colegi de breaslă despre comporta- 
mentul artistic si civic al lui Victor Teleucá, începând chiar cu 1959, când 
poetul a scris oda O altă limbă mai frumoasă nu-i, editată în 1964. De altfel, 
despre avatarurile acestei capodopere lirice a vorbit concludent Grigore Vi- 
eru: „Victor Teleucá... a fost primul poet căruia cenzura i-a spintecat o carte, 
omitándu-se din ea poemul Ciocârlii basarabene. Tot el, în generaţia noastră, 
a fost cel care primul a devenit redactor-şef al unei publicaţii de cultură, care 
chiar „Cultura” se intitula, și a condus-o cu cinste si demnitate... Victor Tele- 
ucă a scris primul poem dedicat limbii române de o frumuseţe rară..” (apud: 
Victor Teleucá — un heraclitean transmodern, Editura Universul, Chişinău, 
2010, p. 141, 142; sublinierea ne aparţine - I.C.). 


În aceeași ordine de idei, ar fi păcat să ne scape din vedere adevărul cá Victor 
Teleucă nu numai că n-a fost un slujitor benevol şi fidel al Partidului Comu- 

nist, dar s-a aflat in para criticii din partea forurilor partinice pentru romà- 
nizarea limbii si pentru nationalism (in 1974 la o Plenará a C.C. al P.C.M. 
si in 1982 la o şedinţă a Biroului C.C. al P.C. M, care a discutat „Cu privire la 
manifestárile nationaliste din republicá si másurile de intensificare a educati- 
ei ideologico-politice si internationaliste a oamenilor muncii”, din hotărârea 
căreia citám: „Să evalueze faptele pătrunderii în presă... a unor materiale dă- 
unătoare din punct de vedere ideologic în urma reducerii vigilentei politice 
a... tov. V. G. Teleucă, redactor al săptămânalului „Literatura si Arta..” (a se 
vedea revista „Destin românesc”, 2011, nr. 3, p. 148). Efectul acestei hotărâri 
s-a materializat în 1983, când Victor Teleucă a fost destituit. 


Ne revine, prin urmare, atunci când ne propunem să evaluăm activitatea lui 
Victor Teleucă și să stabilim locul lui în dezvoltarea spiritualității poporului 
nostru, să luăm în seamă și operele de adânc ecou ale autorului, cum sunt 
O altă limbă mai frumoasă nu-i, Răsărit de Luceafăr, Car frumos cu patru boi, 
Mollis Davia, şi învinuirile ce i-au fost aduse de potentatii zilei pentru romá- 
nitatea autentică a gândirii si acțiunilor lui. Să luăm în seamă - subliniem - si 
aceste două poeme emblematice pentru întreaga lui viaţă si activitate. 

Theodor CODREANU 


Nicolai Costenco 
vàzut de Victor Teleucá 


Se pare cá scriitorul basarabean care l-a marcat cel 
mai adânc pe Victor Teleucá (1932-2002) a fost 
Nicolai Costenco (1913-1993). Nu la nivel stilis- 
tic, cum s-a întâmplat cu Nichita Stănescu, nu pe 
undă filozofică, precum Lucian Blaga, ci ca model 
existenţial, ca „demnitate a singurătăţii”, care, poa- 
te, l-a ajutat să-și construiască propria piramidă a 
singurătăţii. Un eseu, neobişnuit ca dimensiuni 
pentru modul său de a face „critică literară”, da- 
tând din 1993, scris cu puţin timp înaintea morții 
poetului, se intitulează O demnitate a singurătăţii. 


În 1941 a venit la Chișinău Nikita Hrușciov, care 
era, pe atunci, prim-secretar al Partidului Comu- 
nist din Ucraina (din 1938). După moda vremii, 
s-au organizat întâlniri cu muncitori, ţărani si in- 
telectuali. La una dintre ele a participat si Nicolai 
Costenco, cutremurat de ce avea să se întâmple cu 
Basarabia invadată. Ca scriitor, Costenco venea 
dintr-o Românie interbelică a libertăţii de expri- 
mare. Acum viforul asiatic ameninţa cu schimbarea 
alfabetului și a limbii, între multe altele. Cum tine- 
rețea încă mai este perioada iluziilor, el a crezut de 
datoria lui că trebuie să spună adevărul și să spere 
că stăpânii aceștia noi au rațiune si că nu vor lăsa 
pe imbecili să facă ce vor în Basarabia. Venirea lui 
Hruşciov la Chişinău nu putea fi oare o speranţă, în 
acest sens? Doar Uniunea Sovietică se mândrea cu 
cel mai înalt „umanism” de pe glob, cu cea mai de 
sus ,democratie"! Si atunci și-a dat drumul si şi-a 
spus păsul, căci Rusia Sovietică nu putea fi Rusia 
țarilor despre care scrisese versurile: 

„Stele şi păduri. Pietroase creste, 
Drumul țarului nemásurat. 
Ca-ntr-o nălucire de poveste 
Pașii osánditilor îl bat”. 


Poezia se intitula Vladimirovka — drumul osánditilor şi data din 1939. 


După cum va mărturisi mai târziu poetul, comentează Victor Teleucă, 
„Hruşciov l-a ascultat cu multă luare aminte, nu l-a întrerupt, cum avea obice- 
iul, si, la sfârșit, când a cuvântat, nu a spus nici da, nici ba, a trecut cu vederea 
peste spovedania poetului. Cine ştie, poate că nu o fi dat nicio indicație nimá- 
nui, dar în sală erau si cei care trebuiau să fie si, peste puţin timp, pe drumul 
osánditilor mergea si basarabeanul Costenco”. Un drum lung, siberian, de 
cincisprezece ani. Dârz, cum era, i-a îndurat pe toţi. Acolo, în Extremul Nord, 
la Norilsk, Dudinka. S-a întors din gheturile siberiene în 1956), când același 
Nikita Hrușciov era pe cai şi mai mari, după moartea lui Stalin, dând impresia 
unui ,dezghet". Osânditului i s-a dat, ca despăgubire, câte cinci ruble pentru 
fiecare an petrecut în detenţie. I s-au oferit, în total, 75 de ruble, ajungând în 
Basarabia cu 36, după o mărturie făcută la Ialta. A fost eliberat cu condiția 
să nu se mai întoarcă în locul unde a fost arestat. Nu s-a supus, și a revenit la 
baştină, unde voia să-și scuture spicul, după cincisprezece ani. 


Întoarcerea lui Nicolai Costenco din Siberia a dat speranțe noii generații de 
scriitori. În 1957 i s-a permis publicarea unui volum de Poezii alese. Evident, 
„alese” cu grijă de cenzură. Inclusese si poezia 15 ani, dar titlul i-a fost refuzat. 
Ironia face că cenzura i-a schimbat titlul, poetul acceptând un altul: Aici eu am 
să-mi scutur spicul, însă cenzorii au uitat să șteargă si din text 15 ani. 


Găzduit, mai întâi, de către Emilian Bucov (avea o familie cu cinci copii), s-a 
retras, în cele din urmă, într-o locuinţă de pe bulevardul Ştefan cel Mare, la 
etajul 5, refuzând contactul cu lumea, după ce, o perioadă, a activat în calitate 
de consultant literar la Uniunea Scriitorilor, fiind unul dintre puţinii profesi- 
onisti in materie. Totusi, desi a păstrat vulcanismul tráirilor poetice din tine- 
rete, a făcut unele concesii modei „literaturii noi”, pentru a supravieţui. Me- 
ritele i-au fost recunoscute târziu, în 1988-1990, când i s-au acordat titlul de 
Scriitor al Poporului si Premiul republican de stat. În Tará Costenco este un 
necunoscut, citat ici-colo. Lipseste din Dicţionarul general al literaturii române. 


Pentru Victor Teleucă enigma lui Nicolai Costenco a fost și este însingurarea, 
continuându-și parcă, la Chișinău, exilul din Siberia: „De câte ori caut ceva 
prin bibliotecă şi dau de vreo carte semnată de Nicolai Costenco, sunt obse- 
dat de una și aceeași întrebare: de ce a rămas în umbră și peste scrisul lui s-a 

asternut ca un inghet vesnic negura tácerii? S-a autoexilat in locuinta de pe 
bulevardul Stefan cel Mare, la etajul 5, de unde coboará o singurá datá pe luná 
cu picioarele degerate in cei 15 ani de detentiune si exil la Extremul Nord? 
O singurá datá pe luná coboará insotit de sotia sa, Maria, ca sá-si primeascá 
pensia si urcá din nou la ultimul etaj ca sá nu vadá pe nimeni si nimeni sá 
nu-i vadá? De fiecare datá má intreb si nu pot gási ráspunsul la intrebarea: ce 
face el? Dacá singurul scris este semnátura ce si-o pune in dreptul numelui 
de pe lista pensionarilor e tragic, tot atât de tragic cum i-a fost destinul de 
poet renumit al Basarabiei de până la război. El continuă si astăzi să rămână 
o enigmă”. 


Se retrăgea nu numai la Chișinău, dar si când mergea la Riga, la Ialta, prin Ba- 
sarabia, la serate literare etc.: „Ne duceam împreună la masă, la un restaurant 
pe malul mării, dar îl simţeam alături ca pe un arhipelag învăluit într-o negură 
nepătrunsă de nimeni. De acolo şi-a avut sorgintea poezia si ea, poezia, iz- 
bucnea de fiecare dată din necunoscut nu ca o pártasá, ci ca un oponent al 
poetului. Încercarea lui de a domina poezia a suferit eșec. Totdeauna poezia 
l-a dominat, s-a scris cum a vrut ea. Poetul parcă i-a fost un salariat cu post de 
secretar personal. De aici şi succesul, şi insuccesul poetului"*. 


Din acest punct de vedere, Costenco îi apare ca imaginea din oglindă a lui 
George Meniuc, pe amândoi considerându-i de valoare egală. Numai că la 
Costenco poezia venea din craterul ascuns, neslefuitá, pe când poezia lui Me- 
niuc era mai „ordonată”. Aceeaşi si relaţia lor cu folclorul: „Meniuc căuta fol- 
clorul, Costenco îl avea la originea poeziei sale". 


Din pricina spontaneitátii cuvântului poetic, Costenco avea, adeseori, con- 
flicte cu cenzura. Un exemplu ilustrativ a fost textul despre Ochelarii lui 
Jacques Duclos, poezie care a apărut într-un grupaj din revista „Cultura”. 
Duclos (1896-1975) a fost un cunoscut om politic francez, comunist. Poezia 
era prilejuitá de moartea francezului si cenzura nu înţelegea ce ascund aceşti 
misteriosi ochelari ai decedatului. Pus în alertă, Victor Teleucá a fost nevoit 
să-i telefoneze poetului, să-i ceară lămuriri pentru cei de la cenzură: „Duha- 
mentul vostru cu cenzura voastră!, s-a rátoit Costenco. Ce-s nebuni? Ochela- 
rii ceia nu-s făcuţi din dinamită. Ochelari ca toti ochelarii, numai că aceştia, 
spre deosebire de cei ai cenzorului vostru, aparţin lui Jacques Duclos, iar cine 
este Duclos cenzorul ar trebui să ştie mai bine decât mine. A murit omul, i-au 
rămas ochelarii şi nimeni nu mai are nevoie de ei. lată toată filozofia. Dacă nu 
le place, s-o scoatá!5. 


Da, dar tocmai aceastá lepádare de ochelarii unui mare comunist nu cadra cu 
ideologia cenzurii. Instinctul poetic făcuse din asta o dramă. „Am încercat, 

mărturiseşte Teleucá, nu o dată să pătrund transcendentul ochelarilor. Nu am 
reușit. Dincolo şi dincoace de lentile am găsit doar singurătatea. Omul a dis- 
părut ca o piatră aruncată în mare”. 


Nicolai Costenco avea ceva din urieşenia si „elementaritatea” lui Constantin 
Stere. În Ore si în Elegii păgâne, volumele sale scrise în libertate, străbate fiorul 
din În preajma revoluției: „Pe Constantin Stere si Nicolai Costenco i-am văzut 
alături în istoria culturii noastre”. Numai că ultimul a fost mai puţin norocos, 
strivindu-și între gheturi cei mai buni ani ai vieţii. Teleucă vorbește în alt text, 
din 1989, despre mitul Costenco. Şi despre o mitologie aspră a satului basara- 
bean. Satul din poemele lui nu are nimic sentimental, gingásii sămănătoriste. 
Convingerea lui Victor Teleucă e că Nicolai Costenco încă își așteaptă critica 
pe măsura mitului său în care se încifrează destinul Basarabiei. 


Note | 1 În O istorie deschisă a literaturii române din Basarabia 
Mihai Cimpoi fixează perioada detenţiei siberiene între 
1940-1955 (Editura Porto Franco, Galaţi, 1997, p. 170). 
? Victor Teleucă, op. cit., p. 282-283. 
> Ibidem, p. 283. 
* Ibidem, p. 288. 
5 Ibidem, p. 284. 

lon VARTA 

Deposedări abuzive de bunuri 

ale românilor de la Est de Prut 

în noaptea de 12 spre 13 iunie 1941 


Impactul factorului geopolitic, militar rus şi so- 
vietic asupra destinului poporului român a fost 
unul devastator de-a lungul celor 300 de ani, din 
momentul când spaţiul românesc devine o ţintă 
predilectă a intereselor rusești. După cum bine 
se cunoaște, Petru I a fost primul dintre încoro- 
natii de la Sankt Petersburg si Moscova care a 
întreprins prima acțiune militară în teritoriile 
românești (așa-numita campanie de la Prut din 
vara anului 1711, — de fapt, primul război purtat 
de ruși si otomani în Principatele Române, soldat 
a peste 20 de cărți între C99 înfrângere a oştirilor moldo-ruse, cu mii de 
care: Asasinările în masă din Victime în rândul populaţiei autohtone, cu exilul 
RAS.SM. în perioada Marii forţat, in Rusia, al câtorva mii de români, inclusiv 
Terori (1937-1938), 2010; al lui Dimitrie Cantemir, cu amputarea ținutului 
Deportările în masă din Hotin din trupul Țării Moldovei şi transformarea 
RSS. Moldovenească din 5-9 acestuia în raia turcească). Au urmat încă 12 cam- 
iulie 1949, 2011. panii militare ale rușilor în teritoriile românești. 
Majoritatea lor covârșitoare, determinând o du- 
rată de câţiva ani de prezență militară străină în 
Principate, era însoțită, de regulă, de incontrola- 
bile valuri ale deceselor în rândul populaţiei băști- 
nase, mai ales din cauza epidemiilor frecvente ce 
se declanșau în timpul războaielor ruso-turce. 


LV. — doctor în istorie, şef 
Sectie istorie modernă a 

Institutului de Istorie, Stat 
şi Drept al A.S.M. Autor 


Pierderi enorme s-au înregistrat şi în rândul popu- 
latiei active, al celora ce se inregimentau in armata 
rusă în calitate de voluntari si participau la opera- 
tiunile militare, alături de ruși, împotriva otoma- 
nilor. Aproape toate războaiele ruso-turce aveau 
ca repercusiune exodul de populaţie românească 
din Principatele Române, condiționat anume de 

voluntarii ce au luptat in componenta armatelor ruse, dar si de reprezentan- 
tii altor categorii de cetáteni, care erau ademeniti cu promisiuni generoase 
din partea ruşilor de a fi improprietáriti cu terenuri întinse în regiunea nord- 
ponticá, un teritoriu aproape pustiu, din cauza unei acute lipse de securitate. 
Repopularea preponderent cu románi a acestei vaste regiuni, pe care autori- 
tátile ruse au botezat-o Novorosia, dar cáreia au vrut sá-i spuná initial Novaia 
Moldavia (Moldová Noui), in virtutea pregnantei numerice a elementului 
românesc, a cauzat alte diminuári numerice înregistrate de poporul român, 
ca urmare a promovării intereselor geopolitice rusești la Dunărea de Jos. Din 
rândul românilor stabiliți în Novorosia, care au ctitorit aici peste 300 de lo- 
calități, au fost alcătuite câteva regimente de cavalerie ușoară în armata rusă, 
care, mult timp, au constituit unităţile de şoc ale acesteia. Astfel, mii de etnici 
români înrolați au căzut pe câmpul de luptă de dragul unor interese străine. 


Un alt gen de pierderi înregistrate de români de pe urma prezenţei militare ru- 
sesti în teritoriile românești, a ocupaţiei ruse, au fost cele de ordin economic. 
Estimarea lor nu s-a efectuat până în prezent, dar cercetarea acestui tip de pre- 
judicii este întemeiat, măcar din simplul interes cognitiv. O investigație perti- 
nentă ar scoate la iveală sume uriașe, de câteva zeci, dacă nu chiar de sute de 
miliarde de dolari sau euro, reflectând toate prejudiciile suportate de poporul 
român. În perioada tuturor acestor războaie, fără nicio excepţie, economia 
Principatelor Române, din cauza politicilor dure de rechizitie ale armatelor 
ruse de ocupaţie, a fost stoarsă de ultima picătură de sevă, ca urmare a unei 
totale subordonări intereselor trupelor invadatoare. Corvezi si contribuţii de- 
osebit de numeroase aveau de suportat toate categoriile sociale din Principa- 
te. Reparatia drumurilor, a podurilor, a fortificațiilor, cáráugia, incartiruirea, 
furnizarea de cereale, alte produse alimentare, a furajelor constituiau doar o 
parte din obligatiunile stabilite de armata rusă de ocupaţie pe care românii 
trebuiau să le onoreze. Preţurile de rechizitie stabilite de autorităţile militare 
ruse erau departe de cele reale, pe care le dicta piaţa, sacrificiile diferenţiale 
suportându-le, în mod evident, economiile celor două Ţări Române, precum 
şi locuitorii acestora. 


Apogeul politicilor de despuiere a populaţiei românești, derulate de-a lun- 
gul istoriei, l-a constituit jaful cumplit la care s-au dedat autorităţile sovietice 
de ocupaţie în perioada anilor 1940-1941 în teritoriile românești de la Est 
de Prut, anexate în urma ultimatumului sovietic repetat din 26 şi 28 iunie 
1941. După ce au fost lichidate toate drepturile și libertăţile de care populaţia 
oprimată se bucurase până atunci, a demarat procesul deposedării abuzive a 
acesteia de bunurile si averile agonisite prin muncă cinstită. Din primele zile, 
autorităţile sovietice au procedat la săvârșirea unui jaf fără precedent, ope- 
rând confiscarea întreprinderilor industriale, a băncilor, a transportului fero- 
viar, aerian, fluvial, a camioanelor, a autobuzelor, a tramvaielor, a mijloacelor 

de telecomunicatie, a unitátilor comerciale, a hotelurilor, a imobilelor mari. 
Proprietarii lipsiţi de bunuri au fost declarați „dușmani ai poporului” si con- 
damnati la ani grei de izolare în lagărele de concentrare sau deportaţi ulterior 
în Siberia și Kazahstanul de Sud. 


În vara şi toamna anului 1940 au fost jefuite categoriile de țărani înstăriți, că- 
rora le-au fost confiscate „surplusuri” de teren arabil, distribuit apoi unor ca- 
tegorii de țărani „fără de pământ si cu puţin pământ” Cu mici excepții, aceştia 
alcătuiau o pătură nu prea obişnuită cu munca ogorului si care se despártise 
prea uşor de latifundiile acordate de către Statul Român în timpul reformei 
agrare din anii 1921-1923. 


Acordul final al dramei cumplite a românilor de la Est de Prut, pe durata pri- 
mului an de ocupaţie sovietică, l-au constituit deposedările abuzive de bunuri 
mobile si imobile a zeci de mii de familii în noaptea de 12 spre 13 iunie 1941 
şi deportarea lor în Siberia și Kazahstanul de Sud, capii acestora fiind internați 
în lagărele morţii, subordonate NKVD-ului sovietic. 


Propunem în anexă spre atenţia cititorilor un document foarte sugestiv des- 
pre ce a însemnat despuierea de bunuri mobile şi imobile de către sovietici 
a familiilor de basarabeni si bucovineni la 13 iunie 1941, în noaptea când a 
fost pusă pe rol operaţiunea de deportare în Siberia și Kazahstanul de Sud a 
celor peste 32.000 de persoane din teritoriile românești, încorporate forțat 
imperiului sovietic în vara anului 1940. În baza exemplului satului Călărași, 
cititorul poate să-și creeze o imagine clară despre drama trăită de către mi- 
ile de familii, care, într-o singură noapte, şi-au pierdut toată averea agonisită 
prin muncă cinstită, de-a lungul câtorva decenii, inclusiv terenurile arabile de 
mai multe hectare obținute de la autoritățile române la începutul anilor 20. 
Tabelul ce include datele sistematizate pe capitole constituie un tablou exha- 
ustiv al gospodăriilor familiilor din acest sat, supuse deposedărilor abuzive și 
ulterioarei deportări. Aici sunt indicate suprafeţele de pământ arabil de care 
dispuneau basarabenii, alte proprietăți imobile, dar si numărul exact de caba- 
line si bovine pe care le aveau în curți. 


Aşa cum putem lesne remarca și în acest document, hotărârea autorităților 
de ocupaţie i-a vizat pe cei mai harnici, mai întreprinzători gospodari din 
spaţiul rural, pe cei care erau un model demn de urmat pentru restul locu- 
itorilor. 


De asemenea, tabelul conţine și menţiunea despre numărul exact al membri- 
lor familiilor deposedate de averi, specificarea privind vârsta copiilor, dar și 
apartenenţa lor etnică. Observăm că, în afară de români deposedati de bunuri 
şi deportaţi, care constituie majoritatea din această localitate, aici figurează si 
etnici evrei şi ruși, o parte din această categorie având, se pare, origini polone- 
ze. Cel puţin, acest lucru sugerează numele lor. 


A 

„Neindoios, pentru Lucian Vasiliu însuşi lumea e 
pură, nu printr-o armonie superficială, făcută, ci 
prin ceea ce gânditorii mistici au numit coinciden- 
tia oppositorum. 

Echilibrándu-se, melancolia devenità ironicà si 
ironia melancolizată echilibrează sufletul acestui 
poet inspirat de magia Dulcelui Târg precum de-o 
irezistibilă muză...” 


Gheorghe GRIGURCU 

